4 


Le 
eb 
1) 
Las 
ád 
c 
Mas 
B 
ra. 


John Freely 


A szultánok 
magánélete 


c 


GENERAL PRESS KIADÓ 
ALAPÍTVA 1988-BAN 


KÜLÖNLEGES KÖNYVEK SOROZAT 
A mű eredeti címe: Inside the Seraglio 


Copyright O John Freely, 1999 
First published in the UK by Penguin Books, 1999 
The moral rights of the author has been asserted. 


Hungarian translation O Janáky István 
0 General Press Kiadó 


Az egyedül jogosított magyar nyelvű kiadás. 
A Kiadó minden jogot fenntart, 
az írott és az elektronikus sajtóban 
részletekben közölt kiadás és közlés jogát is. 


Fordította JANÁKY ISTVÁN 
Szakmailag ellenőrizte DOBROVITS MIHÁLY 
Szerkesztette GRABNER MÁRIA 


A borítótervet , 
GREGOR LÁSZLÓ 
készítette 


ISSN 1585-6860 
ISBN 963 9648 12 4 


Kiadja a GENERAL PRESS KIADÓ 
1138 Budapest, Népfürdő u. 15/D 
Telefon: 359-1241, 350-6340 Fax: 359"2026 


www. generalpress.hu 
generalpressÖOgeneralpress. hu 


Felelős kiaidó LANTOS KÁLMÁNNÉ 
Irodalmi vezető BESZE BARBARA 
Művészeti vezető LANTOS KÁLMÁN 
Felelős szerkesztő BENDA LUCA 
Készült 25 nyomdai ív terjedelemben, 
2,0 volumenizált 80 g-os Enso Creamy papíron. 
Kiadói munkaszám 1247-06 


Nyomdai előkészítés SCRIPTOR KFT. 
Nyomta és kötötte a REALSZISZTEMA DABASI NYOMDA ZRT. 
Felelős vezető Berki István vezérigazgató 


Tootsnak 
További isztambuli emléke 


ELŐSZÓ 


önyvünk az Oszmán-ház történetét meséli el, azét a szultáni dinasztiáét, amely több 

mint hét évszázadon át uralkodott az Oszmán Birodalomban. A törökök által 

Oszmanlinak nevezett család hatalmas birodalma egykor Közép-Európától Észak- 
Afrikáig és Perzsiától az Adriai-tengerig terjedt. Fennállásának utolsó négyszázhetven éve 
alatt Isztambul volt a fővárosa, melyet az ókori görögök Bizáncnak neveztek, amely félig 
Európához, félig Ázsiához tartozik a Boszporusz két partján. Az oszmánok uralta Isztambul 
első négyszáz évében a szultánok a Topkapu szeráj hatalmas palotájában laktak, melynek 
parkjai és pavilonjai ma is a Boszporusz, az Aranyszarv-öböl és a Márvány-tenger 
találkozásánál emelkedő domb ékkövei. Ezek a természeti szépségek foglalták keretbe a 
szultánok üdülőpalotáját, ahol oly sokat időztek, ha épp nem hadjáratra indultak - a 
külvilágtól elzártan, a Topkapu szeráj Belső Palotájában, a Dar-üsz Szaadetként ismert 
szultáni rezidencián, vagyis a Boldogság Házában. 

A könyv, amelyet az Olvasó a kezében tart, nem az Oszmán Birodalom történetéről 
szól, hanem inkább az Oszmán-dinasztia családtörténetének nevezhető. Az Oszmán-ház 
harminchat szultánját mutatja be, akik huszonegy generáción át uralkodtak az Oszmán 
Birodalomban. Ennek a családnak a történetét beszéli el, bemutatva a szultánokat, 
háremhölgyeiket, gyermekeiket és mindazokat, akik udvarnépüket alkották a Topkapu 
szerájban, illetve később egyéb császári palotákban a Boszporusz partján, egészen 1923-ig, a 
birodalom megszűnéséig. Ezek a paloták ma már múzeumok, de a szobákat és termeket, 
amelyekben egykor laktak, mindmáig áthatja a szultánok jelenléte, s szinte életre kelnek azok 
előtt, akik ismerik a Boldogság Házában leélt magánéletük történetét. 

KÖSZÖNETNYILVÁNÍTÁS 


hozzájárult e kötethez, dr. Anthony Greenwoodnak, az isztambuli American 

Research Center igazgatójának, Köksal Seyhannak, a Boszporusz Egyetem könyvtára 
ritka kötetekért felelős kurátorának, Tunc Üstünelnek a török fordításokban nyújtott 
segítségéért, valamint Eleo Gordonnak és Sarah Daynek a kézirat nyomdai előkészítéséért. 


A szerző köszönetét fejezi ki Anthony E. Bakernek a fényképekért, amelyekkel 

A Topkapu szeráj Belső Palotája 


ELSŐ FEJEZET 


Az Oszmán-ház 


sztambul két kontinensen, félig Európában, félig Ázsiában fekszik, törékenyen 

egyensúlyozva két világ, Kelet és Nyugat között. A világ egyik legrégibb nagyvárosa, 

melyet az ókori görögök Bizáncként, a bizánciak pedig Konstantinápolyként ismertek, 
előbb a keresztény Bizánci (Keletrómai) Császárság fővárosa volt, majd a muszlim Oszmán 
Birodalomé. E két Birodalom emlékei ékesítik a várost, melyet három nagy víz, a Boszporusz, 
az Aranyszarv-öböl és a Márványtenger szel át, illetve vesz körül. 

A város a Boszporusz, e történelmi tengerszoros déli végében fekszik, mely harminc 
kilométer hosszan, a Fekete-tengertől a Márvány-tengerig húzódva elválasztja a két 
kontinenst. Délen csatlakozik hozzá a handzsár alakú Aranyszarv-öböl, melynek vize a 
Boszporuszéval együtt folyik a Márvány-tengerbe. 

Isztambul legrégebbi része, az ősi Bizánc, a Boszporusz európai oldalán található. A 
hatalmas, háromszög alakú hegyfokot északon az Aranyszarv, délen a Márvány-tenger, 
nyugaton pedig Konstantinápoly késő-római falai határolják. A város hét dombja közül hat 
egymás mellett emelkedik az Aranyszarv-öböl partvonalával párhuzamosan, a hetedik pedig 
egymagában áll a Márvány-tenger partjánál a városfalakon belül. 

A hét domb közül az első a hegyfok tenger felőli végénél magasodik. Az Első Dombon 
állt egykor a bizánci császárok Nagy Palotája, melynek ma már csak néhány romja látható a 
Márvány-tenger partján. A romok egy részét beépítették a Topkapu szerájnak, az oszmán 
szultánok császári palotájának külső védfalaiba, melynek kupolás pavilonegyüttese az Első 
Domb tetejéről néz le a Márvány-tengerre, a Boszporuszra és az Aranyszarv-öbölre. 

A Topkapu palota ma már múzeum, de még mindig elkülöníti a város többi részétől a 
körülötte húzódó fal, mely bekeríti az elkülönített termek és zárt folyosók labirintusába nyíló 
árkádos udvarokat, melyek - miután az összes látogató és múzeumi alkalmazott távozott - 
mind némán, elhagyatottan állnak a közeledő esti sötétségben. 

A Topkapu szeráj főbejárata a Báb-i Hümájun, a Szultánkapu, amelyen át a palota első 
udvarába lehet jutni. Fölötte két aranyozott, arab betűs felirat látható; mindkettő mellett pedig 
egy-egy tugra, azaz a szultán egymásba fonódó kalligráfiai motívumok alkotta kézjegye. Az 
alsó tugra II. Mahmudé, az utolsó szultáné, aki még itt lakott a Topkapu szerájban, melyet a 
19. században elhagytak az uralkodók, hogy új palotáikba költözzenek a Boszporusz partján. 
Az alsó felirat arról tanúskodik, hogy a kapun javítási munkálatokat végeztek a 19. század 
elején. A felső tugra II. Mehmedé, akit a törökök a Fátih, azaz Hódító névvel illetnek, mivel 
1453-ban ő foglalta el Konstantinápolyt. Fátih felirata azt örökíti meg, hogy a város 
meghódítását követő negyed évszázadban miként fejezte be a Topkapu szeráj építését: 


, Áldott palota ez, mely Isten beleegyezésével épült, és amely erős, biztos vár. A 
Magasságos Isten tegye örökkévalóvá a két tenger szultánjának, a két világban Isten 
árnyékának, a két láthatár között Isten szolgájának, a víz és a föld hősének, 
Konstantinápoly erődítménye meghódítójának, Mehmed szultánnak, aki Mohamed 
kán fiának, Murád szultánnak a fia, az ő uralkodását, és helyezze őt az északi csillag 
fölé. Készült az áldott ramazán hónapjában a 883. évben." [1478] 


Fátih Mehmed az Oszmán-ház hetedik szultánja volt, azé a dinasztiáé, amelynek 
harminchat tagja több mint hatszáz éven át uralta ugyanannak a családnak huszonegy 
elsőként viselte a szultáni címet, és kb. 1282-től 1326-ig uralkodott. A Gázi, vagyis , a Hit 
Védelmezője" nevet azoknak adták, akik a muszlim hit nevében ragadtak fegyvert, hogy 
területeket hódítsanak. Oszmánt a korai európai történetírók Ottomán néven ismerték, így az 
általa alapított birodalom Ottomán Birodalomként vált ismertté nyugaton, de a mohamedán 
világban az oszmán-törökökre utalva az Oszmánli birodalmának nevezték. Oszmán eredeti 
földterületét nem is igen lehetne birodalomnak nevezni, hiszen azt mindössze Bithynia, Kis- 
Ázsia legészaknyugatibb területének e parányi fejedelemsége alkotta. Bithynia többi része a 
Bizánci Birodalomhoz tartozott, amely ekkorra már végső hanyatlásához érkezett, Bizánc 
hatalmának csökkenésével pedig az ottomán állam rohamosan terjeszkedett. 

Oszmán fia és utódja a trónon, Orhán Gázi 1326-ban elfoglalja a Bithynia bizánci 
részén lévő Prusza városát, melyet a törökök Brusszaként ismernek, és ezt teszi meg az első 
oszmán fővárosnak. Új bázisából kiindulva Orhán ezután a tengerig megszerezte Bithynia 
többi részét is, majd a Dardanellákon túl továbbnyomult Európa felé. Fél évszázadon belül a 
törökök elfoglalták Drinápolyt, melynek az Edirne nevet adták, a 14. század harmadik 
negyedében pedig ide költöztették át a fővárosukat, ezzel újabb bázist teremtve a Balkánon, 
ahonnan tovább folytathatták európai terjeszkedésüket. 

Az oszmánok akkor torpantak meg először, amikor Orhán unokája, I. Bajezid 1402-ben 
Angoránál (Ankara) vereséget szenvedett Timurtól, nem sokkal később pedig megszégyenítő 
fogságban halt meg. Mindez megállította az oszmán terjeszkedést, amíg 1421-ben Bajezid 
unokája, 11. Murád nem került a trónra, és hamarosan ismét folytatta a törökök 
megállíthatatlan előretörését. 

Uralkodása kezdetén Murád megépíttette a Muradije nevű mecsetegyüttest a régi 
ottomán fővárosban, Brusszában. Nagyjából ugyanebben az időben az új fővárosban egy 
palotát is építtetett, az edirnei szerájt, mely egy több pavilonból álló épületegyüttes a Tundzsa, 
a várost majdnem teljesen bekerítő két folyó egyikének egy szigetén. 

Murád harmadik fia, a későbbi II. Mehmed az edirnei szerájban született 1432. március 
30-án egy Hüma Hatun (Hüma hölgy) nevű rabszolganő gyermekeként. Hüma 
származásáról nem sokat tudni, mivel nem Murád négy feleségének egyike volt, csupán egy 
ágyas, valószínűleg egy alacsony származású görög lány. A jelek szerint Murád nemigen 
törődött sem vele, sem Mehmeddel, mivel leginkább a másodszülött fiát, Alaeddin Alit 
kedvelte, akinek az anyja, Hadidzse Hatun türkmén hercegnő a kedvenc felesége volt. A 
legidősebb fia, Ahmed anyja valószínűleg szintén ágyas lehetett, de az ő nevét nem jegyezték 
fel az oszmán genealógiai krónikákban. 

Élete első éveit Mehmed az edirnei szeráj háremében töltötte anyjával. Hároméves 
korában azután elküldték az anatóliai Amasziába, ahol a féltestvére, Ahmed volt a tartományi 
kormányzó. Amikor azonban Ahmed 1437 májusában váratlanul meghalt, az akkor mindössze 
ötéves Mehmedet nevezték ki helyette az új kormányzónak, ugyanekkor a féltestvére, a 
hétéves Alaeddin Ali Manisza kormányzója lett. Mindkét ifjú herceget a Murád által 
legbizalmasabb emberei közül kiválasztott nevelők tanították. Két évvel később a 
kinevezéseket felcserélték, és Mehmedet küldték Maniszába, Alaeddin Alit pedig Amasziába. 
Mielőtt elindultak volna új tartományukba, a két herceget visszarendelték Edirnébe, ahol 
Murád körülmetéltette őket, az eseményt pedig hosszú ünnepségsorozat követte a palotában. 
A bagdadi Szaid Natta sejk bőr asztalterítőket adott ajándékba a szultánnak, hogy a 
körülmetélési ünnepsorozat alatt azokkal takarják le az asztalokat, mivel az oszmánok addig 
nem ismerték ezt az előkelő szokást. 

1443 júniusának elején Alaeddin Alit meggyilkolta a tanácsadója, Kara Hizir pasa, így 
Mehmed lett a trón várományosa, akit az apja azonnal vissza is rendelt Edirnébe. 

Annál is inkább, mert Murád azt akarta, hogy Mehmed mellette legyen, és segítsen neki 
szembenézni a birodalmat fenyegető komoly veszéllyel, mivel IV. Jenő pápa új keresztes 
hadjáratot hirdetett meg a törökök ellen. Mehmed jelenlétét az apja udvarában ez idő tájt az 
olasz történész, Anconai Cyriacus 15 megemlíti, aki később Fátih görög- és latintanára lett. 
Cyriacus, aki genovai kereskedőkkel érkezett az edirnei oszmán udvarba 1443-ban, 
följegyezte, hogy Murád , afféle barbár királyi pompával" egy szőnyegen ülve fogadta a 
látogatóit, míg a kis Mehmed herceg tisztelettudóan hátrább állt az apja vezíreinek 
társaságában. 

Mehmed azonban féktelen volt és konok természetű, aki nem engedelmeskedett a 
feljebbvalóinak, és nem tűrt semmiféle kritikát vagy tanácsot. Mivel élete első tizenegy évét 
az apjától távol töltötte, nem akadt senki, aki irányítani vagy fegyelmezni tudta volna. Murád 
több tanítót is kinevezett fia mellé, aki azonban egyikükre sem figyelt, míg meg nem érkezett 
Molla Ahmed Gürani, egy híres kurd vallástudós. Murád egy nádpálcát adott neki, és azt 
mondta, használja, ha a tanítványa nem engedelmeskedik neki. Amikor Gürani ezt elmondta 
Mehmednek, az csak nevetett rajta, mire a tanítójától megkapta élete első verését. A fiú ettől 
kezdve mélyen tisztelte Güranit, és példás tanítvány vált belőle, legalábbis így állítják a török 
források. Mehmed a filozófián és tudományokon kívül az iszlám történetét, illetve görög és 
latin történelmet és irodalmat is tanult, utóbbit egyrészt Anconai Cyriacustól, másrészt egyéb 
európai és keleti tanítóktól. 

1444. június 12-én a karamani Ibrahim emír, Murád egyik anatóliai török vazallusának 
lázadása arra kényszerítette a szultánt, hogy a serege nagy részével együtt hagyja el Edirnét. 
Távolléte idejére Mehmedet nevezte ki régensnek, a herceg mellé pedig Halil Csandarli pasa 
nagyvezírt jelölte ki tanácsadónak. Egy a bektási rendhez tartozó dervis Murád távozása után 
szinte azonnal eretnek vallási eszméket kezdett terjeszteni az edirnei kaszárnyákban maradt 

katonák között, ami haragra gerjesztette Fahreddin muftit, az oszmán udvar legfőbb vallási 
méltóságát. Mehmedet ez annyira megrémítette, hogy azonnal megvonta védelmét a dervistől, 
akit ezután a Fahreddin által felbujtott tömeg a követőivel együtt máglyán megégetett. 

Még ugyanebben a hónapban később felkelés tört ki a janicsárok, az oszmán hadsereg 
válogatott gyalogságának katonái között, akik a zsoldjuk megemelését követelték Mehmedtől. 
A janicsársereget a devsirme nevű adóként szedett keresztény fiatalokból állították össze, 
akiket áttérítettek az iszlám hitre, majd kiképezték őket, hogy elfoglalják helyüket az oszmán 
katonai hierarchiában; némelyikük egészen a nagyvezíri tisztségig emelkedett. Murád nagy 
hatékonysággal használta a janicsárokat a hadjáratai során, akik viszont most a távollétében 
nyugtalanná, irányíthatatlanná váltak, és úgy érezték, kihasználhatják Mehmed fiatalságát. 
Miután a fellázadt janicsárok felégették az edirnei bedesztánt, vagyis fedett piacot, Mehmed 
beadta a derekát, és fölemelte a zsoldjukat, amellyel olyan precedenst teremtett, ami egészen 
az utolsó oszmán évszázadig állandó bajforrásul szolgált az uralkodóknak. 

Ezzel egy időben kezdetét vette a fenyegető keresztes hadjárat, és a Hunyadi János 
vezette hatalmas keresztény hadsereg megindult délnek, a Balkán felé. Amikor Halil pasa ezt 
megtudta, futárt küldött, hogy tájékoztassa Murádot, aki azonnal visszairányította a seregeit 
Európába. Ezek 1444. november 10-én valósággal megsemmisítette a keresztes vitézeket a 
várnai csatában, akik közül csak néhánynak sikerült megmenekülnie, többek között 
Hunyadinak is. 

Murád a győzelme után visszatért Edirnébe, ahol hamarosan az egész udvar legnagyobb 
meglepetésére bejelentette, lemond a trónról a fia javára, aki 1444. december I-jén II. 
Mehmed néven trónra lépett. Murád, aki ekkor mindössze negyvenéves volt, visszavonult 
maniszai palotájába, magára hagyva az ekkor még nem egészen tizenhárom éves fiát, hogy 
egyedül uralkodjék a birodalom felett tanácsadója, a nagyvezír Halil pasa segítségével. 

Az ezt követő hónapokban Halil pasa számos üzenetet küldött Murádnak, könyörögve, 
térjen vissza, váltig állítva, hogy Mehmed még túl fiatal és éretlen az uralkodáshoz. Mehmed 
nem sokkal a trónra lépése után hirtelen ötlettől vezérelve úgy határozott, megtámadja 
Konstantinápolyt, de Halil pasa lebeszélte erről, majd jelentette az incidenst Murádnak, mint 
újabb példáját annak, mennyire alkalmatlan a fia az uralkodásra. Murád végül ennek hatására 
feladta nyugodt visszavonultságát, és 1446 szeptemberében visszatért Edirnébe. Halil pasa 
meggyőzte Mehmedet, hogy mondjon le a trónról az apja javára, aki azonnal ismét fölvette a 
szultáni címet, a fia pedig visszavonult Maniszába. 

Hunyadi János eközben újabb hadjáratot szervezett a török ellen, 1448 szeptemberében 
pedig átkelt csapataival a Dunán. Murád Edirnébe hívatta Mehmedet, miközben sereget 
gyűjtött, hogy szembenézzen a keresztényekkel. A két sereg október 23-án ütközött meg 
egymással Rigómezőn, ugyanazon a helyen, ahol I. Murád 1389-ben legyőzte a szerbeket. A 
második rigómezei csatának is ugyanaz lett az eredménye, mint az elsőnek, miután a törökök 
három napon át tartó ütközetben szétverték a keresztény csapatokat, Mehmed pedig átesett a 
tűzkeresztségen, mivel a jobbszárnyon ő vezette apja seregének anatóliai egységét. Hunyadi 
Jánosnak megint sikerült megmenekülnie, hogy további nyolc éven át szakadatlanul 
hadakozzék a törökkel. 

Mehmed 1448 januárjában lett először apa, amikor az ágyasa, Gülbahár világra hozta a 
fiukat, a későbbi II. Bajezidot. Gülbahár származásáról csak keveset tudni, de valószínűleg 
görög lehetett, lévén, hogy a szultáni udvar háremhölgyei szinte kivétel nélkül keresztények 
voltak, bár néha magas rangú muzulmán nők is bekerültek a szultánok dinasztikus 
házasságkötései révén. Murád Mehmednek is összehozott egy ilyen házasságot a következő 
évben, ám a terveit nem vitatta meg előre a fiával, amit Mehmed egyáltalán nem vett jó 
néven. Murád Szitti Hatun hercegnőt választotta a fia menyasszonyául, a kelet-anatóliai 
dulkadirli türkmén törzs uralkodójának, Ibráhim emírnek a lányát. Az esküvőre 1449 
szeptemberében került sor az edirnei szerájban, az eseményt pedig két hónapon át tartó 

ünnepségsorozat követte rengeteg tánccal, zenével és költői versenyekkel, melyekben 
anatóliai dalnokok énekelték meg a menyasszony és a vőlegény nagyszerűségét. A 
menyasszony állítólag kifejezetten gyönyörű volt, ahogy erre ez egyik Velencében őrzött 
görög kódexben látható portréjából, valamint a korabeli krónikák tanúságaiból fény derül. 
Mehmed viszont a jelek szerint egyáltalán nem érzett szerelmet Szitti iránt, aki sosem szült 
neki gyermeket, a férje pedig magára hagyta Edirnében, miután a város meghódítását 
követően Isztambulba költözött. Szitti 1467-ben Edirnében halt meg magányosan és 
elfeledetten, ahol annak a mecsetnek a kertjében temették el, amelyet az unokahúga, Aise 
építtetett az emlékére. 

Mehmed anyja, Hüma Hatun 1449 szeptemberében halt meg, és a burszai Muradije- 
mecset kertjében temették el. A síremlékén lévő felirat szerint azt a fia, Mehmed állíttatta 
, elhunyt édesanyjának, aki királynő volt a nők között - legyen illatos a sírjául szolgáló föld!". 

A következő évben Mehmed ágyasa, Gülsáh életet adott a második fiának, 
Musztafának, aki egész életére az anyja kedvence maradt. Még ugyanebben az évben később 
Murádnak is újabb fia született, a , Kücsük", azaz , kicsi" becenévre hallgató Ahmed, akit így 
kívántak megkülönböztetni a szultán elsőszülöttjétől, a néhai Ahmed hercegtől. Kücsük 
Ahmed anyja Halime Hatun hercegnő volt, az anatóliai csandar-ogullari türkmén törzs 
uralkodójának, II. Ibráhim emírnek a lánya. Ezzel a dinasztikus házassággal, valamint a fia, 
Mehmed házasságával Murád két befolyásos törzzsel szilárdította meg a szövetségét 
legveszélyesebb anatóliai ellenségével, a karamanokkal szemben, akik útját állták az Oszmán 
Birodalom keleti terjeszkedésének Kis-Ázsia felé. 

A következő év elején Murád hozzálátott több új pavilon építtetéséhez az edirnei 
szerájban, de alig kezdődtek meg a munkálatok, amikor 1451. február 8-án, egy nagyobb 
mulatozást követően agyvérzésben meghalt. Negyvenhét éves volt, és három évtizeden át 
uralkodott, mely idő legnagyobb részét háborúzással töltötte. Halil pasa titokban tartotta 
Murád halálát, hogy visszarendelhessék Mehmedet Maniszából. A trónörökös tizenöt nap 
múlva érkezett meg, amikor is a hadsereg azonnal kikiáltotta szultánnak, egy hónappal a 
tizenkilencedik születésnapja előtt. 

Amikor Mehmed másodszor 15 trónra lépett, e koronázási ceremónia során felövezték az 
őse, Oszmán Gázi kardjával az udvar összes nagyura és nemese jelenlétében. A szertartás után 
Mohamed újra kinevezte Halilt nagyvezírnek, bár ki nem állhatta az apja régi tanácsadóját. 
Úgy érezte, Halil akadályozta még fiatal szultánként az uralmát, ráadásul gyanította, hogy a 
nagyvezír megvesztegetési pénzeket fogadott el a bizánciaktól és az oszmánok más 
ellenségeitől. Ennek ellenére egyelőre megengedte neki, hogy hivatalában maradjon, 
miközben a megfelelő pillanatra várt, hogy megszabadulhasson tőle. Halil éppilyen 
mélységesen gyűlölte Mehmedet, ahogy ezt a korabeli történetíró, a görög Dukász följegyzi a 
nagyvezírről, akit ekképpen jellemez: ,,a rómaiak barátja, és megvesztegethető". Dukász azt is 
megemlíti, hogy Halil nemegyszer , pimasznak, erőszakosnak és vadnak" nevezte Mehmedet, 
szemben az elhunyt Muráddal, aki , őszinte barát volt, igazságos és becsületes ember". 

Mehmed szintén megtartotta egy időre az apja egy másik régi nagyvezírjét is, Iszhák 
pasát, akit megtett Anatólia beglerbégjévé, majd utasította, hogy vitesse Murád holttestét 
Brusszába, hogy ott a Muradijében temessék el. Mehmed a trónra lépését követően azonnal az 
edirnei szeráj háremébe ment, ahol fogadta Murád asszonyainak gratulációit, akik egyúttal 
részvétüket is kifejezték apja halála miatt. Murád halálakor a legmagasabb rangú felesége 
Halime Hatun volt, akitől a szultánnak tizenöt hónappal korábban az utolsó fia, Kücsük 
Ahmed született. A trónutódlás kérdése mindig is vita tárgyát képezte az Oszmán-házban, a 
viszálykodás már két polgárháborút is eredményezett, ezért hát Mehmed úgy döntött, egyszer 
és mindenkorra megoldja a problémát, és azonnal elrendelte Kücsük Ahmed kivégzését. Amíg 
az új szultán Halime Hatunnal beszélgetett, az egyik embere épp az asszony csecsemőjét 
fojtotta vízbe. Mehmed azzal érvelt, hogy a féltestvére meggyilkolása megfelel az oszmán 

testvérgyilkossági módszernek, amellyel az ősei több alkalommal is éltek, hogy elkerüljék a 
trónutódlás miatti háborúskodást. A Korán és a hagyomány megfelelő részeiből is 
elhangzottak érvek, mint például , Egy herceg kivégzése kívánatosabb egy tartomány 
elvesztésénél" vagy , A halál jobb a viszálynál". Mehmed később mindezt törvénybe is 
foglalta, amint azt az uralkodói rendelete kimondja: , Fiaim közül bármelyik szultánságra 
kiválasztatik, kívánatos, hogy a fivéreit a halálba küldje, így védelmezvén a világ rendjét. A 
legtöbb ulema támogatja ezt. Cselekedjenek fiaim is ennek szellemében!" 

Mehmednek nem sokkal a trónra lépését követően egy újabb janicsárfölkeléssel kellett 
megbirkóznia. Megint csak azzal csöndesítette le őket, hogy fölemelte a zsoldjukat, bár ehhez 
egyáltalán nem fűlt a foga. A haragját ezért az alakulat parancsnokán, Kazandzsi Doganon 
töltötte ki, akit előbb megkorbácsoltatott, majd elbocsátott a szolgálatból. Ezután úgy 
szervezte át a janicsárok alakulatát, hogy nagyobb közvetlen hatalmat gyakorolhasson 
felettük, amit későbbi hadjáratai során rendkívüli hatékonysággal ki is használt. 

A következő évben nekilátott a tervének, hogy ostrom alá vegye és meghódítsa 
Konstantinápolyt, a várost, amely ekkorra már teljesen el lett vágva a külvilágtól, egyedül 
csak a tenger felől lehetett megközelíteni. 1452 nyarán megépíttette Rumeli Hiszári hatalmas 
erődjét a Boszporusz európai partján, pontosan az Anadolu Hiszárival szemben, melyet I. 
Bajezid építtetett 1397-ben. A bizánci XI. (Palaiologosz) Konstantin császár nem tudta 
megakadályozni Mehmed erődépítését, bár az erődítmény teljesen elvágta Konstantinápolyt a 
fekete-tengeri gabonautánpótlásától, ezzel megteremtve a feltételeket a közelgő ostromhoz. 

Konstantinápoly ostroma 1453. április 6-án kezdődött, amikor is Mehmed felállíttatta a 
sátrát a Hagiosz Romanosz kapu előtt, és elrendelte, hogy a tüzérsége kezdje meg a város 
lövését. Az ágyúzás időnkénti szünetekkel hét teljes héten át tartott, miközben ráadásként hol 
a janicsárok, hol az anatóliai gyalogság támadott, Konstantin pedig a város teljes civil 
lakosságát bevonta, hogy erősítsék a megrongálódott falakat. Egységes parancsnokság alá 
helyezte a görögöket és a genovai szövetségeseiket, akik kétségbeesetten küzdöttek a városért, 
miközben azt remélték, Európa keresztény hatalmai majd segítséget küldenek. A segítség 
végül azonban nem érkezett meg, és egy végső, elkeseredett ütközet után a törökök 1453. 
május 29-én kora reggel betörtek a városba, XI. Konstantin császár pedig az utolsó roham 
során vesztette életét, mielőtt a városvédőket térdre kényszerítették. 

Konstantinápoly tehát török kézre került, Bizánc világának pedig leáldozott - lezárult 
egy több mint ezer évig fennálló birodalom története. A Palaiologosz-dinasztiát felváltotta az 
Oszmán-ház; a Bizáncot uraló utolsó dinasztia ősi, keresztény fellegvára az új, egyre nagyobb 
hatalmú muzulmán birodalom részévé vált. 

MÁSODIK FEJEZET 


Hódító Mehmed 


ehmed még azon a májusi napon, kora délután bevonult a városba, és amint 

áthaladt a Drinápolyi kapun, a seregei Fátihként, azaz Hódítóként ünnepelték, 

innentől kezdve pedig a törökök ezen a néven ismerték a szultánt. A Fátih által 
meghódított várost a törökök azelőtt Kosztantinijének hívták, az elfoglalását követően 
azonban a hétköznapi török használatban Isztambul lett a neve, mely a görög eisz tén polisz, 
vagyis "a városba" kifejezésből ered. 

Konstantinápoly török meghódításának legrészletesebb leírása imbroszi Kritobulosz 
görög történetíró Mehmed, a Hódító története című művéből származik. Kritobulosz, aki nem 
sokkal a város eleste után érkezett Isztambulba, leírja, milyen látvány fogadta a bevonuló 
Fátih Mehmedet azok után, hogy a katonái három napon át az engedélyével fosztogatták a 
várost, amit ekkorra már keservesen megbánt: 


,, Ezután a szultán belépett a városba, ahol körülnézve látta annak hatalmas méretét, 
helyzetét, pompáját és szépségét, nyüzsgő lakosságát, báját, templomainak és 
középületeinek drágaságát. [...] Midőn látta, milyen nagyszámú embert öltek meg, és 
mekkora károkat tettek az épületekben, és egyáltalán mekkora pusztítást és 
rombolást végeztek a városban, szánakozás tört rá, és nem kevéssé bánta már a 
feldúlást és a fosztogatást. Könnyek hullottak a szeméből, midőn mély, szenvedélyes 
hangon felnyögött: pMicsoda várost tettünk a fosztogatás és a rombolás 
martalékáválx " 


Fátih a Mesze, azaz Középső út nevű főútvonalon keresztül lovagolt be a városba, 
melyen a Hatodik Dombtól az Elsőig jutott. Így érkezett meg a Hagia Szophia (törökül: Aja 
Szófia) nevű nagy templomhoz, amelyet Jusztinianosz császár építtetett 532-537 között. Fátih 
itt leszállt a lováról, az alázatosság jeleként egy marék földet hintett a turbánjára, mivel a nagy 
templomot éppúgy tisztelték a moszlimok is, mint a keresztények. Miután megtekintette az 
épületet, elrendelte, hogy azt azonnal tegyék iszlám istentiszteletekre alkalmassá, majd új 
nevet adott neki: Aja Szófia Dzsámi-i Kebir, azaz Aja Szofia-nagymecset. A mecsetté 
alakításhoz minaretet is kellett mellé építeni, ahonnan a müezzin imára szólíthatta a híveket, 
valamint még néhány belső átalakításra is szükség volt. Miután mindezzel elkészültek, Fátih 
már pénteken, 1453. június I-jén itt vett részt a déli imán. 

Az Aja Szófiában tett első látogatása után Fátih a bizánci nagy palota romjait is 
megtekintette az Első Domb Márvány-tenger felőli lejtőjén. A bizánci császárok már régóta a 
Hatodik Dombon lévő Blakhernai palotába tették át a székhelyüket, de az ostromot követően 
jelenleg ez is romokban állt. Amikor Fátih végigsétált a márvány-tengeri palota leomlott 
csarnokain, mélységes szomorúságot érzett, amit a perzsa költő, Szádi is megörökített 
melankolikus versében: 


,, Hoszroesz palotájában a pók fátyolt sző, 

Afraszijab várában bagoly huhog vigasztalan" 


Fátih a két bizánci palota egyikét sem használhatta rezidenciájaként, ezért a városban 
töltött első napja után visszatért a Hagiosz Romanosz kapu előtti sátrába. Nem sokkal később 
úgy döntött, egy új császári palotát fog építtetni a Harmadik Dombon, azon a helyen, amelyet 
Kritobulosz , a város közepének legszebb pontjaként" ír le. Ugyanakkor azt is elrendelte, hogy 
folytassák tovább a védőfalaik helyreállítását, valamint építsenek egy erődöt az Aranykapu 
falain belül, az ősi diadalíves kapu mellett, mely a Márvány-tenger felől Bizáncba vezet. Ez 
az erőd később a Jedikule, vagyis Héttorony néven vált ismertté, amelyet Fátih és az utódai 
egyrészt börtönként használtak, másrészt védővárként, ahol az államkincstárat őrizték. 

Az új oszmán fővárosnak szánt Isztambult Fátih parancsai értelmében nemcsak 
tartományaiból is hozattak ide alattvalókat, többek között keresztényeket, zsidókat, illetve 
muszlim törököket is. A nem igazhívőket úgynevezett milletekbe, vagyis , nemzetekbe" 
csoportosították a vallási hovatartozásuknak megfelelően, és minden ilyen nemzetnek 
megvolt a maga vallási vezetője. Konstantinápoly meghódításának idején a görögkeleti 
egyház pátriárkájának posztja éppen üresen állt, ezért Fátih Gennadiosz szerzetest bízta meg a 
tisztséggel, akinek az ősi Szent Apostolok templomát jelölte ki patriarkátusaként. Később, 
amikor Mehmed úgy döntött, leromboltatja a templomot, amely az épülő mecsetje útjában 
állt, megengedte Gennadiosznak, hogy a Pammakarisztosz-kolostorba költözzék át, sőt 
elküldte neki az egyik lovát is, hogy a pátriárka kényelmesen utazhasson. Ezenkívül egy 
fermánnal, vagyis szultáni rendelettel is ellátta Gennadioszt, amely biztosította a pátriárkát, 
hogy , senki sem háborgathatja vagy zaklathatja; békében, adófizetés nélkül, bármilyen 
ellenség zaklatásától mentesen ő is és az alá tartozó püspökök is mindörökre mentesek 
mindenféle adó fizetése alól". 

Fátih szabadon bocsátott számos olyan görög foglyot, akik magas tisztséget töltöttek be 
az állami hivatalokban vagy a szultán udvarában. Közülük az egyik Lukász Notarasz 
flottafőparancsnok volt, aki a bizánci csapatokat irányította az ostrom alatt. Notaraszt aközben 
fogták el, hogy megpróbált visszajutni beteg feleségéhez és a gyerekeihez, így addig a saját 
házában őrizték, amíg Fátih érte nem küldött. Notarasz megerősítette a szultán gyanúját a 
nagyvezírével, Halil pasával kapcsolatban, akiről elmondta, hogy valóban megvesztegetési 
pénzeket fogadott el a bizánciaktól. Fátih ezt hallva azonnal elfogatta és börtönbe záratta 
Halilt, akit aztán több mint egy hónapon át kínoztatott, mielőtt végül lefejeztette. Notaraszt 
ugyanakkor nagy becsben tartotta, és azt fontolgatta, esetleg őt nevezi ki a város 
parancsnokává, ám a flottaparancsnoknak számos ellensége volt a magas rangú görög foglyok 
között, akik megvádolták őt Fátihnál, mire a szultán a két fiával együtt lefejeztette. 

Fátih Karistiran Szulejmán bejt bízta meg Isztambul újjáépítésének és új 
benépesítésének feladatával, ezután pedig visszatért Edirnébe, ahová Kritobulosz beszámolója 
szerint éppen aratásidőben érkezett meg. A következő hetekben egy sereg külföldi követet 
fogadott az edirnei szerájban, többek között a velenceiek, a szerbek, az albánok, a görögök, az 
egyiptomiak, a perzsák és a karamánok képviselőit, akik mind a fiatal hódító barátságát 
keresték. Az egyik velencei utazó, Giacomo de Languschi ekképpen írja le a szultánt: 


, A huszonhat éves fiatalember [valójában tizenkilenc és huszonegy év között volt] jó 
felépítésű, inkább nagy termetű, mint középmagas, karja izmos, külseje inkább 
félelmet, mint tiszteletet ébreszt, fukarkodik a nevetéssel, ám tudást szomjazó, s 
minden dolgokban merész, hírnévre vágyó, mint Macedóniai Sándor." (Dobrás 
Zsófia fordítása) 


Fátih török jellemzései általában cirkalmas, csupa virág nyelvezetű dicshimnuszok, bár 

a 16. századi történetíró, Musztafa Áli följegyzi, hogy a szultán 1454. évi hadjáratáról 
visszatérve , sok éjszakát töltött gyönyörű szemű, tündér alakú rabszolganőkkel dorbézolva, 
nappalait pedig angyalhoz hasonló külsejű apródokkal italozva?. Musztafa Áli azonban ezután 
így folytatja: , Mehmedet csak látszólag kötötte le a dorbézolás és bujálkodás; valójában 
ekkor is dolgozott, igazságszeretetétől vezérelve, hogy könnyítsen az alattvalói 
elnyomottságán." 

Miután Halil pasát kivégeztette, Fátih egy teljes évig nem nevezett ki új nagyvezírt a 
helyére, ez idő alatt pedig Iszhák pasa töltötte be a szerepét. Végül aztán Mehmed 1454 
nyarán Mahmud pasát nevezte meg új nagyvezíreként, egy bizánci és szerb nemesi ősökkel 
büszkélkedő bizáncit, aki áttért az iszlám vallásra, és aki a következő két évtizeden át 
hűségesen és zseniálisan szolgálja majd a szultánt. 

1454 elején Fátih rövid időre visszatér Isztambulba, mielőtt elindulna szerbiai 
hadjáratára. Kritobulosz szerint épp csak annyi ideig maradt a városban, , míg megszemlélte 
az új épületeket, és kiadta a parancsot a munka folytatására ezeken is, meg más építményeken 
is, kikötve, hogy minden a lehető leghamarabb készüljön el". Fátih a következő évben is 
ellátogatott Isztambulba, megint csak egy szerbiai hadjárata előtt, amikorról is Kritobulosz ezt 
írja: , A szultán látta, hogy a palotát fényességesen befejezték, az Aranykapunál pedig 
megépült a vár, és a város falait mindenhol rendbe hozták." Kritobulosz ezután azzal folytatja, 
hogy Fátih , elrendelte egy nagyon nagy, nagyon pompás piac megépítését a város közepén, 
valahol a palota közelében". Ez a piac lesz később a Bedesztán, az a sokkupolás épület, mely 
a mai híres Nagy Bazár magját alkotja. 

Fátih 1456. évi szerbiai hadjárata során egészen Nándorfehérvár (a mai Belgrád) falai 
alá jutott, de itt július közepén vereséget szenvedett Hunyadi Jánostól, és kénytelen volt 
visszavonulni, üstökösként felívelő karrierjében ez az első megtorpanás, amikor is 
huszonnégyezer katonája esett el, és ő maga is megsérült, amikor egy dárda a combjába 
fúródott. A nándorfehérvári győzelem hírére örömujjongás hallatszott egész Nyugat- 
Európában, amit III. Kálixt (Callistus) pápa , élete legboldogabb eseményének" nevezett, és 
azonnal fontolgatni kezdték egy újabb, a törökök elleni keresztes hadjárat indítását, azonban 
Hunyadi egy hónappal később meghalt pestisben, a hadjárat ötletét pedig gyorsan elvetették. 

Nándorfehérvári visszavonulását követően Fátih visszavezette a seregét Edirnébe, majd 
egy teljes évig ott maradt. A következő tavasszal hírvivőket küldött a birodalma minden 
részébe és külföldre is, hogy bejelentse két fia, Bajezid és Musztafa közelgő körülmetélését. 
A meghívott vendégek között szerepelt a velencei dózse, Francesco Foscari is, aki sajnálattal 
lemondta a meghívást. 

A körülmetélési ünnepségsorozatot a török történetíró, Ásikpasazáde örökítette meg, aki 
följegyzi, hogy négy álló napon át folyt az ünneplés az edirnei szerájban. A Tundzsa folyó 
szigetét valósággal beborították az uralkodó parancsára a birodalom minden részéről 
ideérkezett előkelőségek sátrai. Fátih az egész gyülekezet közepén trónolt a saját szultáni 
sátrában, mellette négy magas rangú egyházi személlyel. Az első napon idézeteket olvastak 
fel a Koránból, melyeket a jelen lévő tudósok kommentáltak, majd az udvari költők adták elő 
a külön erre az alkalomra írt költeményeiket. A tudósok és a költők jutalmul pénzajándékokat 
és díszes öltözékeket kaptak, azután pedig mindannyian nekiláttak a pazar ünnepi lakomának. 
Másnap Edirne szegényei is úrimód szórakozhattak, harmadnap pedig a birodalom 
előkelőségeinek és a tiszteletre méltó vendégeknek rendeztek harci gyakorlatok 
bemutatójával, lóversenyekkel és íjászversennyel egybekötött ünnepséget. Az utolsó napon 
azután a méltóságok adták át ajándékaikat a szultánnak, ezt követően pedig Mehmed 
marokszám szórta szét az aranypénzt a trónusa köré gyűlt szegények között. A szultán a teljes 
ünnepségsorozat alatt a lehető legjobb kedélynek örvendett, semmi jelét nem adva, hogy nem 
egész egy évvel korábban élete legnagyobb hadi veszteségét szenvedte el. 

Fátih seregei a nándorfehérvári megalázó vereség ellenére is tovább folytatták hódító 

hadjáratukat. Miután a csapatai elfoglalták Athént, Fátih 1459-ben odament, hogy megnézze 
az ősi város emlékműveinek romjait, mivel klasszikus tanulmányai mély tiszteletet tápláltak 
belé az ókori görög kultúra iránt. Kritobulosz, aki görögbarátnak nevezi a szultánt, ekképpen 
Ír: 


,, Felettébb lenyűgözte a város és annak csodái, mivel már sok szépet hallott az 
egykor itt élt emberek bölcsességéről és megfontoltságáról, bátorságáról, erényeiről 
és számtalan lenyűgöző hőstettéről, melyet a maguk idején a görögök a barbárok 
ellen véghezvittek. " 


Három évvel később Fátih ellátogatott az ősi Trója (ókori görög nevén Ilion) egykori 
helyére, amelyet még Homérosz-olvasmányaiból ismert. Kritobulosz szerint Fátih azzal, hogy 
meghódította Bizáncot, úgy érezte, kiegyenlítette a számlát, amiért a görögök legyőzték az 
, ázsiatakat" Trójánál, és csak azt sajnálta, hogy nincs egy olyan költője, mint Homérosz, aki 
megénekelhetné a hőstettét. 

A palota a Harmadik Dombon ugyan csak 1458-ra készült el, de addigra Fátih feleségei 
és gyermekei már beköltöztek az udvartartása többi részével együtt. Mehmed egyik ágyasa, 
egy Csicsek, azaz Virág nevű lány 1459. december 22-én a palotában szülte meg a szultán 
Dzsem nevű fiát, az Oszmán-ház első tagját, aki Isztambulban jött a világra. Ekkorra Fátih két 
idősebb fiát már elküldték, hogy Anatóliában tartományi kormányzókként teljesítsenek 
szolgálatot -  Bajezidot Amasziába, Musztafát pedig Maniszába, ahonnan később 
átvezényelték Konyába. 

Még ugyanebben az évben valamivel korábban Fátih elrendelte egy hatalmas küllije, 
vagyis épületegyüttes megépítését a Negyedik Dombon, amelynek helyigénye miatt le kellett 
rombolni, ami még megmaradt a Szent Apostolok templomából. Ennek a küllijének a 
felépítéséhez, amely végül a Fátih-dzsámi nevet kapta, több mint egy évtized kellett. A 
tulajdonképpeni nagy mecset mellett - amelynél hatalmasabb még soha nem épült addig az 
Oszmán Birodalomban - az épületegyüttes további nyolc medreszéből, vagyis főiskolából, 
valamint orvosi iskolából, kórházból, őrültekházából, elemi iskolából, közkonyhából, 
ispotályból, karavánszerájból, közfürdőből és egy temetőből állt, melynek két kupolás 
türbéje, azaz síremléke közül az egyik Fátihnak, a másik a feleségének, Gülbahárnak készült, 
a trónörökös, Bajezid herceg anyjának. Mahmud pasa Fátih példáját követve szintén építtetett 
egy nagymecsetet a Második Dombon, valamint egy közfürdőt, egy piacot és egy türbét. 

Fátih emellett 1459-ben egy új szultáni rezidencia megépítéséhez is hozzákezdett az 
Első Domb akropoliszán; a palota később a Topkapu szeráj néven vált híressé. Bár a 
Harmadik Dombon épülő palota már az előző évben elkészült, a jelek szerint a szultán úgy 
érezte, szüksége van egy privátabb lakóhelyre és adminisztratív központra, amelyet úgy 
hozott létre, hogy magas, tornyokkal ellátott védőfalakat emeltetett az Aranyszarv-öböl és a 
Márvány-tenger közötti dombtető köré. A palota pavilonjait és udvarait az akropolisz csúcsára 
építtette, a kertek és gyümölcsösök pedig ezek köré, az alacsonyabban fekvő részekre 
kerültek. Amíg a Topkapu szeráj épült, Fátih továbbra is az eredeti rezidenciában lakott az 
udvartartásával a Harmadik Dombon, melyet idővel az Eszki-szeráj, azaz a Régi Palota néven 
kezdtek emlegetni. 

Még ugyanebben az évben elrendelte egy mecset megépítését Ejjübnél, az Aranyszarv- 
öböl felső részénél. A hely Abu-Ajjúb-al-Ansaríról, Mohamed próféta barátjáról és 
zászlóvivőjéről kapta a nevét. Jóval a Próféta halála után Abu-Ajjúb állítólag az egyik vezére 
volt Konstantinápoly első arab ostromának 674-678 között, és az iszlám hagyományok 
állítása szerint ebben a csatában veszítette életét, a holttestét pedig valahol a város falain kívül 
temették el. Konstantinápoly 1453. évi ostroma alatt Mehmed keresőcsoportot indított Abú- 
Ajjúb sírjának felkutatására, amit csodák csodájára Aksemszeddin sejhüliszlám meg is talált. 

Fátih ezután díszes türbébe temette Abú-Ajjúb földi maradványait, amelyet 1459-ben 
Törökország egyik legszentebb iszlám kegyhelye lett, későbbi korokban pedig szokássá vált 
az új szultánt itt felövezni Oszmán Gázi kardjával. 

1460 tavaszának elején Fátih döntőnek szánt hadjáratot indított a Peloponnészosz 
félszigetre, ahol még mindig a néhai Konsztantinosz császár két bátyja, Thomász és 
Démétriosz Palaiologosz uralkodott despotaként. Démétriosz 1460. május 29-én Misztránál, a 
fővárosánál megadta magát Fátihnak, napra pontosan hét évvel Konstantinápoly eleste után, 
Thomásznak viszont sikerült Itáliába szöknie. Démétriosz visszakísérte Fátihot Edirnébe, ahol 
Didymoteichion városában letelepedhetett egy birtokon, ahol 1470-ben bekövetkezett haláláig 
lakott. Addigra a Bizánci Birodalom utolsó megmaradt töredékének is vége lett, amikor 1461 
augusztusában Fátih elfoglalta Trapezunt (ma Trabzon) városát. Trapezunt utolsó császárát, 
Komnénosz Dávidot a családjával együtt foglyul ejtették, és bebörtönözték Edirnében, ahol 
1463. november 1-jén Fátih elrendelte Dávid császár és két idősebb fia kivégzését. A 
legkisebb fiának, Geórgiosznak, s lányának, Annának azonban megkegyelmezett. Geórgioszt 
egy török családra bízták, ahol muzulmánként nőtt fel, később pedig teljesen eltűnt a 
történelem színpadáról. A nővére, Anna is muzulmán lett, aki előbb egy, azután egy másik 
török pasához ment feleségül, végül második férje halála után élete utolsó napjait a szultán 
isztambuli háremében töltötte. 

A Trapezuntnál ejtett többi magas rangú foglyot kivégezték, kivéve Geórgiosz 
Amirutzész családját. Geórgiosz Mahmud pasa rokona volt, így a nagyvezír közbenjárására 
megmenekülhetett. Amirutzész kiváló tudós és filozófus volt, aki később Fátihot földrajzra, 
csillagászatra és asztrológiára tanította. 

Az új Topkapu palota 1465-re készült el, legalábbis Kritobulosz szerint, de a feliratok 
arról tanúskodnak, hogy az építési munkálatok még további tizenhárom éven át folytak. Úgy 
tűnik, Fátih először azt tervezte, a Topkapu szeráj elsősorban csak adminisztratív központ 
lesz, míg a háremét a Harmadik Dombon álló Régi Palotában tartotta. Kritobulosz 
följegyzéseiből viszont úgy tűnik, Fátih az év legalább egy részében az Új Palotába kívánta 
átköltöztetni az udvartartását. 


,, Szokatlan magasságú és szépségű, lenyűgöző tornyokat építtetett hozzá, valamint 
szállásokat külön a férfiaknak és külön a nőknek, hálószobákat, társalgókat, további 
hálótermeket és még rengeteg más pazar szobát. Volt még ezek mellett számos 
melléképület, előcsarnok, hall, oszlopcsarnok, kapubejárat, fedett előcsarnok, 
valamint gyönyörű díszítésű fürdő és pékség is." 


Egy oszmán szolgálatba állott itáliai fogoly, Giovanni Maria Angiolello azt írja, a 
palotának három udvara van, melyet három és fél méter magas fal vesz körül, ezenkívül azt is 
feljegyzi, hogy a palotaudvar területéhez növény- és állatkertek is tartoztak, valamint egy 
vízimadarakkal teli tó, ahol a szultán szívesen vadászott. 


,, Emitt a kertben pedig sokféle gyümölcsfát ültettek szép rendben, a kerti lugasokban 
pedig megint csak sokféle szólőfajtát, mindenféle rózsát, orgonát, sáfrányt és egyéb 
virágot, körös-körül pedig mindenütt bőven találni gyönyörű szökőkutakat és 
medencéket. A kert egy másik részében többféle állatot tartanak, például szarvast, 
őzeket, rókát, nyulat, birkát, kecskét s indiai tehenet, mely utóbbi sokkal nagyobb a 
mi teheneinknél, tovább még rengeteg másféle állatot. A kertben számtalan madárfaj 
is lakik, melyeknek énekét öröm hallgatni, ha itt a tavasz, ezenkívül pedig van még 
egy zsombékos tó is, ahol rengeteg vadlúd és -kacsa tanyázik, a Nagy Török pedig 
élvezettel vadászik ezen a helyen, puskával a kezében. " 

Fátihot mindig is érdekelte a kereszténység, talán az anyja miatt, aki a feltételezések 
szerint görög volt, de később áttért az iszlámra. Gülbahár, a későbbi II. Bajezid anyja 
valószínűleg szintén görög lehetett, mint ahogy még Fátih számos más asszonya is, akik mind 
áttértek a muzulmán vallásra, amikor beléptek a szultán háremébe. Fátih érdeklődése a 
kereszténység iránt különösen nyilvánvalóvá vált, amikor Gennadioszt kinevezte görögkeleti 
pátriárkának. Ez idő tájt háromszor is meglátogatta Gennadioszt a templomában, ahol 
párbeszédeik a keresztény teológia különböző kérdései körül forogtak. Gennadiosz összegzést 
is írt a munkájáról, melyet Fátih magánhasználatára törökre is lefordított. Mehmed 
Gennadioszhoz és más keresztény papokhoz fűződő kapcsolata miatt az a pletyka kezdett 
terjedni, hogy a szultán hajlik a keresztény hit felé. Teodoro Spandugino, egy a 16. század 
elején Galatában élt olasz azt állítja, Fátih rákapott a keresztény ereklyék imádására, és ezek 
előtt állandóan gyertyákat égetett. Ezeket a híreszteléseket csak tovább erősítették az olyan 
incidensek, mint amit például Magyarországi György barát jegyzett föl, aki a következőket 
írja Fátih látogatásáról a perai ferences rendi kolostorban (Perában, a Galata mögötti 
csúcsokon élt a legtöbb európai Isztambulban): 


,A perai barátok mesélték, hogy egyszer elment a templomukba, és beült a 
szentélybe, hogy végignézze a szertartást, megismerje az istentisztelet rendjét. A 
barátok a szultán jelenlétében és kívánságára misét mondtak, úrfelmutatáskor pedig 
szenteletlen ostyát mutattak fel, hogy kíváncsiságát kielégítsék, de ne vessék a 
gyöngyöt a disznók elé. " (Fügedi Erik fordítása) 


Fátih azonban a jelek szerint csak felületesen érdeklődött a keresztény hit iránt, és 
leginkább a vallástalanság volt jellemző rá, mivel az iszlámmal kapcsolatban a muzulmán 
hitnek csak a formáit gyakorolta, amint ezt államfőként el is várták tőle. Angiolello azt írja, 
Bajezid hercegtől többen hallották, hogy ,az apja zsarnoki jellem, és még Mohamed 
prófétában sem hisz". 

Az oszmánok ortodox szunnita muzulmánok voltak, szemben az eretnek tanokat valló 
perzsa síitákkal. Fátih az első, rövid ideig tartó szultáni uralkodása óta, amikor Edirnében az 
általa védeni próbált perzsa dervist máglyán megégették mint eretneket, annak jeleit mutatta, 
hogy hajlik a síita hit felé. Ezenkívül nagyon érdekelte még a perzsa irodalom is, különösen a 
szúfi misztikusok költészete. Ez utóbbit szintén a tévhitűsége bizonyítékának tekintették, 
mivel egy régi oszmán bölcsesség úgy tartja: , Az, aki a perzsákat olvassa, a fél hitét 
elveszíti." 

Fátih híresen nagy patrónusa volt az irodalomnak, aki az iszlám világ minden pontjára 
küldött ajándékokat költőknek és prózaíróknak egyaránt, és aki korabeli török források szerint 
harminc oszmán írót is támogatott. Az ő idejében a perzsa volt az irodalom nyelve, mint 
ahogy az iszlám teológiáé az arab. Ám amikor Fátih maga írt verseket, ezt többnyire 
hétköznapi török nyelven tette. Az Avni írói álnevet használva egy körülbelül nyolcvan, török 
nyelvű költeményből álló dívánt, azaz versgyüjteményt hagyott ránk, melyek között elvétve 
akad egy-egy perzsa gazel is, melyek pusztán a nagy iráni költő, Háfiz műveinek a 
parafrázisai. 

Az oszmán udvar Fátih idejében még mindig egyszerű szokásokat gyakorolt, még nem 
voltak jellemzők rá azok a szultán személye körüli roppant bonyolult szertartások és az a 
hivalkodás, amely majd később fog kialakulni. Fátih gyakran járta Isztambul utcáit csak egy- 
két testőr kíséretében, amikor például a mecsetbe ment, ahol ő is elfoglalta helyét a többi 
imádkozó között, ahogy azt Magyarországi György barát több alkalommal is megfigyelhette: 


, Láttam az uralkodót [Fátih], akit mindössze két fiatalember kísért, útban a messzi 

mecset felé a palotájából. Láttam ugyanígy a fürdőkbe is menni. [.../ Láttam a 
szultánt a mecsetben imádkozni. Nem ült sem széken, sem trónon, de mint a többiek, 
ő is ugyanúgy elfoglalta a helyét a szőnyegen, a földön." 


1473 őszének vége felé Fátih elbocsátotta Mahmud pasát a nagyvezíri posztjáról, és 
Gedik Ahmed pasát nevezte ki a helyére. Mahmudtól ezek után minden vagyonát elkobozták, 
majd bebörtönözték a Héttoronyba. Hogy mindez miért történt, annak okai nem teljesen 
tisztázottak, de talán arról lehet szó, hogy Mahmud kivívta Musztafa hercegnek, a szultán 
kedvencének haragját. Musztafa még ugyanebben az évben később megbetegedett 
Karamaniában, és 1474 júniusában meghalt. Angiolello, aki 1470-74 között a herceg 
szolgálatában állt, később pedig Fátih udvarában szolgált, leírja a Musztafa halálhíre 
kiváltotta reakciókat. Amikor Fátih meghallotta, mi történt, vigasztalhatatlanná vált, s három 
napon, három éjjelen át zokogott rajongva szeretett fia halála miatt. Angiolello ezután így 
folytatja: , Az egész városban hangos siránkozást lehetett hallani, mivel Musztafát nemcsak az 
apja szerette oly nagyon, hanem mindenki, aki ismerte." 

Úgy tűnik, a tragédia megkeserítette Fátihnak Mahmud pasához fűződő viszonyát, akit a 
jelek szerint felelősnek tartott a fia haláláért. Musztafa temetése után a brusszai Muradijében 
Fátih elrendelte, hogy végezzék ki volt nagyvezírét. A török költő, Meali szerint a szultán a 
következőképpen magyarázta a döntését: , Lehetetlen, hogy Musztafa ellensége életben 
maradjon!" A parancsot Szinán bej, Isztambul helytartója hajtotta végre, aki hóhéraival 1474. 
július 18-án a várban egy íjhúrral megfojtatta Mahmudot. A pasát másnap a Második Dombon 
álló mecsetje türbéjébe temették, abban a negyedben, amely ma is a Mahmud pasa nevet 
viseli. Jellemző Fátih ellentmondásos jellemére, hogy Mahmud pasa temetésének napját 
gyásznappá nyilváníttatta. 

Fátih 1479-et az új Topkapu palotában töltötte. Az év nyarán meghívókat küldött szét az 
unokájának, Bajezid herceg fiának, a majdani I. Szelimnek a körülmetélési ünnepségére. Az 
egyik meghívott államfő a velencei dózse, Giovanni Mocenigo volt, aki udvariasan lemondta 
a meghívást. Fátih azt is kérte a dózsétól, hogy küldjön neki egy jó festőt, a velencei 
szenátusnak pedig Gentile Bellinire esett a választása, aki az év szeptemberében érkezett meg 
Isztambulba, és 1481 januárjáig ott is maradt. Ó festette meg a Hódító híres portréját, mely 
ma a londoni National Galleryben látható, és amelyet a felirat tanúsága szerint a művész 
1480. november 25-én fejezett be. Angiolello szerint Bellini készítette azokat az erotikus 
képeket is a szultán Topkapu szerájban lévő szobáiban, melyeket úgy nevez: ,,cosa i 
lussuria", azaz a bujaság tárgyai. Angiolello ugyanabban az időben tartózkodott a szultán 
udvarában, amikor Bellini, és a Fátihról szóló leírása összhangban van a honfitársa által festett 
portré alanyával: 


,, Mohamed [Mehmedl szultán, akit, mint korábban említettem, a Nagy Töröknek 
neveznek, közepes magasságú, jó húsban levő, sót kövér ember. Homloka széles, 
nagy szeme fölött sűrűek a szempillái, sasorra alatt kis szája van, szakálla kerek, 
sűrű, vöröses, nyaka rövid, vaskos. Arca fakó, a válla mérsékelten széles, a hangja 
mennydörgő. Lábát köszvény kínozza. " 

Costanza de Ferrara portréja, 
1480 körül 


Fátih megjelenését ez idő tájt a francia diplomata, Philippe de Commynes is megörökíti 
emlékirataiban. Commynes XI. Lajossal és a magyar Mátyás királlyal együtt az előző század 
legnagyobb uralkodói közé sorolta Fátihot. Szerinte azonban Mehmed túlhajszolta a világi 
élvezeteket (les plaisirs du monde); nincs olyan testi bűn, írja, ami ismeretlen lenne az 
élvhajhász szultán előtt, aki ennélfogva már fiatal korától köszvénytől szenvedett, illetve más 
bajoktól, amiket ez a kicsapongó élet eredményezett. Mehmednek ekkorra egy hatalmas 
tályog nőtt az egyik lábára, amely először 1480 tavaszán jelent meg. Egyik orvosa sem tudta 
sem meggyógyítani, sem megmagyarázni a betegséget, mindannyian csak Allah büntetését 
látták benne a szultán óriási falánksága (grande gourmandise) miatt. Commynes ezek után 
leírja, hogy a szultánt a betegsége a palotája falai közé kényszerítette, mivel ilyen állapotban 
nem akart mutatkozni az emberek előtt: 


,, Olyanoktól hallottam, akik látták őt, hogy egy irdatlan nagy kelés nőtt a lábára, 
ami a nyár elejére akkorára dagadt, mint egy ember feje, de felnyitni nem lehetett; 
azután pedig lelappadt. Egyik sebész se tudta, hogy mi lehet az, viszont többen 
megállapították, hogy leginkább a szultán szörnyű nagy falánkságához lehetett köze, 
és hogy csakis égi büntetésként mérhették rá. Hogy az emberek ne lássák ilyen 
szánalmas állapotban, s hogy ne érje ellenségei megvetése, Mohamed csak ritkán 
mutatkozott mások előtt, leginkább szerájába zárkózott. " 


Fátih elszigetelődési vágyát az utolsó éveiben a kánunnáméban, a szultáni 
szertartásokra és protokollra vonatkozó szabálygyűjteményében fektette le. Az egyik új 
szabály megszüntette azokat a bankettokat, melyeket Fátih hetente négyszer adott a vezíreinek 
az uralkodói tanács gyűlései után, ettől kezdve pedig csakis az uralkodócsalád tagjai 
csatlakozhattak a szultánhoz étkezésekkor: , Megparancsolom, hogy senki más ne étkezzen 
együtt becses személyemmel, kivéve családom tagjait! Kiváló őseim állítólag a vezíreikkel 
ettek. Én eltörlöm ezt a gyakorlatot." 

Gyengülő egészsége ellenére Fátih két hadjáratot is indított 1480-ban. 1481 tavaszának 

elején épp egy harmadikba készült belevágni, melynek során valószínűleg Egyiptomot akarta 
meghódítani, és amelyet személyesen kívánt irányítani. Karamanli Mehmed pasának 
megparancsolta, hogy gyűjtsön össze egy sereget Üszküdárnál, Isztambul ázsiai oldalon lévő 
külvárosánál, de ezt leszámítva a hadjárat úti céljáról semmit sem lehetett tudni. 

Fátih április 25-én kelt át a Boszporuszon Üszküdárba, a sereg pedig még aznap 
elindult. Gebze városától nem messze, a Nikomédiai-öbölnél azonban megtorpantak, mivel 
Fátihra hirtelen heves hasi fájdalmak törtek. Ezután az egyik orvosa, Hamiduddin al-Lári a 
jelek szerint nem megfelelő medicinát adott be a szultánnak, akinek az állapota azonnal még 
rosszabbra fordult. Ekkor a Mehmedet már gyerekkora óta kezelő zsidó orvosa, Maestro 
Iacopo vette kézbe a dolgokat, de már ő sem tehetett semmit. A szultán másnap, 1481. május 
3-án, Angiolello szerint , a huszonkettedik órában", meghalt. 

Mehmed pasa megpróbálta eltitkolni Fátih halálhírét, hogy a védence, Dzsem herceg 
előnyhöz jusson, és még a bátyja, Bajezid herceg előtt a városba érjen, és elfoglalhassa a 
trónt. Fátih halálának idején mindkét herceg tartományi kormányzóként szolgált Anatóliában, 
Bajezid Amasziában, Dzsem pedig Konyában. Mehmed egy lezárt lovas kocsiba tétette a 
szultán holttestét, és visszasietett vele Isztambulba, ahol a katonáinak azt mondta, Fátih 
megbetegedett, közben pedig gyors futárt küldött Dzsemhez. Mindez fölkeltette a Bajezidet 
támogató janicsárok gyanúját, akik azonnal a Topkapu szerájhoz meneteltek, és követelték, 
hogy láthassák a szultánt. Amikor Fátih nem jelent meg előttük, a janicsárok erővel 
benyomultak a Szultán kapun, a palotában pedig megtalálták uruk holttestét, melyet a 
nagyvezír szolgálói őriztek. A janicsárok első dühükben megölték Mehmed pasát, s levágott 
fejét karóra tűzve végigvonultak a város utcáin, fennhangon kiáltozva: , Éljen soká Bajezid!" 

Iszhák pasa üzent Bajezidnak, aki május 20-án a janicsárok üdvrivalgása közepette 
megérkezett . Isztambulba. Eközben Iszhák pasa szövetséget kötött a janicsárok 
parancsnokával, Szinán agával, akivel együtt kikiáltották Bajezidot szultánnak, majd 
ünnepélyesen felövezték Oszmán kardjával. Másnap az új szultán, II. Bajezid, és az egymást 
folyamatosan váltogató összes birodalmi dignitárius a vállán átvitte Mehmed koporsóját a 
Fátih-dzsámiba, ahol eltemették abba a türbébe, amit még életében építtetett a mecsetje mellé. 
Bajezid ezután húszezer siratót rendelt oda, köztük kétezer dervist is, hogy imádkozzanak 
apja lelkének békéjéért, a gyászolók pedig másnap hajnalig folyamatosan imádkoztak volt 
uralkodójukért. 

Nicoló Cocco, a velencei bailo megüzente Fátih halálhírét a velencei dózsénak, 
Giovanni Mocenigónak. A futár, aki május 19-én - épp amikor a dózse a Signoriával, vagyis 
az államtanáccsal ülésezett - érkezett meg Velencébe, egyenesen berontott a tanácsterembe, és 
így kiáltott: La graneé aguila e morta! (A hatalmas sas halott!) Giovanni Sagredo, aki több 
mint két évszázaddal később ír erről a momentumról, megállapítja, hogy , Nagy szerencse a 
keresztény világnak és Itáliának, hogy a halál megállította a vad és megfékezhetetlen barbárt". 
A dózse futárt küldött Rómába, hogy közölje a hírt IV. Szixtusz pápával, aki ágyúkat süttetett 
el, és megkondíttatta a harangokat, hogy így figyelmeztesse a Város lakóit, azután pedig 
gyászmenetet vezetett a Santa Maria del Popolóhoz, ahová az összes bíborosa és nagykövete 
is követte. Az est leszálltával óriási tűzijátékot rendeztek, a Város összes templomában 
hálaadó miséket mondtak, de nemcsak Rómában; ugyanez volt a helyzet egész Itáliában és 
Észak-Európában is, ahogy egyre terjedt a híre, hogy a Nagy Török távozott az élők sorából. 
Mehmed, a Hódító meghalt, és a keresztény világnak többé már nem kellett rettegnie tőle. 

Fátih negyvenkilenc éves korában hunyt el, az apja halálát követő harmincévnyi 
uralkodás után, és ennek a három évtizednek a legnagyobb részét háborúzással töltötte. 
Ahogy az írnoka, Turszun bej följegyezte a Hódító életrajzában: 

A Csinili Kösk, vagyis Csempézett Kioszk 

, Konstantinápoly meghódításának kegyes ajándéka mellett Fátih még húsz-egynéhány 
független földet is kiragadott Magasságos személye ellenségeinek a keze közül." 

A védőfalakat és kapukat leszámítva a Topkapu szeráj egyetlen olyan épülete, amely 
Fátih ideje óta változatlan maradt, a Csinili Kösk, vagyis a Csempézett Kioszk, amely 1472-re 
lett kész. A perzsa stílusú kioszk a Topkapu szeráj második udvarától nyugatra, az alatt 
helyezkedik el egy teraszon. Úgy tervezték meg, hogy Fátih innen figyelhesse a palota 
apródjainak dzsirid nevű játékát, melyben a lovasok hajítódárdákkal próbálják eltalálni 
egymást. Az egyik történetíró beszámol róla, milyen jól érezte magát itt a szultán, ahogy 
telente elnézte, amint a szolgái hógolyócsatát vívnak a teraszon. Az állatkertjéből gyakran 
hoztak ide állatokat is elé, Fátih pedig különösen szívesen nézte az oroszlánidomárokat 
munka közben. A perzsa nyelvű felirat a kioszk csillagokkal ékesített kupoláját a 
mennybolthoz hasonlítja, magát a pavilont pedig mennybéli palotához, mely a csillagokig 
magasodik. A Fátih támogatta költők közül több is írt dicsérő gazéit a kioszkról, említést téve 
esti összejövetelekről, amikor a szultán együtt borozgatott az apródjaival a csillagok alatt, 
vagy amikor a háremhölgyei, , a Paradicsom szüzei" itt szórakoztatták. Mehmed tehát így 
töltötte utolsó éveit a Dár-üsz Szaadet, vagyis a Boldogság Házának ebben a kioszkjában. 

HARMADIK FEJEZET 


A , Boldogság Háza" 


harcos katonát a trónon, akitől nem is különbözhetett volna jobban: Bajezid inkább 

kedvelte a Topkapu szerájban lévő uralkodói rezidenciája békéjét a hódító hadjáratok 
zordságánál és veszélyeinél. A szultánt a népe szúfiként, azaz misztikusként emlegette, az 
újkori nyugati történészek pedig az Otthonülő Szultán nevet adták neki. 

Trónra lépésekor Bajezid birindzsi kadinja, vagyis első felesége Sirin volt, a szultán 
első fiának, Abdullahnak az anyja. Amikor Abdullah 1483-ban meghalt, az első feleség címe 
Bülbülre, Bajezid második fiának, a trón várományosává előlépett Ahmed hercegnek az 
anyjára szállt. Abdullahon és Ahmeden kívül Bejazidnak még hat fia született, többek között 
az I. Szelim néven utána következő szultán, mind a hat más anyától. Szelim anyja Ajse Hatun 
volt, a dulkadirli Alaeddevlet Bozkurt emír lánya. Bajezidnak ezenkívül még tizenöt lánya is 
született, de az ő anyjuk nevét csak akkor jegyezték föl, ha fiúval is megajándékozták a 
szultánt. 

Bajezid uralkodásának első éve a bátyjával, Dzsemmel vívott örökösödési háborúval 
telt. Dzsem megtette magát Anatólia szultánjának, és a támogatóiból sereget gyűjtött 
Brusszában. Bajezid végül legyőzte Dzsemet, aki Rodosz szigetére menekült, ahol a Szent 
János-rend lovagjai adtak neki menedéket, amivel kezdetét vette Dzsem száműzetésben töltött 
hátralevő élete, mely végül 1495. február 25-én ért véget Nápolyban. Négy évvel később 
Bajezid megszervezte, hogy Dzsemet Brusszában újratemessék a Muradijében nagyapja, II. 
Murád mellé. Dzsem temetésének egy bizarr történetét a 17. századi török történetíró, Evlija 
Cselebi említi Szejahatname (Útleírás) című művében: 


A fiú, II. Bajezid, harminchárom éves korában követte apját, Fátih Mohamedet, a 


,, Dzsem holttestét, valamint minden ingóságát, többek között egy bűvös kupát, mely 
azonnal újra színültig megtelt, amint kiitták, illetve egy fehér papagájt, egy sakkozó 
majmot és néhány ezer remek mívű könyvet odahozták a Szultán elé. [...] Bajezid 
elrendelte, hogy Dzsem maradványait Brusszában temessék el, nagyapja, II. Murád 
mellé. Amikor a sírt ásták, olyan mennydörgés és tumultus támadt a sírkápolnában, 
hogy minden jelenlévő fejveszetten menekült, de egyikük sem léphette át a küszöböt, 
amíg tíz nap el nem telt, és mikor erről beszámoltak a Szultánnak, Dzsem holttestét a 
saját mauzóleumában temették el, a nagyapjáé közelében." 


Dzsem lázadásának leverése után  Bajezid nekilátott megörökölt birodalma 
konszolidálásának és a kereskedelem fölvirágoztatásának. 1501 és 1506 között egy császári 
mecsetegyüttest építtetett Isztambul Harmadik Dombján, a Bejazidíijét, melyről a Fedett Bazár 
fölötti Bajezid-negyed kapta a nevét, illetve a Bajezid tér, melyet régebben Forum Bovisnak 
hívtak. 

Bajezid a katonai ügyek aktív irányítását egy sor egymást követő nagyvezírre hagyta, 
hogy ő maga nyugodtan kikapcsolódhassék a Topkapu szerájban, ahol uralkodása utolsó 
évtizedét a palota falain belül elzárkózva töltötte. Szultánságának ezt a korát így írja le 

Richard Knolles az Oszmán Birodalom történetét angolul először összefoglaló, 1610-ben 
kiadott Az ottomán királyok élete című művében: 


, Ennyi gond után Bajezid csendes életet választott, ideje nagy részét a filozófia 
tanulmányozásával töltötte, illetve tudós férfiakkal társalgott, mivel ez a fajta békés 
élet jobban megfelelt az természetének, mint a háborúk; igaz, hogy országa érdeke és 
katonái heves vágya gyakran akarata ellenére a harcmezőre kényszerítette. " 


II. Bajezid (1481-1512) 


Amikor Fátih megkezdte a palotája építését, hosszú fallal vétette körül, mely az 
Aranyszarv-öböltől a Márvány-tengerig húzódott, majdnem két és fél kilométer hosszan. Ez a 
várfal csatlakozott az Aranyszarv-öböl és a Márvány-tenger partja mentén húzódó középkori 
bizánci falhoz, hogy körülzárja az egész Első Dombot. A tenger felőli falak főbejárata a 
Szarajburnu (Szeráj-fok) volt, ott ahol az Aranyszarv-öböl összefolyik a Boszporusszal és a 
Márvány-tengerrel. Ezt a portált Topkapi, azaz Ágyú-kapu néven ismerték, mivel a tetején 
valóságos ágyú- (top)-erdő állt, később pedig a nevet az egész palotára kezdték alkalmazni. 

Fátih huszonnyolc tornyot építtetett a falára, amelynek három kapuja is volt, ezek közül 
a legnagyobb a Báb-i Hümajun, a Szultánkapu. A kaputorony szobáiban a kapidzsik, vagyis 
kapuőrök tartózkodtak, akik közül mindig ötven volt szolgálatban. A Szultánkapu a Topkapu 
szeráj Ötödik udvarába vezet, amelyet csak Fátih ideje után kerítettek el belső fallal. A kapun 
belül balra az Aja Ejréné nevű egykori bizánci templom áll, amelyet az Isteni Békének 
szenteltek. A janicsárok fegyverraktáruknak használták, amikor az Első udvarban 
felsorakoztak. A mögötte álló nagy épület a Darphane, az egykori oszmán pénzverde, mely 
magában foglalta a Topkapu szeráj külső kincstárát is. Az udvar körüli, mára már mind eltünt 

épületekben voltak a raktárhelyiségek, műhelyek, a palota péksége, a kórház, a palota 
vízelosztója, a latrinák, egy kisebb mecset és a külső részben dolgozó művészek és szolgálók 
barakkjai, akiknek a munkájuk miatt nem kellett bemenniük a Belső Palota területére. 

Az udvar nyugati oldalán egy kapu a Csinili Köskhöz és a Gülháne parkba, a Topkapu 
szeráj egykori alsó kertjébe vezet, melyek a fellegvárat egészen az Aranyszarv-öböl és a 
Márvány-tenger partjáig körülvették. Ezt a parkot először Fátih terveztette meg és ültettette 
be, azután pedig csaknem négyszáz éven át gondozták, mindaddig, amíg a Topkapu szeráj 
uralkodói rezidenciaként szolgált. 

Az udvar jobb oldalától egy út vezet le ahhoz a részhez, ahol a palota apródjai dzsiridet 
játszottak, az íjászatot gyakorolták, és egyéb sportokat űztek, többek között a szultán által 
rendezett vadászatokon vettek részt. A palota állatkertje ennek az útnak a végén, tőle balra 
volt, benne - korabeli utazók leírásai alapján - elefántok, zsiráfok, oroszlánok, tigrisek, 
medvék, vadkanok, gazellák, szarvasok és kecskék. A 16. századi török történetíró, Lokman 
szerint , a hatalom fitogtatására" ünnepnapokon az elefántokat és a zsiráfokat felvonultatták az 
első udvarban. I. Ferdinánd német-római császár két követe 1530-ban följegyezte, hogy tíz 
oroszlánt és két tigrist láttak az első udvarban , aranyláncra verve borzalmasan bömbölni". A 
francia utazó, Louis Deshayes de Courmenin ugyanakkor megemlíti, hogy a szultán az 
állatkert vadkanjait a palota kertjeiben megrendezett vadászatai kedvéért tartja, melyek során 
a zsákmányt mindig valamelyik keresztény ellenség nevén nevezi: , Mindegyik vadkannak 
valamelyik ellensége nevét adja, mint például Spanyolország királya, akit a szultán a Spanyol 
Signiornak hív, vagy Firenze hercege, Málta nagymestere és még más hasonlók." 

A palota madárháza az alsó kert délkeleti sarkában állt, közvetlenül a Márvány-tenger 
partján húzódó fal mellett. A 17. századi örmény krónikás, Eremija Cselebi szerint a 
madárházat a Keresztelő Szent Jánosnak szentelt bizánci kápolnába költöztették be. Az itteni 
hattyúknak a tollaiból készítették azokat a nyílvesszőket, melyeket a szultán a vadászatai 
során használt. 

Eremija szintén említi, hogy a parton, a madárháztól északra áll egy szultáni pavilon, a 
Balikhane Kaszri, avagy Halász-pavilon, melyet a Balikhane Kapisi nevű kis portálon át lehet 
megközelíteni a palotakert felől. Itt állomásozott a palota főhalásza, a szultán pedig gyakran 
lejött ide, hogy elnézze őt meg az embereit, amint kivetik a hálójukat, hogy kifogják, ami este 
az uralkodó asztalára került. 

Mind a Márvány-tenger, mind az Aranyszarv-öböl partja mentén még további császári 
kioszkok sorakoztak, többek között a II. Bajezid által építtetett Jali Kösk, azaz Parti Pavilon 
is, amely a Galatával szemben állt az Aranyszarv-öböl partján. A 16. század folyamán kétszer 
is átépített kioszkot eredetileg úgy tervezték, hogy Bajezid onnan figyelhesse, amint az 
oszmán flotta elindul egy újabb hódító útra. A szultán egyszer egy koporsót látott elúszni a 
kioszk előtt, benne egy nő holttestével, és azonnal nyomozást rendelt el, hogy kiderítsék, 
bűntett történt-e. Az asszony férjét letartóztatták, de sikerült bebizonyítania, hogy a felesége 
azután halt meg, hogy egy olyan bödönből evett mézet, amelyben elbújt egy mérges kígyó, 
így , megszabadult a szultán haragjától", legalábbis így szól a fáma. 

Az első udvar távolabbi végében lévő portál a Báb-üsz Szelám, az üdvözlés Kapuja, 
amit a köznyelv Orta Kapinak, vagyis Középső Kapunak nevez. Ez volt a Belső Palota 
bejárata, ahol mindenkinek le kellett szállnia a lováról, mivel ezen a ponton túl csak a szultán 
lovagolhatott be. A kapu jobb oldalán a falban látható a Hóhér Szökőkútja, ahol a bakó 
lefejezés után lemosta a kezét és a kardját. A kapu mellett ezen kívül látható még két márvány 
falfülke is, melyeket Példakőnek hívnak, mivel ide tették ki közszemlére a fontosabb bűnösök 
levágott fejét. Néha egy-egy fejet karón a kapu fölé tűztek, mint ahogy azt egy 16. század eleji 
névtelen utazó is leírja, aki tévesen úgy hitte, hogy ez a Boldogság Kapuja: , 4 szerájba 
indulván először egy gazdagon aranyozott kapun kell áthaladni, melyet a Boldogság 
Kapujának hívnak. Néha egy karó végébe tűzve egy nagyvezír fejét lehet itt látni, akit aznap 

reggel fejeztek le a Grand Signor (Nagyúr) szeszélyéből." 

A kaputoronyban lévő szobákban a fő kapuőrt és az embereit szállásolták el. A kaputól 
balra lévő szobát a hóhérnak tartották fenn, aki egy személyben volt a palota főkertésze is. A 
szobája melletti cellában elítéltek várhattak a kivégzésükre. 

A Középső Kapu a második udvarba vezet, amely nagyjából még mindig úgy fest, 
ahogy Fátih megtervezte: egy lenyűgöző arányú, csendes árkád, tele tiszteletet parancsoló 
ciprusokkal és platánokkal; egykor több szökőkút is ékesítette ezt a helyet, ahol szelíd 
tekintetű gazellák legelésztek a gyepen. A díván udvarának is nevezik, mivel az államtanács 
itt tartotta gyűléseit a bal oldal távolabbi sarkában lévő torony alatti kupolás teremben. Az 
udvar egyedüli épületei az e torony mögött lévő díván és a belső kincstár, ezeken kívül már 
csak a körbefutó oszlopcsarnokot látni. Az oszlopokon túl az udvar teljes jobb oldalát a palota 
konyhái foglalják el, míg a bal oldali falak mögött a császári istállók találhatók, egy mecset, 
illetve az alabárdosok hálótermei. 

A díván udvarát a jelek szerint kifejezetten úgy tervezték, hogy szem előtt tartották a 
fényűző pompát és látványosságot, amely a birodalom közügyeinek intézésével együtt járt. A 
díván hetente négyszer ült itt össze, hogy adminisztratív ügyekről tanácskozzék, vagy hogy 
ellássa bírói-jogi feladatait. Ilyen alkalmakkor az egész udvar megtelt pazar ruhákba öltözött 
hivatalnokokkal, a palotaőrök csapataival és a janicsárokkal - átlagos alkalmakkor legalább 
ötezer ember lehetett itt, különleges szertartásoknál viszont akár kétszer ennyien is 
összegyűlhettek. De még ilyenkor is teljes csönd telepedett az egész udvarra, amit szinte 
mindegyik idelátogató külföldi megemlít a feljegyzéseiben. A velencei bailo, Andrea Gritti (a 
későbbi dózse) leírja, milyen látvány tárult elé 1503-ban, amikor audienciára érkezett II. 
Bajezidhoz: 


,, Beléptem az udvarba, ahol az egyik oldalon a janicsárok álltak, a másik oldalon az 
összes magas rangú személy, valamint Őfelsége fizetett hivatalnokai, akik olyan nagy 
csendben és olyan gyönyörű rendben sorakoztak fel, hogy annak a csodálatosságát 
el sem hitte volna, aki nem a saját szemével látja." 


A díván a kupolás tanácsterem három oldalán körbefutó alacsony díványról kapta a 
nevét, melynek közepén, az ajtóval szemben mindig a nagyvezír ült, két oldalán szigorúan 
rangsor szerint a többi vezírrel. Uralkodása első éveiben Fátih rendszeresen megjelent a díván 
ülésein, de egy alkalommal valahogy bejutott a terembe egy durva paraszt, aki fennhangon 
kiabálni kezdett a tanács tagjaival, azt kérdezve: , Melyik nagy hatalmú úr a szultán?", ami 
annyira feldühítette Mehmedet, hogy soha többé nem jelent meg személyesen egyik 
tanácskozáson sem. Ehelyett néha-néha egy rácsozott nyíláson át követte az eseményeket a 
nagyvezír helye fölött - az ablakot idővel aztán a Szultán Szemének kezdték nevezni. Az 
ablakból a Díván Tornyának, a Topkapu szeráj egyik jellegzetes épületének egyik szobájából 
lehetett kilátni. A hárem főbejárata, a Kocsi Kapu a torony alatt, a tanácsterem mellett 
található. Nevét onnan kapta, hogy a háremhölgyek zárt kocsikban itt haladtak át, amikor 
néha-néha kirándulást tettek a palotából. 

A második udvar keleti oszlopcsarnokának három kapuján túl egy hosszú, keskeny 
udvar foglalja el a terület teljes hosszát. A palota konyhái ennek az udvarnak a keleti oldaláról 
nyílnak, a raktárhelyiségek, illetve a főző- és felszolgálószemélyzet mecsetje ezekkel 
szemben, a nyugati oldalon található. A konyhák legkorábbi leírása a genovai Giovantonio 
Menavinótól származik, akit kalózok fogtak el, majd eladták rabszolgának II. Bajezid 
udvarába, és aki ezt követően 1505-14-ig apródként szolgált a Topkapu szerájban. Menavino 
szerint Bajezid idejében a konyhákat két részlegre osztották, az egyikben a szultánnak főztek, 
a másikban pedig az udvarnépének, illetve azoknak, akik részt vettek a díván gyűlésein; a két 
részlegben összesen körülbelül százhatvan szakács, pék és egyéb szolgáló dolgozott. A 

konyhai személyzet létszáma jelentősen megnőtt a Bajezid uralkodása utáni évszázadban, 
amikor a palotanép száma is elérte a csúcsát. A 16. század végére csupán a cukrászok száma 
meghaladta a hatszázat. A cukrászok egyébként a konyhai dolgozók egy külön csoportját 
alkották, akiket a többi szakácstól magas, fehér fejfedőjük különböztetett meg, mely , elég 
magasra felnyúlt, és elvékonyodott, mint egy süvegcukor", írja Jean-Baptiste Tavernier, aki 
1629-37 között az isztambuli francia követségen teljesített szolgálatot. Tavernier azt is 
megemlíti, milyen kivételezett helyzetben voltak a cukrászok, és hogy hogyan éltek vissza 
ezzel: 


,, Mivel ök az egyedüli olyan személyek, akik szabadon járhatnak ki és be a szerájba, 
ezért minden, árujukért kétszeres árat fizettetnek. A legszámottevőbb nyereségük 
azonban a hírhedt kereskedésükből származik, amikor fiatal fiúkat hoznak be a 
gazdáiknak, akiket aztán ravaszul becsempésznek a kórházba, miután a magukéhoz 
hasonló ruhákat adtak rájuk." 


A palota konyhái általában napi két étkezést szolgáltak fel, a nyári hónapokban azonban 
egy késői vacsorát is készítettek a szultánnak és a háremhölgyeinek, akik az utolsó imádkozás 
után, úgy két órával a naplementét követően ettek. Mintegy kétszáz felszolgálóból álló kettős 
sor húzódott a konyhák és a szultán negyede között, hogy az egyik sor folyamatosan adhassa 
kézről kézre a frissen elkészült ételeket, míg a másik sor ugyanígy visszaadogatta az üres 
edényeket a konyhába. 

A második udvar távolabbi végében lévő portál, a Báb-üsz Szaadet, azaz a Boldogság 
Kapuja a harmadik udvarba vezet, illetve a Belső Palota szigorúan magánlakrészeihez, az 
elkülönített Dár-üsz Szaadethoz, azaz a Boldogság Házához. A kaput a fehér eunuchok 
őrizték, akiknek a vezetője a kapi agaszi, vagyis a kapu agája címet viselte. A szultán a trónra 
lépésekor és a két fő bajrám, azaz ünnep alkalmával a Boldogság Kapuja előtt ült egy kupolás 
sátor alatt, amikor is fogadta az alattvalói és a hivatalnokai hódolatát, mely jelenetet számos 
festmény és rézkarc is megörökít. Ami a külföldieket illeti, csak azok léphettek be a 
Boldogság Kapuján, akik nagykövetként jelentek meg a szultán színe előtt, aki az 
audienciateremben fogadta őket, amely közvetlenül a kapun belül található. 

A harmadik udvar legtöbb épülete a Fátih alapította szerájiskolának adott otthont, ahol 
az ígéretes fiatalokat kiképezték arra, hogy az oszmán katonai és polgári szolgálatban karriert 
futhassanak be. Az iskolába járó apródok kezdetben a birodalom keresztény kisebbségéből 
kerültek ki, akik vagy a devsirme nevű gyermekadó miatt, vagy hadifoglyokként jutottak ide, 
ahol muzulmánokat neveltek belőlük, de néha török fiatalokat is fölvettek soraikba. Az 
oszmán állam az első évszázadaira jellemző fényes sikerét elsősorban a szerájiskola 
nagyszerűségének köszönhette, hiszen az innen kikerülő fiatalemberek a legmagasabb 
pozíciókig vitték a birodalomban, nem egyből még nagyvezír is lett. II. Bajezid különösen 
szívén viselte az iskola sorsát, amelyhez még egy toldaléképületet is csatolt Perában, mely a 
Galata szeráj néven vált ismertté. 

A szerájiskolában a fehér eunuchok felügyeltek az apródokra, saját vezetőjük, a kapi 
agaszi felügyelete alatt. A 16. század utolsó negyedéig a fehér eunuchok agája volt a belső 
szolgálat legnagyobb hatalmú embere, akkortól viszont a kizlar agaszi, a "nők agája", vagyis 
a szerecsen eunuchok vezetője vált a domináns személlyé. Ez a változás valószínűleg a hárem 
jelentősen megnövekedett méretének és fontosságának volt köszönhető, a háremben pedig a 
szerecsen eunuchok őrizték a nőket. 

Az udvar délnyugati csücskében lévő épület az Agalar-dzsámi, az Agák Mecsetje, ahol 
a fehér eunuchok és az apródok imádkoztak. A mecsetbe még a hárem felől is be lehetett 
lépni, a szultánnak és kegyenceinek pedig paravánnal külön elkerítettek egy részt, csakúgy, 
mint a válide szultán (, anyaszultánnő", vagyis a szultán anyja), valamint a szerecsen 

eunuchok vezetője részére. 

Az udvar délnyugati sarkában álló Kushane Kapisi, a Madárház Kapu vezet a hárembe. 
Ez, illetve a második udvarban lévő Kocsi Kapu volt a hárem egyedüli bejárata azon a 
magánbejáraton kívül, amely a szultánnak a szelámlikban, a palota férfiak számára fenntartott 
részében található magánlakosztályából nyílt. A hárem a második és harmadik udvar nyugati 
felét foglalta el, a Díván Tornyától észak felé egészen az Agák Mecsetjéig húzódva. A szultán 
magánlakosztálya és a szelámlik többi része innen a palota északi végéig és a negyedik 
udvarig terjedt, amely tulajdonképpen egy többteraszos, kioszkokkal teli kert volt. A hárem és 
a szelámlik szinte mindegyik épülete legalább száz évvel Konstantinápoly meghódítása 
utánról származik, mivel Fátih és a közvetlen utódai udvartartásában viszonylag kevés nő élt, 
ráadásul a jelek szerint többségük továbbra is a Régi Palotában lakott. A velencei bailo, 
Alvise Sagundino 1499-ből még azt jelenti, mindössze tíz nő él II. Bajeziddal a Topkapu 
szerájban, míg nyolcvan másik a palotán kívül van elszállásolva — feltehetőleg a Régi 
Palotában —, de ezek a számok csak a szultán feleségeire és ágyasaira vonatkoznak, akiknek 
természetesen számtalan szolgálólányuk és udvarhölgyük is lehetett. 1507-ben az akkori 
bailo, Iacomo Contarini a következőket jegyezte föl II. Bajezid udvartartásáról: , Állandóan 
négy agát (eunuchot) tart a háremben, hogy vigyázzanak a személyére és a háza népére, 
utóbbi háromszáz főből áll, és akikből nyolcvan fiú, némelyik pedig állítólag nő." Contarini 
ezenkívül hozzáteszi még, hogy Bajezid alkalmanként meglátogatta a nőket a Régi Palotában. 
Bajezid anyja, Gülbahár válide szultán, élete utolsó öt évét a Régi Palotában töltötte, ahonnan 
a következő keresetlen szavakat intézte a fiához: 


,, Életem értelme, hiányzol. Még ha én nem is hiányzom neked, te akkor is hiányzol. 
[..] Gyere ide, hadd lássalak! Édes uram, ha hamarosan hadjáratra indulsz, gyere 
legalább egyszer-kétszer, hogy láthassam azt a gyönyörű arcodat, mielőtt elmész! 
Már negyven napja nem láttalak. Szultánom, kérlek, bocsásd meg a merészségemet! 
De ki másom van nekem rajtad kívül? " 


Gülbahár 1486 szeptemberében halt meg, és a gyászidő leteltével Bajezid egy türbébe 
temettette a férje, II. Mehmed mellé a Fátih-dzsámi mögötti kertben. Gülbahár sírját Fátihéval 
ellentétben soha nem nyitották meg a nagyközönség előtt, ami egy sor történet és legenda 
születésére adott okot. Az egyik ilyen régi, határozottan kétes hitelességű legenda szerint 
Gülbahár a francia király lánya volt, akit az apja XI. (Dragaszesz) Konsztantinosz 
menyasszonyaként küldött ide, de a törökök elfogták, amikor 1453-ban Konstantinápolyt 
ostromolták. Evlija Cselebi is leírja ennek a legendának egy változatát Szejahatname című 
művében, ahol arra is céloz, hogy Gülbahár sohasem lett az iszlám igaz hívője: 


,, Jómagam is gyakran szemtanúja voltam a reggeli inádkozásoknál, hogy a Korán 
részleteinek felolvasásával megbízott férfiak mind hátat fordítanak e hölgy 
koporsójának, akivel kapcsolatban kétséges, hogy az iszlám hitben távozott-e az élők 
sorából. Gyakran láttam, hogy frankok (értsd: franciák) titokban jőve néhány akcsét 
nyomnak a sír őrének kezébe, hogy nyissa ki nekik a türbét, amelynek kapuját 
egyébként mindig bezárva tartják. " 


A 15. század utolsó évtizedében Bajezid rengeteg Hispániából menekült zsidónak adott 
menedéket, akik közül sokat Isztambulban telepített le, ők pedig jelentős mértékben 
hozzájárultak a város felvirágoztatásához. E zsidók közül nem egy a Topkapu szerájban 
szolgált orvosként, folytatva a Maestro lacopo, Fátih magánorvosa által megkezdett 
hagyományt. 

Bajezid 1508-ban olyan súlyosan megbetegedett, hogy nem is remélték a felépülését, és 

bár a következő évben valamit javult az állapota, továbbra is ágyhoz kötött beteg maradt. 
1509-ben ezután még egy komoly földrengés is sújtotta Isztambult, amelyet a köznyelv csak a 
, kis ítéletnap"-ként kezdett emlegetni, és amely nemcsak a Topkapu szeráj külső falait, de 
néhány palotaépületet is megrongált. Bajezid elrendelte a romos épületek helyreállítását, 
többek között a császári fürdőét is. A fürdővel szomszédos egyik helyiség a meskháne, azaz a 
zeneterem volt, ahol a palota apródjait tanították énekelni és hangszereken játszani. Albert 
Bobovi, egy lengyel hadifogoly szerint, aki a 17. század közepén apródként szolgált a 
palotában, a zenészek minden kedden a császári fürdőben játszottak, amíg a szultánt 
borotválták - a borotválkozás szokása állítólag II. Bajezid idejéből ered. 

1511 tavaszára a szultán egészsége javulni kezdett, bár még mindig ágyhoz volt kötve. 
Ekkorra már öt fia meghalt: Abdullah és Álemsáh természetes halállal, Sehinsáh herceggel az 
ital végzett, Mahmudot és Mehmedet pedig Bajezid ölette meg - 1507-ben mindkettőt 
megmérgeztette fegyelemsértésükért. Még életben maradt három fia - Ahmed, Korkud és 
Szelim - Anatóliában szolgált tartományi kormányzóként, s ekkor már mindhárom úgy 
manőverezett, hogy közelebb kerüljön a seregeivel Isztambulhoz, és amint meghal az apja, 
magának szerezhesse meg a trónt. Szelim tudta, hogy Bajezid le akar mondani, és Ahmedra, a 
legidősebb fiára kívánja hagyni a szultáni címet, így ennek megakadályozására átvitte a 
seregét Európába, és Edirne környékén táborozott le, majd megemelte a katonái fizetését, 
hogy még többüket átcsábítsa magához az apja seregéből. 

A következő tavasszal Bajezid kénytelen volt megadni magát Szelimnek, aki 1512. 
április 23-án vonult be a serege élén Isztambulba, és átvette a város irányítását. Még aznap az 
apjával is találkozott, akit huszonhat éve nem látott, és kényszerítette őt, hogy mondjon le a 
trónról. Másnap Szelimet felövezték Oszmán gázi kardjával, így ő lett a kilencedik oszmán 
szultán - a harmadik, aki Isztambulban uralkodott. 

Szelim megengedte, hogy Bajezid visszavonuljon a trákiai Demotikába, a szülőhelyére, 
és a hátralevő napjait vágyainak megfelelően itt töltse. Bajezid még húsz napig a Topkapu 
szerájban maradt, azután az udvarnépével, minden ingóságával és kincsével felpakolva 
elindult egy karavánnal. Szelim egészen a városfalakig kísérte az apját, ahol Bajezid könnyes 
szemmel megáldotta őt, és sok sikert kívánt neki. 

Azonban a karaván már nem jutott el Demotikáig, mivel félúton járva, Csorlu falvánál 
Bajezid állapota hirtelen rosszabbra fordult, és 1512. május 26-án iszonyatos kínok között 
meghalt. A kíséretében utazók közül többen úgy vélték, zsidó orvosa, Hámon mérgezte meg 
Szelim szultán parancsára. 

Szelim visszahozatta az apja holttestét Isztambulba, hogy ott a Bejazid-dzsámi 
türbéjében temessék el, abban a császári mecsetegyüttesben, amelyet Bajezid építtetett a 
Harmadik Dombon. Evlija Cselebi megemlíti, hogy Bajezid mauzóleuma zarándokhellyé vált: 
A sírját rendszeresen fölkeresik a betegek, akik itt gyógyulást találnak a bajaikra, mivel 
Bajezid szultán szenthez hasonló uralkodó volt." 

Szelim negyvenkét éves korában lett szultán, miután tizennyolc éven át szolgált 
tartományi kormányzóként Trabzonban. Vad külseje és kegyetlen viselkedése miatt a törökök 
Javuznak, vagyis Rettegettnek kezdték nevezni. A jelek szerint rá is szolgált a névre, amint az 
Knolles leírásából is kitűnik: 


, Szelim szigorú arckifejezése, vad, szúrós tekintete, tatárszerűen fakó arcbőre, 
hosszú bajsza a szája felett, mely hegyesen visszakunkorodott a nyaka felé, és rövid 
szakálla annyira kifejezte harcos jellemét és kérlelhetetlenségét, hogy a szemlélő azt 
gondolhatta, nincs benne más, csak gonoszság és kegyetlenség... 

Ráadásul mindent titokban tett, egyedül evett, társaság nélkül, és csak az apródjait 
meg az eunuchjait engedte a közelébe, míg a természet parancsának 
engedelmeskedve elfogyasztotta egyszerű ennivalóját. [.../] A feleségeit nem tűrte 

meg az udvarnál, a társaságukat sem kereste, hacsak nem utódnemzés céljából, de 
tette ezt is (állítólag) bármilyen kedvesség vagy gyengédség nélkül: mivel nem 
igazán kedvelte a nőket, sokkal nagyobb örömét lelte fajtalan élvezetekben... " 


Szelim nem sokkal uralkodásának megkezdése után hozzálátott, hogy végezzen a 
vetélytársaival, akik esetleg igényt tarthattak a trónra. Az elkövetkező évben legyőzte és 
megölte a két bátyját, Ahmedet és Korkudot, ezután pedig kivégeztette hat unokaöccsét. 

Szelimnek mindössze egyetlen trónörököse maradt, Szulejmán, akinek az anyja, Hafsza 
ezután a szultán birindzsi kadinja lett, miután nem sokkal Szelim trónra lépését követően 
beköltözött a Topkapu szeráj háremébe. Mivel Szelim anyja, Ajse kevéssel a fia szultánná 
válása előtt meghalt, így a válide szultán cím senkit sem illetett meg Szelim egész uralkodása 
alatt. A szultánnak ezenkívül még tíz lánya is született, akik közül ötöt különböző pasákhoz 
adott férjhez, többek között három nagyvezírhez. 

Szelim 1514. augusztus 23-án Csaldiránnál legyőzte az iráni Iszmáil sahot, amivel 
Anatólia egész keleti részét hozzácsatolta az Oszmán Birodalomhoz. Ezután leigázta az 
egyiptomi mamelukokat, és 1517. január 20-án elfoglalta Kairót, amivel a birodalma határait 
a Földközi-tenger keleti részéig tolta ki. A hagyomány úgy tartja, hogy nagyjából ez idő tájt 
al-Mutavakkil kalifa Szelimre és az Oszmán-ház leszármazottaira ruházta át a kalifátus jogát. 
Később ezt a hagyományt élesztették fel újra, hogy igazolják az oszmán szultánok jogát, 
miszerint megilleti őket a kalifa titulus, amit némelyikük a nagyobb nyomaték kedvéért arra 
használt, hogy az iszlám világ vezetőjévé kiálthassa ki magát. Szelim elhozta Mohamed 
próféta szent ereklyéit Isztambulba, ahol a magánlakosztálya egy új szentélyében helyezték el 
őket, az úgynevezett Hirka-i Szaadet Köskben. 

Ezenkívül építtetett még egy másik pavilont is a Topkapu szeráj tenger felőli részén, a 
Márvány Kioszkot. Lokman említi, hogy a Márvány Kioszk gyönyörűen díszített és 
festményekkel ékesített, többek között egy olyan kép is látható ott, mely Szelim Iszmáil sah 
fölött Csaldiránnál aratott győzelmét ábrázolja. A török történetíró, Hodzsa Szaadeddin pedig 
I. Szelim életrajzában följegyezte, hogy az egyik festmény egy Fátih Mehmedet ábrázoló 
portré volt, amit amikor először látott a szultán, s azt mondta, nem túlzottan hasonlít Fátihra, 
azonban így is kellemes emlékeket idézett föl benne a nagyapjáról: ,Az elhunyt (Fátih) 
gyerekkorunkban gyakran az áldott ölébe ültetett minket, nemes arcvonása pedig még mindig 
emlékezetünkben él, mivel sasorra volt. Ez a festő nem túl élethű arcképet készített." 

Szelim viszonylag jó költő volt, aki törökül, perzsául és arabul is írt verseket. A 
legismertebbek egyikében a teljhatalmú uralkodó helyzetéről panaszkodik, aki tehetetlenül 
viseli, hogy rabul ejtette a szerelem: 


,, Bár oroszlánok remegtek erős markomban, 
A sors prédául vetett egy őzikeszemű kedvesnek. " 


Szelim 1520-ban egy újabb hadjáratot tervezett, de amikor az előkészületeket még a 
nyár közepére sem fejezték be, elhalasztotta az indulást a következő évre, és úgy döntött, az 
edirnei szerájban pihen egy keveset. Augusztus közepén indult el Isztambulból, de félúton 
Edirne felé, Csorlu falvánál annyira megbetegedett, hogy meg kellett szakítani az utazását. Jó 
nyolc évvel korábban éppen itt halt meg az apja, most pedig Szelimet is itt érte utol a sorsa: 
majdnem hatheti szenvedés után végül 1520. szeptember 22-én távozott az élők sorából. 
Ferhát pasa titokban tartotta a halálhírét, hogy Szulejmán, aki ekkor szandzsákbégként 
(tartományi kormányzó) szolgált Maniszában, visszasiethessen Isztambulba, átvehesse a 
kormány irányítását, és biztosíthassa trónra lépését. 

Kemálpasazáde, a történetíró, aki elkísérte urát egyiptomi hadjáratára, a nagy szultán 
eltávozása miatti sirámjában azt írja, hogy Szelim , rövid időn belül sokat elért, és mint a 

lemenő nap, hosszú árnyékot vetett a Föld arcára". 

Szelim halálhírét hallva hálaadó miséket mondtak az egész keresztény Európában, ahol 
attól féltek, hogy a szultán ismét ide készül egy újabb hódító hadjáratra, esetleg a magyar 
amikor meghallotta Szelim halálának a hírét: , Amikor megbizonyosodott afelől, hogy 
valóban igaz, és Szelim halott, elrendelte, hogy egész Rómában mindenütt közös imákat 
mondjanak, a miséken pedig mindenki mezítláb jelenjék meg." Szelim senkinek sem árulta el 
a terveit, mivel a szándékait mindig titokban tartotta, ahogy ezt Bartolomeo Contarini bailo is 
megemlíti az egyik jelentésében: , Állandóan töpreng; senki sem mer semmit sem mondani, 
még a pasák sem, akik ott vannak vele; egyedül uralkodik, a saját szándéka szerint." Most 
pedig Szelim az utolsó titkát magával vitte a sírba, a keresztény Európa pedig örömmámorban 
úszott. Egy névtelen kommentátor megjegyezte, hogy , a Rettegett Szelim egy elfertőződött 
kelevénytől meghalt, így Magyarország megmenekült". 

Szulejmán nem sokkal a trónra lépése után úgy döntött, az apja tiszteletére egy szultáni 
mecsetegyüttest emeltet az Ötödik Dombon. Szelimet ide temették újra egy türbébe a mecset 
mögött, amely a Szelimijje nevet kapta. Rettegett Szelim hatalmas katafalkja egyedül foglalja 
el a kupolás síremlék központi helyét, rajta azzal az óriási turbánnal, amit a szultán az 
életében is viselt, pontosan úgy, ahogy azt Evlija Cselebi leírja: 


,, Nincs még egy olyan uralkodói síremlék, amely olyan félelemmel vegyes bámulatot 
ébresztene a látogatóban, mint Szelimé. Ott fekszik ő, koporsóján a Szelimijje nevű 
turbánnal, mint egy hétfejű sárkány. Én, az alázatos Evlija, három évig voltam 
himnusz-olvasó a sírjánál." 

kellemesebb személyiségnek találták, mint zord apját, ezért reménykedtek benne, hogy 
az uralkodása is jobb időket hoz majd, ahogy azt Bartolomeo Contarini is 
megfogalmazta nem sokkal Szulejmán szultánná válása előtt: 


i jellemem majdnem huszonhat évesen lépett a trónra. A külföldi megfigyelők 


,, Huszonöt éves, magas, vékony, fakó arcbőrrel. A nyaka kissé túl hosszú, az arca 
keskeny, az orra pedig sasszemen horgas. Árnyalatnyi kis bejuszt visel és kicsi 
szakállt; mindent egybevéve kellemes a külső megjelenése, habár a bőre néha túl 
sápadtnak tűnik. Azt mondják róla, bölcs úr, és mindenki jót remél az 
uralkodásától. " 


Szulejmán 1494. november 6-án született Trapezuntban, ahol az apja, I. Szelim épp 
akkortájt lett tartományi kormányzó. Szulejmán anyja, Hafsza Hatun, aki tizenhét évesen 
szülte meg a fiát, talán a krími tatárok kánjának, Mengli Girejnek volt a lánya. 

Szulejmán a nagyapja, II. Bajezid uralkodása alatt kétszer is szolgált tartományi 
kormányzóként, először 1509-ben a nyugat-anatóliai Boluban, majd 1509-12 között a krími 
Kaffában, később pedig az apja, I. Szelim egész uralkodása alatt Maniszában kormányzott. 
Ezenkívül még kétszer rövid időre az apja régense is volt Edimében, amikor Szelim hadjáratra 
indult. 

Az oszmán herceg-kormányzók udvarai a szultáni udvar mintáját követték, melynek 
fényűzésével is méltán felvették a versenyt. A jegyzékek szerint Szulejmán maniszai 
kormányzóságának utolsó éveiben az udvartartása 673 főből állt, többek között 17 nőből a 
háremében (az anyja, Hafsza, valamint 6 ágyas, 6 udvarhölgy, 2 mosónő, ! írnok és 1 orvos). 
Az ágyasok közül egyedül Mahidevrán nevét ismerjük, akit a följegyzések hol albánnak, hol 
cserkesznek titulálnak, és aki 1515-ben egy fiúval ajándékozta meg Szulejmánt, Musztafával. 
Addigra a leendő szultánnak már volt egy fia, Mahmud, aki 1512-ben született, 1519-ben egy 
újabb fia, Murád jött a világra, de sem az ő, sem Mahmud anyjának a nevét nem tudjuk. 
Murád 1521-ben halt meg, Mahmud pedig egy évvel később. A följegyzésekből az is kiderül, 
hogy Szulejmánnak 1521-ben meghalt egy lánya, egy másik pedig hozzáment Ali pasa 
admirálishoz, de sem ennek a két lánynak, sem az anyjuknak a neve nem ismeretes. 

Szulejmán trónra lépésekor az anyja, Hafsza lett a válide szultán. A bátyja, Mahmud 
halála után Musztafa herceg lett a trón várományosa, az anyja, Mahidevrán pedig Szulejmán 
birindzsi kadinja és hászekije (kegyencnője). Addigra viszont már Mahidevránnak komoly 
riválisa akadt, mivel Szulejmánnak a trónra lépésekor vagy nem sokkal azután új favoritja lett, 
Hürrem ( Vidám") Hászeki ("Kegyencnő"), akit a nyugati világ leginkább Rokszelánaként 
(Roxelana) ismer. 

Rokszelána legjobb tudomásunk szerint a mai Ukrajna nyugati részén született, amely 
akkor még Lengyelországhoz tartozott. A lengyel szájhagyomány úgy tartja, hogy eredeti 
nevén Aleksandra Lisowska, egy rutén ortodox pap lánya volt, aki a tatárok fogságába esett, 

és Isztambulban eladták rabszolgának, így került a hárembe. A Rokszelána névről az 
európaiak úgy hitték, azt jelenti, , orosz nő", ma már viszont inkább úgy gondolják, hogy a 
lengyel kifejezés jelentése "rutén szűz". Rokszelána Szulejmán uralkodásának első öt éve alatt 
öt gyermeket szült neki: egy fiút, Mehmedet 1521-ben; 1522-ben egy lányt, Mihrimáht; majd 
három fiút, Abdullaht, Szelimet és Bajezidet. Abdullah 1526-ban meghalt a háremet sújtó 
több pestisjárvány egyikében. 

Szulejmán nem sokkal a trónra lépése után a nagyvezírjével, Piri pasával megkezdte egy 
európai hadjárat előkészületeit. Fő célja Nándorfehérvár, a mai Belgrád volt, a kapu a Duna 
középső szakasza mentén fekvő összes földterület felé, és 1521. augusztus 29-én sikerült is 
elfoglalnia a várost. Amikor a velencei dózse erről hírt kapott, a következőket írta angliai 
nagykövetének: , Sajnálatos hír ez, és minden keresztény számára fontos." 

Nándorfehérvár elfoglalása után Szulejmán a törökök körében az érettség jelének tartott 
szakállat növesztett. Először Arifi, az udvari krónikás Szülejmanname című művében jelenik 
meg a szultán szakállas ábrázolása - az ismeretlen mester készítette kép Szulejmán győzelmes 
visszatérését mutatja be Isztambulba nándorfehérvári diadala után. 

A következő évben Szulejmán leváltotta Piri pasát, és Ibráhim pasát, régi jó barátját 
nevezte ki nagyvezírjének. Ibráhimot, egy görög halász fiát még gyerekkorában rabolták el a 
törökök, majd eladták az isztambuli császári udvarba rabszolgának, ahol a szerájiskolában 
tanult. Ezután apródként szolgált a Topkapu szerájban, ahol Szulejmánnal hamar közeli 
barátok lettek, mivel nagyjából egyidősek voltak. Amikor szultán lett, először fősolymászává 
tette Ibráhimot, majd a személyi főkamarásává. A nagyvezíri kinevezése után pedig 
Szulejmán egy palotát ajándékozott Ibráhimnak a hippodromon (a régi bizánci 


II. Nagy) Szulejmán (1520-66) és felesége, Rokszelána 


lóversenypályán), egy hatalmas épületet, amely sokkal nagyobb volt még a Topkapu szeráj 
épületeinél is. A következő évben Ibráhim feleségül vette Szulejmán húgát, Hadidzsét. A 
házasságkötést a 17. századi török történetíró, Ibráhim Pecsevi szerint tizenöt napon át tartó 
rendezvénnyel ünnepelték a hippodromon. Pecsevi följegyzi, hogy , olyan bőség és vigalom 
tárult a szemük elé, aminőt még sosem lehetett látni egy hercegnő esküvőjén". 

Ibráhim volt az egyetlen olyan az udvarnépen kívüli személy, aki beléphetett a Topkapu 

szeráj Belső Palotájába. Gyakran töltötte az éjszakát abban a hálószobában, amelyet 
kifejezetten neki tartottak fenn a Szulejmánétól nem messze. 

1526 tavaszának elején Szulejmán megindult Magyarország ellen, serege élén Ibráhim 
pasával. A hadjárat augusztus 29-én a mohácsi csatában tetőzött, ahol a törökök egy nem 
egészen két órán át tartó ütközetben teljesen megsemmisítették a magyar haderőt. A legtöbb 
magyar katona vagy a csatában esett el, vagy kivégeztette őket Szulejmán, mivel parancsának 
megfelelően nem ejtettek hadifoglyokat. A szultán hadi naplójában" a következő található 
augusztus 31. alatt: , 4 szultán aranytrónusán ülve fogadja a vezírek és bégek hódolatát; 
kétezer fogoly legyilkolása, az eső patakokban ömlik." Majd egy másik bejegyzés szeptember 
2-áról: , Mohácsnál nyugalom. [...] Húszezer magyar gyalogos és négyezer lovasuk halott." 

Szulejmán a győzelmet követően azonnal üzeneteket küldött szét írnokaival a birodalma 
valamennyi tartományi fővárosába. Ő maga is levélben számolt be győzelméről anyjának, 
Hafszának, akiről ekkortájt Pietro Bragadin bailo följegyezte, hogy a válide szultán 
, hegyvennyolc éves, gyönyörű asszony, akit a szultán felettébb tisztel és szeret". Szulejmán 
Rokszelánának is írt, aki ekkor még alig tudott írni és olvasni, így kénytelen volt írnokok 
segítségével levelezni az urával. Egyik korai levelében a következőket írja: , Szultánom, azt 
írod, ha el tudnám olvasni, amit írsz, hosszabban írnál arról, mennyire vágysz utánam." 
Később viszont Rokszelána már maga is tudott törökül írni-olvasni, méghozzá ékesszólóan, 
ahogy ez egyik magánleveléből is kiderül, melyben elmondja Szulejmánnak, mennyire 
hiányzik neki és a gyermekeknek is: 


,, Szultánom, határtalan a szív fájdalma a távolléted miatt. Szánd meg ezt a 
szerencsétlen szenvedőt, és ne tartsd vissza nemes soraidat! Hadd csitítsa lelkem 
bánatát legalább egy levél. [...] Amikor nemes leveleid olvasom, fiad és szolgád, Mir 
Mehmed, lányoddal és szolgáddal, Mihrimáhval együtt zokog és jajgat, annyira 
hiányzol nekik. A sírásuk eszemet veszi, és olyanok vagyunk, mintha gyászolnánk. 
Szultánom, fiad, Mir Mehmed, lányod, Mihrimáh, Szelim kán és Abdullah is forró 
üdvözletüket küldik, és a porba dörgölik arcukat a lábad előtt. " 


Szulejmán és Rokszelána levelei közül nem egy versben íródott, mint például a 
következő is, melyet a szultán küldött feleségének: 


,, Én kiránynőm, mindenem, 
szerelmem, fénylő holdam; 
Bizalmas társam, egyetlenem, mindenem, 
minden szépek legszebbike, szultánnőm. " 


Rokszelána válaszul írt versei közül az egyik a következő sorokkal kezdődik, melyben 
elmondja Szulejmánnak, mennyire vágyódik utána: 


,, Menj, fuvallat, mondd el szultánomnak: sSír és elhervad ő, 
Arcod nélkül, mint egy fülemüle, fájdalmasan sóhajt ő, 
Ne hidd, a hatalmad enyhítheti szíve fájdalmát a távollétedben: 
Nem találtak még írt az ő bajáragx, ezt mondd neki, 

pA bánat keze döfi át szívét fájdalmas nyilával 

Távollétedben beteg ő, és sír, mint a fuvola, a nejx. " 


Szulejmán jellemzését ez idő tájt Pietro Bragadin 1526. június 9-én keltezett leveléből 
tudhatjuk meg: 


: A napló egyes szám harmadik személyben emlegeti Szulejmánt. (A szerk.) 

,, Harminckét éves, halottsápadt, sasorral és hosszú nyakkal; ránézésre nem túl erős, 
de a keze mégis az, ahogy megfigyeltem, amikor kezet csókoltam neki, és azt 
mondják, ugyanúgy meg tud hajlítani egy merevebb íjat, mint bárki más. 
Természetéből adódóan melankolikus, nagy rabja a nőknek, liberális, büszke, 
hirtelen természetű, ugyanakkor néha nagyon gyengéd." 


Mohácsnál aratott győzelmét követően Szulejmán visszavezette a seregét Isztambulba, 
ahonnan hat hónapi pihenő után nekivágott újabb európai hadjáratának, megint csak Ibráhim 
pasával mint a seregei parancsnokával. Ennek a hadjáratnak Bécs volt a célpontja, de 
Szulejmán seregei sikertelenül próbálták bevenni a várost. Súlyos veszteségek elszenvedése 
után Szulejmán 1529. október 15-én kénytelen volt felfüggeszteni az ostromot, hogy 
seregével visszavonulhasson Isztambulba még a tél beállta előtt. 

Ez volt eddigi első kudarca, és azzal próbálta menteni a helyzetet, hogy úgy tett, mintha 
csak azért szállta volna meg Ausztriát, hogy a hűbéresét, Szapolyai Jánost védje a Habsburg 
főherceggel, Ferdinánddal szemben. Szulejmán ezenkívül, hogy elterelje alattvalói figyelmét 
a hadjárat sikertelenségéről, 1530. június 27-én három hétig tartó fényűző rendezvénnyel 
ünnepelte meg a hippodromon három fia - Musztafa, Mehmed és Szelim — körülmetélését. 

Musztafa, a trónörökös ekkor tizenöt éves volt, és máris nagy reményeket fűztek hozzá. 
Hat évvel korábban Bragadin a következőket írta róla: , Különleges tehetség, a janicsárok 
egyenesen rajongnak érte, és nagy hőstetteket visz véghez." A bailo azt is megjegyzi, hogy 
Musztafa az anyja, Mahidevrán , élete öröme", aki ekkor még mindig Szulejmán birindzsi 
kadinja volt, bár a hászeki szerepét már Rokszelána töltötte be. Bragadin 1526-ban azt írja, 
hogy Szulejmán már nem törődik többé Mahidevránnal, minden figyelmét csakis 
Rokszelánának szenteli, aki , fiatal, de nem szép, bár kecses, törékeny nő". Eddig soha 
egyetlen szultán sem korlátozta csak egy nőre a figyelmét, ami annyira megdöbbentette 
Szulejmán alattvalóit, hogy azt gondolták, Rokszelána megbabonázta az uralkodójukat, emiatt 
meggyűlölték, és boszorkánynak nevezték. 

1531-ben aztán Rokszelána egy újabb fiút szült Szulejmánnak, Dzsihángirt, de 
csalódottan látta, hogy a gyerek púposán jött a világra. A szultán azonban ennek ellenére 
feltűnőn szerette a fiát, aki állandó társa lett. 

Szulejmán kivételezése Rokszelánával odáig vezetett, hogy egy nap Mahidevrán 
megtámadta riválisát a háremben, összekarmolta az arcát, nagy csomókat tépett ki a hajából, 
ahogy Bernardo Navagero bailo leírta az incidenst. Amikor a szerecsen eunuchok vezetője 
Szulejmánhoz hívatta, a szobájába bezárkózott Rokszelána nem volt hajlandó előjönni, 
mondván, Mahidevrán támadása miatt olyan állapotban van, hogy így nem láthatja a 
szultánja. Amikor Szulejmán ezt megtudta, a Régi Palotába száműzte Mahidevránt, ami által 
Rokszelána lett a legfőbb úrnő a háremben. 

Egy másik incidensről Bragadin számol be. Amikor az anyja, Hafsza egy új ágyast, egy 
, gyönyörű orosz szüzet" hozatott Szulejmán háremébe, Rokszelána , felettébb elszomorodott, 
és zokogva vetette magát a földre". Szulejmán erre elküldte a lányt, mivel , a felesége 
belepusztult volna a bánatba, ha ezek a szüzek - vagy akár csak az egyikük is - a palotában 
maradnak". 

Navagero jelentéséből úgy tűnik, Szulejmán 1533 körül vehette feleségül Rokszelánát, 
az oszmán történelemben először téve meg egy rabszolga kegyencnőt a szultán törvényes 
feleségének. Ráadásul kettejük házasságát még különösebbé teszi, hogy Szulejmán minden 
más nőnek hátat fordított Rokszelána kedvéért, és élete végéig nem is volt más felesége. A 
házassági szertartásra a Topkapu szerájban került sor, amit egy álló heti ünnepség követett a 
hippodromon. 

Rokszelána ekkorra már a Topkapu szerájba költözött a Harmadik Dombon álló Régi 

Palotából. Szulejmán az uralkodása első éveiben jelentős építési és felújítási munkálatokat 
végzett a Topkapu szerájban, melyeknek legnagyobb része kétségtelenül Rokszelána hárembe 
költözésével lehetett összefüggésben. 

1532 elején Szulejmán újabb hadjáratra indult Bécs ellen Ibráhim pasa vezetése alatt, de 
a serege csupán Ausztria határáig jutott. Miután az oszmán sereg visszatért Isztambulba, 
Szulejmán megint csak egy újabb ünnepséggel koronázta az alattvalóinak adott információk 
szerint sikeres hadjáratot. A szultán a következőket jegyezte a naplójába ekkortájt: , Ötnapi 
vigasság és pompa. [...] A bazárok egész éjjel nyitva tartanak, Szulejmán pedig rangrejtve 
látogatja őket." 

Szulejmán anyja, Hafsza válide szultán 1534 márciusában hunyt el, így Rokszelána 
most már a legnagyobb hatalmú úrnővé vált a háremben. Emellett ő volt a hatalom a trón 
árnyékában is, ahogy azt Mavagero megjegyzi róla: , ő tartja kezében a szultán akaratának 
gyeplőjét". 

Szulejmán ezután a birodalma keleti határai felé fordította figyelmét, és 1534 tavaszán 
hódító hadjáratot indított Irán és Irak ellen, sikeresen elfoglalva Tabrizt és Bagdadot. A telet 
Bagdadban töltötte, folyamatosan levelezve Rokszelánával, ahogy azt mindig is tette, ha 
hadjáraton volt. Bagdadi tartózkodása alatt a Rokszelánától kapott egyik levélben a felesége 
keservesen panaszkodik a hárembeli helyzete miatt: 


, Uram, a hiányod olyan tüzet szított bennem, mely nem akar kisebbedni. Szánd meg 
ezt a szenvedő lelket, és siettesd a leveleidet, hogy legalább azokban találjak némi 
vigaszt. [...] Amikor a leveleidet olvastam, ott volt mellettem Mehmed fiad és 
Mihrimáh lányod, mindkettejük szeméből könnyek patakzottak. A könnyeik majdnem 
az őrületbe kergettek. [...] Azt kérded, miért haragszom Ibráhim pasára. Ha Isten 
segedelmével ismét együtt leszünk, elmagyarázom, és akkor majd megtudod az 
okát." 


Ibráhim ekkorra már a hatalma csúcsára jutott, kétségkívül ez lehetett Rokszelána 
boldogtalanságának az oka. Nem egész egy évvel korábban Ibráhim egy európai küldöttnek 
dicsekedett vele, micsoda óriási hatalommal rendelkezik, nagyobbal, mint maga Szulejmán. A 
velencei tolmács, Ludovico Gritti, aki hasonló megjegyzést hallott a nagyvezírtől, 
megállapította, hogy , ha Szulejmán elküldi az egyik szakácsát, hogy ölje meg Ibráhim pasát, 
semmi sem akadályozná meg a gyilkosságot". 

A jelek szerint Ibráhim az 1534-35. évi hadjáratot követően kegyvesztett lett, amikor is 
Szulejmán hűtlenséget, talán egyenesen árulást gyanított vele kapcsolatban. Ibráhimot végül 
1536. március 14-ről 15-re virradó éjjel érte utol a végzete, amikor Szulejmán meghívta, hogy 
vacsorázzék vele a Topkapu szeráj császári magánlakosztályában. Még mindig rejtély, hogy 
pontosan mi is történt akkor este, de az általános vélemény az, hogy Szulejmán a néma 
szolgáival álmában megfojtatta Ibráhimot. A nagyvezír minden bizonnyal küzdött az életéért, 
mert még jóval később is vérfoltokat lehetett látni annak a szobának a falán, ahol aludt. 

Ibráhim halála után a szultán a volt nagyvezír minden vagyonát elkoboztatta, többek 
között a palotáját is a hippodromon, ezek után pedig Ajasz pasát nevezte ki új nagyvezírjévé. 

1538-ban Rokszelána születésnapja alkalmából Szulejmán egy mecsetegyüttessel lepte 
meg feleségét, amelyet az ő nevével fémjelezve építtetett a Hetedik Dombon. A Hászeki 
Hürrem-dzsámit egy Szinán nevű építész tervezte, aki a szerájiskolában tanult, és miután 
Szulejmán négy hadjáratában is hadmérnökként szolgált, a szultán császári főépítészévé 
nevezte ki. 

1539 késő őszén Szulejmán és Rokszelána két fiuk, Bajezid és Dzsihángir 
körülmetélését ünnepelte egy tizenöt napig tartó vigalom keretében, melyet a hippodromon 
tartottak. Ezzel egy időben a lányuk, Mihrimáh Rüsztem pasához való férjhezmenetelét is 

ünnepelhették, aki ekkor a délkelet-anatóliai Diyarbakir kormányzója volt. Rüsztem a Kehle-i 
Ikbal, azaz a Szerencse Tetve néven híresült el, amely a Mihrimáhval kötött házassága miatt 
ragadt rá. A jelek szerint Rüsztem ellenségei azzal próbálták megakadályozni a szultán 
lányával való házasságkötését, hogy leprás hírét kezdték kelteni, de amikor a palotaorvos 
megvizsgálta, kiderült, hogy , csak" tetves - így rögtön kijelentették róla, nem leprás, mivel az 
orvosi szakvélemény abban az időben kimondta, hogy a tetvek soha nem támadnak meg 
leprásokat. Így tehát Rüsztem engedélyt kapott, hogy elvegye Mihrimáht, ami után Szulejmán 
az alvezírjévé nevezte ki. Öt évvel később nagyvezír lett, és megkezdte a Szulejmán 
szolgálatában töltött két terminusa közül az elsőt, miközben lassan a szultán egyik 
leggazdagabb és legnagyobb hatalmú alattvalójává lett. Így kapta tehát Rüsztem pasa a Kehle- 
i Ikbal becenevet, egy régi török közmondás alapján, mely szerint , ha valakinek jó a 
csillagzata, még egy tetű is szerencsét hozhat neki". 

1543-ban egy himlőjárvány Mehmed sehzáde (herceg) életét követelte; Szulejmán és 
Rokszelána legidősebb fia huszonegy éves korában halt meg. Szulejmánnak szinte meghasadt 
a szíve bánatában, hogy elveszítette rajongásig szeretett fiát, és három teljes napig virrasztott 
a holtteste mellett, csak ezután adott engedélyt a temetésre. Úgy döntött, egy hatalmas 
mecsetegyüttessel állít emléket Mehmed emlékének a Harmadik Dombon; a Szinán által 
tervezett Herceg-mecset, a Sehzáde-dzsámi 1548-ban készült el. 

Két évvel később a szultán egy fantasztikus méretű mecsetegyüttes megtervezésére 
adott Szinánnak megbízást, amely később a Szülejmanije néven vált világhírűvé. Az óriási 
kupolájú mecsetet és az azt körülvevő félkupolákat négy égbe nyúló minaret foglalja keretbe, 
melyek az egész óváros legdominánsabb épületei az Aranyszarv-öböl feletti Harmadik 
Dombon. A komplexumhoz magán a szultáni mecseten kívül még négy medresze és ezek 
előkészítő iskolái tartoznak, valamint egy iskola csak a Korán olvasására, egy a szent 
hagyományokkal foglalkozó iskola, egy elemi iskola, egy orvosi egyetem, egy kórház, egy 
őrültekháza, egy közkonyha, egy piacutca, egy közfürdő és két síremlék: Szulejmáné és 
Rokszelánáé. A Szülejmanije végül is 1557-ben készült el, és az átadás napján az építész, 
Szinán, Evlija Cselebi szerint a következő szavakat intézte urához: , Szultánom, olyan 
mecsetet építettem neked, mely az ítélet napjáig a föld színén fog állni." 

Ekkorra Szulejmánnak már mind a négy még életben levő fia tartományi 
kormányzóként szolgált - Musztafa Amasziában, Szelim Maniszában, Bajezid Konyában, 
Dzsihángir pedig Aleppóban. V. Károly nagykövete, Ogier Ghiselin de Busbecg jelentése 
szerint Rokszelána már egy ideje terveket szőtt a vejével, Rüsztem pasával arra, hogy 
megszabaduljon Musztafától, a trón várományosától, mert így az ő egyik fia - Szelim vagy 
Bajezid, lévén hogy Dzsihángir alkalmatlan lenne - léphetne Szulejmán után a trónra. 
Musztafát, akit a francia Guillaume Postel , csodálatosan művelt, megfontolt, uralkodásra 
alkalmas korú" fiatalemberként jellemez, a janicsárok valósággal bálványozták, és mindenki 
biztosra vette, hogy végül ő fogja követni az apját a trónon. Navagero 1553-ban, amikor 
Musztafa harmincnyolc éves volt, a következőket írja: , Lehetetlen körülírni, mennyire szereti 
öt mindenki, és mennyire vágynak rá, hogy ő legyen a trón örököse." Busbecg ehhez még 
hozzáteszi, hogy Musztafa , ekkor élete virágjában volt, és kimagasló katonai hírnévnek 
örvendett". 

1553 tavaszán Szulejmán hadjáratot indított az iráni Szafávidák ellen. Míg az oszmán 
sereg még mindig Anatólia középső részén tartózkodott, Rüsztem pasa meggyőzte 
Szulejmánt, hogy Musztafa a Szafávidákkal szövetkezve megpróbálja elbitorolni a trónt, 
amiben a janicsárok is segítik, akiket tartományi kormányzóként az irányítása alatt tart. Az év 
októberének végén Szulejmán a karamani Eregliben lévő állomáshelyére hívatta Musztafát, 
ahová a herceg november 6-án érkezett meg. Busbecg szerint a Szulejmán sátrába lépő 
Musztafát az apja néma szolgái megfojtották, miközben a szultán egy paraván mögül nézte 
végig a jelenetet, sürgetve bérgyilkosait, hogy intézzék el minél gyorsabban, amivel megbízta 

őket. 

A janicsárokat mérhetetlenül felbőszítette Musztafa kivégzése, és már-már a lázadás 
szélén álltak, de Szulejmán azzal csillapította őket, hogy jócskán megemelte a zsoldjukat, 
Rüsztem pasát pedig elbocsátotta nagyvezíri posztjáról, majd Kara Ahmed pasát nevezte ki a 
helyére. Amikor Musztafa halálának híre eljutott Dzsihángir herceghez Aleppóba, annyira 
mélyen lesújtotta a bánat, hogy belebetegedett, és december 27-én meghalt. A holttestét 
visszavitték Isztambulba, hogy ott temessék el, Szulejmán pedig megbízást adott Szinánnak, 
hogy építsen egy mecsetet Dzsihángir emlékére az Alsó-Boszporusz európai partján, abban a 
negyedben, amely még ma is a herceg nevét viselt. 

Musztafa kivégzése után Szulejmán folytatta a hadjáratát. 1555 novemberében teljes 
pompával vonult be seregével Aleppóba. A színes látványnak szemtanúja volt az angol utazó, 
Anthony Jenkinson is, aki előbb felsorolja a szultán előtt bevonuló egységeket, többek között 
12 000 , fegyverest... 16 000 janicsárt... és 1000 udvari apródot" említve, majd a 
következőket írja Szulejmánnak és kíséretének a bevonulásáról: 


,, Közvetlenül utánuk jött a Nagy Török maga, nagy pompával és grandiózusan, 
kinézetében és gesztusaiban csodálatos előkelőséget sugározva, két oldalán egy-egy 
aranyba öltöztetett apróddal; ő maga egy szép fehér lovon ült, ruhája aranyból 
készült, és a legszebb drágakövekkel volt kirakva, fején pedig egy szép fehér turbán, 
ami becslések szerint tizenöt méter selyemmel összeszőtt vászonanyagból készült, 
amely a kalikóhoz hasonlatos, csak sokkal finomabb és pazarabb, a turbán csúcsán 
pedig egy kis fehér strucctoll díszelgett, mint ahogy gazdagon ékesített lován is. 

A szultán után következett hat szép hölgy gyönyörű fehér hátaslovakon, 
ezüstruhába öltözötten, mely a férfiak öltözékéhez volt hasonlatos, csupa 
gyöngyökkel meg ékkövekkel kiverve, fejükön pedig aranyművesek remekei, melyek 
alól mindkét oldalon nagy hajtincsek lógtak ki; mindegyik hölgy egy-egy oldalán két- 
két eunuch jött kis íjjal a kezében, amúgy antik módra. " 


Rokszelána 1558. március 15-én hunyt el, és a Szülejmanije-mecsetben a számára 
épített sírba temették el. A történetírók furcsamód hallgatnak a haláláról, és arról sincs 
semmilyen följegyzés, hogy Szulejmán hogyan reagált bálványozott felesége elveszítésére. 
Sírig tartó szerelmét az iránt a nő iránt, akit , Vidám"-nak nevezett, a szultán egyik verse 
örökíti meg, amelyet Rokszelána halála után írt: 


, A bánat hegyén sowadozom, 

hol éjjel s nappal sóhajtozom: 
eltűnődve, minő sors vár rám most, 
hogy elment a kedvesem." 


Rokszelána halála után a két fia, Szelim és Bajezid hadakozni kezdett egymással, mivel 
mindkettő megpróbált megszabadulni a másiktól, hogy ő lehessen az egyedüli örököse 
Szulejmán trónjának. Bajezid lázadó viselkedése addigra már elidegenítette magától 
Szulejmánt, aki egy sereg janicsárt és szpáhit (lovas katonát) küldött Szelimnek Szokoli 
Mehmed pasa vezetésével. Szelim 1559 májusában Konyától nem messze legyőzte a bátyját, 
Bajezidnek pedig a csata után menekülnie kellett, így került a Szafávida Tahmászp perzsa sah 
udvarába. Szulejmán végül hosszas tárgyalások után rávette Tahmászpot, hogy végeztesse ki 
Bajezidot a négy fiával együtt, akik elkísérték apjukat a száműzetésbe. Bajezidnak volt még 
egy ötödik fia is, de a hároméves gyerek otthon maradt Brusszában az anyjával, Szulejmán 
viszont megparancsolta, hogy az ő életét is vegyék el. Marcantonio Donini, a velencei bailo 
titkára a következőket írja arról, hogyan reagált Szulejmán a kivégzések hírére: 

,, Azt mondják, amikor megtudta, hogy meghaltak, összetett kézzel fölnézett az égre, 
és így szólt: pLegyen áldott az Úr neve, hogy megértem a napot, amikor a muszlimok 
megszabadultak mindattól a gyötrelemtől, amit akkor kellett volna elszenvedhnitk, ha 
a két fiam harcba száll egymással a trónért; most már nyugalomban tölthetem 
hátralevő napjaimat, nem kell aggodalommal élnem s halnom.x" 


Busbecg följegyzi, Szulejmán hogyan vált egyre vallásosabbá és babonásabbá, és a 
jelek szerint hogyan aggódott egyre inkább amiatt, milyen sors vár rá majd a síron túl: 


, A szultán napról napra egyre aggályosabbá válik ami a vallásosságát illeti, vagyis 
egyre babonásabb. Régebben szívesen hallgatta a fiúk kórusát, akik énekeltek meg 
zenéltek neki, de ennek véget vetett egy szibilla (azaz egy öregasszony, aki híres a 
szent hivatása miatt) közbelépése, aki azt állítja, büntetés vár a szultánra az 
elkövetkező életben, hacsak nem hagy föl ezzel az élvezettel. Szulejmán erre 
elrendelte, hogy a hárem összes hangszerét törjék össze és égessék el, bár mindegyik 
aranyból lett ötvözve, és drágakövekkel volt kirakva. Régebben ezüsttányérból evett, 
de valaki a szemére vetette ezt, és azóta egyszerű cserépedényből eszik." 


Donini így írja le Szulejmán ekkori megjelenését és egészségi állapotát: 


,, Őfelsége több hónapon át komolyan gyengélkedett, annyira, hogy már nem sok 
választotta el a haláltól, mivel vízkóros lett, a lába feldagadt, elveszítette az 
étvágyát, az arca pedig felpüffedt, és nagyon rossz színe lett. Múlt márciusban 
azután négy vagy öt alkalommal elájult, azóta pedig még egyszer, hogy a szolgái azt 
se tudták, él-e még, vagy meghalt, de senki sem bízott benne, hogy ebből még 
felgyógyul. Az általános vélemény szerint hamarosan bekövetkezik a halála, dacára 
annak a sok erős gyógyszernek, amit az orvosa ad neki..." 


A szultán azonban megromlott egészségi állapota ellenére is még mindig hatalma 
teljében volt, és az egész keresztény Európa rettegésben élt attól az embertől, akit ekkor már 
Nagy Szulejmánként emlegettek. (Szulejmánt a törökök Kánúni, azaz ,, Törvényhozó" néven 
ismerik, mert ő volt az Oszmán Birodalom első uralkodója, aki rendszerezte a szokásjogot.) 
Busbecg 1562 őszén, Törökországból írt utolsó levelének végén a következőket írja 
Szulejmán mérhetetlen hatalmáról: 


, Szolimán a maga és az ősei által elért sikerek szította vak rémületet váltja ki 
belőlünk. Kétszázezer lovasával letarolja a magyar Alföldet, most Ausztriát 
fenyegeti, rettegésben tartja Németföld többi részét, s maga alá vonja az innentől a 
perzsa határig élő összes nemzetet. Egy olyan hadsereg élén áll, melynek fölszerelése 
több királyságéval felér. A mi féltekénk három kontinense mind hozzájárul a saját 
pusztulásunkhoz. Mint a villámcsapás, Szolimán úgy rohan meg és pusztít el 
mindent, ami útját meri állni. Veterán csapatok élén harcol, hadserege magasan 
képzett, s régóta hozzászokott a parancsnokságához. Messzi tájak is rettegik a nevét. 
Mennydörgő hangon üvölt, mint az oroszlán, a határainkon, hol itt, hol ott keresve, 
hol is törhetne át..." 


1565-ben Szulejmán döntő hadjáratot indított a Szent János-rend lovagjainak máltai 
erődje ellen, de a vállakózás csúfos kudarcba fulladt. Szulejmán annak tudta be az oszmán 

Szulejmán Ejjüb szentélyénél irnádkozik 


vereséget, hogy nem személyesen ő vezényelte a csapatokat Máltán, kijelentve: ,, A seregeim 
csak velem győzedelmeskednek!" 

Ali pasa, aki 1561 júliusa, Rüsztem pasa halála óta nagy-vezírként szolgált, 1565-ben 
meghalt. Őutána Szokoli Mehmed pasa vette át a nagyvezíri tisztséget, aki azonnal megkezdte 
egy új, Magyarország elleni hadjárat előkészületeit. Szulejmán személyesen már egy évtizede 
nem vezette a seregét csatában, de most elhatározta, hogy a máltai vereség emlékét az oszmán 
seregek az ő személyes vezetése alatt aratott újabb fényes diadalával fogja elfeledtetni. Mivel 
lóra már nem tudott ülni, amikor a sereg 1566. május I-jén elindult Isztambulból, úgy kellett 
fölsegíteni a kocsijára. 

A hadjárat legfőbb célja a dél-magyarországi Szigetvár elfoglalása volt, melyet gróf 
Zrínyi Miklós vezetésével védtek. Az oszmán sereg augusztus 5-én érkezett meg Szigetvár 

alá, és megkezdődött az ostrom, így Zrínyi kénytelen volt visszahúzódni a belső várba. Az 
erőd végül 1566. szeptember 7-én elesett, miután Zrínyi, egy utolsó elkeseredett kísérletet 
téve, katonáival kitört a várból, de a törökök elfogták, és kivégezték. 

Szulejmán nem érte meg, hogy láthassa Szigetvár elfoglalását, mivel a szeptember 5- 
éről 6-ára virradó hajnalban szívinfarktus végzett vele. Halála pillanatában csak az orvosa és 
Szokoli Mehmed pasa volt jelen, aki senkinek sem szólt arról, mi történt. Miután Szulejmán 
testét bebalzsamozták, Szokoli megölte az orvost, nehogy elárulhassa valakinek a titkot, majd 
futárt küldött a hírrel Szelimhez az anatóliai Kütahyába, ahol a herceg tartományi 
kormányzóként szolgált, azt tanácsolva neki, hogy útközben csatlakozzon a hazafelé tartó 
sereghez, hogy a lehető leghamarabb magához ragadhassa a hatalmat. Szokoli mindössze 
megbízható titkárával, Feridun beglerbéggel és a szultán palloshordozójával, Dzsafer agával 
osztotta meg a titkot; rajtuk kívül senki sem léphetett az uralkodó sátrába, miközben a 
hadműveletek tovább folytak azoknak az írásba adott parancsoknak köszönhetően, melyeket 
Dzsafer aga hamisított Szulejmán nevében. A sereg azt a parancsot kapta, hogy 
Nándorfehérváron át kezdjék meg a hazamenetelést Isztambulba. Szulejmán holttestét egy 
kocsin szállították, amely mögött ott lovagolt Szokoli Mehmed pasa, ahogy ez a Feridun 
beglerbég által a szigetvári hadjáratról írt, illusztrált kézirat egyik képén is látható. Szulejmánt 
minden állomáshelyen egy hordszéken a sátrába vitték, ahol a trónjára ültették, Szokoli pedig 
úgy tett, mintha fennhangon napi jelentést tenne a szultánnak, majd fogadná a parancsait. 

Szelim végül Nándorfehérvár közelében találkozott a sereggel, és a katonák csak ekkor 
tudták meg, hogy Szulejmán halott. Amikor a sereg visszaért Isztambulba, a janicsárok 
fellázadtak, még több zsoldot és egyéb kiváltságokat követelve, amiket Szelim meg is adott 
nekik. Másnap, miután megérkeztek a Topkapu szerájba, Szelim eltemette az apját a 
Szülejmanijében. 

Szulejmánt abba a gyönyörű türbébe helyezték örök nyugalomra, amelyet Szinán épített 
neki a mecset mögött, a felesége és Szelim anyja, Rokszelána sírja mellett. A Paradicsom 
fáinak, a hatalmas ciprusoknak az árnyékában egymás mellett nyugvó sírjaikat nézve 
Szulejmán egyik Rokszelánához írt szerelmes versének pár sora jut az ember eszébe: 


,, Azután hirtelen ráesett a pillantásom: 
Mint egy ciprus, úgy állt ott sudáran... " 


, 

ÖTÖDIK FEJEZET 


A nők szultánsága 


pját, Szulejmánt II. Szelim negyvenkét évesen követte a trónon, az Oszmán-ház 
tizenegyedik szultánjaként és ötödikként azoknak a sorában, akik Isztambulban 
uralkodtak. 
Amikor Szelim 1543-ban, tizenkilenc évesen Manisza kormányzója lett, háremet 
alapított ott, ahol a kedvesével, későbbi első feleségével, Nurbanuval élt együtt. Nurbanu 
Cecília Venier-Baffo néven látta meg a napvilágot két görög-velencei nemescsalád 

törvénytelen lányaként. 1537-ben azután a törökök foglyul ejtették az Égei-szigetek egyikén, 
Pároszon, és tizenkét évesen Isztambulba hozták, ahol rabszolganő lett belőle a Topkapu 
szerájban. Itt kapta a Nurbanu nevet, amikor beválasztották Szelim herceg háremébe. 
Valamivel több mint három év alatt négy gyermeket szült Szelimnek, három lányt - Hadzse 
Gevhérit, Eszmahánt és Sál Szultánt -, végül pedig Szelim első fiát, a későbbi III. Murádot, 
aki 1546. július 4-én jött világra Maniszában. 

Szelimet még ma is ragadványnevén, Korhelyként (Sarhos) ismerik. Knolles szerint 
, elég alacsony termetű volt, és meglehetősen kövér, arca inkább püffedt, mint hájas, ahogy 
azt iszákos embereknél látni". 

Szelim ismét Szokoli Mehmed pasát nevezte ki nagyvezírnek, és teljességgel rábízta az 
állam vezetését. A szultán azt a nézetet vallotta, legfontosabb dolga az, hogy jól érezze magát 
a háremben, és az élvezetét ne rontsa el az államügyek miatti aggodalmaskodással, ahogy ezt 
Lorenzo Bernardo bailo is megállapítja: 


,, Szelim szultán a következő véleményt hangoztatta: Egy király vagy császár igaz 
boldogsága nem hadi ténykedésben, hősi vagy dicső tettekben rejlik, hanem az 
érzékek pihentetésében és nyugalmában, egy nőkkel és pojácákkal teli palota minden 
kényelmének és örömének élvezetében, illetve minden, ékszerek, paloták, loggiák és 

hatalmas építmények iránti vágy kielégítésében. " 


Philippe du Fresne-Canaye, a francia követség egyik tagja 1573-ban följegyezte, hogy a 
három hónap alatt, amit Isztambulban töltött, a szultán mindössze kétszer hagyta el a palotát, 
hogy megjelenjék a péntek déli imádkozáson. Egy-egy kitérőt leszámítva az edirnei szerájba, 
Szelim egész évben a Topkapu palotában lakott, ahol minden idejét a háremben töltötte. 
Costantino Garzoni bailo feljegyzi, hogy a szultán , minden este a kertjéből nyíló kapun át 
kereste föl a hölgyeknek ezt a háremét a maga gyönyörére". Garzoni szerint nagyjából 
százötven nő élt a háremben, a szolgálókat, valamint a szultán feleségeit, ágyasait és ezek 
udvarhölgyeit is beleértve. 

A háremben élő nőket két élesen elkülönülő csoportba osztották. Az alacsonyabb 
osztályba tartozott az összes dzsarije, vagyis , fogoly", rabszolganő, akiknek a hárem körüli 
legtöbb alapvető szolgálói munkát kellett végezniük. Ezeket a legalacsonyabb rangú nőket 
további alosztályokba osztották a rangidősségük és a képességeik szerint: csirak (szolga), 
kalfa (idősebb, képzett szolgáló) vagy uszta (mester). A rabszolgalányok idővel egyre 
magasabbra juthattak a ranglétrán, gyakran elég pénzt félretéve, hogy idős éveiket 
kényelemben töltsék. Ezek a nők szinte soha nem kerültek személyes kapcsolatba a 
szultánnal, bár annak mindig fennállt a lehetősége, hogy az uralkodó szeme megakad 
valamelyikükön, és az ágyában köthet ki. 

A háremhölgyek legfelső osztálya a gediklilereké, azaz a kiváltságosoké volt. Őket a 
szépségük és a tehetségük miatt választották ki, általában zenészeknek, énekeseknek vagy 
táncosoknak. Ezeket a lányokat először valamelyik idősebb háremhölgy tanította, a kahja 
kadin, aki utasításokkal látta el és felöltöztette őket, hogy előkészítse találkozásukat a 
szultánnal. Ha a felséges úr fölfigyelt valamelyikükre, és kiválasztotta lehetséges ágyasának, a 
lányból gözde lett, ami szó szerint azt jelenti, "szem előtt. Ezután saját lakosztályban 
helyezték el, ahol a császári fürdőmester, a ruhatárnok és a kincstárnok készítette elő a szultán 
látogatására. Ha a kiválasztott az első éjszaka után is kegyben maradt, az ikbal, vagyis 
szultáni ágyasnő titulust kapta, amelyre a nyugati világban az odaliszk (háremhölgy) 
kifejezést használjuk a török oda "szoba szóból, amely jelen esetben a szultán hálószobájára 
utal. Ha a szultán kedvese, a hászeki gyermeket szült neki, aki az uralkodó legidősebb élő fia 
volt, a hászekiből birindzsi kadin lett, ha pedig a szultán után az ő fia lépett a trónra, válide 
szultán (anyakirálynő), a hárem legmagasabb rangú asszonya. 

Ottaviano Bon, a velencei bailo 1605-7 között részletesen bemutatja, hogyan zajlott az 
élet a Topkapu szeráj háremében. Beszámol róla, hogyan térítették át az iszlámra a fiatal, nem 
muzulmán vallású nőket, miután a szultán háremébe kerültek, ami után , iskolába mennek, 
hogy megtanuljanak török nyelven beszélni és olvasni, valamint varrni és különféle 
hangszereken játszani". Bon azt is megemlíti, hogy a nők mindennap több órát kaptak arra, 
hogy , pihenjenek, a kertjeikben sétáljanak, és testedzésképpen az általuk választott sportokat 
üzzék". 

Szelim háremének legfőbb úrnője Nurbanu volt, aki a szultán legidősebb fiának és 
örökösének, Murádnak az anyjaként az első feleség címét viselte. Emellett ő volt Szelim 
hászekije, azaz kedvese is, akit a szultán nagyon szeretett, ahogy ezt Jacopo Soranzo bailo is 
följegyezte 1566-ban: , A Hászekit [...] állítólag mélységesen szereti és tiszteli Őfelsége, úgy 
Nurbanu nem szült több gyermeket Szelimnek. Szultánná válása után Szelim még több 
ágyasnővel is bővítette a háremét, akik további nyolc gyermekkel, köztük hat fiúval 
ajándékozták meg, de a kedvese továbbra is Nurbanu maradt, ahogy ezt Andrea Badoara bailo 
is megjegyzi 1573-ban: ,A neve[!] Hászeki, és Őfelsége nagyon szereti őt." 

A Harmadik Dombon álló Régi Palota (Eszki-Szaraj) a Könnyek Palotájaként vált 
ismertté, mivel itt éltek a volt szultánok egykori háremhölgyei a gyermekeikkel együtt. Azok 

a nők, akik egy szultán feleségei vagy kegyencnői voltak, általában a Régi Palotában 
maradtak életük végéig, bár némelyiküket, akik nem lettek odaliszkok, néha oszmán 
tisztviselőkhöz adták feleségül. Bon szerint a szultán a Régi Palotában is fenntartott egy 
lakosztályt magának, amelyet akkor használt, amikor eljött meglátogatni a családja azon 
nőtagjait, akiket az Eszki-Szarajba , száműztek". 

A szultán háremhölgyeit szigorúan ellenőrizték, írja Bon, majd beszámol róla, hogyan 
torolták meg a nőkön, ha áthágták a szabályokat: 


,A hárem hölgyeit nagyon keményen megbüntetik a vétségeikért, a felvigyázóik 
erősen összeverik őket; ha pedig engedetlennek, javíthatatlannak vagy arcátlannak 
találtatnak, az uralkodó kifejezett parancsára elzavarják őket, és átküldik a Régi 
Szerájba mint teljesen visszautasított és elkergetett páriákat, miután szinte 
mindenüket, amijük csak van, elveszik tőlük; ha pedig boszorkányság vétkében 
lennének bűnösek, vagy bármilyen hasonló iszonyatos dologban, kezüket-lábukat 
összekötik, zsákba rakják őket, és éjszaka tengerbe hajítják." 


Bon a háremhölgyekről szóló fejezetét egy A kéjvágy megelőzése című résszel zárja: 


, Törvény tiltja, hogy bármit is magukba helyezzenek, amivel állatias vagy 
természetellenes tisztátalanságot követhetnének el, így ha retket, uborkát, tököt vagy 
hasonlót kívánnak enni, azt fölszeletelve küldik be nekik, hogy ne adjanak kezükbe 
semmit, amivel bujálkodhatnának; mivel mindannyian fiatal, kéjvágyó, buja 
némberek, akik férfiak társaságára vágynak... " 


II. Szelim háremhölgyeit tizennyolc szerecsen eunuch őrizte. III. Murád idejétől kezdve 
ezen eunuchok vezetője, a kizlar agaszi lett a Belső Palota személyzetének legnagyobb 
hatalmú tagja. Az összes irányítása alá tartozó eunuch egy háromemeletes barakkban lakott a 
Kocsi Kapu, a Második Udvarból a hárembe vezető főbejárat mellett. A szerecsen eunuchok 
vezetőjének külön magánlakosztálya volt a Kushane Kapisi, a Madárház-kapu mellett, mely a 
Harmadik udvarból vezetett a hárembe. Itt tanította a fiatal hercegeket, míg serdülőkorba nem 
léptek, amikortól is a szerájiskolába jártak. 

Az eunuchok gyerekként kerültek a palotába, miután a rabszolgapiacon megvették, 
majd kasztrálták őket; a szerecsenek általában núbiaiak voltak, a fehérek pedig cserkeszek. 
Bon följegyzi, hogy mind a szerecsenek, mind a fehérek a szerájiskolában tanultak a többi 
diákkal együtt. Emellett megemlíti még a szerecsen eunuchoknak adott neveket is: ,, Virág- 
neveket kapnak, mint Jácint, Nárcisz, Rózsa, Szegfű stb. Mivel a nőket szolgálják, és mindig 
körülöttük vannak, a nevük talán szeplőtelen szüzességükkel áll kapcsolatban." 

Egy-egy utalásból kitűnik, hogy némelyik szerecsen eunuchnak maradt némi szexuális 
potenciálja a kasztrálását követően. Egy ilyen történetet olvashatunk a 18. századi török 
történetíró, Ali Szejdi bégnél is, aki azt állítja, az egyik palotaőr társától hallotta a következőt: 


, Én magam vagyok rá a tanú, hogy ezek a szerecsen hitetlenek olyan árulók, hogy 
néha beleszeretnek valamelyik odaliszkba, és minden keresetüket ráköltik. Minden 
lehetséges — alkalommal titokban találkoznak és  szerelmeskednek. Joggal 
kérdezhetnék: ezek az odaliszkok, akik kapcsolatot létesítenek a szerecsenekkel, 
vajon örömüket lelik-e bennük? Isztambulban közszájon forog, hogy az odaliszkok 
élvezik ezt. Az egységünkből két alabárdos, aki a császári palota egy-egy odaliszkját 
vette feleségül, két héten belül elvált tőle, amikor mindkettő azt mondta a férjének: 
pNem élvezzük a kapcsolatunkat veled annyira, mint a szerecsen eunuchokkal.x" 

A szultán alkalmazásában állt még egy sereg , alantasabb személy is, bohócok, némák 
és muzsikusok", ahogy Bon beszámol róluk: 


, Vannak még pojácák, valamint mutatványosok, zenészek, birkózók és rengeteg 
néma, öreg és fiatal, akik szabadon járkálhatnak ki-be az uralkodó kapuján, de 
csakis a kapi aga engedélyével. Érdemes megjegyezni, hogy mind a Nagyúr, mind a 
körülötte lévők bármiről el tudnak beszélgetni ezekkel a némákkal, ugyanolyan jól 
[...1 bólintásokkal és jelekkel, mint ha szavakkal tennék; mindez remekül illik a 
jobbfajta törökök komolyságához, akik nem állhatják a túl sok csacsogást. Még a 
szultánák és az uralkodó hölgyei közül is sokan gyakorolják ezt, és ennél az oknál 
fogva sok néma nőt és lányt tartanak személyes szolgálatukra. " 


Bon azzal folytatja, a szultán néha néma szolgákat használt arra, hogy megszabaduljon 
azoktól a nagyvezírektől, akik valamilyen okból kegyvesztettek lettek nála, amikor is , csak 
int nekik, és ők azonnal a vezírre vetik magukat, megfojtják, és a lábánál fogva kivonszolják a 
kapun". 

II. Szelim uralkodásával megkezdődik az oszmán történelem Kadinlar Szaltenatinak 
nevezett szakasza, vagyis a nők szultánsága, amikor is egy sor nagy hatalmú, céltudatos 
háremhölgy komoly befolyást gyakorolt az államügyekre. Ezen erős akaratú nők közül 
Nurbanu volt az első, aki uralta a háremet, és Szelim ideje alatt végig, illetve Murád 
szultánságának első éveiben is ő volt a valóságos hatalom a trón hátterében. Nurbanu 
levelezést folytatott Medici Katalinnal, a francia III. Henrik anyjával és régensével, jó 
kapcsolatot ápolva a francia és az oszmán uralkodói udvarok között. 

Szokoli Mehmed pasa legfőbb riválisa az udvarnál Joseph Nászi, eredeti nevén Joáo 
Miguez volt, egy gazdag portugál zsidó, aki Szulejmán uralkodásának utolsó éveiben érkezett 
Isztambulba. Nászi hamarosan az ekkor Kutahiában tartományi kormányzóként szolgáló 
Szelim kebelbarátja lett, és rengeteg arannyal és ékszerrel halmozta el. Szelim, amint trónra 
került, azonnal kinevezte Nászit a törökök által Velencétől elhódított egyik égei-tengeri 
sziget, Naxosz hercegének. Nászi soha nem ment oda, hogy követelje a hercegségét, mert 
ennél sokkal fontosabb ügyeit kellett elintéznie Isztambulban, ahol a Szelimhez fűződő 
bizalmas viszonyának köszönhetően megszerezte az egész birodalom borkereskedelmének 
monopóliumát. Nászi mindig is a legjobb borait küldte Szelimnek, ahogy azt egy névtelen 
bailo is följegyezte: , Őfelsége sok bort iszik, és [...] Don Joseph időről időre sok üveggel 
küld neki, mindenféle más finomság kíséretében." 

Nászi még a szultánná válása előtt meggyőzte Szelimet, hogy az oszmánoknak el kéne 
hódítaniuk Ciprust a velenceiektől, mivel a sziget gazdagságához hozzátartoztak annak híres 
borai is. Szelim megígérte Nászinak, hogy ha valaha is elfoglalja a szigetet, őt fogja kinevezni 
Ciprus királyának. 

1571 tavaszának elején Szelim megparancsolta a seregeinek, hogy támadják meg 
Ciprust, habár Szokoli Mehmed pasa igencsak ellenezte az ötletet. A hadjárat azonban sikerrel 
járt, és 1571. augusztus l-jén a sziget utolsó velencei erődje is megadta magát, miáltal 
megkezdődött a több mint háromszáz évig tartó oszmán megszállás. Nászi reménye azonban, 
hogy Ciprus királya legyen, soha nem teljesedett be, mivel Szokolinak végül sikerült a maga 
pártjára állítania Szelimet, és rávette, hogy forduljon el zsidó kegyencétől, aki keserű, 
csalódott emberként halt meg 1579-ben. 

Élete utolsó éveiben Szelim egyre több időt töltött egykori szoptatós dajkájával vagy 
daje hatunjával, a semsi Ahmed pasa anyjával. Garzoni bailo a következőket írja 1573-ban: 
,A szultán a legtöbb idejét azzal tölti, hogy Ahmed pasa anyjával sakkozik, egy idősebb 
asszonnyal, aki egykor a dajkája volt." 

A válide szultán, vagyis az anyakirálynő 


A szultáni szoptatós dajkát, akit még a süt anne, vagyis , tej-anya" névvel is illettek, 
gyakran óriási tisztelet övezte a háremben. Fátih dajkája, akit csak Daje Hatunként ismerünk, 
nagyon gazdag lett a szultán trónra lépése után, és több mecsetet is kapott. Majdnem öt évvel 
túlélte Mehmedet, és végül 1486. február 24-én halt meg Isztambulban. 

Szelim egyik kedvenc időtöltése a virágültetés volt a palota kertjeiben. 1574-ben a 
következő üzenetet küldte az egyik aleppói oszmán tisztviselőnek: , Úgy 50 000 tulipánra van 
szükségem kertemben. Odaküldöm az egyik főszolgámat, hogy elhozza a virághagymákat. 
Megparancsolom, hogy ne késlekedj!" 

Szelim ezenkívül viszonylag jó költő volt, és nem egy gazelja fennmaradt. A legtöbb 
verse a szerelmet és a bort ünnepli, ahogy ez a legjobb gazelja utolsó soraiból is kiderül: 


,, Oh, kedves, nyújtsd Szelimnek borízű ajkadat, 
Ha pedig itthagysz, változtasd a könnyeimet borrá! 


Fesd a könnyeimet vörösre, mint a bor, és változtasd őket a vér könnyeivé! " 


Szelim 1574. december 15-én halt meg a Topkapu szeráj háremében, miután részegen 
elesett a kádjában. Ötvenegyedik életévében járt ekkor, összesen nyolc évig és három hónapig 

uralkodott. Evlija Cselebi a következőt írja Szelim, a Korhely távozásának kapcsán: , Jó 
természetű uralkodó volt, csak túlságosan kedvelte a test örömeit és a bort." 

Nurbanu Szokoli Mehmed pasa segítségével jég között tartotta Szelim holttestét, hogy 
eltitkolja a halálhírét, amíg a fia, Murád meg nem érkezik Maniszából, ahol tartományi 
kormányzóként teljesített szolgálatot. Murád végül is tizenkét nappal Szelim halála után ért 
Isztambulba, és egyenesen a palota harmadik udvarában lévő trónterembe ment, ahol Szokoli 
kikiáltotta szultánnak, mire ő azonnal újra kinevezte nagyvezírnek Szokolit. 

Aznap éjjel Murád megfojtatta öt öccsét, hogy megszabaduljon a riválisaitól, a 
gyilkosságokat az oszmán testvérgyilkossági kódexszel igazolva. Másnap eltemette az apját 
az Aja Szofia melletti kertben, majd megbízást adott Szinánnak, hogy építsen egy gyönyörű 
síremléket fölé. Szelim hatalmas katafalkja ma ennek a kupolája alatt fekszik, körülötte pedig 
ott sorjázik öt meggyilkolt fiának, Abdullahnak, Dzsihángirnak, Musztafának, Oszmánnak és 
Szulejmánnak a kisebb koporsója. Szulejmán még csak csecsemő volt, amikor kivégezték, 
úgy tépték le az anyja melléről. Az asszony öngyilkosságot követett el, miután a főhóhér 
megfojtotta a gyermekét. 

Murád a huszonkilencedik évében járt, amikor szultán lett, miután előbb Aksehirben 
szolgált három évig mint tartományi kormányzó, majd Maniszában tizenhárom évig. 

uralkodása első éveiben több épületre is megbízást adott Szinán építésznek a Topkapu 
szerájban, többek között a palota konyháira is, melyek erősen megrongálódtak, amikor 1574- 
ben tűz ütött itt ki. A Szinán építette új termek közül kettő a Topkapu szeráj legcsodálatosabb 
alkotása - az uralkodói Csarnok, mely a Belső Palota tróntermeként szolgált, illetve III. Murád 
szalonja, ahol a szultán kedvenc ágyasaival és apródjaival kikapcsolódhatott. 

Murád ezeken kívül új fürdőket is építtetett a háremhez, amelynek létszáma az 
uralkodása alatt jelentősen megnövekedett. A hamám volt a hárem társadalmi életének 
központja, és a fürdés rituáléjára itt is ugyanaz lehetett a jellemző, mint Isztambul bármelyik 
női közfürdőjében. Ezeket a fürdéseket a következőképpen írja le Luigi Bassano da Zara, egy 
a 16. században a Topkapu szerájban apródként szolgáló olasz: 


, A nők általában húszfős csoportokban mennek fürdeni, és barátságosan mosdatják 
egymást - egyik szomszéd a másikat, nővér a nővért. De köztudott, hogy ennek a 
bizalmas fürdetésnek és dörgölésnek eredményeképp egyik nő néha beleszeret a 
másikba. Gyakran látni, hogy egyik nő úgy szereti a másikat, mint férfi a nőt. Én is 
ismertem olyan görög és török nőket, akik egy szép fiatal lány láttán keresték az 
alkalmat, hogy együtt fürödhessenek vele, csak hogy lássák meztelenül, és 
megérinthessék... " 


Murád minden államügyet a rátermett Szokoli Mehmed pasára hagyott, aki immár a 
harmadik szultánja alatt szolgált nagyvezírként. Szokolit aztán 1579. december 12-én érte utol 
a vég a szultáni tanács egyik ülésén, amikor meggyilkolta egy szpáhi, akit korábban 
elbocsátott a szolgálatából. A Szokoli Mehmed pasa halálát követő tizenhat évben Murád 
tízszer nevezett ki új nagyvezírt. A gyakori kormánycserék az oszmán államvezetés Szokoli 
Mehmed pasa halála után bekövetkezett általános instabilitásának a részét képezték, 
bizonyítékaként annak, hogy a birodalom hanyatlását csak ő volt képes féken tartani, amíg 
hivatalában szolgált. Amint Maffeo Venier bailo megjegyezte a dózsénak írt jelentésében: 
, Szokoli Mehmeddel a török erény is a sírba szállt." 

Murádnak a trónra lépésekor csak egy felesége volt, egy Száfije ( Tiszta/Tökéletes") 
nevű albán nő, akit 1563-ban vett el. Száfije volt az 1566. május 26-án született első fia, a 
későbbi III. Mehmed és az első lánya, Ajse anyja. Murád anyja, Nurbanu, a válide szultán 
riválist látott Száfijéban; mivel eddig ő volt a legfőbb úrnő a háremben, Nurbanu most a 
lányai segítségével arra törekedett, hogy csökkentse Száfije befolyását Murádra azáltal, hogy 

újabb nők hárembe hozatalára biztatja őt, de a terve nem járt sikerrel, ahogy ezt 
Gianfrancesco Morosini bailo is megjegyzi: , Habár a különböző személyektől ajándékba 
kapott gyönyörű nők vették körül, nem hallgatott az anyjára és húgaira, amikor unszolták, 
hogy háljon más nőkkel. [...] Csak őt [Száfijét] szerette, annyira, hogy senki sem tudta másra 
rábeszélni." 

1582 nyarán Murád a legidősebb fia, Mehmed herceg körülmetélését ünnepelte egy 
ötvenkét napig tartó vigassággal, ismét a hippodromon. Az apja figyelő tekintete előtt 
Dzserrah ("Sebész") Mehmed pasa elvégezte Mehmed körülmetélését, majd átnyújtotta a 
válide szultánnak, Nurbanunak a kést, amellyel a műtétet végrehajtotta, a herceg anyjának, a 
hászeki Száfijénak pedig a levágott előbőrt egy aranytányéron. 

Nurbanu egészen a haláláig, 1583 decemberéig tovább uralkodott a háremben mint 
válide szultán. Paolo Contarini nem sokkal Nurbanu halála előtt jelentést küldött a dózsénak, 
melyben azt írja, Murád az egész oszmán udvarban az anyja útmutatását tartja leginkább az 
szem előtt: , Politikai döntéseit legfőképpen az anyja tanácsaira támaszkodva hozza meg, 
mivel úgy véli, senki mástól nem kaphatna olyan szerető és hűséges tanácsot, mint tőle, ezért 
is viseltet akkora tisztelettel iránta, és becsüli oly nagyra (Nurbanu) szokatlan kvalitásait és 
rengeteg erényét." Nurbanu még halála előtt is ellátta néhány utolsó jó tanáccsal a fiát, 
melyek Gianfrancesco Morosini szerint , a legmegfontoltabb és legbölcsebb szavak voltak a 
kormányt illetően, melyek csak egy jó, intelligens és érett államfitól származhattak". Nurbanu 
három dologgal kapcsolatban adott tanácsot Murádnak: először is, hogy gyorsan és 
részrehajlás nélkül szolgáltasson igazságot az alattvalóinak, másodszor: fogja vissza az arany 
utáni sóvárgását, végül pedig a legfontosabb, hogy jól tartsa a szemét a fián, Mehmeden. 
Amikor Nurbanu meghalt, Morosini jelentést küldött Velencébe, melynek sorait ezzel zárja: 
, Egyöntetűen mindenki egyetért abban, hogy a legnagyobb jósággal, bátorsággal és 
bölcsességgel megáldott asszony volt." 

Murádot annyira összetörte édesanyja halála, hogy a tiszteletére addig sosem látott 
pompájú temetési szertartást rendezett, azután pedig utasítást adott Szinánnak, hogy építsen 
egy mecsetegyüttest Nurbanu emlékére. Az Atik Válide-dzsámi üszküdár legmagasabb 
dombjára épült, fényűző pompája pedig a Szülejmanijééval vetekszik. 

Morosini egy 1585. évi jelentésében a következőképp írja le Murád külsejét, illetve azt, 
mivel múlatja az idejét a palotában: 


, A szultán nagyon alacsony, de arányos testfölépítésű - bár talán kissé kövérebb a 
kelleténél. Nagy, fakó szeme van, sasorra, szép arcszíne, nagy, szőke szakálla. Lovon 
ülve, fején a turbánjával jól mutat, mert ilyenkor nem olyan szembetűnő az 
alacsonysága, de amikor a földön áll, szinte törpének látszik. Arcvonásai nem 
utalnak gonosz jellemre. Egészsége elég gyenge, nem valószínű, hogy sokáig fog 
élni. [...] Szinte mindig a szerájában tartózkodik visszavonultan, eunuchjai, 
apródjai, törpéi, némái és rabszolgalányai társaságában... Nincs körülötte egyetlen 
érdemes személy sem, akivel beszélhetne, mivel néhány nőt leszámítva mindenki 
harminc év alatti, és a fent említett csoportok valamelyikébe tartozik. [...] 
Tanácsnapokon audienciát ad a janicsárok agájának, a kádiaszkereknek, végül 
pedig a pasáknak. [...] Amikor aztán a vezírek rövid idő múltán távoznak, a szultán 
legtöbbször visszatér a nőkhöz, akikkel különösen szeret társalogni, amikor pedig a 
szabadban marad, általában a park valamelyik részébe megy, hogy gyakorolja az 
íjászatot, és játsszon a néma szolgáival meg a pojácáival. Gyakran játszat magának 
zajos hangszereken, és rendkívül élvezi a tűzijátékokat. [...] Sokszor adat elő 
komédiákat is. [...] Azután vacsorára mindig visszatér a hárembe, úgy a nyári, mint 
a téli estéken. " 

Morosini ezután arról számol be, hogy két évtized után, amikor Száfije volt az egyetlen 
felesége, Murád hogyan növelte jelentősen nagyobbra a háremét. Úgy tűnik, a szultánt rabul 
ejtette egy rabszolgalány szépsége, akit a húga, Hüma ajándékozott neki, ezután pedig újabb 
és újabb nőket vett föl a háremébe. Száfije megpróbálta mindezt megakadályozni , bűbájosság 
és varázsigék használatával, hogy szerelemmel magához láncolja őt, és impotenssé tegye más 
nők iránt". Amikor Murád erről tudomást szerzett, minden tiszteletét elveszítette Száfije iránt, 
és még kicsapongóbb életet kezdett élni, ahogy Morosini írja: 


,, Még rengeteg más gyönyörű lányt is kipróbált, akiket mindenfelől hoztak neki, és 
így kezdte meg azt az életet, amely jelenleg is tart. Mindez nagyon különbözik a régi 
gyakorlatától; most már nem elégszik meg eggyel vagy kettővel, de egyszerre több 
mint hússzal folytat viszonyt. Minden éjjel kettővel hál, gyakran hárommal. Mivel a 
vallásuk törvényei előírják, hogy egy férfi, miután egy nővel volt, mosakodjon meg, 
mielőtt egy másikhoz megy, így a szultán gyakran kétszer-háromszor is fürdik egy 
éjjel. Ez valódi életveszélyt jelent számára, mivel gyenge az egészsége, és 
epilepsziában is szenved; bármelyik pillanatban figyelmeztetés nélkül, holtan eshet 
Össze. 


A háremarchívumok huszonnégy fiút és harminckét lánygyermeket tulajdonítanak 
Murádnak, ami rekordnak számít az Oszmán-dinasztiában, s ez annál is lenyűgözőbb, mivel 
mind az ötvennégy gyerek a szultán életének utolsó tizenkét évében született, amikor Murád a 
jelek szerint már szinte mást sem tett, csak az udvari tenyészmén szerepét töltötte be. 
valóságos hatalom a férje trónja hátterében. Giovanni Moro bailo azt írja róla 1590-ben, hogy 
, a hatalommal, amit a herceg anyjaként élvez, néha beleavatkozik az államügyekbe is, bár 
ebben Őfelsége nagy tisztelettel viseltet iránta, és meghallgatja a véleményét, mivel józan 
gondolkodásúnak és bölcsnek tartja a feleségét". Száfije tovább folytatta Nurbanu Velence- 
barát politikáját, habár ő azt is elvárta, hogy némi jutalmat kapjon az erőfeszítéseiért. Lorenzo 
Bernardo bailo egy 1592-ben írt jelentésében megjegyzi róla, hogy , mindig bölcsnek tartom 
azzal fenntartani a jóindulatát, hogy esetenként valami csinos holmit ajándékozok neki, ami 
talán hálát ébreszt benne". 

Nurbanuhoz hasonlóan Száfije is széles körű külföldi levelezést folytatott, elsősorban az 
angliai I. Erzsébet királynővel. Kettejük levélváltása az angol tengerentúli kereskedelemmel 
foglalkozó vállalkozók alapította Keleti Társasággal kapcsolatos diplomáciai üzenetekből 
nőtte ki magát, melynek 1580-ban III. Murád hét évre szóló engedélyt adott 
kereskedőállomások létesítésére Isztambulban és Szmirnában. 

Uralkodása utolsó éveiben Murád szinte egyáltalán el sem hagyta a Topkapu szerájt. 
Lorenzo Bernardo, aki korábban II. Szelim egyik megjegyzését idézte, miszerint egy uralkodó 
a palotában töltse az idejét, ne a csatamezőn, III. Muráddal kapcsolatban megállapítja, hogy ő 
ezen a téren még az apján is túltesz: , Szelim szultánnak ezen gondolatát a mostani szultán, 
Murád, Szelim fia is követi, de még sokkal inkább, mivel az előbbi néha elment a palotából 
vadászni, akár Edirnéig is, a mostani Nagyúr viszont [...] szinte sohasem hagyja el a palotát." 
Bernardo ezután leírja, milyen vadászatokat rendezett Murád a Topkapu szeráj parkjában: 


,, Vadászatokat tart a kertjében, amelyet előbb nemcsak szarvasokkal és kecskékkel, 
de vadkanokkal, medvékkel és oroszlánokkal is betelepített, azután egy ablakban 
állva figyeli az apródjait, amint vadásznak. Ezenkívül még mindenféle madarakat is 
odahozat, és a kertjében lovagolva nézi őket, hogyan repülnek; röviden szólva a 
vadászat minden olyan öröme, amelyet más hercegek az erdőt járva élveznek, neki 
rendelkezésére áll a szerájában, ahol kedvét lelheti bennük. " 

Velencei diplomatajelentésekből kiderül, hogy uralkodása vége felé Murád két évig 
még azért sem mozdult ki a Topkapu szerájból, hogy a pénteki istentiszteletre menjen. 
Giovanni Moro 1590-ben följegyezte, hogy a szultán csak azért ment el a pénteki 
imádkozásra, mert a nagyvezírje azt tanácsolta, , nyugtassa meg jelenlétével a tudatlan 
népeket, akik bár nincsenek megelégedve vele, mégis nagy számban csődülnének oda, csak 
hogy lássák". 

A zenei előadásokra és egyéb szórakoztatásokra az Uralkodó Csarnokában került sor, 
abban a lenyűgöző teremben, amelyet Szinán épített Murádnak. Ünnepekkor a háremhölgyek 
is idegyűltek, hogy üdvözöljék a szultánt. Ezt a ceremóniát Domenico Hierosolimitano zsidó 
orvos írja le, aki III. Murád udvarában szolgált: 


, Azután a Nagyúr feláll, és odamegy, hogy ünnepi jókívánságait átadja a 
szultánáknak, akik mind egy nagy teremben gyülekeznek, őrá várva, amikor pedig az 
uralkodó megérkezik, mindannyian felállnak, és meghajolnak előtte; mosolygó 
arccal köszöntik, boldog ünnepet kívánnak neki, ő pedig válasz nélkül, csak 
mosolyogva rájuk néz, majd az eunuchokhoz fordul. Ezek annyi ékszert tartanak 
maguknál, melyek mindegyike hasonlatos, amennyi nő van jelen, a szultán pedig 
mindegyiküknek saját kezüleg egy ékszert meg egy zacskó aranyat nyújt át, hogy a 
nők pénzt adhassanak a rabszolgáiknak. " 


Murád háremhölgyei, bár el voltak különítve a Belső Palotában, azért élvezhették a friss 
levegőt a hatalmas parkban, mely az Aranyszarv-öböl, a Boszporusz és a Márvány-tenger 
partjáig terjedt. John Sanderson angol diplomata leír egy drámai incidenst, mely egyszer épp 
akkor történt, mikor Nurbanu és Száfije a többi háremhölggyel együtt a kertben sétált. Néhány 
hajót láttak a Boszporuszon, melyeken nők jajveszékeltek, és Nurbanu kérdésére azt a választ 
kapta, hogy ezek prostituáltak, akiket a szerecsen eunuchok vezetője hamarosan vízbe fog 
fojtatni. Nurbanu erre azonnal utasította az eunuchot, hogy ne tegye, egyúttal megfenyegetve, 
hogy ha nem áll el a tervétől, azonnal szól Murádnak, aki kivégezteti. 

Hodzsa Szinán pasa nagyvezír egy pavilont épített Murádnak, az Indzsili Kösk, azaz 
Gyöngyös Kioszk nevűt a Márvány-tenger partja mentén húzódó fal mellett. Életének utolsó 
öt évében az uralkodó szokásává lett, hogy hetente többször is idejöjjön az elúszó hajókat 
nézni, melyek elhaladtukban mindig tisztelegtek neki. 

1594 őszén Murád egyre betegebb lett; fokozatosan súlyosbodott vesebaja, amely már 
régóta kínozta, helyzetén pedig csak tovább rontott az epilepszia, így 1595 elejére már érezte, 
hogy közeleg a vég. Ezért azt kérte, vigyék a Gyöngyös Kioszkhoz, hogy még egyszer 
utoljára láthassa az elhaladó hajókat. Odahívatta a palota zenészeit is, hogy játsszanak neki, ő 
pedig a szomorú perzsa dalt hallgatva így szólt: , Jöjj, halál, virrassz velem ma éjjel!" Ekkor a 
török flotta két gályája úszott el a kioszk előtt, és mivel tudták, hogy a szultán odabent van, 
tiszteletlövéseket adtak le, melyeknek dörrenése szétrobbantotta a pavilon összes ablakát, 
mindent törött üvegcserepekkel szórva tele, Murádnak pedig könnyel telt meg a szeme. 
, Egykor a teljes flottám üdvlövése sem törte volna be ezeket az ablakokat, most viszont...", 
nyögte, majd egy nagyot sóhajtott: , Ilyen az én életem kioszkja." A szolgái ezután 
visszavitték őt a Belső Palotában lévő lakosztályába, ahol három nappal később, 1595. január 
16-án, élete negyvenkilencedik évében befejezte életét. 

Murád halálhírét az özvegye, Száfije titokban tartotta, mivel elég időt akart adni 
fiuknak, Mehmednek, hogy visszatérjen Maniszából a fővárosba. Száfije mindössze Ferhád 
pasa nagyvezírt avatta be a tervébe, aki azt javasolta, küldjenek egy vezírt Mehmedhez, de 
Marco Venier bailo szerint Száfije és a többi szultáni özvegy ezzel nem értett egyet, mivel ,a 
szultánák kijelentették, hogy ez a hirtelen távozás gyanút keltene. Ezért inkább úgy döntöttek, 

hogy a főkertészt küldik el, egy közepes nagyságú csónakkal, amivel mindennap közlekedett, 
hogy vizet hozzon a szultánnak". 

Az idő alatt, amíg Mehmedet értesítették, és visszahozták Isztambulba, Murád halálhíre 
valahogy mégis kiszivárgott, és komoly aggodalomra adott okot a lakosság körében, akik attól 
tartottak, a janicsárok és más zabolátlan elemek visszaélnek majd a helyzettel, és kifosztják a 
várost, ahogy ezt már többször is tették a múltban. Marco Venier a következőket írja a 
helyzetről, tizenegy nappal Murád halála után: 


, A szultán halálának hírét már az utolsó utcagyerekek is hallották; lázadástól lehet 
tartani, amelyet szokás szerint megint az üzletek és házak fosztogatása kísér majd. 
[..] A Murád szultán halála óta eltelt tizenegy nap alatt több kivégzésre is sor 
került, hogy kordában tartsák a népet. A szerájon belül is nagy a zendülés, és minden 
este puskalövéseket hallunk - annak jeléül, hogy valakit megint a tengerbe 
hajítottak. " 


Mehmed végül január 28-án érkezett meg Isztambulba, és egyenesen a Topkapu 
szerájba ment. Salomone rabbi szerint, aki jelentést készített az angol nagykövetnek, Mehmed 
azonnal a hárembe sietett az anyjához, Száfijéhoz, akit tizenkét éve, amióta elhagyta 
Isztambult, nem látott. Száfije odavezette, hogy láthassa halott apját, akinek a holttestét 
valószínűleg ugyanott őrizték jég között, ahol II. Szelimét huszonegy évvel korábban. 
Mehmed ezután a trónterembe ment, ahol megjelent Ferhád pasa és az összes többi vezír meg 
magas rangú személy, hogy hűséget fogadjanak neki, és megcsókolják a kezét, majd ez után 
trónra emelték mint III. Mehmedet. 

Másnap Murádot eltemették az apja, Szelim sírja mellé az Aja Szofia kertjében, 
Mehmed pedig egy csodálatos türbét rendelt fölé az építészétől, Davud agától. Salomone 
följegyzi, hogy , a sírja úgy fog készülni, és éppúgy a legszebb márványokkal lesz díszítve, 
mint a többi királyé". Ezután beszámol róla, hogyan bánt el Mehmed III. Murád még életben 
maradt fiaival, a féltestvéreivel: 


, Aznap éjjel mind a tizenkilenc öccsét odahívatták a királyhoz, Mehmed szultánhoz. 
Mind az apja életben maradt fiúgyermekei voltak különböző anyáktól; odahozták 
őket, hogy kezet csókoljanak neki, és hogy a szultán lássa őket élve, akik közül a 
legidősebb tizenegy éves volt. Király bátyjuk azt mondta nekik, ne féljenek, mivel 
nem akar kárt tenni bennük, csak a szokásnak megfelelően körülmetéltetni őket. Ez 
pedig olyasmi volt, amit eddig egyetlen őse sem tett, és amint elengedték [csókra 
nyújtott/ kezét, körülmetélték, majd félrevonták és egy kendővel ügyesen megfojtották 
őket. Borzalmas és kegyetlen dolognak tűnhet ez, de ez volt a szokás, az emberek 
pedig megszokták. " 


Shakespeare is említi ezt a testvérgyilkosságot a IV. Henrik második részében, az 5. 
felvonás 2. jelenetében, ahol Amurátként utal III. Murádra, amikor a frissen megkoronázott V. 
Henrik így üdvözli a fivéreit: 


,, Bútokba félelem vegyült, öcséim: 
Az angol udvar ez, nem a török; 
Nem Amurát jön Amurát után, 
Hanem Henrik Henrikre. " 


Salomone ezután leírja a tizenkilenc herceg temetését, akiket az apjuk körül, az Aja 
Szofia kertjében helyeztek örök nyugalomra: 

,, Szombaton ezeket az ártatlan hercegeket megmosdatták, és a szokásoknak 
megfelelően előkészítették, koruk szerint egyiket a másik után, majd 
cipruskoporsókba fektették őket, melyeket kivittek a Díván terére, hogy ott 
megmutassák őket a királynak holtan. A szokás ugyanis az, hogy a királynak előbb 
élve, majd holtan kell látnia őket, hogy az öccsei vérével alapozza meg a királyságát. 
Erről a helyről azután ugyanúgy gyászolva, mint az előző napon, de immár kétszer 
annyi emberrel, elvitték a szegény hercegek földi maradványait, [...] Koruk szerint 
eltemették őket az apjuk sírja köré, mindenki sűrű könnyhullatása közepette. " 


Salomone följegyzi még, hogy Murád több felesége is várandós volt, amikor a szultán 
meghalt, és hogy , a halála óta két újabb fiúgyermek született, akiket azonnal vízbe fojtottak". 
Knolles - miután szintén leírja, hogyan gyilkoltatta le Mehmed a testvéreit - arról számol be, 
miként szabadult meg a szultán az apja összes ágyasától, akik esetleg még állapotosak 
lehettek: ,,...hogy egyszerre megszabaduljon minden vetélytárstól való félelmétől (ami a 
hatalmasok legnagyobb rettegése), még aznap (ahogy jelentették) parancsba adta, hogy az 
apja tíz feleségét és ágyasát, akik esetében félő lehetett, hogy utódot szülnek, fullasszák a 
tengerbe." 

Az öccsei temetése után Mehmed beköltözött a Topkapu szeráj császári lakosztályába, 
anyja, Száfije pedig átvette a válide szultán szerepét a háremben. III. Murád összes még élő 
feleségét és ágyasát az Eszki-Szarajba, a Régi Palotába küldték huszonhét lányukkal, 
pesztráikkal és többi szolgálójukkal, illetve eunuchjaikkal meg az elhunyt szultán törpéivel és 
néma szolgáival együtt. Salomone így írja le a szomorú epizódot: 


,, Közvetlenül az után, hogy ezeket a szegény hercegeket, akik az emberek szerint 
gyönyörű gyermekek voltak, eltemették, a nép a kapunál állva szemtanúja lehetett, 
mint távoznak a szerájból ezeknek az anyjai és a király (III. Murád) minden más 
felesége a többi gyerekével és minden ingóságával. E célból használatba állították az 
udvar összes kocsiját, szekerét, lovát és szamarát. A király feleségein és huszonhét 
lányán kívül ott volt még kétszáz fő, többek között dajkák és szolgálók, akiket mind az 
Eszki-Szarajba vittek, ahol a (halott) király összes felesége és lánya lakik az 
agáikkal, azaz eunuchjaikkal együtt, akik királyhoz illően őrzik és szolgálják őket. 
Ott aztán sírhatnak, amennyit csak akarnak a halott fiaik után, ami a Nagy 
Szerájban halálbüntetés terhe mellett tilos volt /.../ IMehmedli a halott öccsei összes 
dajkáját és tanítóját is elküldte egy sereg eunuchhal, némával és törpével 
egyetemben, akik addig az apja szórakoztatására tartózkodtak a palotában. Azt 
mondják, ezeket azért küldték el a szerájból, mert a király nem kifejezetten szíveli az 
ilyenfajta népséget. " 


Fynes Moryson, aki két évvel III. Mehmed trónra lépése után érkezett Isztambulba, 
följegyzi, hogy az elhunyt III. Murád feleségei, szeretői és lányai még mindig az Eszki- 
Szarajban élnek, a , Könnyek Palotájában". Azt is elmondták neki, hogy a császári udvar 
legszebb női a Topkapu szeráj háremében vannak III. Mehmeddel, , aki a leggyönyörübbeket 
és a szívének legkedvesebbeket odavette magához, hogy az udvarában éljenek". 

HATODIK FEJEZET 


A szultán orgonája 


ehmed huszonkilenc évesen került trónra, miután tizenkét évig tartományi 

kormányzóként szolgált szülőhelyén, Maniszában. III. Mehmed volt az utolsó 

szultán, akinek kormányzóként kellett előbb szolgálnia, mivel ettől kezdve a 
hercegek mind a Topkapu szerájban maradtak. 

Amikor Mehmedet 1583-ban kinevezték tartományi kormányzónak, kétezer fős 
kísérettel hagyta el Isztambult, hogy Maniszába költözzék. Az itteni szerájban megalakította a 
háremét, és az elkövetkező tizenkét évben az ágyasai négy fiút szültek neki: Mahmudot, 
Szelimet, Ahmedet és Musztafát. Miután szultán lett, Mehmed még két fiút nemzett, 
Szulejmánt és Dzsihángirt, de mindkettő gyerekkorában meghalt. Ezenkívül született még hét 
lánya is, akik közül csak a legidősebbnek, Szevgilimnek ismerjük a nevét. 

A janicsárok Mehmed trónra lépése után azonnal fellázadtak, és magasabb zsoldot, 
illetve más kiváltságokat követeltek. Mehmed minden kívánságukat teljesítette, ám ezután 
egy nagyobb, még általánosabb felkelés robbant ki Isztambul lakói között, amit csak az után 
sikerült leverni, hogy Ferhád pasa nagyvezír kivonultatta a tüzérségét, és ágyúkkal 
szétkergette a lázadókat, ezáltal megtisztítva a város utcáit. 

A trónra lépését követő évben Mehmed úgy határozott, személyesen fogja egy a 
Habsburgok elleni hadjáratra vezetni a seregét. A szultánt a tanítója, Szaadeddin Hodzsa 
győzte meg - nem kis nehézségek árán - , a hódítások fontosságáról egy szultán esetében és a 
szent háború erényeiről", különösen, mivel az oszmán sereg egy sor vereséget szenvedett a 
keresztényektől. 

A válide szultán, Száfije teljességgel ellene volt, hogy a fia háborúba induljon, ezért 
rábeszélte Mehmed kedvenc ágyasát, hogy könyörögjön neki, gondolja meg magát. Ez 
viszont a lány életébe került, ahogy azt Marco Venier leírja egy 1596. június 6-án kelt 
jelentésében: 


,, Lehetetlennek tűnt már tovább halogatni, hogy a szultán háborúba induljon. Az 
anyaszultána, akit felbőszített, hogy a fia el készül hagyni őt, rávett egy 
egyedülállóan szép lányt, akibe a szultán fölöttébb szerelmes volt, hogy könyörögjön 
neki, tegye meg a kedvéért, s ne menjen el. Egy nap aztán, mikor együtt voltak a 
kertben, a lány így is tett, de a szultán szerelme váratlanul dühöngésbe csapott át, és 
a kardját kirántva, levágta a lányt. Azóta senki sem merte szóba hozni a kérdést. " 


Mehmedet a hadjáratra elkísérte Edward Barton is, aki angol követ volt a Fényes Portán 
(ahogy az oszmán udvart nevezték diplomáciai körökben). Barton Száfije közbenjárásával 
baráti kapcsolatot alakított ki a szultánnal, aki magával vitte a hadjáratra is mint a 
Habsburgokkal való lehetséges tárgyalófelet. 

Az oszmán sereg 1596. október 12-én elfoglalta az észak-magyarországi Eger várát, két 
héttel később pedig találkoztak a Habsburgok fő seregével, mely a mezőkeresztesi síkságon 
várta az érkezésüket. Ekkor azonban Mehmed elveszítette a bátorságát, és már ott tartott, 

hogy a seregét magára hagyva visszamenekül Isztambulba, ám Szinán pasa vezírnek sikerült 
meggyőznie, hogy maradjon. Amikor a két sereg másnap, október 26-án megütközött, 
Mehmedre ismét páni félelem tört, és menekülni akart, de Szaadeddin Hodzsa a szultánra 
borította Mohamed próféta szent palástját, és rávette, hogy vegye ki részét ő is a csatából, 
amely hamarosan egy váratlan oszmán győzelemmel zárult. Mehmed ezáltal kivívta a Gázi 
titulust, Haszán Káfi el-Akhiszari történetíró pedig úgy dicsőítette, mint , a világhódító 
császárt, Szultán Gázi Mehmed kánt". 

A dicső visszatérést követően Mehmed soha többé nem vezette csatába a hadseregét. 
Girolamo Capello bailo megjegyezte, miszerint , az orvosok kijelentették, hogy a szultán nem 
mehet háborúba rossz egészségi állapota miatt, amelyet a túlzott evés-ivás idézett elő nála". 

A következő tavaszon Mehmed kivégeztette a második fiát, Szelim herceget - 
valószínűleg lázadásért, de az oszmán források furcsamód hallgatnak ezzel az incidenssel 
kapcsolatban. A herceg halálát egyedül Capello említi egy 1597. május 10-én kelt 
jelentésében, amelyben tévesen a szultán legidősebb fiaként utal Szelimre: , A szultán 
legidősebb fia meghalt, a szultán pedig annyira elhízott, hogy azt mondják, több fia nem is 
lesz." 

Az 1597. évvel kapcsolatos egyetlen másik incidenst a történetíró Szelaniki említi, aki 
szerint az év októberében Mehmed átköltözött a Harmadik Dombon álló Eszki-Szarajba. 
Leírja, hogy a szultán , tökéletes pompával és előkelőséggel" ment oda, majd egy hónapot 
töltött a Régi Palotában, , nyugalmat és pihenést" keresve egy káprázatos tűzijáték után, 
melynek , irtózatos robaja és fülsiketítő visszhangja még az ég legtávolabbi pontján is 
hallatszott". 

Barton hosszú ideje kérvényezte az angliai fölötteseitől, hogy küldjenek Mehmednek 
ajándékot a trónra lépése alkalmából. 1595. július 25-én az alkincstárnoknak és titkos 
tanácsnoknak, Sir Thomas Heneage-nek írt levelében azt javasolja, a királynő küldjön , egy 
kakas formájú órát, amilyen, úgy hallom, Őfelségének van az egyik palotájában, vagy 
valamilyen más fejedelmi ajándékot". Ám az ajándék még 1597 végére sem érkezett meg, bár 
Barton többször is kérte a Keleti Társaságtól, aminek a kereskedői leginkább élvezték volna a 
szultán jóindulatának előnyeit. 1597. szeptember 28-án Barton megírja titkárának, John 
Sandersonnak, akit visszahelyeztek Angliába, hogy mennyire tehetetlen dühvel tölti el a 
királyi ajándék kérdése: , Olyan kevés jó hírt hallunk az ajándékkal kapcsolatban. [...] Nem 
írhatok többet a Társaságnak annál, mint amennyit már eddig is írtam..." Három hónappal 
később az élete harmincötödik évében járó Barton váratlanul meghalt vérhasban. 

A Keleti Társaság kereskedői addigra már beleegyeztek, hogy megrendelnek egy 
ajándékot Erzsébet királynőtől Mehmed szultánnak. Barton javaslatára úgy döntöttek, a 
legjobb ajándék egy orgona lenne valamilyen zseniális időmérő mechanizmussal. Mindezt 
egy dokumentum fejti ki részletesen, melyet először a The Illustrated London News 1680. 
október 20-i száma közölt le; az írás szerint , az új szerkezet annyira különleges, annyifajta 
mozgó rész van rajta - mind zenei, mind más, speciális használatú -, és annyira ritka és 
művészi alkotás, hogy Őfelsége bárminő hercegnek vagy potentátnak bátran elküldhetné". 

Thomas Dallamot, a londoni Blacksmiths" Company egyik tagját bízták meg az orgona 
elkészítésével. Dallamnak egy jó év kellett a munka befejezéséhez, de végül 1598. november 
14-ének estéjén bemutatta művét Erzsébet királynőnek a whitehall-i palotájában. A királynőt 
állítólag lenyűgözte az orgona, mivel az iratai között fennmaradt egy 1599. január 31-ével 
keltezett levél, melyben a következő sor olvasható: , íme egy nagyszerű, egyedi ajándék a 
Nagy Töröknek, amelyről kétségkívül sokat beszélnek még, és amelynek nagy híre megy 
majd, különösen a németek körében." 

Dallam megbízása azt is magában foglalta, hogy elkísérje az orgonát Isztambulba, és ott 
összeállítsa a szultán palotájában. Három segítőjével szétszedte a hangszert, és fölvitette a 
Hector, egy a Keleti Társaság által bérelt kereskedelmi hajó fedélzetére. Négyüket elkísérte 

John Sanderson is, aki azért ment vissza Isztambulba, hogy a Barton helyére lépő új 
nagykövet, Henry Lello alatt konzulként szolgáljon. 

A Hector 1599. február 13-án bontott vitorlát, és augusztus 15-én ért Isztambulba, ahol 
a Héttorony közelében vetett horgonyt. Az orgonát tartalmazó ládát lehozták a hajó 
fedélzetéről, és elvitték Lello perai házának udvarába, ahol Dallam és a segédei kibontották. 
Ekkor derült ki, hogy az orgona megsérült az utazás közben, így Dallamnak heteket kellett 
azzal töltenie, hogy megjavítsa, de végül 1599. augusztus 30-án beírhatta a naptárjába, hogy 
, A harmincadik napon a munkám befejeződött, és tökéletessé vált a nagykövet úr házában". 

Ezután az orgonát ismét szétszedték, hogy szeptember 11-én áthajózhassák az 
Aranyszarv-öblön a Topkapu szerájba. Dallam leírja, hogyan kísérték be az embereivel együtt 
a Szultánkapun át a Harmadik udvarra, ahol föl kellett állítaniuk az orgonát, így bejuthattak 
arra a részre, ahová kívülállók általában nem tehették be a lábukat. Dallam beszámolójából 
úgy tűnik, hogy a szultán magánlakosztályának oszlopcsarnokos kertjében szerelte össze a 
hangszert. 


Az orgona, melyet Thomas Dallam készített 
a szultánnak, az Illustrated London News 
1860. október 20-i számából; a kép a cikk 
szerint az eredeti méretek alapján készült 

Ezen a ponton Dallam megszakítja a beszámolóját, hogy megemlítse Erzsébet királynő 
ajándékát, amit Száfijénak, a válide szultánnak küldött - egy pazar hintót, amely valójában 
többe került, mint az orgona, és amelyet aznap hozott el az anyakirálynőnek a nagykövet 
titkára, Paul Pindar, egy jóképű, elbűvölő fiatalember, aki állítólag nagyon megnyerte a válide 
szultán tetszését. 

Ezután Dallam és a segédei elkezdték összeszerelni az orgonát, miközben két adzsemi 
oglan, vagyis újonc palotaőr tartotta rajtuk a szemét, akikkel hamarosan egész jól 
összebarátkoztak és elbeszélgettek a dragománjuk, vagyis a tolmácsuk közvetítésével. A nap 
végén az angolok visszatértek Perába, Dallam pedig a következő hónapban mindennap 
megjelent a Topkapu szerájban, hogy ellenőrizze a hangszert - ahogy írja: ,, Tizenötödikén 
befejeztem a munkámat a szerájban, azután naponta odamentem megnézni, és egy hónapon át 
majdnem minden este ott vacsoráztam, amit eddig még egyetlen keresztény sem tett meg, aki 
távozása után is keresztény maradt." 

Az orgona átadására a szultánnak végül egy keddi napot, szeptember 25-ét választották 
ki, amikor Mehmed visszatért anyja Boszporusz melletti nyári palotájából. Reggel fél 
kilenckor Dallam a társaival együtt a magánlakosztály kertjének oszlopsorai mögül figyelte, 
amint a szultán nyolcvan evezőse kíséretében kiszáll a pazar kajikból, azaz szultáni hajóból. 
Dallam elvégezte a végső beállításokat a géporgonán, hogy pontban tíz órakor elkezdjen 
zenélni, az idő haladtával pedig hallotta, ahogy a szomszédos teremben egyre nagyobb tömeg 
gyűlik össze a szultán érkezésére várva. Dallamnak egy oldalhelyiségben kellett várakoznia, 
mígnem a szultán belépett, felült az orgonával szemben elhelyezett trónjára, majd az udvarnép 
tagjai is elfoglalták helyüket a terem másik három oldalán. Ezután, írja Dallam, , a Nagyúr az 
állam székében helyet foglalván mindenkit csendre intett", mire az orgona, amit Dallam , az 
ajándéknak" hív, játszani kezdett, és a második szintjén lévő két alak megfújta az 
ezüsttrombitáját. 


, Azután a zene elhallgatott, az orgona pedig öt részből álló dalt játszott kétszer. Az 
öt méter magas orgona tetején állt egy magyalbokor, tele feketerigókkal meg 
rigókkal, melyek a zene végén énekeltek, és rázták a szárnyukat. Voltak még ott más 
mozgó részek is, melyeket a Nagyúr csodálva nézett. " 


A szultán megkérdezte a kapidzsi basit, vagyis a fő palotaőrt, hogy játszhatna-e újra az 
orgona, mire azonnal hívatták Dallamot, hogy állítsa be a szerkezetet, aki így hirtelen szembe 
találta magát a szultánnal és udvarnépével, mely följegyzése szerint 200 apródból, 100 
törpéből és 100 némából állt; az utóbbiak testbeszéddel jelezték neki a mozdulatokat, amiket 
az előbb az orgonán láttak. Miután a szerkezet másodszor is zenélt, Dallam meghajolt a 
szultán előtt, és indulni készült a kapidzsi basi kíséretében. 


, Amikor az egybegyűltek látták, hogy így teszek, jókedvűen fölnevettek. Azután 
láttam, hogy a Nagyúr maga mögé teszi az arannyal teli kezét, amit a koppazsi átvett 
tőle, majd odahozott nekem negyvenöt csiker aranypénzt, azután kitettek megint oda, 
ahonnan bejöttem, nem kis mértékben örülve a jó szerencsémnek. " 


Öt nappal később Dallamot a Topkapu szerájba hívatták, hogy bizonyos beállításokat 
elvégezzen, ezzel kapcsolatban pedig följegyzi, hogy az ottléte alatt a két adzsemi oglan, 
akivel korábban barátságot kötött, megkérte, maradjon végleg a palotában, ahol a szultán még 
két nőt is adna neki, hogy saját háreme legyen. 


, Ezek a adzsemi oglanok, régi ismerőseim ebből a házból, akiket a Nagyúr azzal 
bízott meg, győzzenek meg, hogy maradjak itt örökre, ahogy azt már többször 

többféle módon is tették, most azt gondolván, hogy valóban maradok, kedvesen 
megöleltek, és sokszor megcsókoltak... " 


Dallam azonban udvarisasan visszautasította az ajánlatot, amint ezt a naplójában 
följegyzi: 


,, Azt feleltem nekik, hogy feleségem meg gyerekeim vannak Angliában, akik várják a 
hazaérkezésemet. Azután azt kérdezték, mióta vagyok házas, és hány gyerekem van. 
Habár valójában nem volt se feleségem, se gyerekem, de hogy kimentsem magamat, a 
megfelelő módon válaszoltam." 


Dallamot november 12-én, pénteken még egyszer a Topkapu szerájba hívatták, ezúttal 
azért, hogy körbevezessék a szultán magánlakosztályában és a szelámlik egyéb részein. A 
körtúra során - amely a következő vasárnap és hétfőn folytatódott - az egyik adzsemi oglan 
rövid bepillantást engedélyezett Dallamnak a szultán háremébe is, így neki köszönhetjük a 
kevés számú szemtanú-beszámolók egyikét a Boldogság Házában élő királyi szeretőkről: 


,, Miután megmutatott nekem sok más dolgot, amely ámulatba ejtett, átvezetett egy 
kis, négyzet alakú, márvánnyal burkolt udvaron, majd intett, hogy menjek oda egy 
rácshoz, mely a falba volt illesztve, jelezve, hogy ő maga nem mehet oda. A fal 
nagyon vastag volt, és mindkét oldalon roppant erős vassal berácsozva. Ezen a 
rácson keresztül láttam a Nagyúr harminc ágyasát, akik egy másik udvarban 
labdáztak. Először rájuk pillantva azt hittem, 


A válide szultán kocsija 


fiatalemberek, de aztán láttam hosszan a hátukon lelógó hajukat, apró 
gyöngyfiüzérekkel és más ékességekkel, és még más egyértelmű, jelekből is 
gondoltam, hogy ezek nők, ráadásul igazán szépek. 

A fejükön nem viseltek mást, csak egy kis, aranyszín sapkát, amely pusztán a fejük 
búbját fedte; nem viseltek ékességet a nyakukban, sem mást, pusztán egy fehér 
gyöngysort, rajta medalionnal, meg ékszereket a fülükben. A felsőruhájuk olyan volt, 
mint a katonai zubbony, némelyik vörös szaténból, némelyik kékből vagy más színből 
és valamilyen ellentétes színű övvel átkötve. Finom pamutanyagból készült buggyos 
térdnadrágot viseltek, mely hófehér volt, és olyan finom, mint a muszlin, még a lábuk 
bőrét is láttam az anyagon keresztül. A nadrág a térdükig ért le. Némelyikük fél 
lábszárig érő szattyánbőr kiscsizmát viselt, némelyiknek meztelen volt a lábaszára, 
csak egy aranykarika látszott a bokáján, a lábán pedig egy négy-öt hüvelyk magas 
bársonycipő. Olyan hosszan álltam és bámultam, hogy az, aki megmutatta nekem 
mindezt a szépséget, kezdett komolyan megorrolni rám. Összeszorította a száját, és 
toppantott, hogy hagyjam abba végre a bámészkodást - amit nem szívesen tettem, 
mivel igencsak kedvemre való volt a látvány." 


A következő kedden Dallam azt a hírt kapta, hogy a szultán máshová kívánja áttétetni 
az orgonát - mint később megtudta, az Indzsili Köskbe. Dallamot a tolmácsával együtt 
odakísérte két adzsemi oglan. Naplójában itt részletesen leírja, hogyan szerelte össze újra az 
orgonát az Indzsili Köskben, ezután azonban egy lap sajnos hiányzik a szövegből, azzal 
folytatódik tovább, hogy a két adzsemi oglan hirtelen elszaladt: 


,, ... Megkérdeztem a dragománomat, vajon miért futott így el ez a kettő, ő pedig azt 
mondta, a Nagyúr jön az asszonyaival, és nekünk is mennünk kell, ha kedves az 
életünk; de erre mindenki elszaladt, engem pedig otthagytak egyedül, és mire kiértem 
a házból, már át is futottak az udvaron meg azon a kapun, én pedig rohantam 
utánuk, amilyen gyorsan csak vitt a lábam, de ekkor már négy fekete mór vagy 
szerecsen futott felém kivont handzsárral; ha utolérnek, egész biztosan miszlikbe is 
hasítottak volna azokkal a kardokkal. [.../] Ahogy így futottam, hogy az életemet 
mentsem, közben káprázatos látványban volt részem: először jött a Nagyúr lóháton, 
majd rengeteg szeretője, ki lovon, ki gyalog, aztán több nagyszerű férfi aranyos 
ruhában, ezek voltak a szeretők őrizői; szerecsenek, olyan feketék, mint a gagát, de 
nagyon szépek, oldalukon nagy handzsárokkal, melyeknek hivelye mintha 
színaranyból lett volna... " 


Dallam a munkája végeztével 1599. november 28-án hagyta el Isztambult, ahová soha 
többé nem tért vissza. III. Mehmed uralkodásának utolsó éveiben semmi többet nem hallani 
az orgonáról, viszont az Erzsébet királynő által Száfijének ajándékozott kocsit gyakran 
lehetett látni, amikor a válide szultán a városba ment a Topkapu szerájból. Isztambul egyszerű 
népe nagyon szerette Száfijét, a hadsereg és az ulema (a muzulmán jogtudósok) viszont egyre 
rosszabb szemmel nézték a szultán feletti hatalmát, ahogy ezt Henry Lello is megjegyzi egyik 
ez idő tájt írt jelentésében: , [Száfijel mindig nagy becsben állt, és teljességgel uralkodott a fia 
felett: ugyanakkor a mufti és a katonák sokat panaszkodnak miatta a királyuknak, mondván, 
hogy ISzáfijel] félrevezeti és uralja őt." 

Száfije hatalma abban az új mecsetkomplexumban is megnyilvánult, melynek a 
megépítésére 1597-ben adott megbízást. A Jeni-dzsámi helyéül az Aranyszarv-öböl partjának 
egy pontját választották a karaita zsidók, egy az ortodox zsidó vallástól még a bizánci időkben 
elhatárolódott szakadár szekta negyedében. Száfije az Aranyszarv-öböl másik oldalára 
telepítette át a karaitákat, ezután pedig leromboltatta a házaikat, hogy helyet csináljon a 
mecsetjének. 

A válide szultánok a financiális ügyleteiket egy sereg - a kira gyűjtőnévvel illetett - 
zsidó nő közreműködésével bonyolították le, akik a háremben elszigetelt nők kereskedelmi 

ügynökeiként jártak el. Száfije kirája, Esperanza Malchi, hatalmas vagyont gyűjtött a válide 
szultán ügynökeként. Paul Rycaut, az angol követség titkára az 1660-as években leírja, milyen 
óriási hatalma van a kirának, akit ő Mulki Kadinnak hív, és a Száfije feletti befolyását annak 
tulajdonítja, hogy Malchi/Mulki a válide szeretője: 


,, Mahomet [III. Mehmed] szultán idejében /.../a birodalom egész kormányzása egy 
bizonyos Mulki Kadin kezében nyugodott, egy fiatal, elbizakodott nőében (akiről azt 
beszélik, hogy természetellenes érzékiséget gyakorolt a fent nevezett királynővel), az 
anyakirálynő különleges kegyénél és szereteténél fogva, míg végül semmi tanács 
vagy parancs sem maradhatott a vezírekre és a főbb elöljárókra, hogy előbb 
jóváhagyást és felhatalmazást ne kaptak volna tőle; a szerecsen eunuchok és más 
négerek osztották a törvényt mindenkire, a kormánytanácskozásokat pedig a nők 
elzárt lakosztályaiban tartották; valamint parancsokat adtak, tiszteket menesztettek 
vagy előléptettek, attól függően, mi szolgálta leginkább e női kormányzat érdekét... " 


Mehmed egészsége szemmel láthatóan egyre gyengült. Gyakorta elájult, ilyenkor pedig 
mintha nem lett volna eszénél, ahogy egy ilyen esetet Capello bailo is leír 1600. július 29-én: 
, A Nagyúr visszavonult üszküdárba, a köznép pedig azt beszéli, hogy megint rátört és három 
napig uralta a szokásos idiotizmusa, csak néha-néha voltak világos pillanatai." 

1600-ban a szultáni lovas katonák, a szpáhik fellázadtak az érmék leértékelődése miatt, 
amikben a zsoldjukat kapták. A haragjuk elsősorban Esperanza Malchi ellen irányult, mivel őt 
okolták az infláció miatt, ezért brutálisan meggyilkolták a legidősebb fiával együtt, aki a 
vámhivatal vezetője volt. Mehmed azzal engesztelte ki a fellázadt szpáhikat, hogy - Szelaniki 
szerint - azt mondta nekik, , tanácsot kér az anyjától, és jóváteszi az alattvalói ellen elkövetett 
hibáit". 

1603 elején a janicsárok lázadtak fel, és a Topkapu szerájhoz menetelve előbb 
megütköztek a szpáhikkal, mielőtt ismét sikerült helyreállítani a rendet, nem kevés halálos 
áldozat árán mindkét oldalon. Knolles följegyzi, hogy emiatt a szultán betiltotta a borivást 
egész Isztambulban, mivel a janicsárok zendülését túlzott alkoholfogyasztásuknak tudta be: 


,A mufti megparancsolta, hogy mindenki, aki bort tartott a házában 
Konstantinápolyban vagy Perában, halálbüntetés terhe mellett hozza elő, és verje be 
a hordó tetejét, kivéve Anglia királynőjének, a francia királynak és Velence 
államának követeit; ezért tehát (egyesek jelentése szerint) Konstantinápoly utcáinak 
csatornáin egy ideig úgy folyt le a bor, mint a víz nagy záporesők után. " 


Még ugyanebben az évben a janicsárok ismét fellázadtak, mivel úgy vélték, a birodalom 
minden gondjának fő oka, hogy a szultán teljességgel az anyja és a kapi agaszi, a fehér 
eunuchok agájának befolyása alatt áll, és ez utóbbi fejét követelték, azzal fenyegetőzve, hogy 
különben megfosztják Mehmedet a trónjától, és a legidősebb fiát, Mahmudot teszik meg 
helyette szultánnak. Mehmed engedett a janicsárok követeléseinek, és hagyta, hogy lefejezzék 
a fehér eunuchok vezetőjét, illetve még néhány tisztviselőt a palotában. Ezenkívül a Régi 
Szerájba száműzte az anyját is, de Száfije innen hamarosan visszatért a Topkapu szeráj 
háremébe, ahogy azt Agostino Nani bailo följegyzi az egyik jelentésében, majd megemlíti, 
hogy a válide szultán kényszerből megtorpant az új mecsetje építésében. Száfijénak ennek 
ellenére azért sikerült elérnie, amit akart - legalábbis egyenlőre -, mivel John Sanderson 
néhány hónappal később megjegyzi az általa , templomnak" nevezett mecsettel kapcsolatban: 
, A nagy szultána temploma sebesen épül, és ő megint ugyanúgy uralkodik, mint azelőtt." 

A janicsárok fenyegetése, miszerint megfosztják a szultánt a trónjától, és fiát, 
Mahmudot ültetik a helyébe, mélyen megrendítette Mehmedet. Mahmud ekkor nagyjából 

huszonegy éves lehetett, és Pecsevi szerint nagy népszerűségnek örvendett a janicsárok 
körében. Mehmed ezzel szemben annyira kövér és fizikailag alkalmatlan volt, hogy Capello 
bailo egyik jelentése szerint az orvosa el is tiltotta az újabb hadjárattól. Mehmed még ennél is 
jobban megrémült, amikor Száfije elfogott egy levelet, amit egy vallásos jövőbelátó küldött 
Mahmud anyjának, melyben megjósolta, hogy a szultán fél éven belül meg fog halni, őt pedig 
a fia követi a trónon. Mindezek miatt Mehmed végül 1603. június 7-én kivégeztette 
Mahmudot és az anyját is. Az eseményt Henry Lello is följegyzi az uralkodónak küldött 
jelentésében, ahol azt írja: , [Mahmud herceget] megfojtották, és a legaljasabb és 
legtitokzatosabb módon eltemették." 

A jövőbelátó jóslatának első fele azonban két hét különbséggel így is valóra vált, mivel 
III. Mehmed 1603. december 12-én, feltehetően szívinfarktus következtében, meghalt. A 
harmincnyolcadik életévében járt ekkor, és majdnem kilenc évig uralkodott. Knolles a 
halálhíre megemlítése után összefoglalja lesújtó véleményét az elhunyt uralkodóról: 


,, ...4 hagy Mahomet szultán minden élvezete és szórakozása közepette meghalt a 
császári palotájában Konstantinápolyban. [...] Nem volt nagyszerű ember, de annál 
büszkébb, és ennél az oknál fogva kevésbé szerették, mintsem félték az alattvalói, 
különösen a janicsárok és egyéb harcosai meg katonái, akik megvetették gyönge 
kormányzását, és fájdalommal látták, nem elég, hogy még a legfontosabb 
államügyeket is átadja a nőknek, de ők még intézik is és felül is bírálják azokat 
(elsősorban az anyja, a szultána, a felesége és még mások), így ezek a férfiak 
nemcsak föllázadtak ellene, de haragjukban többször meg is akarták fosztani a 
trónjától. A szultánról általánosan elmondható, hogy a buja, érzéki örömök rabja 
volt, amelynek jeleit még mindig magán viselte, úgy is mint egy undok, püffedt, 
ormótlan és túlságosan elhízott testet, amely alkalmatlan volt bármiféle hercegi 
hivatalra vagy funkcióra; a szelleme pedig, amelyet teljességgel átadott a 
semmittevésnek, az élvezeteknek és azok túlhajszolásának, ezért nem kis mértékben 
felelős a napjai megrövidítéséért, melyeket szégyenletesen és az alattvalói 
érdeklődése nélkül fejezett be, halála miatt pedig csak kevesek - majdhogynem senki 
sem - ejtettek könnyet. " 


Mehmedtet a fia, az akkor tizenhárom éves és nyolc hónapos I. Ahmed követte a trónon, 
aki ifjú kora ellenére független ember volt, a maga ura - a trónra lépésekor például 
ragaszkodott hozzá, hogy ne a sejhüliszlám övezze föl az őse, Oszmán Gázi kardjával, amit 
inkább saját maga kötött a derekára. Arra sem várt, hogy a vezírek a trónra ültessék, ő maga 
foglalt helyet rajta a legkisebb habozás nélkül. Nem sokkal a trónra lépése után megbeszélést 
tartott a vezírjeivel, és hatalmas összeget utaltatott ki a janicsárjainak, illetve egyéb isztambuli 
katonáinak, ahogy ezt el is várták egy új padisahtól, ezután pedig Ahmed kilovagolt a 
városba, hogy fogadja alattvalói hódolatát. 

III. Mehmednek ekkorra már csak egyetlen másik fia élt, a kilencéves Musztafa, akinek 
az életét elmebaja menthette meg, így Ahmed trónra lépésekor három nemzedék után először 
fordult elő az Oszmán-házban, hogy nem került sor a hercegek lemészárlására az új szultán 
hatalomátvételekor. De az is lehet, hogy Musztafának azért kegyelmeztek meg, mert a 
bátyján, Ahmeden kívül ő volt az Oszmán-ház egyetlen élő férfi tagja, Ahmed pedig fiatal 
kora miatt még nem bizonyíthatta, hogy képes utódot nemzeni. 

Másnap Ahmed részt vett az apja temetésén az Aja Szofia melletti kertben, ahol 
megbízást adott egy gyönyörű türbe építésére - a harmadik császári mauzóleumra az Aja 
Szofia mellett, mely a végső nyughelyéül szolgált annak a három szultánnak, akik Nagy 
Szulejmánt követték sorban a trónon, és mindhármukat ide temették a feleségeikkel, 
szeretőikkel és számtalan gyermekükkel együtt. 

Ahmed az uralkodása második évében megszabadult az apja által ráhagyott egyik 
örökségtől, a csodálatos géporgonától, amelyet Thomas Dallam állított össze az Indzsili 
Köskben. Az apjához hasonlóan Ahmed is gyakran ment oda, hogy a kioszkban a 
namazgahon, a szabadtéri imádkozóhelyen imádkozzon. A szultán imámja, Musztafa Szafi a 
krónikájában följegyzi, hogy Ahmedet - aki sokkal vallásosabb volt az apjánál - sértette az 
orgonán látható sok emberalak, mely emiatt jobban illett volna egy pogány templomba, de 
, hem tűrhette az imádság helyén és a kalifa házában". Ezért 1605-ben elrendelte, hogy az 
orgonát bontsák le, és tüntessék el a palotából. 

nagyanyját; itt élt Száfije tizenöt évvel később bekövetkezett haláláig. Az Aranyszarv- 
öböl partján megkezdett mecsetje építése így félbemaradt, és a félig elkészült épület 
hamarosan pusztulásnak indult. 

Ahmed anyja, Handan, az új válide szultán, sosem szerzett akkora hatalmat és 
tekintélyt, mint az elődje, mivel nem sok befolyást gyakorolt önfejű fiára. Handan 1605. 
november 26-án halt meg, aznap este, amikor Ahmed hadjáratra indult, hogy elfojtson egy 
lázadást Anatóliában. Másnap eltemették a férje, III. Mehmed türbéjébe az Aja Szofia mellett. 
Ahmed nem volt hajlandó elnapolni az indulását Isztambulból a szokásos egy hétig tartó 
gyászidő miatt, így rögtön az anyja temetése után útnak indult a seregével. Mindez azt a 
pletykát szülte, hogy ő maga tette el láb alól az anyját, aki megpróbált beleavatkozni az 
uralkodásába. Sir Thomas Sherley angol utazó, aki 1602-1605-ig Isztambulban raboskodott, 
följegyzi, hogy Ahmed meg akart szabadulni Handan nem kívánatos tanácsaitól, és ezért 
, hem kímélve a saját anyját sem, megmérgezte őt 1605 augusztusában". 

A szultán megszabadult az öccsétől, Musztafától is, akit az anyjával együtt (az ő neve 
ismeretlen) a Régi Szerájba száműzött. Ahmedet nem sokkal a trónra lépése után megtámadta 
a himlő, amibe majdnem belehalt, mire néhány vezírje azt tanácsolta, vissza kellene hozni 
Musztafát a Régi Szerájból, hogy átvehesse a trónt a bátyjától. Erre végül is nem volt szükség, 
mert Ahmed később felgyógyult, és első ténykedéseként azonnal elbocsátotta azokat a 
vezíreket, akik Musztafát akarták helyette a trónra ültetni. 

II. Mehmed első, rövid ideig tartó uralkodását leszámítva Ahmed az első olyan oszmán 
szultán, aki anélkül lett uralkodó, hogy trónörököst nemzett volna. Igaz, nem sok időbe telt, 
mire bepótolta ezt a mulasztását, mivel az első fia, a majdani II. Oszmán, 1604. november 3- 
án született, tíz és fél hónappal Ahmed trónra lépése után. A gyerek anyja Mahfiruz volt, 
ismertebb nevén Hadidzse, egy feltehetőleg görög származású kegyencnő. 

A következő egy éven belül Ahmed két másik ágyasa is - akiknek a nevét nem ismerjük 
- gyermeket szült a szultánnak; a második fiát, Mehmedet, és az első lányát, Gevherhánt. Az 
ezt követő évtizedben Ahmednek még legalább tizenöt gyermeke jött világra, tíz fiú és öt 
lány. 

Uralkodásának második évében egy új ágyas érkezett a háremébe, egy Anasztaszia nevű 
görög lány, az egyik égei-tengeri sziget, Tinosz ortodox főpapjának a lánya, akit elraboltak a 
törökök, és eladtak az isztambuli rabszolgapiacon. Mivel ő volt az első egy csoport újonnan 
érkezett ágyas közül a háremben, ezért Ahmed a Köszem, azaz a Nyáj Vezére nevet adta neki, 
de később Mahpejker néven is ismertté vált. Köszem hamarosan Ahmed ágyasa lett, és 1605- 
ben megszülte a szultán második lányát, Ajsét. Az elkövetkező tíz évben Köszem még két 
lánnyal és négy fiúval ajándékozta meg Ahmedet, többek között két majdani szultánt is, IV. 
Murádot 1609. augusztus 29-én és Ibráhimot 1615. november 9-én. 

Miután Köszem Ahmed hászekije lett, a leváltott Mahfiruzt a Régi Szerájba száműzték, 
a fia, Oszmán viszont a Topkapu palotában maradt. Köszem gondját viselte Oszmánnak, akit 


! i Irónra lépésekor I. Ahmed a Harmadik Dombon álló Régi Szerájba küldte a 

gyakran magával vitt a hintóján is, amikor kirándulást tett Isztambulban. A velencei bailók 
jelentései szerint Oszmán ezeken a kirándulásokon élvezettel dobált ki pénzt az embereknek, 
akik a hintóhoz sereglettek, hogy lássák az ifjú herceget, míg Köszem láthatatlan maradt egy 
függöny mögött. A bailók azt is megemlítik, hogy Ahmed szívvel-lélekkel szerette Köszemet, 
aki a trón hátterében valódi hatalommá vált. Cristoforo Valier azt írja: , Azt tesz a királlyal, 
amit csak akar, akinek teljességgel birtokában tartja a szívét, és aki tőle soha semmit nem 
tagadna meg." Simon Contarini a következőképp jellemzi Köszemet: 


,, ...SzéÉp és ravasz, ezenkívül tehetséges, kiválóan énekel, s a király továbbra is 
nagyon szereti. [...] Nem mindenki tiszteli őt, de néhány ügyben meghallgatják a 
véleményét, és ő a király kedvence, aki mindig maga mellett akarja tudni... IKöszem] 
hatalmas bölcsességgel tartózkodik attól, hogy túl gyakran beszéljen komoly 
dolgokról és államügyekről. " 


Miután így a férfiúi potenciájával kapcsolatos minden kétséget eloszlatott, Ahmed most 
már mintha megbánta volna, hogy megkegyelmezett az öccsének, Musztafának, aki továbbra 
is a Régi Szerájban élt száműzetésben az anyjával. Simon Contarini 1612-ben azt írja, hogy a 
szultán kétszer is kiadta a parancsot a testvére megfojtására, de mindkét alkalommal 
meggondolta magát; először azért, mert hirtelen heves hasgörcsök törtek rá, másodszor pedig 
egy vad villámlás ijesztett csúnyán rá. Contarini úgy véli, valójában Köszem mentette meg 
Musztafa életét, mivel látni akarta, hogy , lehetséges-e, miszerint ez az általa gyakorolt kegy a 
testvér [Musztafa] iránt később alkalmazható lesz-e a fia [Murád] iránt". 

1606 őszén Isztambul zsidó negyedében tűzvész pusztított. Knolles szerint Ahmed 
szultán élen járt a tűz oltásában, és még meg is sérült: , Az ide-oda rohangáló emberek 
tumultusában és zajában és a tűz eloltása közepette a nagy szultán leesett a lováról, és egy 
ideig betegeskedett." 

Ahmed azonban gyorsan felgyógyult a sebesüléseiből, és még ugyanebben az évben úgy 
határozott, egy császári mecsetegyüttest fog emeltetni az Első Dombon. Megbízta az építész 
Mehmed agát, hogy tervezze és építse meg a dzsámit az ősi hippodrom keleti oldalán. A 
hagyomány szerint Ahmed annyira lelkesedett a mecset ötletéért, hogy gyakran ő maga is 
besegített az építkezésnél, és vállt vállnak vetve dolgozott a munkásokkal meg 
mesteremberekkel, akiknek ő maga adta ki a bérét fizetésnapokon, külön megjutalmazva 
azokat, akik különösen nagy erőfeszítést tettek. 

Ahmed egy sor új építményt is rendelt a Topkapu szerájban, többek között két fürdőt, 
egyet a szelámlikban, egyet pedig a háremben, illetve egy gyönyörű kis könyvtárat a szultáni 
lakosztályban, közvetlenül III. Murád szalonja mellett. Henry de Beauvau francia diplomata, 
aki 1605-ben járt a palotában, részletesen leírja a férfiak fürdőjét, majd megjegyzi, hogy 
, manapság a király már nem használja ezt, hanem inkább a másikat, ami a nőknek épült". 

Ahmed ezenkívül még egy kioszkot is építtetett abban a teraszos kertben, amelyet ma a 
Negyedik udvarként ismerünk. Ezt a mára már megsemmisült kioszkot a szultán arra 
használta, hogy a háremhölgyeit , hangra és hangszerekre írt komédiákkal" szórakoztassa, 
ahogy azt Julien Bordier francia diplomata írja, aki szintén megjegyzi, hogy az előadásokat 
zsidó nők és férfiak, az akkori idők udvari színjátszói adták elő. 

A szultán egyik kedvese 


Gilles Fermanel francia diplomata megemlíti, hogy Ahmed , egy nagyon mutatós kis 
épületet" állíttatott fel az Első udvarban. Ebben volt az a mára már eltűnt különleges pékség, 
ahol a falon lévő felirat tanúsága szerint , A palota legtisztább, legfinomabb kenyerét 
sütötték". Ehhez a kenyérhez külön Bithyniában, Kis-Ázsia északnyugati részén termesztették 
a búzát, amibe azután a palota parkjában nevelt kecskék tejét keverték. Ezt a patyolatfehér 
kenyeret kizárólag Ahmed szultánnak és annak a pár kivételezettjének tartották fenn, akikkel 
az uralkodó megosztotta. Az egyikük, Domenico Gerosolimitano udvari orvos a 
következőképpen ír a kenyérről emlékirataiban: 


, A finom, fehér lisztet külön csak erre használták, és mindennap százhúsz darab 
kétkilós kenyeret sütöttek belőle, amiből csak a Nagy Török kegyencei kaphattak, 
illetve a személye körüli hat orvos, akik közül a harmadik Domenico Gerosolimitano 
volt, aki azóta Isten kegyelméből keresztény lett Rumban (Bizáncban, azaz most már 
Isztambulban), ahol nagy szegénységben él a Megváltó iránti szeretetből. " 


Ottaviano Bon, aki Gerosolimitano idejében tett látogatást a palotában, leírja, hogyan 
vizsgálta meg Ahmed orvosa a szultán háremhölgyeit, amikor azok megbetegedtek: 

, Ha az, amelyik beteg, a Királynő vagy valamelyik szultána, akivel a Nagyúr együtt 
hált, akkor a karja és keze, melyet kinyújt az orvosnak, hogy az megmérhesse a 
pulzusát, egy darab fehér selyemmel vagy vékony tafotaanyaggal van lefedve, mivel 
a csupasz bőrét nem láthatja és nem érintheti senki; a doktor ugyancsak nem 
mondhat semmit a háremhölgy füle hallatára, előbb ki kell mennie a teremből, és ott 
felírni az általa legmegfelelőbbnek talált orvosságot; ami általában a törökök tudása 
és szokása alapján csak valamiféle lazító és üdítő serbet, mivel csak nagyon ritkán 
használnak bármilyen más gyógyszert; egyébként sem tartom elégségesnek a 
tudásukat ahhoz, hogy minden betegségre orvosságot készítsenek. Abban az esetben 
pedig, ha a betegnek sebészre lenne szüksége, nem tehet mást, csöndben kell tűrnie 
és szenvednie, mivel a sebész elől sehogyan sem lehetne elrejtenie a bőrét vagy a 
húsát." 


Bon egyike azon kevés külföldinek, aki valaha is látta a Topkapu szeráj Belső Palotáját; 
kihasználva Ahmed szultán távollétét, aki épp vadászaton volt, Bon körsétát tett a bosztandzsi 
basival, vagyis a főkertésszel. A palotából először is a szultán magánlakosztályának 
oszlopcsarnokos kertjét látta, ahol leírja a tavat, amelyen Ahmed gyakran játszott a néma 
szolgáival és a pojácáival: 


, A tavon pedig egy kis csónakot láttam, melyben (úgy hallottam) a Nagyúr gyakran 
kimegy a némáival meg a pojácáival, akikkel föl-alá eveztet, versenyre kél velük, a 
vízbe ugrasztja őket; sokszor pedig, amint a tó partján sétál velük, beledobja őket, és 
a fülükig-fejük búbjáig a vízbe nyomja őket. " 


Knolles az 1610-es évvel fejezi be az Oszmán Birodalomról írt történeti művét, vagyis 
Ahmed uralkodásának hetedik évében, a szultán leírásával és jellemének bírálatával zárva 


sorait: 


, Ez a nagy Achmat szultán, akiről imént szó volt, és aki jelenleg uralkodik, amint 
korábban említettem, tizenöt éves korában lett a birodalom feje, most pedig 
nagyjából huszonkét éves, arca kerek és telt, elég jó vágású, bár a bőrén még mindig 
magán viseli a himlő nyomait. Szakálla kicsi, gesztenyebarna, kis pamacsokban nő 
négy különböző helyen, az arca két felén és az álla két oldalán. [...] Masszív 
felépítésű, erős izomzatú, bár hajlamos a hízásra, mint ahogy az apja, Mahomet is az 
volt: erős, izmos karú-lábú, és összességében tevékeny. [...] Nagy rabja az 
érzékiségnek és az örömöknek, ami némi reménnyel kecsegtet, hogy végül a sírba 
juttatja magát, mint ahogy az apja, Mahomet is tette őelőtte. [...] Négy gyermeke 
született az ágyasaitól, két fia és két lánya, a legidősebb fia most nagyjából ötéves. 
Ezenkívül rendkívül élvezi még a föld örömeit is, különösen a solymászást és a 
vadászatot. " 


Knolles ezek után azzal folytatja, hogy megemlíti Ahmed hobbiját, a szarvgyűrűk 
faragását, amelyet az oszmán hagyományoknak megfelelően azért tanult meg, mert minden 
hercegnek jártasnak kell lennie valamiféle kézművességben: 


, Minden török császárt vallása törvényei arra köteleznek, hogy naponta egyszer 
valamilyen kézi munkát és ügyességet igénylő mesterséget gyakoroljon. Ezért 
Mahomet szultán [III. Mehmed], a legutóbbi nagyúr nyilakat készített, a fia pedig, 
Achmat, a szarvból faragott gyűrűk készítését választotta, amit minden török a 
hüvelykujján visel, hogy ezzel feszítse meg az íját, mielőtt lőne. Ezeknek a 

szarvgyűrűknek a készítését a Nagy Szultán minden reggel az imádkozása után szinte 
vallásosan végezte hosszabb-rövidebb ideig." 


Uralkodása kilencedik évében Ahmed rendkívüli vigassággal ünnepelte meg a 
legidősebb lánya, az akkor még csak nyolcéves Gevherhán szultána férjhezmenetelét az 
ötvenöt éves Kara Mehmed pasához. Az ünnepségről így ír Paul Rycaut az 1680-ban kiadott 
Az Ottomán Birodalom krónikájában: 


, Az esküvő napja elérkezvén, a menyasszonyt odahozták a férj házához: elöl 
meneteltek a janicsárok, mint mindig, utánuk jöttek a városi elöljárók és egyéb 
hivatalnokok, majd nyolcvan emír, azután a bírák, majd a vezírek és a nagyvezír, 
balján a muftival, azután a zenészek, többek között harminc dobos és oboás jött, 
mögöttük nyolc egyiptomi vizcayai tamburindobokkal és vagy ezer mutatványossal. 
Őket negyven zenész követte kettős sorokban, némelyik szitáron játszva, mások 
hárfán, egyesek pedig lanton, majd török módra egy bolond (akit ők szentnek 
tartanak) sapkába és köpenybe bugyolálva, ráaggatott báránycsontjaival táncolva és 
énekelve és játszva e hangszereken. Őutánuk a hadsereg legfőbb méltóságai 
meneteltek, majd harminc férfi kalapácsokkal és egyéb vasszerszámokkal, hogy 
letörjék, bármi kerülne túl közel az utcán, vagy állná el az útját a közeledő két 
hatalmas fának, amelyen különféle gyümölcsök függtek, mind viaszból, a két magas 
ját pedig, melynek tetejét és közepét kötelekkel tartották, rengetegen vitték. Azután 
jött Akmet basa húsz tisztje, a főkincstárnok, a menyasszony keresztapja, maga is 
gazdagon feldíszítve, büszkén a lován, őutána pedig két hatalmas fáklya, amelyet 
rengeteg rabszolga vitt, és egy harmadik, még hatalmasabb fáklya, amelyet csupa 
aranylemez borított, de még inkább csillogott a rengeteg drágakőtől, mintsem a 
lángoktól, melyek megvilágították: Kaisler aga (a főeunuch) jött a fáklyák után a 
hercegnő ötven tisztjével, utánuk pedig egy nagy vörös bársonybaldachint hoztak, 
azután pedig egy még nagyobbat, melyet csupa aranylemez fedett, és amelynek 
függönyeit behúzták, hogy mind a négy oldalon a földet érték. Ezen baldachin alatt 
jött a hercegnő lóháton, néhány szerecsen eunuchja kíséretében, mögöttük pedig a 
kocsija, melyet aranyszövetek fedtek, és amelyet négy, különösen gyönyörű fehér ló 
húzott. Ezután még nyolc újabb kocsi érkezett, melyeken még több nyoszolyólány ült 
válogatott, aranyruhás négerek között. Végül pedig huszonöt szűz rabszolgalány 
következett, akiket a legszebbek közül választottak ki, mind lóháton, a hajuk 
szabadon a vállukra omolva... " 


Az esküvő másnapján Ahmed szultán megtámadta a menyasszony anyját, akit előbb 
összevert, majd ledöfött haragjában, amiért az asszony megfojtotta az ő egyik kegyencnőjét. 
Paul Rycaut élénk leírást ad az incidensről: 


,, Mindeme pompa és fényűző gazdagság ellenére a szultán az esküvő utáni napon 
kegyetlenül megverte a szultánáját, ennek a lánynak az anyját, aki épp most ment 
férjhez a kapitány basához, és tőrével átdöfte a szultána arcát, majd a lába alatt 
tiporta őt, mert (a szultána) megfojtotta az egyik kegyencét, az ő egyik nővérének a 
rabszolgáját, akibe beleszeretett, és ezért érte küldetett. És ha mindez még nem tette 
volna elég kellemetlenné a helyzetét, a Konstantinápolyban dúló pestisvész miatt [a 
szultán] a vidéki palotájába kényszerült, amelyet Dorut ([Davud] Basa Szerájának 
neveznek, hogy elkerülje a veszélyt; amíg viszont itt tartózkodott, amikor elment a 
hatalmas mecsetbe, amelyet ő építtetett itt, egy dervis megdobta egy óriási kővel. " 

Öt hónappal később Ahmed kiházasította Ajse szultána hercegnőt, Köszemtől született 
első lányát is; az ekkor hétéves Ajse férje a középkorú Naszuh pasa nagyvezír lett. Két évvel 
később Ahmed kivégeztette Naszuh pasát, így Ajse hercegnő mindössze kilencévesen 
megözvegyült. Később még öt pasához ment feleségül, akik közül kettő csatában esett el, 
egyet meggyilkoltak, kettő pedig természetes halállal halt meg. Ajse utolsó férje Haleb 
Ahmed pasa volt, aki 1644-ben halt meg, így Ajse harminckilenc évesen hatodszorra is 
özvegy lett. 

A Szulejmán utáni évszázad során gyakran előfordultak az Oszmán-dinasztiában a 
hercegnők ilyen sorozatos házasságkötései, melyek lehetővé tették, hogy az uralkodói család 
szövetségek hálózatát építse ki a leghatalmasabb pasákkal. Köszem különösen jól kihasználta 
a lányai frigyeit arra, hogy csaknem fél évszázadon át hatalmon tartsa magát. Ahogy azt 
1626-ban Háfiz Ahmed pasa nagyvezírnek írja, aki néhány hónappal később Ajse lánya 
harmadik férje lett: , Csak értesítsen, ha készen áll, és én azonnal ennek megfelelően 
cselekszem. Azon nyomban gondoskodni fogunk kegyelmedről. A hercegnőt már 
felkészítettem, ugyanúgy teszek majd, mint amikor útnak indítottam az én Fatmámat." 

Uralkodása tizenharmadik évében Ahmed átadta azt a szultáni mecsetet, amelyet a 
hippodrom mellett építtetett. A hagyomány szerint a mecset felszentelésekor Ahmed egy 
Mohamed próféta lábfejére emlékeztető turbánt viselt szerénysége jeléül. 

Ahmednek nem sok ideje maradt, hogy örüljön az új mecsetnek, mert a következő 
évben, 1617. november 22-én, négy hónappal a huszonnyolcadik születésnapja előtt meghalt, 
az általános hiedelem szerint tífuszban. A nevét viselő mecset melletti hatalmas türbében 
temették el. 

Halálával krízishelyzet állt elő az utódlásban, mivel a legidősebb fia, Oszmán herceg 
ekkor még csak tizenhárom éves volt. Az Oszmán-dinasztia első háromszáz éve alatt a 
trónutódlás mindig apáról fiúra történt, vagyis a trón szinte minden egyes esetben a 
legidősebb fiúgyerekre szállt tizennégy nemzedéken át. Most viszont Oszmán fiatal kora miatt 
a szultáni tanács úgy határozott, Ahmedet inkább a féltestvére, Musztafa kövesse a trónon, aki 
ekkorra huszonöt éves volt, és a bátyja uralkodásának tizennégy évét a Topkapu szerájban 
töltötte száműzetésben. Pecsevi korabeli megfigyelőként a következő magyarázatot adja a 
trónutódlás szokásának megváltoztatására: 


, [Ahmedl fiai még túl fiatalok voltak, az öccse, Musztafa szultán viszont idősebb, és 
mivel már elérte a férfikort, így ő lépett a trónra. [...] Azt gondolták, hogy egy 
gyerekherceg trónra ültetése, amikor adva van egy felnőtt herceg is, szóbeszédre 
adna okot, és számos lehetséges veszélyt rejtene magában, az idők tehát 
megkívánták, hogy a szultánság trónja öröklés által Musztafa szultáné legyen. 
Máskülönben ők lennének minden ember kritikája és gyalázkodása nyilainak 
célpontjai." 


Pecsevi azt sugallja, hogy a trónöröklés törvényének megváltoztatása mögött a 
szerecsen eunuchok vezetője, Musztafa aga állt, , aki minden államügy intézéséért felelős volt 
Ahmed kán uralkodásának ideje alatt". Simon Contarini bailo felveti, hogy esetleg Köszem 
használta a befolyását arra, hogy Musztafa herceget választassa meg Ahmed utódjául, így 
remélte, Musztafa inkább hajlana arra, hogy megkegyelmezzen a két fiának, Murádnak és 
Ibráhimnak, mint Oszmán, akiről feltételezte, valószínűleg a testvérgyilkosság véres 
módszerét alkalmazva megszabadulna az öccseitől. 

Musztafa trónra lépése után I. Ahmed asszonyait és gyerekeit átküldték a Régi Palotába, 
többek között Köszemet is a négy fiával együtt, akik közül Murád volt a legidősebb. 

Köszem az idő alatt is, amíg a Régi Szerájban élt, továbbra is megkapta a napi 1000 
akcse járandóságát, és annak ellenére, hogy a férje meghalt, továbbra is megtartotta a hászeki 

státust. 

Musztafa elmeállapotáról általában véve semmit sem lehetett tudni, amíg szultán nem 
lett, azután viszont nagyon is nyilvánvalóvá vált mindenki számára, aki csak találkozott vele, 
hogy elmebeteg, és nem képes önállóan uralkodni. Az anyját, a válide szultánt nevezték ki 
régensnek, ahogy azt a tudós Kátib Cselebi is följegyzi a Fezlekében: , Amikor a szellemi és 
testi betegség jelei láthatóvá váltak a fényességes szultánnál, orvosok gondjaira bízták őt /.../ 
a kormányzás feladatát pedig tiszteletre méltó édesanyjára." Az ulema tagjai győzködték a 
válidét, bocsássa el Musztafa agát, aki egyre több támogatót talált a vezírek között, hogy 
leváltassa Musztafa szultánt. De ahogy Naima írja, a válidét , megtévesztette síró szeme és 
hazug nyelve", aki ezért hagyta, hogy továbbra is a szerecsen eunuchok vezetője maradjon. 
Musztafa aga azután rávette az ulemát, hogy adjanak ki egy fetvát, vagyis hivatalos 
véleményt, amely kijelenti, hogy gyenge elméje miatt Musztafa szultán nem alkalmas az 
uralkodásra. A fetva kibocsátása után Musztafát végül 1618. február 26-án megfosztották a 
trónjától, véget vetve mindössze kilencvenhat napig tartó uralkodásának, majd a Topkapu 
szeráj Belső Palotájában a Kafesz, vagyis ketrec néven ismert magánlakosztályba zárták, 
amely később hírhedtté vált az Oszmán-dinasztia történetében. 

Még aznap, hogy Musztafát lemondatták, az unokaöccse lépett helyébe a trónra II. 
Oszmán néven. Az ekkor tizenhárom éves és négy hónapos szultán anyja, Mahfiruz, a jelek 
szerint továbbra is a Régi Szerájban maradt, mivel nincs róla semmilyen följegyzés, hogy 
átvette volna a válide szultán szerepét a Topkapu szerájban. 1620-ban halt meg, két évvel 
Oszmán trónra lépése után, és minden különösebb szertartásosság nélkül temették el 
Ejjübben. Oszmán trónra lépésekor Musztafa anyját a Régi Szerájba száműzték, ahol a válide 
szultánként kapott napi 3000 akcse illetményét napi 2000 akcséra csökkentették. A régi válide 
szultán, Száfije, III. Mehmed anyja ekkor még mindig a Régi Palotában élt, és továbbra is 
napi 3000 akcse illetményt kapott. Száfije 1618-ban halt meg, és a férje türbéjébe temették az 
Aja Szofia kertjében. Köszem, aki az elhunyt Ahmed hászekijeként továbbra is napi 1000 
akcse illetményt kapott, a Régi Szerájban maradt két fiával, Muráddal és Ibráhimmal. 
Erőfeszítéseinek köszönhetően a fiai megmenekültek a véres sorstól, hogy Oszmán 
testvérgyilkosságának áldozataivá váljanak - I. Ahmed még hét másik fiával együtt, akik 
közül a legidősebb, Mehmed herceg már majdnem betöltötte a tizenharmadik évét. 

Három hónappal a trónra lépése után Oszmán szultán levelet írt az angol I. Jakab 
királynak, melyben megmagyarázza, miért változtatták meg az Oszmán-dinasztia trónöröklési 
szabályát, amikor a nagybátyja, Musztafa lépett trónra: 


, Ez az atyai birodalom a jelen áldott időkig mindig örökletes volt, nagyapáról 
apára, apáról fiúra és így tovább folyamatosan; de a korát és éveit tekintve a mi 
nagyszerű nagybátyánkat, Musztafa szultánt választották, és őt érte a megtiszteltetés, 
hogy az oszmán trónra üljön. " 


Addigra Oszmán már elbocsátott mindenkit, aki felelősnek találtatott a trónöröklés 
szabályának módosításáért, hogy Musztafa kövesse a trónon Ahmedet, a hadseregnek írott 
kiadványában pedig úgy említi a nagybátyja rövid uralkodását, mint az , ősi hagyományok" 
jogtalan áthágását. 

Oszmán uralkodásának harmadik évében egy fénylő, kard alakú üstökös jelent meg az 
esti égbolton, és Dimitrie Cantemir szerint az udvari asztrológusok mind egyetértettek abban, 
hogy , ez a győzelem jele és az Oszmánok birodalmának növekedéséé". A következő évben 
viszont befagyott a Boszporusz vize, és Cantemir följegyzi, hogy ugyanezek az asztrológusok 
ezt rossz előjelnek tartották. 

Életbevágóan fontos volt, hogy Oszmán fiú utódot nemzzen, és 1621. október 20-án a 
kegyencnője, Mejlisáh végre egy fiúnak adott életet, akit Emirnek neveztek el, de a gyerek a 

következő év januárjában meghalt. Két másik ágyasa nem sokkal ez után megszülte Oszmán 
második fiát, Musztafát, és az első lányát, Zejnebet, de mindkettő szintén még 
csecsemőkorában elhunyt. Oszmán attól félt, hogy mivel nincs utódja, így megfoszthatják a 
trónjától az öccse, Mehmed javára, épp ezért úgy döntött, megszabadul tőle, még mielőtt 
elindulna lengyelországi hadjáratára. Mehmedet 1621. január 12-én végezték ki, majd 
Rumélia főkádija egy fetvában szentesítette a testvérgyilkosságot, mondván, hogy arra 
szükség volt egy lehetséges örökösödési háború megelőzése végett. 

A következő évben Oszmán arra a merőben szokatlan lépésre szánta el magát, hogy egy 
előkelő származású török lányt vegyen feleségül, megszakítva azt a hagyományt, hogy a 
szultánok nem török származású rabszolga ágyasokkal házasodjanak. Oszmán menyasszonya 
Ukajle volt, Eszád Efendi mufti lánya és Nagy Szulejmán dédunokája. A házasság, amely 
1622. február 7-én köttetett, meglehetősen népszerűtlen volt mind a város muzulmán 
lakossága, mind a hadsereg körében. Ezt Sir Thomas Roe, a Fényes Porta angol nagykövete is 
megemlíti egy levelében: 


,, Úgy tizenkét napja, hogy a Nagyúr az összes minisztere tanácsa és akarata ellenére 
elvette egy szultán unokáját, Pertav basa feleségét, pusztán a szépségéért, minden 
pompa nélkül, amit itt nem jó néven vesznek; az utóbbi években az elődei általában 
nem választottak feleségeket, különösen nem a török fajból, az atyafiság tisztelete 
miatt. Ilyen és hasonló meggondolatlanságok, no meg a hallatlan fösvénység 
gyűlöletessé tette a szultánt a katonák körében; az pedig, hogy naponta gyalog járja 
az utcákat, néha álruhában, csak egy-két apród kíséretében, és bekémlel a házakba 
meg a korcsmákba mint valami adószedő, egyre nagyobb utálatot kelt a városlakók 
körében is." 


Oszmán népszerütlensége 1622. május 18-án végül fölkeléshez vezetett, melyben 
Isztambul katonáihoz csatlakozott a város lakosságának döntő része is. A lázadásukra áldását 
adta a sejhüliszlám, aki egy fetvában bűnösnek mondta ki Diláver pasát és másokat, amiért 
korrumpálják a szultánt. A tömeg ezután ámokfutásba kezdett Isztambul utcáin, és a Topkapu 
szeráj első udvarára is sikerült betörniük, ahol elfogták a nagyvezírt, és darabokra szaggatták. 
Oszmánt a tanácsadói meggyőzték, hogy az egyetlen esélye, ha személyesen könyörög a 
lázadóknak, akiket bár titokban, de Kara Davud pasa vezetett, a trónjától megfosztott 
Musztafa szultán sógora. Oszmán a janicsárok bajezidi főhadiszállása melletti mecsetjükhöz 
lovagolt a tanácsadói kíséretében, és kegyelemért könyörgött a lázadóknak, de a janicsárok 
meg sem hallgatták, csak lemészároltak mindenkit, aki a szultán kíséretében tartózkodott. 
Oszmán így tehát magára maradt, hogy egyedül nézzen szembe a sorsával, a lázadók pedig a 
Jedikuléhez, a Héttoronyhoz vitték a kocsiján, és ott bebörtönözték. Davud pasa most már 
attól félt, hogy egy ellenforradalom esetleg visszahívhatja az elkergetett szultánt a trónra, 

Janicsár fegyverben 


ezért kiadta a parancsot, hogy azonnal ki kell végezni. Evlija Cselebi a következőképp írja le 
a kivégzést az Oszmán utolsó óráiról szóló beszámolójában: 


,4 mecsettől egy kocsin a Héttoronyhoz vitték, ahol barbár módon bántak vele, 
végül pedig a lehető legkegyetlenebbül megölte Pehlivan (a Birkózó). Kafir aga 
levágta a jobb fülét, egy janicsár pedig az egyik ujját, hogy levehesse róla a gyűrűt. 
Kafir aga elvitte a fület és az ujjat Davud pasának, aki szép összegű pénzzel 
jutalmazta az ilyen örvendetes hír hozóját." 


Másnap Oszmánt minden különösebb teketória nélkül eltemették az apja mellé az 
Ahmed szultán mecsetjének türbéjébe. A törökök ezt a szultánt Gencs (Fiatal) Oszmánként 
ismerik, mivel csak tizenhét és fél éves volt, amikor meghalt. Ő volt az első olyan oszmán 
szultán, akit a saját népe gyilkolt meg, amiben egyes külföldi megfigyelők az Oszmán 
Birodalom hanyatlásának jelét vélték fölfedezni. Ahogy Sir Thomas Roe írja egy levelében 
Oszmán kivégzésének hírével kapcsolatban: 


, Épp most hallottam, hogy az új nagyvezír, Davud basa az új császár parancsa 
szerint megfojtatta Oszmánt, aki csupán néhány órával ezelőtt lett fogoly a 
börtönben. Az első császár, akire erőszakkal kezet emeltek; úgy vélem, ez végzetes 
jele a hanyatlásuknak. " 

NYOLCADIK FEJEZET 


A céhek felvonulása 


II. Oszmánt megbuktató felkelés alatt a lázadók a nagybátyját, Musztafát is kihozták 
a Topkapu szerájból, és előbb a Régi Szerájba, majd a janicsárok főhadiszállására 
vitték, hogy megvédjék. Végül visszahozták a  Topkapu  szerájba, ahol 
megkoronázták, így Musztafa 1622. május 19-én megkezdte második uralkodását szultánként. 

Másnap Musztafa anyja megkapta Oszmán levágott fülét Davud  pasától, 
bizonyítékaként annak, hogy a trónfosztott szultán valóban meghalt, és így a válide fiának 
uralma most már biztosítva volt. Másodszor 1s felvéve a válide szultán címét, Musztafa anyja 
ismét az elmebeteg szultán régense lett, és Davud pasát azzal jutalmazta Oszmán megöléséért, 
hogy kinevezte nagyvezírnek. 

Davud pasa a válide lányát, Musztafa húgát vette feleségül, aki később egy Szulejmán 
nevű fiút szült neki. Sir Thomas Roe szerint a válide a vejével azt tervezte, hogy I. Ahmed 
összes, még életben lévő fiát megöleti, így Musztafa szultánon kívül Davud fia, Szulejmán 
lenne az egyetlen élő fiú leszármazott az Oszmán-házból, mivel Musztafának nem született 
gyermeke, és mereven elzárkózott minden kísérlet elől, hogy új ágyasokat hozzanak a 
háremébe. Ekképp tehát a válide unokája örökölné a trónt, legalábbis Davud pasával ebben 
reménykedtek. 

A válide bizalmasa, a fehér eunuchok vezetője néhány emberével elment a Régi 
Szerájba, hogy megölje a hercegeket, de a palotaőrök feltartóztatták őket. Az apródok azután 
riasztották a palota körül szolgálatban lévő janicsárokat és szpáhikat, akik elfogták a 
merénylőjelölteket, a fehér eunuchok vezetőjét pedig köznépi látványosságként felakasztották 
a hippodromon. A katonák igazságot követeltek, aminek következményeként Davud pasát 
elbocsátották nagyvezíri hivatalából, a válide viszont kiváltságos helyzetére való tekintettel 
megúszta büntetés nélkül, mivel ő volt Musztafa szultán anyja, azé, akit az őrültsége miatt a 
nép afféle szentként tisztelt. Nem sokkal később a janicsárok megfojtották Davud pasát - a 
Héttoronynak ugyanabban a helyiségében, ahol az ő parancsára korábban kivégezték 
Oszmánt. 

A birodalomban ekkorra már teljes káosz uralkodott, fölkelések törtek ki Anatóliában is, 
míg az Isztambulban állomásozó csapatok a zendülés szélén álltak késlekedő zsoldjuk miatt, 
amit az üresen álló államkincstár nem tudott kifizetni. Musztafa szultán anyja a fia 
régenseként egy éven belül hatszor cserélte le a birodalom nagyvezírjét, akik közül egyik sem 
tudott rendet teremteni a zűrzavaros rendszerben, így végül minden fél egyetértett abban, 
hogy Musztafát meg kell fosztani a trónjától, és a helyébe Murádot, Köszem legidősebb fiát 
kell szultánnak megtenni. A vég 1623. szeptember 10-én következett be, amikor mindegyik 
frakció képviselője Musztafa elé állt, és meggyőzte őt, hogy muszáj lemondania a trónjáról az 
unokaöccse javára, aki IV. Murádként került a helyébe. 

Murád a trónra lépésekor tizennégy éves és tizenkét napos volt, és az apja, I. Ahmed 
halála óta, közel hat éve a Régi Szerájban élt száműzetésben. A szultánná válását követő 
napon a Régi Szerájba vitette a nagybátyját, és Musztafa itt töltötte élete hátralevő részét. A 
leváltott szultán anyja valószínűleg szintén a Régi Palotába száműzetett, de az ő sorsáról 

semmi biztosat sem tudunk. A válide szultán cím Köszemre szállt, aki most visszatért a 
Topkapu szeráj háremébe, hogy uralkodása első éveiben régensként ott legyen a fia mellett. A 
másik három fia - Szulejmán, Kázim és Ibráhim -, akik ekkor tizenkét és nyolc év közöttiek 
voltak, vele maradtak a Topkapu szeráj háremében, egészen kamaszkorukig. Serdülővé válva 
azután egyenként beköltöztek a szelámlikba Bajezid herceggel, I. Ahmed egyetlen még élő 
fiával együtt, ahol a királyi apródokkal együtt tanították őket. Később aztán, amikor már elég 
idősek voltak ahhoz, hogy veszélyt jelentsenek a trónra, Murád a Ketrecbe záratta őket, ahol 
végül egy kivételével valamennyiüket meggyilkoltatta. 

Murád a trónra lépését követően létrehozta a saját háremét a Topkapu szerájban. Az első 
hászekije, Ajse, 1627-ben egy fiút hozott a világra, akit Ahmednek neveztek, a következő 
nyolc év alatt pedig különböző kegyencnők még négy fiút szültek a szultánnak. Azonban 
Murád öt fia közül egyik sem élte túl a gyerekkort, négyüket az 1640. évi pestisjárvány vitte 
el. Ezenkívül még tizenkét lánya is született, közülük hat még gyerekkorában meghalt, a 
másik hatot még fiatal korában különböző pasákhoz adták feleségül, akik közül több 
nagyvezír volt, vagy később az lett; a házasságokat a szultán anyja, Köszem hozta tető alá. 

Murád uralkodásának első éveiben a régensnek kinevezett Köszem gyakori 
levelezésben állt a különböző nagyvezírekkel, akik közül egyiket sem nevezi meg a hét 
fennmaradt levelében, melyeknek egyikén sincs dátum. Az egyikben arról ír, mennyire 
aggódik a jemeni helyzet és a fia egészsége miatt: 


,, Levelek érkeztek Egyiptomból - a jelek szerint Kegyelmednek is -, melyek leírják az 
ottani helyzetet. Valamit feltétlenül tenni kell Jemennel kapcsolatban - ez a kapu 
Mekka felé. Mindent meg kell tennie, amit csak tud. Beszéljen erről a fiammal! 
Bizony mondom, teljesen elkeserít ez a dolog. [...] Nagy nehézséget fog ez okozni 
Kegyelmednek, de végül elnyeri Allah kegyét azzal, hogy szolgálatot tesz Mohamed 
népének. Hogy boldogul a zsoldok kiutalásával? Maradt még valamennyi? Isten 
kegyelmével Kegyelmednek majd sikerül elrendezni ezt a kötelezettséget, azután 
foglalkozhat a jemeni helyzettel. A fiam reggel megy el, és este jön haza, sohasem 
látom. Nem hajlandó bejönni a hidegről, megint meg fog betegedhni, [...] Jó ha tudja 
Kegyelmed, a sírba visz az aggódás a gyermekem miatt! Kérem, beszéljen vele, ha 
alkalma nyílik rá! Vigyáznia kell magára! De mit tehetnék, ha egyszer nem hallgat 
rám?! Nemrég kelt csak föl a betegágyból, máris újra kint járkál a hidegben. Mindez 
tönkretette a lelkem békéjét. Csak egyetlen kívánságom van, hogy ő életben 
maradjon. Legalább próbáljon meg Kegyelmed valamit tenni Jemennel 
kapcsolatban, és Isten segítsen nekünk ebben az áldatlan helyzetben! " 


Murád eközben egész idő alatt állandó fenyegetettségben élt, mivel attól tartott, hogy a 
janicsárok megfosztják a trónjától, vagy esetleg meg is ölik, mivel az elit katonaalakulat 
ekkorra szinte teljesen irányíthatatlanná vált, különösen, hogy már megbánták, amiért 
lemondtak a szokásos jutalmakról Murád trónra léptekor. Eközben, amíg a nagyvezír 
hadjáraton volt, az államügyeket tulajdonképpen a szultán négy sógora intézte, akik közül 
három Köszem egy-egy lányát vette feleségül. Rycaut is megemlíti ezt egyik fejezetében, 
melynek címe: Zavarok az Oszmán Államban: 


,A kormány ez idő tájt főképp a négy sógor kezében volt, akik a Nagyúr négy 
lánytestvérét vették feleségül, és ezért nagy hatalommal bírtak, mivel a legmagasabb 
államhivatalokat töltötték be. [.../ a sógorok által naponta gyakorolt erőszak mellett 
maga a szultán különcködő hangulatai is tetézték az állam rendellenességeit, és 
egyre növelték a nép elégedetlenségét és zúgolódását... " 

Rycaut ezután folytatásképpen leírja Murád túlkapásait: teljesen elhanyagolta szultáni 
teendőit, és ideje nagy részét azzal töltötte, hogy együtt tivornyázott az udvarnépével, többek 
között , pojácákkal, gitárjátékosokkal és eunuchokkal", amivel teljesen tönkretette az 
egészségét, és szégyent hozott saját magára a népe előtt, miközben az erős központi hatalom 
hiányában a birodalomra a bukás veszélye leselkedett. Aztán 1631 szeptemberében egy 
villám, amely majdnem megölte, annyira ráijesztett, hogy egy ideig egyáltalán nem ivott több 
bort, és hálából, amiért Allah megkegyelmezett az életének, megemberelte magát. 

1631. november 18-án fellázadtak a janicsárok és a szpáhik, azzal fenyegetőzve, hogy 
megfosztják Murádot a trónjától a testvére javára, hacsak a kezükre nem adja Háfiz Ahmed 
pasa nagyvezírt, Köszem vejét, hogy bosszút állhassanak rajta. Murád kénytelen volt kiadni 
nekik Háfiz Ahmedet és még tizenöt másik udvari emberét, többek között a kedvenc apródját, 
Muszát is, a katonák pedig mindannyiukat lemészárolták. A szultán mást nem tehetett, mint 
hogy kivárt, és csak a következő évben állt bosszút a lázadókon, akiket nagy számban 
végeztetett ki: Rycaut szerint , sok hullát láttak a Boszporuszban úszni". 

Az ezt követő évben Murád az összes kávémérést bezáratta Isztambulban, mondván, 
hogy ezek a lázadás középpontjai (a kávéméréseket többször is bezárták, de általában 
hamarosan újra megnyitották őket), sőt odáig ment, hogy betiltotta a dohány- és az 
ópiumszívást a városban, ugyanakkor kiadott egy rendeletet, amely legalizálta az 
alkoholárusítást és -fogyasztást még a muzulmánok esetében is, amilyen megdöbbentő 
törvényre eddig sosem volt példa az iszlám történelemben. A törvényt Cantemir i15s megemlíti, 
amikor Murád iszákosságáról ír, amely az alkoholista Bekri (Részeg) Musztafával kötött 
barátságának köszönhetően alakult ki: 


, Murád] sokkal nevezetesebb a részegességéről, amelyben messze meghaladja 
mindegyik elődjét, aki csak ennek a bűnnek a rabja volt. Bekri Musztafa csábította 
rá, és a szultán nem elégedett meg azzal, ha egymagában ihatott, de kötelezte még a 
muftikat és a kádiaszkereket is, hogy együtt igyanak vele, valamint azzal a fönt 
említett köztörvénnyel is, amely engedélyezte bor adását-vételét és ivását bármilyen 
rendű és rangú férfiaknak. Amilyen féktelenül szerette a bort, a szultán épp akkora 
ellensége volt az óviumnak és a dohánynak, mindkettőt betiltván halálbüntetés terhe 
mellett, sőt saját kezével ölt meg többeket, akiket vagy azon ért, hogy ópiumot 
szívtak, vagy dohányt szívtak vagy árusítottak. " 


Cantemir azt is elmeséli, hogyan szoktatta rá ez a Bekri Musztafa a szultánt a borivásra. 
Állítólag Murád egy nap álruhában járta a piacnegyedet, amikor megpillantotta Bekri 
Musztafát ,a mocsokban fetrengeni, holtrészegen". Lenyűgözte őt a részeg, akit 
visszahozatott magával a palotába, ahol is Musztafa bevezette a szultánt a borivás örömeibe, 
megmutatva neki, hogy a másnaposság legjobb ellenszere a , kutyaharapást szőrivel". Bekri 
Musztafa hamarosan belehalt a túlzott ivásba, Murád pedig - ahogy Cantemir írja - keservesen 
gyászolta: 


, A halálakor a szultán megparancsolta, hogy az egész udvar gyászoljon, a halottat 
pedig nagy pompával egy tavernában temettette el a nagy hordók között. Halála után 
a császár kijelentette, hogy soha többé nem élvezhet egyetlen víg napot sem, és 
valahányszor Musztafa nevét kiejtették előtte, gyakorta könnyekre fakadt, és a szíve 
mélyéről felsóhajtott... " 


Murádot az alkoholfüggősége végül is rádöbbentette, mekkora veszélyt jelent mindez az 


állam stabilitására, ezért 1634-ben betiltotta az alkohol árusítását és fogyasztását, illetve 
bezáratta Isztambul és az egész birodalom összes kocsmáját. Rycaut is megemlíti ezt ott, ahol 

Murád egyre zsarnokibb uralmáról ír, mivel a szultán iszákossága néha olyan őrült dühöt és 
kegyetlenséget idézett elő nála, hogy a nép már rettegett a megjelenésétől: 


, Murád nagy rabja volt a bornak, ugyanakkor azzal is tisztában volt, milyen rossz 
hatást tesz rá, és hogy a dorbézolás hevében erőszakra és kegyetlenségre hajlamos; 
ekképpen tudván, milyen veszélyes a részegség az embereknek, különösen a katonái 
körében, akiknek a legutóbbi zendülései is ennek tudhatók be, épp ezért szigorú 
rendeletet adott ki a bor ellen, megparancsolva, hogy minden tavernát romboljanak 
le, üssék be a hordók tetejét, és öntsék ki a bort. A Nagyúrnak szokása volt, hogy 
álruhában a város utcáit járta, és ha ilyenkor egy részeggel találkozott, azonnal 
bebörtönöztette, miután félholtra verte. Egyszer úgy adódott, hogy egy süket ember 
akadt az útjába, aki nem hallván az emberek zaját, sem a szultán közeledtének hírét, 
nem kotródott el azonnal az útjából, ahogy pedig mindenki tette, annyira rettegtek 
ettől a rémes császártól, ezért a bűnért pedig azon nyomban megfojtották ezt a 
süketet, a hulláját pedig kilökték az utcára." 


1635-ben Murád személyesen vezetett egy hadjáratot a perzsa Szafávidák ellen, és 
elfoglalta Revan (Jereván) városát. Ezután megüzente győzelmét Isztambulba, azzal az 
utasítással együtt, hogy a két testvérét, Bajezidot és Szulejmánt végezzék ki az ünneplés alatt, 
hogy a haláluk ne keltsen feltűnést. 

Murád 1635. december 29-én tért vissza Isztambulba győztes serege élén. Nagy 
Szulejmán óta ő volt az első szultán, aki személyesen vezette a hadseregét egy győztes 
hadjáratban, leszámítva III. Mehmed véletlenszerű győzelmét 1596-ban a mezőkeresztesi 
csatában. Így tehát a város teljes lakossága megjelent, hogy hősként üdvözölje a hazatérő 
Murádot, amit Evlija Cselebi is részletesen leír: 


, AZ 1045. évi redzseb 19. napján [1635. december 29.] a fényességes padisah 
bevonult Isztambulba olyan ragyogással és nagyszerűséggel, amelyet sem nyelv nem 
képes körülírni, sem toll bemutatni. [...] A házak ablakai és tetői mindenfelé tele 
voltak emberekkel, akik így kiáltottak: vAllah áldása legyen rajtad, hős hódító! Isten 
hozott, Murád! Legyenek szerencsések a győzelmeid!x [...] A szultán vaspáncélt 
viselt, turbánját pedig egy hármas tollforgó díszítette, perzsa módra féloldalasan 
tűzve: egy nogaj csataménen ült, majd hét, kantáron vezetett arab telivér követte, 
mindegyiknek a hátán drágakövekkel kivarrt lepel. Emirgüneh, Jereván kánja, 
Juszuf, és még egyéb perzsa kánok gyalogoltak előtte, miközben a zenészek 
cintányérokkal, fuvolákkal, dobokkal és sípokkal Afrászijab dalait játszották. A 
szultán magasztosan hol jobbra, hol balra tekintett, mint egy oroszlán, amely 
megszerezte a prédáját, és integetett a népeknek, ahogy elhaladt előttük, nyomában 
háromezer páncélba öltözött apróddal. Az emberek azt kiáltották. yLegyen áldott az 
lsten!Ix, ahogy a szultán elhaladt mellettük. A kereskedők és kézművesek az út 
mindkét oldalán pavilonokat állítottak, ahol szatént, aranyszövetet, finom vásznat és 
egyéb gazdag kelméket árultak, melyeket később szétosztottak [...] a szultán szolgái 
között. [...] Eme győzedelmes bevonulás alatt a szerájba az összes hajó, amely 
Szarajburnu, Kizkulesi és Tophane mellett horgonyzott, üdvözlő lövést adott le, hogy 
úgy festett, mintha a tenger lángra kapott volna. A kikiáltók mindenkivel tudatták, 
hogy hét napon át tartó ünnepség és vígság veszi kezdetét. " 


Az ekkor huszonnégy éves Evlija jelen volt Jereván elfoglalásánál, mivel a hadjáratra 


elkísérte apját, Dervis Mehmed agát, az aranyművesek céhének vezetőjét. Evlija anyai 
nagybátyja, Melek Ahmed aga (később pasa) pedig a szultán fegyverhordozója és bizalmas 

barátja volt ekkoriban, így nem sokkal a jereváni hadjáratáról való visszatérésüket követően 
megszervezte, hogy az unokaöccse találkozhasson az uralkodóval. A találkozóra 1635-ben 
került sor Kadir Gedzseszin, az Elrendelés Éjszakáján, amelyen a Korán leküldetéséről 
emlékeznek meg. Ezen az estén Evlija müezzinként szolgált az Aja Szofiában, ahol a szultán 
jelenlétében a Korán teljes szövegét hosszasan, fejből kezdte idézni. Ez annyira elkápráztatta 
Murádot, hogy Melek Ahmedet és egy másik szárnysegédjét elküldte Evlijáért, hogy hozzák 
oda az uralkodó elé. Itt aztán az összes jelenlévő előtt egy aranykoronát helyeztek Evlija 
fejére, majd kézen fogva odavezették a szultán színe elé. Evlija a következőket írja erről: 


,, Murád szultán méltóságteljes arcát látva meghajoltam, és megcsókoltam a földet. A 
padisah nagyon kegyesen fogadott, és az üdvözlés után megkérdezte, hogy hány óra 
alatt tudnám elmondani az egész Koránt. Azt feleltem, ha Isten is úgy akarja, gyors 
tempóban haladva hét óra alatt fel tudom mondani, de ha megfontoltabban haladok, 
nem sokat változtatva a hangomon, nyolc órára lenne szükségem. Ezután a szultán 
azt mondta: vistenemre, vezettessék be a bizalmasaim körébe az elhunyt Muszá 
szobájába!x Azután adott nekem két vagy három marék aranyat, melyek összesen 
623 pénzt tettek ki. " 


Evliját még aznap este a Topkapu szerájba vitték, ahol Murád felvette a Belső Palota 
apródjai, vagyis azok közé, akik személyesen szolgálták őt. Miután apródruhába öltöztették, 
elkísérték a hász odába, a szultáni lakosztálynak abba a nagy kupolás csarnokába, amelyet a 
belső trónteremként ismernek, és ahol hamarosan maga Murád is feltűnt: 


, Ekkor megjelent a padisah, mint a felkelő nap, a belső hárembe vezető ajtóban. 
Köszöntötte a belső palota negyven apródját és az összes muszáhibot [kegyencet)], 
akik viszonozták az üdvözlést, és imádkoztak jó egészségéért. Miután a szultán 
lenyűgöző előkelőséggel helyet foglalt az egyik trónon, megcsókoltam előtte a földet, 
és egész testemben remegtem. A következő pillanatban, azonban örömöt szereztem 
neki néhány verssel, melyek nagy szerencsémre valahogy eszembe jutottak. Ezután 
azt kívánta, hogy olvassak neki valamit. Azt feleltem, vJártas vagyok hetvenkét 
tudományban, mit parancsolsz, felség, esetleg valamit perzsául, arabul, rómaiul 
[latinul], héberül, szírül, görögül vagy törökül? Avagy talán valamit különféle zenei 
dallamokkal, esetleg különböző mértékkel írt verseket? c" 


Evlija ezután elszavalt néhány költeményt, majd szellemi párbajt vívott a szultánnal és a 
kegyenceivel, játszott egy keveset a tamburinon, dervisként táncolt a trón előtt, azután 
elénekelt egy egyszerű dalt az elhunyt Muszáról, amivel könnyeket csalt Murád szemébe. 
Miután a szultán ismét visszanyerte lélekjelenlétét, azonnal megparancsolta, hogy Evliját 
vegyék fel a muszáhibok közé. A társaság csak akkor oszlott fel, amikor esti imára hívta őket 
a müezzin, akinek - ahogy Evlija írja - , a szultán megparancsolta, hogy segítsek, így pávaként 
a lépcsők tetejére repültem, és kiáltani kezdtem: vImára, emberek! x?. 

Nem sokkal ezután Evlija megkezdte tanulmányait a szerájiskolában, ahol perzsául és 
arabul is tanult a szokásos tantárgyak - zene, írás, nyelvtan meg a Korán olvasása és idézése - 
mellett. Tanulmányai ideje alatt csak nagy ritkán találkozott személyesen Muráddal, amint ezt 
megjegyzi annál a résznél, amelyben a szerájiskolában töltött idejéről ír, ahol az egyik tanára 
régi mentora és névrokona, Evlija efendi volt: 


,, Hetente háromszor a Koránt olvastam Evlija efendivel, ezenkívül leckéket vettem 


még arab és perzsa nyelvből, valamint írásból. Ekképpen ritkán tudtam csak a 
padisah szolgálatára állni, de mindig, amikor a színe elé járultam, örült nekem, és 

olyan kegyesen bánt velem, hogy sosem mulasztottam el megmutatni neki 
eszességemet és jólneveltségemet [/...] mivel minden tudományágban ennyire jártas 
voltam, így a szultán legmagasabb kegyét élveztem, aki épp annyira kedvelte a 
nevetést és a jó tréfát, mint bármelyik egyszerű dervis..." 


Ezután Murád hatalmas erejéről és atletikus képességeiről ír, melyekből egy nap szédítő 
ízelítőt kapott a szultán fürdőjéhez közeli tornateremben: 


, Egyik nap merő vizesen kijött a hász oda fürdőjéből, köszöntötte a jelenlévőket, 
majd így szólt: svFürdőt vettem. xsVáljék egészségedre!lx, hangzott az általános 
válasz. Én pedig azt mondtam: pSzultánom, most, hogy tiszta vagy, és felüdültél, ne 
kend be magad olajjal ma a birkózáshoz, különösen, hogy másokkal már 
kifárasztottad magadat, és az erőd minden bizonnyal jelentősen lecsökkent! x yxHogy 
nem maradt erőm?!x, kérdezte a szultán, majd azt mondta, sLássuk hát!x, és 
megragadott, mint egy sas, és az övemnél fogva fölemelt a feje fölé, azután forgatni 
kezdett körbe-körbe, mint egy kisgyereket. Felkiáltottam: vNe hagyj leesni, 
szultánom, szorosan fogj!x Mire ő azt felelte, p Kapaszkodj magad!x, és egyre csak 
pörgetett, míg végül felkiáltottam: xAz Isten szerelmére, szultánom, tegyél le, mert 
szédülök!x A szultán erre nevetni kezdett, elengedett, és negyvennyolc aranyat adott 
nekem a szórakozásért, amellyel megörvendeztettem. " 


A palotában töltött ideje alatt Evlija megfigyelte, hogyan osztotta be Murád a különböző 
tennivalóit a téli hónapokban, amikor nem volt hadjáraton: 


, A télen a következőképpen osztotta be a találkozóit: péntek estére összehívta az 
összes hittudóst, a sejkeket és a Korán olvasóit, akikkel reggelig folytatott 
tudományos tárgyú beszélgetéseket. A szombat estét azoknak az énekeseknek tartotta 
fenn, akik az Ilahit, a Nattot és az egyéb spirituális dalokat énekelték. A vasárnap 
este a költőké és a románcok szavalóié volt. [...] A hétfő este a táncoló fiúké és az 
egyiptomi muzsikusoké. [...] Az egybegyűltek hajnalig maradtak, és Hüszejin 
Bukhara zenei ünnepeire hasonlítottak. Kedd este [a szultán] azokat az idős, 
tapasztalt férfiakat fogadta, akik mind hetven év felett jártak, és akikkel a 
legmeghittebb hangnemben szokott beszélgetni. Szerdánként az igaz hívő szent 
embereknek adott kihallgatást, csütörtökönként pedig a derviseknek. Délelőttönként 
a muszlimok ügyeiben járt el. Ekképp vigyázta az oszmán államot, hogy még egy 
madár sem tudott a szultán tudta nélkül átrepülni a birodalom felett. De ha minden 
nagyszerű tulajdonságát le akarnók írni, az egy külön kötetet megtöltené. " 


A perzsák 1636-ban visszafoglalták Jerevánt, mire Murád újabb hadjárat előkészítésébe 
kezdett a Szafávidák ellen. A hadjáratra való készülődést először is azzal kezdte, hogy 
elrendelte, Isztambul valamennyi céhe vonuljon fel az Alaj Köskü, a Felvonulások Kioszkja 
előtt, mely a Topkapu szeráj külső védfalára épült. 

Evlija a Szejahatname egy kötetének jó egyharmadát csak ennek a felvonulásnak 
szenteli, beszámolva , Minden céhről és mesterségről, kereskedőről és kézművesről, boltról és 
foglalkozásról Konstantinápoly hatalmas városában, azokkal a szabályzatokkal, melyeket a 
sejkjeik és az őseik hagyományoztak rájuk". A felvonulás, amit a szultán az udvarnépével 
együtt az Alaj Kösküből nézett, három napig tartott. Evlija följegyzi, hogy a felvonulókat 
, ötvenhét csoportba osztották, és összesen ezeregy céh képviseli magát", habár ő maga 
mindössze hétszázharmincöt céhet sorol fel. Minden céh képviselője egyenruhában vagy 
bizarr maskarában vonult el a pavilon előtt, kerekeken vontatott dobogókon vagy gyalogosan, 

bemutatva a különböző mesterségeket és foglalkozásokat, megpróbálva túltenni egymáson, 
ami a szultán és a többi néző szórakoztatását illeti, akiket tulajdonképpen Isztambul összes 
fennmaradó lakossága tett ki - mindenki, aki nem felvonulóként vett részt a parádén. Evlija 
sorban leírja a felvonulókat, minden céh tagjait és az üzleteik számát is megadva, illetve 
felsorolva a jelszavukat, a sejkjeik és a védőszentjeik nevét: 


, Mindezek a céhek kocsikon vagy gyalogosan elhaladnak a mesterségük 
szerszámaival, és serényen, nagy zajjal munkálkodnak. [...] A pékek hódolatukat 
fejezik ki első patrónusuknak, Ádámnak. [...] Gábriel megtanította Ádámnak, 
hogyan őrölje meg a gabonaszemet, készítsen lisztet, és süsse meg kenyérnek, 
amelyből még melegen evett; ebből az okból tehát Ádám lett a pékek patrónusa. [...] 
Mivel a pékeknek rengeteg a segédjük, a céhük meglehetősen nagy csoportot alkot. 
Kilencszázkilencvenkilenc boltjuk van. A népi felvonuláson kocsijaikon jelennek meg, 
ahol munkájukat mutatják be úgy, hogy némelyikük dagaszt, mások sütnek, és apró 
vekniket dobálnak a tömegbe. Szintén erre az alkalomra hatalmas kenyereket is 
sütöttek, akkorákat, mint egy hamám kupolája, és ezeket szezámmaggal meg 
édesköménnyel hintették meg; a kenyereket gyaloghintókon meg szekereken hozzák, 
mindegyik ötven métermázsát nyom, vagy rudakból összeállított tutajokon vontatják 
őket hetven-nyolcvan pár ökörrel. Mivel nincs olyan kemence, amelybe beférnének 
ilyen hatalmas méretű veknik, erre a célra a földbe ásott gödrökben sütik őket, ahol 
a tetejüket beborítják hamuval, és négy oldalról lassan sütik a kenyeret [ ...]. 

Az ácsok faházakat építenek, az építők falakat, a favágók nagy halom fával haladnak 
el, a fűrészelők ezeket fűrészelve, a kőművesek az üzleteiket meszelik, a krétakészítők 
krétát porítanak, és az arcukat fehérítik, miközben ezer mutatvánnyal 
szórakoztatnak. [...] Ejjüb játékkészítői szekereken ezernyi apróságot és játékot 
mutatnak be, amivel a gyerekek játszhatnak. Nyomukban szakállas fickókat látni meg 
harminc év körüli férfiakat, akik közül némelyik csecsemőnek öltözött főkötővel és 
előkével, mások a rájuk ügyelő dadáknak, miközben a szakállas kisbabák a 
játékokért rínak, vagy búgócsigákkal, kis trombiták fújásával szórakoztatják 
magukat..." 


Evlija szerint többször is vitára adott okot a szultán előtti felvonulás sorrendje, és ezeket 
mindig Murád döntötte el. Az első ilyen vitára a hentesek és a Földközi-tenger kapitányai 
között került sor. Murád a kapitányok javára döntött, és szultáni rendeletet adott ki: 


, Amellett, hogy ők látják el áruval a fővárost, Noét választották 
védőszentjükül. A céhiük tiszteletre méltó férfiakból áll, akik Isten nevében harcolnak 
a hitetlenek ellen, és jártasak több tudományban. Haladjanak el tehát nagy 
ünnepélyességgel, utánuk pedig jöjjenek a hentesek!" 


A Földközi-tenger kapitányait így tehát előreengedték a szultáni felvonulásban, ők 
pedig az egész ünnepségsorozat egyik leglenyűgözőbb előadásával szórakoztatták a népet, 
amint azt Evlija leírja: 


,A karavellák, gályák és egyéb hajók kapitányai, miután Szarajburnunál 
háromszoros tiszteletlővést adtak le, a partra árasztották összes emberüket, ahol 
kerekes dobogókra helyeztek legalább száz kisebb hajót, melyeket kötelekkel húztak 
előre, miközben kiáltoztak: vAja Mola!x. A hajóikon látni, amint a legtakarosabb, 
aranyos ruhába öltöztetett hajósinasok a gazdáikat szolgálják, akik cserébe ingyen 
mérik az italt. Mindentünnen zeneszó hallatszik, az árbocot és az evezőket is 

gyöngyök és ékkövek díszítik, a vitorlák gazdag kelmékből és hímzett muszlinból 
készültek, és minden árboc tetején két fiú Szilisztria dalait fütyüli. Az Alaj Köskü elé 
érve a hitetlenek öt-tíz hajójával találkoznak, melyekkel a császár jelenlétében 
megütköznek. Ekképpen egy óriási tengeri csatát mutatnak be ágyúbömböléssel, és a 
füst eltakarja az eget. Végül a muszlimok kerülnek ki győztesen, megszállják a 
hitetlenek hajóit, megszerzik a zsákmányt, és elkergetik a nyegle frank (francia) 
ifjakat, elragadják őket a vén, szakállas keresztényektől, akiket láncra vernek. 
Letörik a keresztény hajók keresztjeit, majd a foglyul ejtett hajókat a maguk hajói 
után kötve vontatni kezdik, miközben az egyetemes muszlim kiáltást hallatják: 
vpAllah, Allah!x. IV. Murád ideje előtt még soha nem látták a tengerészeknek ilyen 
csodás gyülekezetét. " 


Miután a Földközi-tenger kapitányai elhaladtak az Alaj Köskü előtt, a hentesek 
megpróbálták követni őket a sorban, de a helyüket ismét vitatni kezdték, ezúttal az egyiptomi 
kereskedők. A két csoport összegyűlt a kioszk előtt, ahol Murád megint csak a hentesek 
rovására döntött , az egyiptomi kereskedők nagy örömére, akik boldogságukban ugrándozva 
azonnal a Földközi-tenger kapitányai után indultak". Az egyiptomi kereskedők nyolc 
különböző céhbe szerveződtek, melyek közül a illatos serbetek kereskedőinek bemutatója volt 
a legnépszerűbb a nézők körében. Amint Evlija írja, , Úgy haladnak el, hogy porcelán- meg 
fajanszcsészével és serleggel ékesítik boltjukat, rebarbarából, ámbrából, rózsából, citromból, 
tamarindfa gyümölcséből stb. készült serbettel töltik meg, és a különböző színű és illatú 
finomságokat szétosztják a nézelődők között". 

Ezután végre a hentesek is engedélyt kaptak, hogy csatlakozzanak a felvonuláshoz, a 
tizedik szekció elején masírozva, a mészárszékesek és a zsidó húskereskedők előtt: 


, A hentesek, akik majdnem mind janicsárok, fölfegyverzetten ülnek a szekereiken, 
közszemlére téve a boltjaikban, melyeket gazdag kelmék és virágok díszítenek, meg 
Karamania kövér birkái, melyek egyenként negyven-ötven okkát nyomnak. Fehér 
húsukat sáfránnyal színezik, szarvukat bearanyozzák, nagy késeikkel fölszeletelik 
őket, és sárga színű mérlegeiken lemérve, így kiáltoznak: sEgy akcse az okkája, 
vigye, lelkem, ez aztán a pompás sütni-való!le" 


Evlija még egy vitát megemlít, ahol Murádnak kellett eldöntenie a céhek 
egymásutániságát a felvonulásban: ez a nézeteltérés a halszakácsok és a helvadzsik, azaz a 
cukrászok között született, de a szultán az utóbbiaknak engedélyezte, hogy előbb vonuljanak. 
A helvadzsik öt külön céhre voltak felosztva, és a felvonuláshoz elsőként a szultáni helvadzsik 
csatlakozhattak, utolsóként pedig Galata? (Az oszmán-török Isztambul még négy 
közigazgatási egységre oszlott: a szűkebb értelemben vett Isztambul valamint a 3 , város": 
Gatala, Ejjüb és Üszküdár (Szkutari). (A szerk.)) helvadzsijai, akik Evlija szerint az egész 
ünnepségsorozat legjobb bemutatóját tartották: 


, Ezen a közkiállításon cukorfjákat készítenek, rajtuk gyümölcsökkel, micsoda 
lenyűgöző bemutató! Utánuk jön a szeráj és a város főcukrásza, a seregnyi csúcsos 

süvegű cukrászával és azok nyolcszoros török zenéjével." 
A tizennegyedik szekcióban a halszakácsok következtek, valamint a halászok és 
halárusok másik tizenhárom céhe, akik közül Evlija beszámolója szerint a legtöbben görögök 


voltak: 


,A halászok a gyaloghintókon hozott üzleteiket több ezer hallal díszítik, melyek 

között rengeteg tengeri szörnyet látni. Vannak itt delfinek láncon, tengeri csikók, 
vidrák, bálnák és egyéb nagyméretű halak, melyeket a felvonulás előtt két nappal 
fogtak, és felrakták őket a hetvennyolc bivaly vontatta szekereikre. Ezeknek a 
halászoknak nagy hányada görög. [...] Miközben elhaladnak, kurjongatnak, hogy 
phujgk meg vhajx, a nézelődők legnagyobb ámulatára. [...] A halszakácsok céhe 
kilencszáz férfiból áll, és ötszáz boltjuk van. Mind hitetlen görög, mind különféle 
módon fogja a halat. [...] A felvonuláson énekelve és tréfálkozva haladnak tova. 
Komikus társaság ez, amelyik a szultánt is gyakran megnevetteti, aki vidám kedvében 
volt." 


Evlija még egy vitát megemlít a huszonnyolcadik szekcióval kapcsolatban, ahol 
Murádnak a szőrmekészítők és a tímárok között kellett igazságot tennie: 


,, Csuda nagy versengés támadt a szőrmekészítők és a tímárok között, hogy melyik 
jön előbb a rangsorban. Végül a szultán az előbbi mellett döntött, mivel az állam 
összes első embere szőrmét visel. [...] Mahmud pasa piacterének görög 
szőrmekészítői külön felvonulást alkotnak, szőrmenadrágban, fejükön medvebőr 
sapkában. Némelyikük tetőtől talpig oroszlánbőrökbe öltözött, vagy leopárdok és 
farkasok bőrébe, a fejükön meg cobolykalpakokkal. Megint mások szintén bőrökbe 
öltöznek, mint a vademberek, hogy akik látják őket, megijednek, mivel mindegyiket 
hat-hétszeresen megerősített kötél tartja, amelynél fogva hat-hét férfi vezeti őket. 
Ezek a vademberek megtámadják a vezetőiket és fogva tartóikat, az emberek között 
zajt és zavarodottságot terjesztenek, amit szavakkal le sem lehet írni. Némelyikük 
furcsa alakzatnak öltözött, a lába mintha az ég felé állna, de közben a valódi 
lábukkal a földön járnak. Megint mások, akik oroszlánok, leopárdok és medvék 
bőreibe bújtak, ezeket az állatokat testesítik meg, és négykézláb haladnak előre, 
nyakuk körül lánccal. Amikor lázadni próbálnak, az őrük mindig megveri őket. 
Némelyikük disznót, majmot és egyéb állatfajokat mímel, melyek nem veszélyesek, 
így ők lánc nélkül jönnek nagy csapatokban. Mások kutyákkal és vérebekkel 
támadják meg ezeket, egy vadásztársaságot megjelenítve, kezükben alabárdokkal. " 


A felvonulásnak végül a harmadik napon, naplementekor lett vége, amikor az utolsó céh 
is elhaladt az Alaj Köskü előtt, , ami után a céhek visszakísérték a tisztjeiket a szállásukra, és 
mindenki hazament". Evlija a következőket írja a parádé végéről: 


,A szultáni tábor felvonulása hajnalban kezdődött, és egész nap tartott, 
naplementéig. A parádé miatt Konstantinápolyban minden munka és kereskedés 
leállt három napra, és ez idő alatt a városon annyira úrrá lett a zendülés és a 
zavarodottság, hogy azt szavakkal le sem lehet írni, de én, az alázatos Evlija, 
megkíséreltem. Sehol sem láttak még ehhez hasonló felvonulást, és nem is fognak; 
ezt csakis IV. Murád szultán parancsa volt képes elérni, /.../ Minden próféta atyja: 
Isten legyen áldott, végeztem a feladattal, hogy leírjam Konstantinápoly minden 
céhét!" 

KILENCEDIK FEJEZET 


Három őrült szultán 


urád majdnem két teljes évet töltött a perzsa hadjárata előkészítésével, melynek fő 

célja Bagdad visszafoglalása lett volna. Az előkészületek megtétele közben az 

uralkodása egyre zsarnokibbá vált, mivel részeg pillanataiban olyan ijesztő és 
kegyetlen tetteket hajtott végre, hogy egyesek már attól féltek, esetleg megőrült. Az általa 
elnyomottak abban reménykedtek, hogy túlzott ivása hamarosan a sírba viszi, ahogy ezt 
Rycaut is megjegyzi Murád akkori viselkedéséről írva: 


,A leghatalmasabb és leggazdagabb pasákat megölette, birtokaikat pedig 
elkoboztatta a kincstár számára; és míg a kapzsiság és a kegyetlenség egyformán 
meghatározók voltak a természetében, alig múlt el nap anélkül, hogy valamiféle jelét 
ne adta volna e tulajdonságoknak. [...] Különösen nagy élvezetét lelte abban, ha az 
egyik tengerparti kioszkban ülhetett, ahonnan íjával és nyilaival az emberekre 
lövöldözött, akik a szeráj partjai mentén eveztek, minekutána a hajósok kezdték 
tisztes távolban tartani magukat a szeráj falaitól. Ezenkívül élvezte még, ha 
átsétálhatott a Boszporusz egyik kertjéből a másikba, mert ha ilyenkor észrevett 
bárkit, aki elég merész volt, hogy kidugja a fejét, és látta a szultánt elhaladni, 
rendszerint azzal fizettette meg vele az árat, hogy rálőtt a karabélyával. " 


Murád ez idő tájt meglehetősen pszichotikus viselkedésével kapcsolatban Evlija Cselebi 
ír le egy másik történetet, miközben a Dolmabahcsénál, az Alsó-Boszporusz európai partjánál 
lévő uralkodói pavilont ismerteti: 


, IV. Murád szultán egyszer épp itt olvasta Nefi efendi szatirikus művét, a Szihám-i 
Kazát (Az isteni elrendelés nyílvesszeje), amikor közvetlenül mellette a földbe csapott 
egy villám; a szultán annyira megijedt, hogy a könyvet a tengerbe hajította, majd 
utasította Bajrám pasát, hogy fojtassa meg a szerzőt." 


Murád 1638 elejére végül befejezte az előkészületeit a hadjáratra, melyeket egy időre 
lelassított az 1637 nyarán kitört pestis. A járvány, mely Rycaut szerint , magával ragadta a 
Nagyúr egyetlen fiát, aki két- vagy hároméves volt". 

Murád egyetlen fiának a halála a szultánon kívül mindössze két férfi utódot hagyott az 
Oszmán-házból, Murád két testvérét, Kázimot és Ibráhimot; mindkettő a Ketrecben élt 
bebörtönözve, így tehát az Ibráhimnál idősebb Kázim lett a trónörökös, hacsak Murádnak 
nem születik még egy fia. Kázim a gondolattól is rettegett, hogy esetleg azt a gyanút keltheti, 
mintha fájna a foga a trónra, ezért maga volt az alázat szobra, amikor megjelent Murád előtt, 
hogy hódolatát fejezze ki, és sok sikert kívánjon neki a hadjáratán, mellyel vissza akarta 
hódítani Bagdadot. Murád elfogadta Kázim jókívánságait, majd még aznap, 1638. február 17- 
én megfojtatta az öccsét. 

Bagdad december 22-én adta meg magát Murádnak egy öt héten át tartó ostromot 

követően, amelyben a törökök százezer katonájukat veszítették el. Miután a város védői 
letették a fegyvert, Murád megparancsolta a katonáinak, hogy mészárolják le az erőd és a 
város valamennyi túlélőjét. Ezután visszavezette a seregét Isztambulba, ahová 1639. június 
12-én vonult be diadalmasan, ahogy azt Rycaut is leírja: 


, A Nagyúr maga perzsa lepelben tűnt fel, vállán egy átalvetett leopárdbőrrel [...] 
kengyelvasánál huszonkét legfőbb nemes, akiket kifejezetten azért fogott el 
Bagdadnál, hogy diadalmasan bevezesse őket, amikor bevonul a városba. " 


Míg Murád hadjáraton volt, meghalt a nagybátyja, a trónjától megfosztott Musztafa 
szultán. A halála okát nem tudni, csak azt, hogy 1639. január 20-án hunyt el a Régi Szerájban, 
ahol azóta élt rabságban, amióta több mint tizenöt évvel korábban másodszor is megfosztották 
a trónjától. Evlija Cselebi szerint Musztafát az Aja Szofia egykori keresztelőkápolnájában 
temették el, mivel addigra ,az összes temetkezési emlékmű tele volt szultánokkal és 
hercegekkel". 

Musztafa halálával Ibráhim lett a Kafesz egyetlen fogoly hercege, a Belső Palotának azé 
a Ketrec nevű lakrészéé, amelyet 1618 óta az uralkodó szultán öccseinek elzárására 
használtak. A Kafesz valószínűleg egy emeletes épület lehetett a szelámliktól elrejtetten; 
eredetileg magas fal vette körül, de ezt a 18. század közepén lerombolták, amikor további 
ablakokat vágtak az épületre. A fogoly hercegek egyetlen társaságát az őket szolgáló nénék 
jelentették, illetve a háremüket alkotó néhány meddő nő. Iskolázottságuk mindössze abból a 
tudásból állt, amelyet elsajátítottak a háremben vagy a szerájiskolában, mielőtt bezárták őket a 
Ketrecbe, mert ezután teljesen elszigetelődtek a külvilágtól, miáltal azok, akik később 
közülük esetleg trónra léptek, egyáltalán nem voltak felkészülve az uralkodásra. 

Bagdad elfoglalása után Murád minden idejét a kegyenceivel folytatott tivornyázással 
töltötte, akiknek soraiba ekkor már az elfogott Emirgüneh perzsa herceg is beletartozott. 
Dimitrie Cantemir leírja, hogyan változtatta Murádot az alkoholizálása gyilkos őrültté, aki 
rettegésben tartotta alattvalóit: 


, Ártatlanok vérére szomjazott, csak a mészárlás éltette, sőt mintha táplálta volna. 
Gyakran lopózott ki éjfélkor a nők lakosztályából, kivont karddal kiosonva a palota 
magánkapuin, és egy szál köpenyben, mezítláb végigrohant a város utcáin, mint egy 
őrült, lekaszabolva mindenkit, aki az útjába akadt. Igen sokszor a magasabban levő 
szobák ablakaiból, ahol ivott és szórakozott, nyilakkal lődözött a lenti járókelőkre. 
Nappal fel-alá rohangált álöltözékében, és addig haza sem tért, míg meg nem ölt egy 
szerencsétlen nyomorultat valami mondvacsinált okkal vagy éppen anélkül. Olyan 
fokú rettegést szított az egész városban, hogy a falain belül soha senki ki sem merte 
ejteni a nevét..." 


Murád italozása ekkorra már teljesen tönkretette az egészségét. Rycaut leírása a 
szultánról azt sugallja, hogy előrehaladott májzsugorodástól szenvedett. Egy duhaj vacsora, 
amit Emirgüneh társaságában költött el, 1640 februárjának elején végül végzett vele: 


, Ez a züllött lakoma végzetessé vált a Nagyúr számára; tűz gyúlt az ereiben és 
beleiben, és hosszan tartó, heves láz tört rá. Hívták az orvosokat, akik féltek 
gyógyszereket beadni neki, hátha nem használnak, mert akkor az életükkel fizettek 
volna sikertelenségükért; végül megegyeztek, hogy eret vágnak rajta, de ez csak 
siettette a halálát. Végül a láz negyedik napján, február 8-án (valójában 9-én) 
elhunyt, uralkodása tizenhetedik évében és harmincegy éves korában, miután 
mindenféle rendbontások, jogtiprások és szélsőséges kicsapongások közepette 


[89] 


uralkodott, amit fiatal kora lehetővé tett számára. " 


Murád utolsó betegsége alatt úgy döntött, végez öccsével, Ibráhimmal, mert így a saját 
halálával kihal az Oszmán-ház, ebben az esetben pedig a szultánság a tatár kánokra szállna. 
Rycaut a következőket írja Murád utolsó kívánságáról: 


, Nem hagyott hátra fiú utódot, mert bár több is volt neki, mind meghalt 
csecsemőkorában, mindamellett pedig annyira gyűlölte a saját rokonságát, hogy azt 
kívánta, ő legyen az utolsó az Oszmán-házból, és hogy annak a családnak a 
birodalma ővele véget érjen, és rászálljon a tatárokra. " 


Ibráhimot az anyja, Köszem mentette meg, aki meggyőzte Kara Musztafa pasa 
nagyvezírt és a császári tanács több tagját, hogy fia a trón Jogos örököse. Ibráhim az elmúlt 
négy évet a Ketrecbe zártan töltötte, állandó rettegésben élve, hogy bármelyik pillanatban 
megöletheti gyilkos bátyja. Először épp ezért túl rémült volt ahhoz, hogy kinyissa az ajtót, 
amikor a vezírek Murád halálhírét hozták neki, illetve közölték, hogy mostantól őt illeti a 
trón. Csak akkor hitte el, hogy a bátyjának vége, amikor Köszem odahozatta Murád holttestét 
a Ketrec ajtaja elé, ekkor pedig a kisebbik fia végre kijött a cellájából, örömében kiáltozva: 
, Meghalt a mészáros, meghalt a mészáros!" 

Még ugyanezen a napon, 1640. február 9-én trónra ültették Ibráhimot, másnap pedig 
eltemették Murádot az apja mellé az Ahmed-dzsámi türbéjébe. Evlija Cselebi ekképpen ír 
patrónusa elhunytáról: 


, Murád szultán a xTérj meg Istenedhez!lx parancsnak engedelmeskedvén búcsút 
intett ennek a halandó világnak, és megkezdte utazását az örökkévaló királyság felé. 
Az egész muszlim nemzetet a legsúlyosabb nyomorúság sújtja, mindenki gyászolja az 
elvesztését. Fekete lepellel takart lovakat engedtek szabadon a hippodromon, ahol 
Őfelségét eltemették Ahmed szultán közelében. [...] Azóta hallottam uramtól, a 
gyöngyajkú Kara  Musztafától, hogy ha Isten csak még hat hónappal 
meghosszabbítja Murád életét, az összes hitetlen kutya fejadóra kényszerült volna. " 


Nem sokkal ezután Ejjübben felövezték Ibráhimot Oszmán kardjával, majd fogadta a 
lakosság jókívánságait, amíg hazafelé átlovagolt a városon, bár ahogy Rycaut megjegyzi: 
,.. akár a gyakorlat hiánya miatt, akár azért, mert ez a pozitúra természetes a bolondoknak, de 
olyan nevetségesen ült a nyergében, hogy az inkább váltotta ki az emberek nevetését, semmint 
éljenzését." 

Rycaut egyáltalán nem hízelgő leírást ad az új szultánról, akit csak Deli (Őrült) 
Ibráhimként ismertek: 


, Ibráhim természeténél fogva szelíd volt és nyájas; homloka magas, szeme gyors és 
élénk, arca pirospozsgás, arcvonásai pedig arányosak; ám mégis volt valami az 
arckifejezésében, amely nem ígért nagyszerű szellemi képességeket. " 


Ibráhim huszonnégy évesen lépett trónra, és élete első két évét leszámítva 
tulajdonképpen mindig is fogoly volt - először a Régi Szerájban, azután a Topkapu szeráj 
háremében, ahol a trónra lépését megelőző négy évet a Ketrecben töltötte. Ez az értelmi 
fogyatékosságához társuló bezártság teljesen alkalmatlanná tette arra, hogy egymaga 
uralkodjék, így a hatalom az anyja, Köszem kezébe került, aki megint csak válide szultán lett, 
és Kara Musztafa pasával együtt munkálkodott, akit ismét kineveztek nagyvezírnek. Alvise 
Contarini bailo feljegyzi, hogy a válide és a nagyvezír gyakran hadilábon álltak egymással, és 

mindketten megpróbálták megbuktatni a másikat. 

Köszem a hatalmának köszönhetően mérhetetlen vagyonra tudott szert tenni, amit arra 
használt, hogy különböző jótékonysági intézményeket támogasson, többek között egy olyat, 
amely árván maradt lányoknak adott hozományt, hogy férjhez tudjanak menni. Ezenkívül még 
létesített egy mecsetet Üszküdárban, az úgynevezett Csinili-dzsámit, illetve egy hatalmas 
karavánszerájt Isztambul piacnegyedében, a Válide Hánit. 

Amikor Ibráhim trónra lépett, először úgy gondolták, impotens lehet. Lévén ő az utolsó 
férfi leszármazott az Oszmán-házból, félő volt, hogy vele a dinasztia is kihalhat - ahogy 
Rycaut írja: 


, Az örökös halálfélelem, amely a bebörtönzése alatt gyötörte, annyira lebénította 
teljes valóját, hogy egyfajta furcsa hidegséget mutatott a nők iránt, így a hárem 
legtüzesebb hölgyeinek enyelgése és forró ölelései sem tudták egy teljes éven át 
felolvasztani a fagyosságát; ez volt az oka ama bizonyos hír szárnyra kapásának, 
hogy esetleg impotens. " 


Köszem elhatározta, hogy ő maga fogja orvosolni ezt a bajt, és gyönyörű ágyasokat 
hozatott Ibráhim háremébe, akiket a rabszolgapiacról szerzett be neki egy Pezevenk, azaz 
Kerítő nevű bizalmasa. Amikor azonban a fia először semmi érdeklődést nem mutatott e nők 
iránt, Köszem a szultán tanítójához és bizalmasához, Dzsindzsi Hodzsához fordult, aki 
ajzószerekkel tömte tele Ibráhimot, és pornográf képeskönyveket hozott neki, hogy egyszerre 
stimulálja a testét és a képzeletét. A módszer bevált, Ibráhim pedig hamarosan élvezni kezdte 
a háremhölgyei társaságát, valamint az életnek mindazon örömeit, melyekben nem lehetett 
része az elszigeteltsége és bebörtönzöttsége alatt. Ezt Rycaut is megemlíti, amikor 
uralkodásának első évéről ír: 


, A szultán ez idő alatt nem sokat törődött a kormányzással, egyrészt képessége 
hiányában, másrészt hatalmas étvágya miatt, mellyel az érzékiség legmagasabb 
fokait hajszolta; mivel annyira hozzászokott a börtönhöz és a korlátozásokhoz, nem 
tudta, hogyan máshogy élvezze a visszanyert szabadságát, mint azzal, hogy teljesen 
aláveti magát kéjvágya maradéktalan kiszolgálásának. A vezír és a nagy miniszterek 
is éltették benne ezt a hajlamot az állandó bankettokkal, ünnepekkel és 
szórakoztatásokkal, ami mindig a szultán legnagyobb megelégedésére és örömére 
szolgált. Egyéb felüdülése volt még ezenkívül a lovasverseny és a nyíillövészet, ahol 
gyakran megjutalmazta a legügyesebb íjászokat... Az 1641. esztendőbe lépvén a 
szultán a legfényűzőbb életet éli a háremében, ahol hatalmas kincseket adományoz a 
nőinek... " 


Rycaut ezután leírja, hogy még ugyanebben az évben később Ibráhim súlyosan 
megbetegedett, ami miatt ismét feltámadt mindenkiben a félelem, hogy vele talán végleg kihal 
az Oszmán-ház, mivel a háremhölgyei iránt frissiben támadt érdeklődése ellenére még mindig 
nem sikerült utódot nemzenie, ezért továbbra is tartotta magát a pletyka, hogy talán impotens. 

Ezeket a félelmeket végül 1642. január 2-án sikerült eloszlatni, amikor ágyasa, 
Hadidzse Turhán fiút szült a szultánnak, a későbbi IV. Mehmedet. Az elkövetkező tizennégy 
hónapban Ibráhimot két másik kegyencnője ajándékozta meg egy-egy fiúval, a majdani II. 
Szulejmán és II. Ahmed szultánnal. Ibráhimnak végül összesen tizennyolc gyermeket szültek 
a háremhölgyei, kilenc fiút és kilenc lányt, nem egészen hét év leforgása alatt. A szultánnak 
ez idő alatt összesen kilenc hászekije volt, akik közül csak négynek tudjuk a nevét: Hadidzse 
Turhán, Szálihe Dilásub, Hadidzse Muazzez, Hümásáh. Az első három nőnek azért, mert ők 
későbbi szultánok anyjai - Hadidzse Turhán IV. Mehmedé, Szálihe Dilásub II. Szulejmáné, 

Hadidzse Muazzez pedig II. Ahmedé. Hümásáh pedig Ibráhim utolsó hászekije volt, élete 
utolsó éveinek kedvese, aki még Telli Hászeki névén is ismert az ezüst- és aranyszálakról 
(tel), amelyek hagyományosan a menyasszonyok haját ékesítették. A történetíró Maima 
beszámol Ibráhim és Hümásáh esküvőjének szokatlan körülményeiről, melyet bonyodalmas 
állami szertartással ünnepeltek meg: 


, A szultáni parancsnak megfelelően a szultáni tanács vezírjei mind ajándékot adtak 
az ékszerekkel telerakott, holdarcú rabszolgalánynak. Ezután szabályos menetben 
elkísérték /a menyasszonyt] Davud pasa parkjából a szultáni palotába. Sor került a 
szertartásra, melyen a szerecsen eunuchok vezére helyettesítette a menyasszonyt, a 
nagyvezír pedig a szultánt. Díszruhákat adtak a vezírekre és az ulema tagjaira, 
mások pedig a szokásnak megfelelően kitüntetéseket kaptak. " 


Ibráhim több olyan részt építtetett a Topkapu szerájhoz, amely ma is látható. Az egyik 
ilyen a Körülmetélések Pavilonja, egy szép csempézett pavilon, amelyet a szultáni 
magánlakosztály közelében lévő márványterasz déli végében emeltetett. A pavilon onnan 
kapta a nevét, hogy a hagyomány szerint itt került sor Ibráhim fiainak körülmetélésére. A 
pedig egy zárt bronzetkélyt készíttetett, a Kaszri Iftarijét, amely teraszszerűen kiugrik a palota 
alsó parkja fölé. Az erkély onnan kapta a nevét, hogy Ibráhim itt fogyasztotta el az iftarját, a 
ramadán szent hónapjában naplemente után?" (A muzulmánok egy hónapos böjtje, a ramadán 
ideje alatt a hívő csupán naplemente után vehet magához ételt-italt. (A szerk.)) evett ételt. 
Szívesen üldögélt még itt a kedveseit nézve, amint a medencében úsznak, vagy a teraszon 
játszanak, és gyakran ő is beszállt a mókába azzal, hogy a vízbe lökte őket a pojácáival, néma 
szolgáival és törpéivel együtt, ahogy ezt Francois de la Croix francia diplomata följegyezte, 
hozzátéve, hogy , komédiákra, marionettekre és egyéb bemutatókra kerül sor e medence 
előtt". 

Ibráhim uralkodásának első négy éve alatt továbbra is Kara Musztafa pasa és Köszem 
irányította az államügyeket. Ahogy telt az idő, a válide szultán és a nagyvezír között egyre 
erősödött a versengés, míg végül 1644 elejére Köszemnek sikerült meggyőznie a fiát, hogy 
végeztesse ki Kara Musztafát. 

Az új nagyvezír Szultanzáde Mehmed pasa lett, Nagy Szulejmán ükunokája. A 
kinevezését leginkább a szultán kedvence, Dzsindzsi Hodzsa befolyásának köszönhette, aki 
Ibráhim tanítója és egyetlen társasága volt a Ketrec fogságában töltött évei alatt. Az új 
nagyvezír Dzsindzsi Hodzsa bábja lett, aki olyan nagy befolyást gyakorolt Ibráhimra, hogy 
Köszem kénytelen volt a háttérbe húzódni, így többé már nem ő volt a tényleges hatalom a 
trón hátterében. 

Miután Hadidzse Turhán megszülte Ibráhim utódját, a szerecsen eunuchok vezetője, 
Szümbül (Jácint) aga elrendezte, hogy az egyik rabszolganője legyen a herceg szoptatós 
dajkája. Szümbül aga egy perzsa rabszolga-kereskedőtől vette a lányt, abban a hitben, hogy 
még szűz, de amikor kiderült róla, hogy terhes, az aga a tiszttartója házába küldte, ahol a lány 
fiút szült. Szümbül annyira a szívébe zárta a kisfiút, hogy adoptálta, és elrendezte, hogy ő is a 
szultáni hárembe kerüljön, amikor a rabszolgalány Mehmed herceg szoptatós dajkája lett. 
Ibráhim szintén nagyon megkedvelte a gyereket, aki sokkal szebb volt a saját fiánál, és 
rengeteget játszott vele, Mehmed hercegre viszont ügyet sem vetett. Mindez felébresztette 
Hadidzse Turhán féltékenységét, aki egy nap a szoptatós dajkán meg a fián töltötte ki a 
mérgét. Ibráhimot olyan éktelen haragra gerjesztette a viselkedése, hogy kikapta Mehmedet 
Hadidzse Turhán karjából, és egy víztartályba dobta, ahol a gyerek minden bizonnyal meg is 
fulladt volna, ha a hárem szolgái ki nem mentik. Mehmed ekkor vágta meg a homlokát, és a 
forradását élete végéig magán viselte. 

Szümbül aga mindettől annyira megijedt, hogy könyörgött Ibráahimnak, engedje 
visszavonulni, amikor pedig erre megkapta az engedélyt, a rabszolgalánnyal meg a fiával 
együtt elhajózott Isztambulból, miután bejelentette szándékát, hogy zarándokútra akar kelni 
Mekkába. A szél azonban a rossz irányból fújt, így kénytelenek voltak Rodoszon kikötni, ahol 
máltai kalózok támadták meg őket, és megölték Szümbül agát, a rabszolgalányt pedig a fiával 
együtt foglyul ejtették. A foglyokat meg a zsákmányt magukkal vitték Krétára, ami ekkor még 
mindig a velenceiek kezében volt. Ők azt hitték, a gyerek Ibráhim szultán fia, és remélték, 
hogy busás váltságdíjat kaphatnak érte, de nem így történt. A fiú végül is keresztényként nőtt 
fel, és idővel Domonkos-rendi szerzetes lett belőle, akit mindenki csak Padre Ottomanóként 
ismert, mivel többen őt tartották az oszmán trón örökösének. 

Amikor Szümbül aga megölésének híre eljutott Ibráhim fülébe, a szultán először éktelen 
haragra gerjedt, és támadást akart indítani Málta ellen. A tanácsadói viszont azonban 
meggyőzték, hogy Málta bevehetetlen, ezért a szultán úgy döntött, akkor Krétát fogja 
megtámadni, és így áll bosszút a velenceieken, amiért megengedték a kalózoknak, hogy ott 
találjanak menedéket. Így tehát Ibráahim 1645 tavaszán sereget indított Kréta ellen, de úgy 
téve, mintha a támadás Málta ellen készülne, hogy ezáltal az oszmán seregeknél legyen a 
meglepetés előnye. 

Ezt leszámítva Ibráhim minden idejét a háremben töltötte, ahol Cantemir szerint az 
orgiái szinte gigászi méreteket öltöttek: 


, Ahogy Murád teljességgel a bor rabja volt, úgy Ibráhim a bujaságé. Azt mondják, 
minden idejét az érzéki örömök hajszolásának töltötte, amikor pedig megcsömörlött 
a nemi élvezetek gyakori ismétlésétől, bájitalokkal és művi mesterkedésekkel 
próbálta helyreállítani kéjvágyát. Minden pénteket, ami a törököknél a szombat, 
Venusnak áldozott, és parancsot adott az anyjának, a nagyvezírnek vagy valamilyen 
más magas rangú embernek, hogy hozzon neki egy drága kelmékbe öltöztetett 
gyönyörű szüzet. A szobája falait körös-körül tükrökkel boríttatta be, hogy szerelmi 
tusakodásait egyszerre több szögből lehessen látni. Elrendelte, hogy párnáit 
prémekkel tömjék ki, hogy a szultáni élvezeteknek szentelt ágy még becsesebb legyen. 
Sőt, egész cobolyprémeket tett maga alá, azt állítva, hogy kéje még inkább lángol, ha 
a szerelemvégzését még jobban megnehezíti térde bőrének égése. A Hász nevű 
palotakertben gyakran összegyűjtette az összes szüzet, megparancsolta nekik, hogy 
vetkőzzenek le, és ő maga is meztelenül úgy rohangált közöttük nyihogva, mint egy 
csatamén, és hol az egyiken, hol a másikon követett el erőszakot, miközben a nőknek 
a parancsára rugdalni és kapálódzni kellett. Miután egy nap véletlenül 
megpillantotta egy vad üsző nemi szerveit, a birodalom minden zugába elküldte azok 
aranyból kiöntött formáját, megparancsolva, tudják meg, van-e ilyen kinézetű nő, aki 
oltaná a kéjvágyát. Állítólag végül találtak egy ilyet, akit bevettek a nők 
lakosztályába. [Ibráhim] sok vaskos, képekkel teli kötetet gyűjtött össze, melyekben a 
nemi közösülés különféle módjai láthatók, sőt ő maga is feltalált néhány új, eladdig 
ismeretlen pozitúrát. " 


A Cantemir által említett, üszőhöz hasonlatos nő egy örmény származású asszony volt a 
Boszporusz-parti Arnavutköj faluból, s állítólag százötven kilót nyomott. Rycaut följegyzi, 
hogy Ibráhim annyira beleszeretett az új kedvesébe, hogy semmit sem tudott megtagadni tőle, 
s végül ez lett a nő veszte, mivel magára haragította Köszemet: ,,. . mindezek miatt az 
anyakirálynő féltékeny lett, és egyik este meghívta őt vacsorára, majd parancsba adta, hogy 
fojtsák meg, aztán meggyőzte Ibráhimot, hogy hirtelen heves betegség végzett vele, amit a 
szegény ember nagy szomorúsággal hallott." 

Evlija Cselebi leírja a szultán szeszélyes viselkedését, azt, hogy legalacsonyabb rangú 

kegyenceit nevezte ki a birodalom legmagasabb posztjaira: 


, Ő volt a legpazarlóbb uralkodó. Vagyonokat tékozolt a legalávalóbb férfi és női 
kegyenceire. A fürdő egyik szolgáját háromlófarkos pasává tette, és kinevezte a 
janicsárok parancsnokává. Hogy kedvese, Sekerpáre kedvében járjon, egy 
rizskereskedő fiát tette meg a janicsárok agájává, ugyanezt a tisztséget adományozta 
Ahmed Kulinak, egy ünnepelt cigány birkózónak és zsonglőrnek, aki a képességeivel 
nagy megelégedésére szolgált. A zsonglőr így szólt: yFelséges uralkodó, a fáraók 
ideje óta, akik elűztek minket, vándorló cigányokat Egyiptom földjéről, még soha 
egyetlen ősöm sem volt miniszter vagy vezír. Ilyen gondolatok pedig csak a fáraó 
fejéből pattantak ki, amikor közel állt a bukáshoz.x Ezekkel a szavakkal bölcsen és 
előrelátóan visszautasította a felajánlott méltóságot, és engedélyt kért, hogy 
zarándokútra mehessen Mekkába. " 


Az Evlija által említett kedvenc háremhölgy, Sekerpáre (" Cukordarab") Rycaut szerint 
többek között Ibráhim kerítőnője is volt, mivel ő szerezte be a gyönyörű nőket a szultán 
háremébe, illetve a szultán közvetítőjeként is eljárt, amikor a szultán beleszeretett elhunyt 
bátyja, Murád egyik özvegyébe. Az asszony azonban durván visszautasította, amikor pedig 
Ibráhim megpróbálta megerőszakolni, előkapta a tőrét, és megfenyegette a szultánt, hogy 
megöli, ha a közelébe mer jönni. A tusakodást Köszem is meghallotta, aki jól összeszidta a 
fiát, a nőnek pedig egérutat adott. Ez annyira feldühítette Ibráhimot, hogy kiutasította az 
anyját a háremből, és száműzte a Régi Szerájba. 

Ugyanekkor a húgait, Ajsét, Fatmát és Hanzadét, valamint az unokahúgát, Kaját is 
megalázta azzal, hogy kegyencnői szolgálatára fogta őket, akiknek a javára minden birtokukat 
és ékszerüket is elkobozta, illetve arra is kötelezte őket, hogy a feleségének, Hümásáhnak is 
szolgálatára legyenek. Köszemet ez mélységesen felháborította, és teljesen Ibráhim ellen 
fordította, akinek a sorsát megpecsételte az anyai szeretet mélységes gyűlöletté változása. 
Amint Köszem azt Ahmed pasának írja ez idő tájt Ibráhimról: , Végül sem Kegyelmedet, sem 
engem nem fog életben hagyni. El fogjuk veszíteni az irányításunkat a kormány felett. 
Azonnal mozdítsa el őt a trónról!" 

Ibráhim ezután beleszeretett a mufti egyik lányába, akinek a szépségéről Sekerpáre 
mesélt neki. A mufti nagyon is tisztában volt Ibráhim élveteg természetével, és nem akarta 
átadni neki hőn szeretett lányát. Félelmében azonban nem mutatta ki az érzéseit, csak annyit 
mondott, nem akarja erővel házasságra kényszeríteni a gyermekét, de megpróbálja rábeszélni, 
hogy menjen hozzá a szultánhoz. Ibráhimot ez ki is elégítette, a mufti viszont másnap azzal a 
hírrel tért vissza, hogy a lánya nem hajlandó a házasságra. Ezután Sekerpárét küldték, hogy 
beszélje rá, a szultán pedig egy óriási gyémántot is küldött vele ajándékba, de a lány továbbra 
is ellenállt. Ibráhimnak ekkor végleg elfogyott a türelme, és megparancsolta Ahmed pasa 
nagyvezírnek, hogy fogja el a lányt, és hozza el a hárembe. Azután néhány napig kedvét lelte 
benne, de a lány könnyei és vonakodása végül elrontották az örömét, ezért végül megvetéssel 
visszaküldte az apjának. A feldühödött mufti panaszt emelt Szofu Mehmed pasánál, a Díván 
egyik tagjánál, illetve Murád agánál, a janicsárok parancsnokánál is, akik egyetértettek abban, 
hogy elérkezett Ibráhim letételének és a nagyvezíre kiiktatásának ideje. Az összeesküvéshez 
Köszem is csatlakozott, majd nem sokkal később a két kádiaszker is, Rumélia és Anatólia 
főbírája, és ezután az összeesküvők úgy döntöttek, cselekedni fognak. 

A fölkelés 1648. augusztus 7-én kezdődött, amikor Murád aga a két kádiaszker és más 
főemberek kíséretében bevezette a janicsárokat a Topkapu szerájba, és kényszerítette 
Ibráhimot, hogy beszéljen velük, azt követelve, bocsássa el Ahmed pasát, és Szofu Mehmed 


: Cselebi korában is tartotta magát az a tévhit, hogy a cigányok Egyiptom földjéről származnak; mára már tudjuk, 
hogy Indiából erednek. (A szerk.) 

pasát nevezze ki a helyére. Ibráhim kénytelen volt ebbe beleegyezni, így Szofu Mehmed pasa 
lett a nagyvezír, Ahmed pasa pedig a mufti házába menekült, azt gondolván, hogy ott biztos 
menedéket talál. A janicsárok azonban kivonszolták a házból, és megölték, holttestét pedig 
Ahmed szultán mecsetje elé dobták. A leváltott nagyvezír tetemét azután a tömeg darabokra 
szaggatta a hippodromon, így innentől kezdve csak Hezárpáre Ahmedként, vagyis Ezer 
darabra szaggatott Ahmedként emlegették. Evlija Cselebi szerint Dzsindzsi Hodzsa és 
Pezevenk is ugyanerre a sorsra jutott, majd feljegyzi, hogy Sekerpárét Egyiptomba 
száműzték. 

Másnap a janicsárok összegyűltek a mufti előtt, akitől egy fetvát kaptak, mely 
megfosztotta Ibráhimot a trónjától, mivel , bolond, zsarnok, és alkalmatlan a kormányzásra". 
Amikor ezt átadták Ibráhimnak, ő csak megvetően széttépte, és megfenyegette a muftit, aki 
erre kiadott egy második fetvát, melyben az állt, hogy bárki, aki nem engedelmeskedik Isten 
törvényének, az , hitetlen kutya, és ezért automatikusan megfosztatik a trónjától". Ibráhim ezt 
a második fetvát is összetépte, és megparancsolta, hogy végezzék ki a muftit, azonban ekkorra 
már annyira elveszítette a tekintélyét, hogy a parancsát semmibe vették, mire a janicsárok 
fellázadva az Üdvözlések Kapuja elé sereglettek, és követelték a trónfosztását. Ibráhim 
ekkorra elveszítette minden bátorságát, és az anyja karjai közé futott, akit vonakodva bár, de 
visszaengedett a hárembe, és most könyörgött neki, hogy védje meg. Köszem rábeszélte, hogy 
mondjon le a trónról, a janicsárok pedig ezután azonnal a legidősebb fiát ültették a helyébe 
IV. Mehmed szultánként. 

Ibráhimot egy kis szobába zárták a Kedvencek Csarnoka feletti lépcső tetejénél, és a 
következő kilenc napon át a kegyencnői hallották, hogy megállás nélkül, vigasztalhatatlanul 
zokog. Elkeseredettsége együttérzést ébresztett a népben, ami megijesztette azokat, akik 
megfosztották őt a trónjától, hogy egy ellenforradalom esetleg visszaültetheti rá, ezért a 
szultáni tanács szerzett egy fetvát, amely felhatalmazást adott a kivégzésére. Így 1648. 
augusztus 17-én beküldték hozzá a főhóhért, Kara Alit, hogy megfojtsa. Evlija Cselebi leírja, 
szerinte mi történt, amikor Kara Ali belépett Ibráhim szobájába: 


, Ibráhim azt kérdezte: xAli mester, miért jöttél?x Ő meg felelte: vAzért, szultánom, 
hogy elrendezzem a temetésedet. x Erre Ibráhim így szólt: yMajd meglátjuk.x Ali 
ezután rávetette magát, és amíg küzdöttek, Ali egyik segédje bejött, és Ibráhimot 
végül egy szíjjal megfojtották. Kara Ali ötszáz dukát jutalmat kapott, és javasolták, 
hogy ne maradjon tovább Konstantinápolyban, inkább menjen zarándokútra 
Mekkába." 


Evlija ezután leírja Ibráhim temetését. Nagybátyja, I. Musztafa mellett helyezték örök 
nyugalomra az Aja Szofia egykori keresztelőkápolnájában, így két őrült szultán feküdt 
egymás mellett a kupolás sírban. 


, A szultán testét lemosták a hász oda előtt, majd felolvasták az utolsó imákat is a 
Díván Csarnokának ciprusai alatt, az összes vezír és maga Mohammed [Mehmed] 
szultán jelenlétében, az imám szerepét pedig a sejhüliszlám töltötte be. A vezírek 
fekete fátylakat viseltek, fekete lepellel borították a lovakat is a koporsó előtt, 
amelyet I. Musztafa szultánnak, Ibráhim nagybátyjának a mauzóleumába vittek. [...] 
Ez idő alatt nem lehetett koldust látni, és kincseket osztottak szét mindenütt. Vagy 
száz költő szavalt gyászverseket a legmélyebben átélt fájdalommal. Ibráhim az Aja 
Szofia kertjében nyugszik Musztafa szultán mellett; a sírját gyakran látogatják nők, 
akiknek nagy rabja volt életében... " 


Ilyen véget ért hát Deli Ibráhim, a harmadik őrült szultán, aki egy évtizeden belül 

elhunyt. 

TIZEDIK FEJEZET 


Vadász a ketrecben 


A trónra kerülésekor IV. Mehmed mindössze hat és fél éves, az Oszmán Birodalom 
történetének legfiatalabb szultánja volt. Normális esetben az anyját, Hadidzse Turhán válide 
szultánt tették volna meg régensének, ahogy erre már háromszor is akadt példa a 17. század 
első felében, ő azonban még csak huszonhárom éves volt, az eddigi legfiatalabb válide, így a 
tapasztalatlansága miatt a szultáni tanács inkább Köszemet jelölte ki régensnek, a büjiük 
( nagy") válide szultán címet adva neki. 

A következő három év alatt Hadidzse Turhán támogatókat szerzett, hogy aláássa 
szultán, és a fia régenseként uralkodjék. Turhánt a szerecsen eunuchok elöljárója, Szulejmán 
aga is támogatta, aki a közvetítőjeként dolgozott, hogy további támogatókat szerezzen neki a 
szpáhik vezetői és más nagy hatalmú pasák között. 

A szpáhik fellázadtak üszküdárban, de a janicsárok leverték őket. A lázadás viszont 
hamarosan Isztambul lakossága körében folytatódott, akik zendülve a Topkapu szeráj elé 
masíroztak. Köszem úgy határozott, hogy a pozíciója megtartása érdekében meg kell 
buktatnia IV. Mehmedet, és az öccsét, Szulejmánt kell a trónra ültetnie. A bátyjánál 
mindössze három hónappal fiatalabb Szulejmán hercegről - akinek Ibráhim hászekije, Szálihe 


Szpáhi zászlóvivő 

Dilásub volt az anyja - Köszem úgy gondolta, engedékenyebb lesz, és , nem fog égni a 
Bektas aga, a janicsárok parancsnoka is támogatta, akivel a válide megbeszélte a tervét. Erről 
azonban tudomást szerzett Szulejmán aga és a nagyvezír Szijávus pasa, akik egy fetvát 
szereztek, mely engedélyt adott Köszem kivégzésére. 

Szulejmán aga magával vitt húsz apródot Köszem lakosztályához, ahol beengedték őket 
az éppen szolgálatban levő szerecsen eunuchok. Azonban csak egyetlen személyt találtak a 
lakosztályban, azt az öregasszonyt, aki Köszem mulattatójaként szolgált. Az asszony pisztolyt 
tartott a kezében, amit rájuk fogott, amíg Köszem hollétéről faggatták. Azután azt válaszolta, 
hogy ő az Öreg Királynő, majd rájuk lőtt, mielőtt az apródok megszabadultak tőle. Ezután 
behatoltak a hálószobába, ahol egy Deli (Őrült) Dogandzsi nevű apród végül rábukkant a 
fehérneműs szekrényben rejtőző Köszemre. A válide szultán megpróbálta megvesztegetni az 
apródokat, de azok csak elvették a pénzét, majd kegyetlen módon letépték róla minden 
ékszerét és egyéb értékes holmiját. Szulejmán aga ezután a lábánál fogva kivonszoltatta onnan 
a Kushane Kapiszihoz, a háremből a Harmadik udvarba vezető kapuhoz, ahol megparancsolta 
az embereinek, hogy öljék meg. Köszem vadul küzdött, így csak négy férfinak sikerült 
lefognia és kis híján megfojtania, azután pedig csak otthagyták, de Köszemben ekkor még 
mindig pislákolt az élet, és amint az apródok eltűntek szem elől, feltápászkodott, és 
megpróbált menekülni a Kushane Kapiszin keresztül. Ekkor visszahívták a hóhérokat, és 
ezúttal addig fojtogatták, amíg teljesen meg nem bizonyosodtak arról, hogy meghalt. Rycaut a 
következőket írja arról, mi történt ezután: 


, A szerecsen eunuchok azonnal fölemelték a holttestet, és tiszteletteljes módon 
kiterítették a királyi mecsetben; azután négyszáz rabszolgája körülállta, és nagy 
hangon siratta, mindegyik a haját tépve a maga barbár módján, ami részvétet keltett 
az egész udvarban. " 


Szijávus pasa Köszem halála után azonnal elrendelte, hogy hozzák el Mohamed próféta 
szent zászlaját a Szent Palást Pavilonjából, és tegyék ki a Topkapu szeráj főkapuja fölé, ahol a 
zászló látványának hatására vallásiáhítat-hullám söpört végig a városon, még a leglázadóbb 
természetű janicsárok között is. Bektas agát magára hagyták a követői, ezután pedig őt és a 
lázadás többi vezetőjét is elfogták és kivégezték. 

Köszemet minden szertartás nélkül temették el még a halála napján, azaz 1651. 
szeptember 2-án, az I. Ahmed szultán mecsetje melletti türbébe a férje és a fia, IV. Murád 
mellé. 

Mehmed szultán anyja, Hadidzse Turhán válide szultán most már régensként uralkodott 
a fia nevében, ezalatt tizenkét nagyvezír váltotta egymást, öt év folyamán. 

Turhán Szultán nagyon komolyan vette a régensként ráháruló felelősséget, és a 
tapasztalatlanságát azzal próbálta kiváltani, hogy mindent, amit csak lehetett, meg akart 
tanulni a munkájáról. Amikor a haditengerészet finanszírozásának kérdése fölvetődött, 
azonnal írt a nagyvezírnek, és kérte, hogy tájékoztassa őt minden egyes részletről: , Hozza el 
az összes lajstromot! Úgy értesültem, mindent szabályzat határoz meg, még a vitorlák anyagát 
15. Mindennek tudnom kell a pontos részleteit!" Egy másik levélben pedig a nagyvezír fejére 
olvassa, hogy nem gondoskodik a Régi Szeráj készleteinek feltöltéséről: , A Régi Palotában 
ahhoz sincs elég tűzifa, hogy levest főzzenek! Mi az oka ennek? Talán nem egy uralkodói 
palotáról van szó?" Turhán részt vett a fia összes audienciáján, ahol bár egy függöny mögött 
ült, mindig felszólalt, amikor tanácsot kellett adnia Mehmednek. Az egyik találkozón Meszud 
efendi, Anatólia főbírája elmondta a véleményét, ekkor Mehmed megfordult, és megkérdezte 
az anyját: , Hallottad ezt?", mire Turhán így válaszolt: , Az igazat mondja, és amit mond, 
abban igaza van." 

A legnagyobb gondot, amivel Turhánnak szembe kellett néznie, a kincstár üressége 
okozta, ahogy ez kétségbeesett leveleiből is kitűnik, amelyeket a nagyvezíreivel váltott. Az 
egyikben így válaszolt a nagyvezír kérésére, hogy fedezze a hadsereg zsoldját: 


, Ötven zacskó aranyat kért holnapra. Óriási adósságaim vannak. Ám tegyük fel, 
hogy kölcsönzök ötven zacskó aranyat, és az összeget odaadom vasárnap vagy 
kedden. Mivel tud előállni? Sikerült valamennyit összeszednie, vagy sem? Honnan 
szerezzem a pénzt, amit odaadhatnék? Nem hisz nekem, de Allahra esküszöm, hogy 
három-négyszáz zacskó aranynál is nagyobb a tartozásom. Én magam sem értem 
[...] honnan szerezhetnék pénzt? " 


Turhánnak sikerült száz zacskó aranyat kölcsönkérnie Mekka és Medina hitbuzgó 
alapítványaitól; a kölcsönt valószínűleg a szerecsen eunuchok vezetője révén bonyolította le, 
aki egyben a szent városok császári , vagyonkezelője" is volt. 

Időközben az ifjú IV. Mehmed szultán elérte a kamaszkort, és a háremből a szelámlikba 
költözött. Ifjúi évei alatt különféle sportokat űzött az apródokkal a szerájiskolában, és korán 
kifejlődött az érdeklődése a vadászat iránt, ami uralkodása hátralevő részére a fő 
tevékenysége maradt. 

A Turhán által sűrűn váltogatott nagyvezírek közül a tizenegyedik Bojunegri 
(Hajlotthátú) Mehmed pasa volt, akit 1656-ban egy felkelés során megbuktattak a janicsárok 
és a szpáhik. A katonák ezután egy szóvivőt választottak, aki felszólította a tizennégy éves 
Mehmed szultánt, jöjjön ki, és személyesen beszéljen velük, mert már elég érett férfinak kell 
lennie ahhoz, hogy egyedül is helytálljon szultánként. Mehmed azonban nem jött elő, hogy 
szemtől szembe álljon a zendülőkkel, akik végül további vérontás nélkül szétszéledtek. 
Turhán elkeseredettségében Köprili Mohamed pasát nevezte ki új nagyvezírnek, egy 
tanulatlan albánt, aki ekkor a hetvenegyedik életévében járt, viszont tartományi 
kormányzóként az eddigi tapasztalata azt sugallta, hogy rendkívüli adminisztratív 
képességekkel rendelkezik. Köprili Mohamed 1661-ben bekövetkezett haláláig szolgált mint a 
birodalom legrátermettebb  nagyvezíre — Szokoli Mehmed pasa óta. — Szigorú 
igazságszolgáltatással érte el a céljait, illetve a nagyszámú lázadó és a szultán törvényeit 
áthágó személy kivégeztetésével. 

Turhán régensi megbízása végül 1656-ban járt le, amikortól a fiát, IV. Mehmedet 
nagykorúnak tekintették. Mehmed viszont ezután sem mutatott nagyobb érdeklődést a 
kormányzás iránt, mint eddig, de Köprili amúgy is remekül kézben tartott mindent. A 
nagyvezír a halála előtt a következő tanácsokkal látta el az akkor a huszadik életévében járó 
fiatal szultánt: , Soha ne hallgass egy nő tanácsára, ne engedd egyik alattvalódnak sem, hogy 
túlságosan meggazdagodjon, mindig ülj lóháton, és a hadseregedet mindig meneteltesd!" 

Mohamed pasa utódja a nagyvezíri tisztségben a fia lett, Fázil Ahmed pasa, aki épp 
olyan rátermettnek bizonyult, mint az apja volt, ezáltal továbbra is lehetővé téve a szultánnak, 
hogy ne kelljen államügyekkel foglalkoznia. Így rengeteg szabadideje maradt, hogy 
egyfolytában vadásszon, míg végül ráragadt a Vadász Mehmed név. A szultán 
vadásszenvedélyét egy népszerű nóta az apja, Őrült Ibráhim szenvedélyével hasonlította 
össze: , Az apa a nőkért vadult, / A fia a vadakért." 

Mehmed a vadászatai miatt gyakran ment az edirnei szerájba, amelyet sokkal jobban 
kedvelt az isztambuli palotánál, így a látogatásai idővel egyre gyakoribbak, az ittlétei pedig 
egyre hosszabbak lettek. 1661-ben azután borzalmas pestisjárvány söpört végig Isztambulon, 
és hogy meneküljön előle, Mehmed az egész szultáni udvart Edirnébe költöztette át, ahol a 
következő tavaszig mást sem tett, csak vadászott. Ahogy Rycaut följegyzi, extravagáns 
vadászatai kimerítették az Edirne körüli vidék készleteit: 

,, .. Soha nem volt még Herceg ekkora nimród, ennyire fáradhatatlan vadász; soha 
nem nyugodott, mindig a mezőket járta lóháton, néha éjfélkor lovagolva fel a 
hegyekbe, hogy még korábban megláthassa a felkelő napot; ezzel a mértéktelen 
életvitellel kimerítette az udvarát és a szolgálóit, akik kezdték azt hinni, az apa 
szerelmes hajlamát könnyebb volt kielégíteni, mint a fiú vándorló hóbortjait és 
nyughatatlan szellemét. De a vadászatai nemcsak az udvarnak voltak megerőltetők, 
hanem fáradságosak és drágák is az egész országnak, ahol az embereket mind 
összehívták, amerre [a szultán] járt, és néha harminc-negyvenezren hajtottak neki az 
erdőben három vagy négy napon át, egész álló nap meg nem állva, csak hajtva egyre 
az összes madarat és vadat abban a körben, amelyben a vadászat napján a nagyúr 
leöli és elpusztítja őket kutyákkal, puskákkal és más módokon, bőséges zaj és ribillió 
közepette; habár ez az időtöltés önmagában véve törvényes, és kifejezetten dicséretes 
egy ilyen nagyszerű herceg esetében, ám a gyakori alkalmazása miatt terhet és 
elnyomást jelentett a népének, akik közül a télen sokan több éjszakát odakint töltöttek 
a hideg erdőben, és mivel nincsenek hozzászokva az effajta nehézséghez, sokan az 
életükkel fizettek a szultánjuk időtöltéséért. " 


Miután a pestisjárvány elmúlt, a nagyvezír rávette Mehmed szultánt, hogy térjen vissza 
Isztambulba, ahová végül 1662. március 30-án érkezett meg, majdnem három hónappal a 
huszadik születésnapja után. Evlija a következőképpen írja le az uralkodó küllemét ez idő tájt, 
melyből kiderül, hogy Mehmed minden ízében a tökéletes szultán benyomását kelti, 
leszámítva azt, hogy egyáltalán nem áll szándékában uralkodni, pusztán névlegesen: 


, Habár nagyon gyenge volt, amikor trónra lépett, megerősödött, amikor húszéves 
korában rákapott a terepsportokra. Széles volt a válla, erős a combja, termete 
magas, mint az apjáé, Ibráhimé; hatalmas ökle, mint a nagybátyjáé, Murádé, 
homloka nyílt, szeme szürke, arca pirospozsgás, kellemes hangja, testtartása pedig 
hercegi, röviden szólva tehát uralkodói a külleme. [...] Kicsi szakálla volt, nagy 
bajusza, és rendkívül kedvelte a terepsportokat. " 


Hadidzse Turhán ekkorra már visszavonult az aktív szerepvállalástól az állam 
kormányzásában, és felhalmozott vagyonát arra használta, hogy Musztafa aga építésszel 
meg az akkori válide szultán, Száfije, III. Mehmed anyja. Az általa rendelt küllije többek 
között egy mecsetet, egy kórházat, egy medreszét, egy mauzóleumot, közfürdőt, két 
szökőkutat és egy hatalmas piaccsarnokot foglalt magában - utóbbi Egyiptomi Piacként vagy 
Fűszerbazárként ismert. A komplexum végül a Jeni-dzsámi, azaz az Új Mecset (hivatalosan: 
Válide Szultán Új Dzsámija) nevet kapta. Az új mecsetet hivatalosan 1663. november 6-án 
adta át Turhán Szultán a fia, IV. Mehmed, és az egész udvartartása jelenlétében. 

1663 elején Fázil Ahmed pasa hadjáratot indított a Habsburgok ellen, és Mehmed 
szultán személyesen vezette ki az előcsapatot Isztambulból - azonban csupán Edirnéig, és a 
nyarat itt töltötte vadászattal, míg a nagyvezír a hadsereget vezette a hadjáraton. Rycaut 
szerint ezen a nyáron a szultán beleszeretett , egy bizonyos Aszan agába, a háreme egy élénk, 
fiatal tagjába, aki származását tekintve lengyel volt", és , olyan váratlan, heves érzelem tört rá 
iránta, hogy az se megalapozottnak, se tartósnak nem volt vélhető...". A vezírek végül 
meggyőzték Mehmedet, hogy mondjon le Aszan agáról, mire ,a szultán, akinek heves 
szeretete idővel csillapodott és kihunyt, elbocsátotta a kegyencét, és megtette kapidzsi 
basinak, vagyis palotaőrnek, napi százötven akcse fizetéssel". 

Mehmed ekkorra megalapította a saját háremét, amelyet mindig magával vitt a Topbkapu 
és az edirnei szeráj között tett utazásaira. A kedvence egy Rábia Gülnús Ümmetüllah nevű 

görög lány volt a krétai Rethimnonból, akit a sziget török megszállása kezdetén, még kislány 
korában raboltak el. Gülnús az udvar edirnei tartózkodása alatt 1664. június 5-én fiút szült 
Mehmednek, a későbbi II. Musztafát, aki húsz év óta az első fiú utód volt az Oszmán- 
dinasztiában, és a születését egyhetes ünnepségsorozatok követték Edirnében és Isztambulban 
is. Ahogy azt Rycaut írja, Mehmed az újszülött fia fölött érzett örömében szeretetével 
halmozta el Gülnús hászekit: 


, Ebben az időben a Nagyúr, habár a nyár heves hőségével nem törődve folytatta a 
sportjait és a vadászatot, azért kezdett valamivel több meleg érzelemmel viseltetni az 
asszonyai iránt, és megbékélt a másik nemmel, tekintettel kicsi fiára, aki ekkorra már 
játszani és gügyögni kezdett, s szórakozást ajánlott a nők lakosztályában; [a szultán] 
ekképpen szenvedélyesen szeretve a királynőjét, parancsot adott, hogy emeljék meg a 
jövedelmét és szolgáinak számát, s Drinápoly legjobb művészeit bízta meg, hogy 
készítsenek neki egy drágakövekkel teli koronát, hogy a fejét díszítse... " 


Mehmed még élő öccseit, Szelimet, Ahmedet és Szulejmánt a Topkapu szeráj Ketrecébe 
zárva tartották az apjuk, Ibráhim halála óta. A szultán a fia születése után ismét érvénybe 
akarta léptetni a testvérgyilkosság oszmán szokását, hogy megszabaduljon az öccseitől, de az 
anyja a védelmébe vette a másik hármat, bár azok nem is az ő fiai voltak. Turhán 
egyfolytában a három fogoly hercegen tartotta a szemét, és amikor Mehmed Edirnébe hívatta, 
őket is magával vitte, mert attól tartott, végeznek velük a távollétében. Mehmednek Turhán 
minden elővigyázatossága ellenére sikerült megöletnie Szelimet, a legidősebbet a három 
közül, de a másik két öccse életben maradt. 

Mehmed ameddig csak lehetett, az edirnei szerájban maradt, mert a gyűlölete Isztambul 
és a Topkapu szeráj iránt annyira heves volt, hogy az Rycaut szerint már-már 
megszállottságnak számított: 


, A Nagyúr mindezen idő alatt Drinápolyban (Edirne) maradt, és kimondhatatlanul 
élvezte az ottani udvarát, miközben a Konstantinápoly iránti utálata annyira 
megnőtt, hogy még a város nevét sem bírta hallani; és ha a vadászata közben 
véletlenül (amint mondják) arra az útra tévedt, amely oda vezet, s ezáltal 
emlékeztette őt a helyre, azonnal visszafordult onnan, mint aki valamilyen végzetes 
hibát igyekszik kijavítani, vagy olyan ösvényt akar kikerülni, mely megállíthatatlanul 
a romlás felé viszi." 


Mehmed csak 1665 nyarának végén döntött úgy, hogy Edirnéből visszatér Isztambulba, 
de mielőtt még megtette volna, a Topkapu szeráj háremének nagy részét tűz emésztette el. A 
helyreállítási munkálatok azonnal megkezdődtek, és a hárem néhány hónap alatt ismét 
lakhatóvá vált. Ezalatt Mehmed Isztambul falain kívül, Davud pasa palotájában lakott, 
ahonnan időnként belovagolt a városba, hogy szemrevételezze a Topkapu szeráj újjáépítését, 
azonban egyetlen éjszakát sem töltött a császári palotában, amely felidézte benne 
gyermekkora félelmetes emlékeit. 

1673 nyarát egy kis palotában töltötte, amelyet Edirnétől északra építtetett, ahol néhány 
hétig egy új kedvesével enyelgett. Azonban az új hászekit - még ha átmenetileg is 
-félreállította, amikor Gülnús 1673 legutolsó napján egy újabb fiúnak adott életet, a későbbi 
III. Ahmed szultánnak. A herceg születését és az azt követő ünnepségeket dr. Covel, a perai 
angol követség lelkésze 1669-77 között jegyzi fel a naplójában: 


, Úgy történt, hogy a szultána (Gülnús) megszülte a második fiát ezen a ramaszon 
[ramadánkor], 1673 decemberében. A mulatságot elnapolták a Birámig [Ibarjám], 

azután viszont kétszeresen ünnepeltek; mindannyian megbolondultak három éjjelre s 
három nappalra, minden bolt nyitva volt, babérvirágokkal feldíszítve. Volt sok 
gyertyamasina szép képekkel, bábjátékok, tánc stb. A janicsárok szállása nyújtotta a 
legszebb látványt." 


Dr. Covel naplóbejegyzése 1674. július 17-én megemlíti, hogy Mehmed szenvedélyre 
lobbant egy gyönyörű prostituált iránt, aki a hírhedt Szpordzsa szultána szolgálatában állt. 
Arról is beszámol, hogy a nagyvezír testőreinek parancsnoka szintén beleszeretett a lányba, 
akit magával vitt, és orgiák egész során osztozott rajta. Szpordzsa feldühödött, és panaszt 
emelt a szultánnál, aki megfojtatta a parancsnokot, a lányt pedig bevette a háremébe. 

Mehmednek összesen tizenegy gyermeke született, négy fiú és hét lány. Öt ágyasától 
tudunk Gülnúson kívül, aki mindig is a kedvese maradt, bár Mehmed 1675-ben egy lengyel 
ágyasát tette meg hászekijének, miután az egy fiúgyermekkel ajándékozta meg. 

Rycaut följegyzi, hogy 1675 tavaszán Mehmed minden más elfoglaltságot félretett, 
hogy megülhessen egy sor ünnepet, először is fia, Musztafa körülmetélését, mely 
ünnepségsorozat önmagában tizenegy napig tartott. Ezeknek az eseményeknek látványos 
kellékei voltak a nahilok, a felvonulásokon körbevitt különböző alakzatú dekorációk - amint 
Rycaut írja: 


, Ezen a napon a Nagyúr a fiával, az ifjú herceggel a sátrukba ment, melyet a város 
közelében a síkságon állítottak fel, pazarul feldíszítve, és amely valóban nagyon 
uralkodói és fényűző volt. Mindegyik nagy férfiú, a vezír, a mufti és mások is 
felállíttatták saját pavilonjaikat. Ezek között állt egy igen fenséges trón, fölötte 
aranybrokát baldachinnal, melyet két magas szilfa árnyas lombjai között feszítettek 
ki, és amely a ráaggatott lámpásoknak köszönhetően esténként tindökletes látványt 
nyújtott [...] A sátrakkal szemközt több póznát állítottak fel, melyek közé esténként 
különböző formájú lámpásokat aggattak, minden éjjel változtatták őket, s ez nagyon 
tetszetős látványt nyújtott. A fénynél esténként többféle előadást mutattak be, például 
birkózást, táncot és éneket, néha pedig török komédiákat adtak elő, melyek kizárólag 
bohózatok meg néhány nevetséges dialógus, végül pedig az est szórakozásai 
tűzijátékkal értek véget, amely olyan nagy volt, hogy (állítólag) 240 embert 
alkalmaztak, akik négy hónapon át gyártották őket, de ennek ellenére jobbak 
készülnek a keresztény világban. Mindössze egy múlta felül a többit, s ez egyfajta 
rakéta volt, amely nagyon magasra felrepült, tűzcsóva nélkül, mint az egyszerűbbek, 
de ez egy kis tömör gömböt vitt magával, mely vörös tűzből állt, mint egy csillag, és 
felfelé haladtában nem adott hangot, de felérve szétrobbant. Ezek voltak hát az estek 
időtöltései. Nappal a teljes kézművesség és iparosság - egyik az egyik napon, a másik 
a következőn - elhaladt a sátrak előtt, mindegyik felajánlva az ajándékait, miközben 
élőkép és felvonulás keretében mutatták be különféle mesterségeiket. Mindez tizenöt 
napon át folytatódott. Ezen a május 25-én ünnepélyes felvonuláson meneteltek a 
janicsárok az összes főtisztjükkel. A nagy férfiúk közül pedig a vezír, a mufti és a kul- 
ogli [Szarikcsi pasa/, az első a jobb kézen, a második középen; utánuk jött az ifjú 
herceg, akit majd körülmetélnek, különösen gazdagon feldíszített lován, turbánján 
meg a mellén felettébb sok és nagy gyémánttal. E felvonuláson négy kis nahilt is 
vittek, meg két nagyot, olyan magasakat, mint egy hajó árboca, s ezeket száz 
rabszolga vitte, majd letette a szeráj elé egy diadalmas piramis formájában, 
tizenhárom osztagban, aranybrokáttal díszítve. [ ...] 

Huszonhetedikén, mely Mohamed születésének napja, a Nagyúr nyilvánosan 
kilovagolt Szelim szultán mecsetjéhez, ahová csak a saját udvartartása kísérte el. Az 
apródjai gazdag, aranyos ruhába voltak öltözve, a fején mindegyik egy nagy 

drágakővel díszített tollat viselt. A Nagyúr mögött lovagolt az ifjú herceg, akit azon 
az estén körülmetéltek. Ezen ünnep alatt rengeteg embert etettek a Nagyúr 
költségére, és vagy kétezret körülmetéltek, akik közül mindegyik kapott egy takarót és 
napi három akcse fizetséget élete végéig. " 


Dr. Covel figyelte a felvonulást I. Szelim mecsetjéhez, és naplójegyzetében leírja a 
szultán külsejét, amint ellovagolt előtte: 


, Erősen napbarnított ember, az arca fénylik, szép, nagy szeme van, fekete és 
csillogó; az orra kissé hosszú, a végén horgas, a homloka magas és domború, 
szemöldöke dús, szakálla fekete, ritkás, és nem túl hosszú [...] Roppant fenséges volt 
a tartása, de nemcsak fenséges tudott lenni, hanem félelmet keltő is, ha úgy akarta. 
Nagyon lesoványodott és beteges volt (három vagy négy évvel ezelőtt), de mostanra 
kellően kikerekedett, és ismét egészséges... " 


Két héttel a körülmetélés után újabb ünnepség kezdődött, amikor Mehmed a lányát, 
Hadidzsét feleségül adta Szarikcsi pasához, az egyik muszáhibhoz. Hadidzse még túl fiatal 
volt a házasság elhálásához, ahogy azt Rycaut megemlíti a két hétig tartó ünnepségsorozat 
utolsó napjainak leírásánál: 


,, Miután ezeket az ajándékokat a vőlegény átadta a menyasszonyának, a következő 
ajándékok a Nagyúrtól származtak a lányának, melyeket hozomány helyében kapott 
a keleti országok szokásának megfelelően. Ezért e hónap tizenkilencedik napján az 
ajándékokat az udvar összes magas rangú személye a legiünnepélyesebb 
felvonulással vitte át a vőlegény házához, melyek a következők voltak: két cukorból 
készült kert, negyven kis nahil, nyolcvanhat öszvér házi holmikkal megrakva, tíz 
szolga a [hercegnő] ruháival, csizmáival, cipőivel stb., melyek szintén gyöngyökkel 
voltak kirakva. Ezután jöttek az övekbe kötött ékszerek, karperecek és így tovább, de 
tarka összevisszaságban, nem olyan rendezetten, mint azok, amelyeket a vőlegénye 
küldött. A házi holmik le voltak takarva, de néhol nyitva hagyták őket oldalt, hogy 
látni lehessen: a párnák gyöngyökkel vannak kirakva, mások pedig bársonyból 
készültek aranydíszítéssel. Végül tizenkét kocsi következett rabszolgákkal meg 
harminchat szerecsen eunuch. 

Huszonharmadikán a menyasszonyt a vőlegénye palotájához vitték egy 
ünnepélyes felvonuláson, két hatalmas nahillal, melyek ugyanolyan alakúak és 
nagyságúak voltak, mint amilyeneket a herceg parádéján vittek, két kisebbet 
ezüstből. A menyasszony egy szép hatlovas hintóban ült, melyet eztüstlemezek 
borítottak, az oldalait pedig hosszú aranyszalagokkal díszítették. Ez előtt ment a 
kizlar agaszi, vagyis a nők szerecsen főeunuchja, mögötte pedig négy hatlovas kocsi 
és még huszonegy négylovas, mindegyikben két eunuchhal. Azután valamivel hátrébb 
ott jött a hászeki, avagy a menyasszony királynő anyja egy csupa ezüstlemez borítású 
hintón, melyet még tíz másik kocsi kísért. A következő éjjelen a menyasszonyt csak 
odakísérték a nászszobához, mivel még nem volt elég érett a házasság elhálásához. 

Mindezt nagy ünnepség kísérte a vőlegény udvaránál, ugyanazokkal a 
látványosságokkal és tűzijátékokkal, melyeket a sátraknál lehetett látni, illetve itt 
még kötéltáncos is volt, aki lecsúszott egy kötélen, mely Szelim szultán mecsetjének 
tornyához volt rögzítve, és ez majdnem végzetesnek bizonyult az egyik számára, aki 
egy fiúval a hátán csúszott le, mivel amikor húsz méterre lehetett a földtől, a kötél 
elszakadt; de előbb egy fára, majd egy emberre esett, és [a kötéltáncos] kis sérüléssel 
megúszta. Ezen mutatványok közül a leglenyűgözőbb az volt, amikor egy ember 

fölment egy kötélen, mely olyan magas volt, mint Szelim szultán minaretjének avagy 
tornyának második erkélye, amely pedig olyan magas, mint általában a mi 
templomtornyaink Angliában. Egy másik pedig kezével egy kötélen lógva, kinyújtott 
testtel tizenkétszer körbefordította magát a kezével. A Nagyúr mindeme 
látványosságoknak állandó szemlélője volt. 

Így értek véget hát ezek az ünnepségek, a muszáhib avagy a kedvenc nagy 
megbecsülésben állt a hercegnél, és nagy tiszteletben mindenkinél, bár volt valami, 
ami megzavarta kissé a boldogságát, nevezetesen az, hogy a hercegnő még nem volt 
alkalmas az elhálásra, mert ha ez idő előtt meghalna, minden ékszerének és 
vagyonának vissza kellene kerülnie a Nagyúrhoz, mindamellett pedig vissza kellene 
fizetnie a Ihercegnő] hozományát, ami állítólag Nagy-Kairó két teljes évi bevételének 
összegével felér; de akárhogy legyen is, ő mindenképpen fizetésképtelen lesz, mivel 
azt mondják, már így is háromszáz zacskó arany a tartozása. " 


Mehmed 1676-ig továbbra is elsősorban az edirnei szerájban tartózkodott, ekkor 
azonban váratlanul bejelentette, hogy ismét a Topkapu szerájba kívánja telepíteni az 
udvartartását. Isztambul közelébe érve azonban először Davud pasa palotájában szállt meg a 
város falain kívül, ahonnan több palotát is meglátogatott a Boszporusz partján. A Topkapu 
szerájt azonban mindvégig megszállottan igyekezett elkerülni, az ottani háremmel szembeni 
régi fenntartása még azt is megakadályozta, hogy akár csak egyetlen éjszakát is eltöltsön 
gyermekkora rémálmainak rettegett labirintusában. 

Hadidzse Turhán válide szultán 1682-ben, ötvenkét éves korában halt meg, miután 
harmincnégy évvel túlélte a férjét, Ibráhimot. A gyászolókat Mehmed szultán vezette, amint 
Turhán földi maradványait a hatalmas türbéhez vitték, amelyet ő építtetett a Jeni-dzsámi, az 
Aranyszarv-öböl mellett emelt szultáni mecsetegyüttes mögött. A francia utazó, Grelot 
mindössze két évvel Turhán Szultán halála előtt feljegyezte róla, hogy ő , a legnagyszerűbb és 
legszellemesebb (spirituelle) hölgy, aki valaha is élt a szerájban", és hogy illő hozzá, hogy , az 
ottomán építészet egy gyöngyszemét hagyja az utókorra, hogy mindörökké emlékeztető 
emlékművéül szolgáljon, milyen nagylelkű is volt". 

A következő évben Merzifonlu Kara Musztafa pasa nagyvezír meggyőzte a szultánt, 
hogy óriási hadjáratot indítson Bécs ellen, mondván, hogy amikor az osztrák főváros török 
kézre kerül, , minden keresztény engedelmeskedni fog az oszmánoknak". A törököknek Bécs 
elfoglalására tett kísérlete csúfos kudarcba fulladt, és két hónapi ostrom után 1683 nyarán a 
legyőzött sereg fejvesztve menekült, az élen Kara Musztafa pasával. A nagyvezír 
visszavezette a serege maradékát Nándorfehérvárra (a mai Belgrád), ahol a szultán 
lefejeztette. 

Az oszmán vereség a Szent Liga létrehozására ösztökélte Európa keresztény hatalmait, 
hogy egy újabb keresztes hadjáratot indítsanak a törökök ellen. XI. Ince pápa támogatásával 
Ausztria, Lengyelország és Velence küldöttei találkoztak 1684 márciusában, és a következő 
évben több fronton is támadást indítottak oszmán területek ellen, amivel kezdetét vette egy 
harminc éven át tartó háború. Egy sor oszmán vereség következtében már félő volt, hogy 
maga Isztambul is ostrom alá kerülhet, aminek hatására az ulema és a város lakossága is azt 
követelték, hogy a szultán - aki a jelek szerint minderről semmit sem tudott az örökös 
vadászatai miatt - mondjon le a trónról. 

A mufti, Mehmed efendi figyelmeztette a szultánt, hogy ha nem hagy fel a vadászattal, 
és nem összpontosítja figyelmét az államügyekre, veszélybe kerül a trónja. Mehmed a 
figyelmeztetés hatására egy hónapra felhagyott a vadak üldözésével, de ennek következtében 
olyan boldogtalan lett, és annyi álmatlan éjszaka gyötörte, hogy végül is visszatért a 
vadászathoz. 1687. november elején azután az isztambuli csapatok fellázadtak, és a lakosság 
nagy része is csatlakozott hozzájuk, majd elfoglalták a várost; a lázadók ezután az Aja 

Szofiánál összegyűltek, és követelték, hogy a szultánt mozdítsák el a trónról, és az öccsét, 
Szulejmán herceget, akit mindenki nagyon tisztelt a vallásossága miatt, tegyék meg helyette 
szultánnak. 

Ekkor azonban hírét vették, hogy Mehmed épp most küldte néhány szolgáját, hogy 
megöljék az öccseit, Szulejmán és Ahmed herceget, hogy ne ültethessenek mást a helyébe. 
Minderről azonban tudomást szerzett a bosztandzsi basi, a szultán testőrcsapatának vezetője, 
aki erős őrséget állított a Topkapu szeráj Ketrece köré, hogy megvédje a két herceget. Az Aja 
Szofiánál összegyűlt nép ekkor ismét követelte Mehmed szultán lemondását, illetve ki is 
végezték volna, ha nem sikerül lecsillapítania őket Köprili Musztafa pasának. Ő rábeszélte 
őket, küldjenek képviselőket a szultán elé, azzal a követeléssel, hogy mondjon le a trónjáról 
az öccse, Szulejmán javára. 

A szultán először nem akarta elfogadni, hogy elvesztette a hatalmát, de a küldöttek 
kerek-perec megmondták neki, hogy ha nem hajlandó önmagától lemondani, a lázadók erővel 
fogják kényszeríteni. Mehmed végül megadta magát, mondván: , Mivel látom az égi 
felháborodást, melyet a muzulmánok bűnei vívtak ki, a saját fejemre hullani, menjetek hát, és 
mondjátok meg fivéremnek, hogy Isten akarata hallatszik a nép szájából, így ő az Oszmán 
Birodalom kinevezett kormányzója!" 

IV. Mehmedet 1687. november 8-án fosztották meg a trónjától, azután pedig a 
Ketrechez vezették, ahol a két testvére, Szulejmán és Ahmed bebörtönözve éltek az egész 
uralkodása alatt, leszámítva egy-egy edirnei kirándulást. Mehmed élete hátralevő öt évét a 
Kafeszban töltötte bezártan. Soha többé nem élvezve a vadászat örömeit, amely kora 
fiatalsága óta élete legnagyobb szerelmét jelentette. A királyi hajsza véget ért, a vadászt 
ketrecbe zárták. 

TIZENEGYEDIK FEJEZET 


A hercegek Ketrece 


mikor harminckilenc évig tartó uralkodása után IV. Mehmedet megfosztották a 

trónjától, a legidősebb fia, Musztafa huszonhárom éves volt, és az ezt megelőző 

évszázadokban az eltávozott szultán legidősebb élő fiaként ő örökölte volna a trónt, 
azonban némi tanakodás után inkább Mehmed öccse, Szulejmán mellett döntöttek az utóbbi 
hetven évben alkalmazott szeniorátus alapján, így hát Musztafát az öccsével, Ahmeddel 
együtt a Ketrec börtönébe zárták az apjuk mellé, ezzel egy időben a nagybátyjuk ugyanebből 
a börtönből szabadult ki, hogy II. Szulejmánként trónra lépjen. 

Szulejmán öccse, Ahmed továbbra is a Ketrecben maradt, ahol még soha nem gyűlt 
össze ennyi királyi rab, nevezetesen egy letett szultán és három herceg. Fogságuk azonban 
ekkorra már jóval enyhébbnek volt mondható, mint a régi időkben, különösen amikor a 
foglyokat átvitték az edirnei szerájba, mivel az ottani Ketrec még kevésbé hasonlított 
börtönre, mint a Topkapu szerájban lévő. 

Szulejmán harminckilenc évet töltött fogolyként, ami idő alatt kitanulta a kalligráfiát, és 
ideje legnagyobb részét a Korán részleteinek másolásával, illetve imádkozással töltötte. 
Amikor a bosztandzsi basi érte jött, hogy kiengedje a Ketrecből, Szulejmán azt hitte, a bátyja 
ki akarja végeztetni, ezért Cantemir szerint a következő szavakat intézte a testőr-csapat 
vezetőjéhez: , A halhatatlan Isten nevére, miért zavarod meg a nyugalmamat? Könyörögve 
kérlek, engedd, hogy békében töltsem el a cellámban azt a néhány napot, amim még hátravan, 
és hadd uralkodjék a bátyám az Oszmán Birodalom felett; ő az uralkodásra született, én pedig 
az öröklét tanulmányozására!" Cantemir szerint a bosztandzsi basi erre a következőt 
válaszolta: , yLegfényességesebb Uralkodó, meg kell hajolnod a muzulmánok esedező kérése 
és akarata előtt!c, s ezekkel a szavakkal mintegy kirángatta őt a cellájából, majd a trónhoz 
vezette." 

Szulejmán ekkor a negyvenhatodik életévét taposta, és a Ketrecen kívül eddig sehol 
máshol nem járt, leszámítva azt a néhány kirándulást, amelyet testvérével, Ahmeddel, és a 
megboldogult Hadidzse Turhánnal tett. Nem lehettek ágyasai, amíg a Ketrecben élt 
bebörtönözve, de a kiszabadulása után sem mutatott különösebb érdeklődést a nők iránt, 
mivel inkább a szellem embere volt, és fölöttébb vallásos. Így az Oszmán Birodalom 
történetében először fordult elő, hogy egy szultánnak nem volt saját háreme. Az édesanyja, 
Szálihe Dilásub lett a válide szultán a fia trónra lépésekor, de amikor két évvel később 
elhunyt, a nők vezető nélkül maradtak a háremben. A korábbi hászekit, Rábia Gülnús 
Ümmetüllahot, a fogoly Musztafa és Ahmed hercegek anyját a Harmadik Dombon álló Régi 
Palotába száműzték, így a Topkapu szeráj háreme valósággal üres maradt, mindössze néhány 
nőt leszámítva, illetve az őket őrző egypár szerecsen eunuchot. 

Szulejmán első szultáni intézkedéseként újra kinevezte Szijávus pasát nagyvezírnek. 
Emez azonnal szembe találta magát a janicsárok parancsnokával, aki az új szultánok trónra 
lépésekor szokásos zsoldot követelte a csapatainak. A nagyvezír nem tudta kifizetni a baksist, 
mivel nem sokkal korábban ellenőrzést tartott a szultáni kincstárban, és azt üresnek találta. A 
janicsárok erre az ulema, a vallási vezetők biztatására a nagyvezír palotájához vonultak. 


[106] 


Szijávus és a tisztjei az utolsó szálig harcoltak a janicsárok ellen, akik végül feldarabolták a 
nagyvezír holttestét, és a tagjait kidobálták a palota ablakain. Cantemir följegyzi, mi történt 
ezután: 


, . . Úgy feldühödve, aminőt a törökök még sosem láttak, betörtek a nők lakrészébe, és 
levágták a vezír feleségének meg húgának az orrát, kezét, lábát, majd meztelenül 
kivonszolták őket az utcára, és egyéb gyalázatos dolgokat műveltek a rabszolgákkal 
meg a szolgálólányokkal. Miután a vezír családját lemészárolták, kiéhezett 
Jfarkasokként átözönlöttek a városon, legyilkolva mindenkit, aki az útjukba került, 
mintha ezek is a vezír bűntársai lettek volna. Borzalmas dolgok történtek, és az egész 
város romba dőlt volna, ha az ulema, a felkelés fő elindítói sikeresen meg nem 
állítják: mivel látták a veszélyt, azonnal összegyűltek a császári palotában, és ott 
közszemlére tették Mahomet szandzsák-i serifjét la Próféta szent zászlaját], majd a 
kikiáltókon keresztül tudtul adták, hogy minden muzulmán - hacsak nem akarja, hogy 
hitetlennek tartsák - gyűljön össze ezen zászló alatt. Először Konstantinápoly lakói 
siettek oda, azután pedig a janicsárok, abbéli igyekezetükben, nehogy lázadóknak 
tartsák őket, a Próféta zászlajától függetlenül letették a fegyvert, és fennhangon 
kiáltozták, hogy ők nem a szultán ellen fogtak fegyvert, hanem az ő áruló 
ellenségével, a vezírrel szemben, akit meg is büntettek; most pedig készen állnak, 
hogy megtegyenek bármit, amit a Szultán szükségesnek ítél, mivel élet és halál urává 
tették őt." 


A janicsárok a következő évben ismét fellázadtak, megint csak ámokfutást tartva a 
városban, ezért Szulejmán személyesen hívta össze Isztambul előkelőségeit egy tanácskozásra 
1688. március I-jén, rábeszélve őket, hogy gondoskodjanak saját védelmi erőkről. Ez a sereg, 
melynek maga a szultán állt az élére, részben nyugalmazott janicsárokból állt, akik időközben 
kereskedők és kézművesek lettek; a lázadást hamar leverték, és minden felkelőt legyilkoltak, 
aki nem menekült el idejében a városból. 

Mindezek ellenére a lakosság ekkorra már kiábrándult az új uralkodóból, aki éppolyan 
tehetetlenek bizonyult, mint az elődje. Ez az egyre növekvő elégedetlenség megijesztette 
Szulejmánt, aki épp ezért úgy döntött, hogy az udvart Isztambulból Edirnébe helyezi át, abban 
a reményben, hogy ott békét és nyugalmat talál. Azonban amikor kiadta a parancsot az 
indulásra, a lovászmestere közölte vele, nincs elég ló a szultáni istállókban, hogy a teljes 
udvart el tudják szállítani, a defterdár (kincstárnok) pedig azt mondta, nincs elég pénz több ló 
vásárlására. Cantemir a következőket írja: 


,, Szolimán megparancsolta, hogy az arany- és ezüstedényeket és ékszereket adják el 
a piacokon, és a pénzzel lássák el mindazzal, amire szüksége van. Így nehézségek 
árán, de bérelt lovakon és szekereken elindult Konstantinápolyból, ezáltal megelőzve 
a már kitörni készülő lázadást. " 

1. II. (Hódító) Mehmed (1451-81) 
(Gentile Bellini festménye, 1480) 


2. Nagy Szulejmán 
(1520-66) 


3. A királyi testórgárda egyik tisztje 4. A szerecsen eunuchok vezetője, 
a hárem kincstárnoka 


5. (túloldal fent balra:) III. Ahmed, 
a Tulipánkirály (1703-30) 


6. (túloldal fent jobbra:) 
III. Szelim (1789-1807) 


7. (túloldal lent balra:) A palotaőrség 
parancsnokának írnoka 


8. (túloldal lent jobbra:) A fehér 


eunuchok vezetője, a Boldogság 
Kapujának legfőbb óre 


9. (fent:) IV. Musztafa (1807-08) 


10. (lent balra:) A szultáni 
főszolgálattevő 


11. (lent jobbra:) A szultán udvari 
főkóstolója 

12. A cukrászok céhe a céhek felvonulásán 


13. (túloldal:) A szultán és udvara a Belső Palotában 


14. Pazar kajikok a Boszporuszon 


15. II. Mahmud (1808-39) 


16. Abdülaziz (1861-76) 17. V. Mehmed Resád (1909-18) 


18. Háremhölgy (Abdülmedzsid kalifa festménye) 


19. A Díván, a császári tanácsterem 


20. Arz Odasi, az audienciaterem 


Szulejmánt Edirnében érte utol a halál 1691. június 22-én, miután megadta magát 
annak, amit Cantemir , makacs ödémának" nevez. Az elhunyt szultán holttestét jegelve 
Isztambulba vitték, ahol a Szülejmanijében temették el híres névrokona, I. Szulejmán 
türbéjébe. Cantemir a II. Szulejmán uralkodásáról szóló fejezetét az elhunyt jellemzésével 
zárja, akinek az egyedüli említésre méltó erénye a jelek szerint a szentéletűsége volt: 


,, Szolimánnak [...] nagy volt a teste, alacsony a termete, sápadt és püffedt az arca, 
a szeme olyan, mint egy ököré, fekete, téglalap alakú szakállában néhány ősz szál, 
felfogása nehézkes, és könnyen hajlott a szolgái suttogására. [...] De nem volt a 
török szultánok között egy sem, aki jobban kitűnt volna nála a szentéletűségben, 
ájtatosságban és a törvény megtartásában. " 


Szulejmánt az öccse követte a trónon II. Ahmedként, Ibráhim harmadik fiaként, akiből 
szultán lett. Az új uralkodót az edirnei szerájban övezték fel Oszmán kardjával, és nem az 
isztambuli Ejjüb-mecsetben. 

Ahmed negyvennyolc éves korában lett szultán, miután ötéves kora óta az egész életét a 
Ketrec foglyaként töltötte. Az anyja, Hadidzse Muazzez négy évvel korábban meghalt, így 
Ahmed uralkodása alatt nem is volt válide szultán. Bár Ahmednek nem lehettek ágyasai a 
Ketrec foglyaként, amint szultán lett, legalább két nőt választott a háremébe, Rábiát és 
Sájesztét, illetve még valószínűleg másokat is, csak az ő nevük nem maradt fenn. 

Rábia, a szultán hászekije 1692. július 10-én két fiúnak, Ibráhimnak és Szelimnek adott 
életet, az Oszmán-ház első ikerpárjának. Cantemir a következőket írja a születésükről és az 
azt követő ünnepségről, mely Donanmaként ismert: 


,... az 1104. évben (1692-ben) a Szultánnak Konstantinápolyban ikrei születtek, név 
szerint Szelim és Ibráhim. Mivel ez soha sem történt egyik szultánnal sem eddig, a 
törökök, akik ezt előjelnek tartják a jövőbeli sikerességüket illetően, nyolc teljes 
napot áldoznak a birodalom teljes területén az ünneplésre, minden nap és minden 
éjjel megtünnepelve a Donanmát, és egyéb sportokra, melyek szokásosak ilyen 
alkalmakkor." 


Szelim herceg 1693. május 15-én meghalt, Ibráhim pedig 1714-ben. Ahmed szultánnak 
még három lánya is született három különböző háremhölgyétől, de úgy tűnik, egyikük sem 
élte túl a csecsemőkort. 

Eközben 1693. január 6-án a trónjától megfosztott IV. Mehmed szultán is elhunyt az 
edirnei szeráj Ketrecében, a különböző történetírók véleménye szerint vagy köszvényben 
vagy depressziótól vagy mérgezésben. Mehmed mindössze négy nappal élte túl az 
ötvenegyedik születésnapját. Holttestét Edirnéből visszavitték Isztambulba, ahol az édesanyja, 
Hadidzse Turhán türbéjébe temették el a Jeni-dzsámi mögött. 

1695. február 6-án II. Ahmed is elhunyt az edirnei szerájban, az ő halálának oka szintén 
ismeretlen (ödéma, depresszió vagy szélütés). Tizenkilenc nappal az ötvenkettedik 
születésnapja előtt halt meg, nem sokkal több, mint három és fél évnyi uralkodás után. Az ő 
holttestét is visszahozták Isztambulba, hogy a Szülejmanijében temessék el Nagy Szulejmán 
türbéjébe a testvére, II. Szulejmán mellé. Cantemir a II. Ahmedről szóló fejezetét az 
eltávozott szultán szokásos jellemzésével zárja: 


,, Természetét és hajlamát tekintve teljesen hasonlatos volt a testvéréhez, 
Szolimánhoz, csak ő kissé életvidámabb volt, bár nem éppen géniusz. 
Hallgatott a házi tisztek rágalmaira, és az ő felbujtásukra gyakran a legkisebb okért 


változtatott a legkomolyabb ügyeken. Szeretett volna az igazságot szeretőként 
feltűnni, de az elméje gyöngesége miatt nem tudta tökéletesen ellátni egy bíró 
feladatát, és mindent elhitt, amit az érdekelt felek által megvesztegetett barátai 
mondtak neki. 

Nagy, fekete szeme volt, sápadt arca, kerek szakálla, mely vörösesbe hajlott, 
feketével keverve; hosszú, egyenes orra, közepes testalkata, kiálló hasa, amelyet 
inkább a vízkórságnak, semmint a hájnak köszönhetett. A vallásosságát és Mohamed 


törvényének megtartását tekintve azt mondják, valamivel mögötte maradt Szolimán 
bátyjának." 


A trónörökös elvileg Musztafa herceg, IV. Mehmed legidősebb fia lett volna, de 
Trabluszi Ali pasa nagyvezír Ibráhim herceget, II. Ahmed kiskorú fiát próbálta helyette a 
trónra ültetni. Nezir aga, a főkincstárnok azonban ügyesen megelőzte a nagyvezírt, kiengedte 
Musztafát a Ketrecből, és kikiáltotta az új szultánnak. 

A trónra lépő II. Musztafa felövezési szertartására szintén az edirnei szerájban került 
sor. A majdnem harmincegy éves új szultán a trónra lépését megelőző hét évet a Ketrec 
fogságában töltötte, azelőtt pedig főleg az edirnei szerájban élt, ahol az apja udvarának 
szabadabb szellemű légkörében az öccsével, Ahmeddel együtt sokkal közvetlenebb 
kapcsolatban álltak a külvilággal, mint azok a hercegek, akik a Topkapu szerájban 
nevelkedtek. Musztafa anyja, Rábia Gülnús Ümmetülláh az isztambuli Régi Palotában élt 
száműzetésben a férje, IV. Mehmed trónfosztása óta, de a fia most érte küldött, hogy 
csatlakozzék hozzá az edirnei szerájban, ahol válide szultánként elfoglalta a helyét. 


Balról jobbra: II. Szulejmán (1687-91), II. Ahmed (1691-95), 
II. Musztafa (1695-1703) 


Az új uralkodó a legnemesebb szándékokkal telve kezdte meg uralkodását, és kiadott 
egy hatt-i serifet, azaz szultáni dekrétumot, melyben bejelentette abbéli szándékát, hogy 
megszabadítsa a kormányt a korrupciótól, és hogy a hárem élvezetéről lemondva személyesen 
vezesse hadseregét a hitetlenek ellen, akik a birodalmát fenyegetik. Amint kijelentette: 


,, Mostantól a bujaság, a henyeség és a restség száműzetnek az udvarból. [...1 Épp 
ezért elhatároztam, hogy az Ur segítségével példás bosszút állok a hitetleneken, 


ezeken a pokolfajzatokon; és én magam fogom megindítani ellenük a szent háborút. " 


Az előkészületek megtétele után Musztafa megparancsolta Trabluszi Ali pasa 
nagyvezírnek, hogy gyűjtse össze a sereget Edirnébe. Amikor a szultán megszemlélte a 
tüzérséget, megállapította, hogy a nagy ágyúk szállítószekereit nem megfelelően ácsolták 
össze, amiért a nagyvezírt tette felelőssé, és azonnal ki is végeztette - de Cantemir szerint Ali 
pasa kivégzésének valódi oka az volt, hogy , az ifjú Ibráhimot akarta a trónra emelni Musztafa 
ellenében". 

Musztafa ezután Elmas Mehmed pasát nevezte ki nagyvezírnek, de a valódi hatalom a 
kinevezett sejhüliszlámnak. 

Musztafa 1695 júniusában vágott neki az első hadjáratának, és miután elfoglalt két 
várat, egy különösen véres ütközetben legyőzte a Habsburgokat, bár a győzelem sokkal több 
török katona életét követelte, mint osztrákét. A szultán ezt követően diadalmasan visszavonult 
Edirnébe, ahol kikiáltották Gázinak, és élete hátralevő részében Musztafa büszkén viselte a 
megtisztelő címet. 

Az Edirnébe hurcolt foglyok között volt egy gyönyörű német nő is, Anna Sophia von 
Wippach, akit a kisfiával, Heinrichhel együtt ejtettek foglyul, és miután Edirnébe hozták, a 
szultánnak adták mint háremhölgyet. Sem Annáról, sem a fiáról nem hallottak többet az után, 
hogy Musztafa háremébe került, bár biztos, hogy török neveket kaptak. 

Musztafa ágyasai közül még hatnak ismeretes a neve, akik közül a legjelentősebbek 
azok, akik később válide szultánok lettek, amikor a fiaik trónra kerültek. Musztafa elsőszülött 
fia, a későbbi I. Mahmud 1696. szeptember 2-án született; édesanyja Szálihe, egy ismeretlen 
származású rabszolgalány volt. A szultán második fiát, a majdani III. Oszmánt Sehszuvár, egy 
orosz származású rabszolganő hozta világra 1699. január 2-án. Musztafa utolsó kedvence, 
Hafisza öt fiút szült neki, többek között egy ikerpárt, de mindegyikük meghalt még 
csecsemőkorában, illetve egy lányt, az egyetlen gyermeküket, amelyik életben maradt. 
Musztafának összesen húsz gyermeke született mindössze hét éven belül, tíz fiú és tíz lány, 
akik közül tizennégyen még kiskorukban meghaltak. Mahmud és Oszmán később szultánok 
lettek, a lányokat pedig különböző pasákhoz adták feleségül; Emine hercegnő egymás után 
négyszer ment férjhez, mielőtt harminckét éves korában meghalt, miután az összes férjét 
túlélte. 

Eközben Musztafa öccse, Ahmed továbbra is a Topkapu szeráj Ketrecében élt, bár úgy 
tűnik, hogy valahányszor a szultán Edirnébe tette át a székhelyét, vagy hadjáratra indult, az 
öccse is átköltözött az edirnei szerájba. Ahmeddal együtt raboskodott fiatal unokatestvére, II. 
Ahmed fia, Ibráhim is. Cantemir följegyzi, hogy Musztafa különösen kedvelte Ibráhim 
herceget, akit mindig magával vitt az Isztambul és Edirne között tett útjaira. 

1697 nyarának elején egy hatalmas sereget vezetett Nándorfehérvárról (a mai Belgrád) 
egy újabb, a Habsburgok elleni hadjáratra. Ezúttal azonban legnagyobb szerencsétlenségére 
egy olyan sereggel találta szembe magát, amelyet Savoyai Jenő herceg, korának 
legnagyszerűbb tábornoka vezetett, aki Zentánál megsemmisítő vereséget mért a törökökre. 
Az oszmánok harmincezer katonája esett el, többek között Elmas Mehmed pasa is, a szultán 
pedig csak álruhájának köszönhette, hogy megmenekült a csatamezőről. A háborút követő 
békeszerződések hatalmas területi veszteségeket állapítottak meg az Oszmán Birodalom 
balkáni részén, ezzel véget vetve a , török vésznek", amely két és fél évszázadon át 
rettegésben tartotta az egész keresztény Európát. 

Musztafa szultán az edirnei szerájban keresett menedéket, ahol a környező vidéken 
vadászgatott, mint ahogy gyerekként az apja mellett tette, távol a hadseregnek és a népnek a 
katasztrofális uralkodásával szemben egyre növekvő elégedetlenségétől. 

1703 nyarának végén felkelés robbant ki Isztambulban a dzsebedzsik, vagyis a 


fegyverkovácsok között, akikhez hamarosan a janicsárok és a város szegényebb lakói is 
csatlakoztak. Amikor ennek a híre eljutott Edirnébe, Musztafa Isztambulba menesztette a 
titkárát, hogy csillapítsa le a zendülőket, ők azonban csak alaposan összeverték a titkárt, majd 
elkergették. Ezután mintegy ötvenezren összegyültek a hippodromon, és felkészültek, hogy 
Edirnébe vonuljanak. Amikor Musztafa ezt megtudta, odaküldte a nagyvezírjét, Rámi 
Mehmed pasát, hogy számoljon le a lázadókkal. Amikor a két haderő találkozott félúton 
Edirne és Isztambul között, a lázadók meggyőzték a katonákat, hogy álljanak ők is az ügyük 
mellé, mire a nagyvezírnek menekülnie kellett, hogy mentse az életét, és elbujdosott 
Isztambulban. Eközben az ekkorra már a katonákkal is megsokasodott lázadók Edirnébe 
vonultak, ahol azt követelték a szultántól, hogy adja ki nekik bizonyos főembereit és számos 
tanácsadóját, elsősorban Fejzullah efendit. Musztafának nem volt más választása, eleget 
kellett tennie a követeléseiknek, a lázadók pedig nem sokkal később halálra kínozták 
Fejzullahot, majd holttestét a folyóba dobták - ahogy Cantemir írja - , mintha egy hitetlen 
kutya lett volna, aki még temetést sem érdemel". 

Musztafa ezután megerősítette a lázadók által kiválasztott vezetőket, és Dorodzsán 
Ahmed pasát nevezte ki új nagyvezírnek Rámi Mehmed pasa helyére, akivel kapcsolatban 
megígérte a lázadóknak, hogy azonnal kiadatja őt nekik, amint megtalálják. A zendülőknek 
azonban ez nem volt elég, mivel eddigre már elhatározták, hogy megfosztják Musztafát a 
trónjától bebörtönzött öccse, Ahmed javára. Amikor Musztafa ezt megtudta, nem volt képes 
eldönteni, mit tegyen, lemondjon, vagy végezzen-e az öccsével, ahogy a főemberei 
tanácsolták. Musztafát azonban nem vitte rá a lélek, hogy megölesse a testvérét, ezért inkább 
úgy döntött, lemond a trónról, és ahogy Cantemir írja, , az isteni gondviselésre bízza magát". 

Ahmed herceg ez idő tájt az edirnei szeráj Ketrecében raboskodott. Cantemir leírja, 
miként ment a szultán az öccséhez, hogy közölje vele, mostantól őt illeti meg a trón, ezután 
pedig Musztafa helyet cserélt a Ketrecben Ahmeddel: 


, [Musztafa] így hát odamegy az öccséhez, és nagy szeretettel átölelve őt, elmondja 
neki, hogy mindenki azt kívánja, miszerint neki kell a trónra ülnie, és elsőként 
üdvözli az új szultánt. Távozásakor pedig így szól hozzá: xEmlékezz rá, testvér, hogy 
amíg én ültem a trónon, te a legteljesebb szabadságot élvezted; remélem, te is 
ugyanezt engedélyezed nekem! Továbbá ne feledd azt sem, hogy bár valóban joggal 
megillet téged az a trón, melyen apád és bátyád ült előtted, de az előrejutásod 
eszközei áruló lázadók, akiknek ha megengeded, hogy büntetlenül maradjanak, 
hamarosan veled is úgy fognak majd bánni, mint velem!x" 


Musztafát 1703. szeptember 22-én fosztották meg a trónjától Edirnében, és az öccse 
még aznap szultán lett III. Ahmed néven. Musztafát Isztambulba vitték, ahol a Topkapu szeráj 
Ketrecébe zárták, ahol még ugyanebben az évben, december 29-én meghalt. A halálát 
ödémának tudták be, de felröppentek olyan hírek is, hogy esetleg megmérgezték. A halála 
utáni napon a Jeni-dzsámi türbéjébe temették az apja, IV. Mehmed mellé. 

Musztafának két fia maradt életben, a későbbi I. Mahmud és III. Oszmán szultán, akiket 
a nagybátyjuk, III. Ahmed a Topkapu szeráj Ketrecébe záratott. Érdekes módon Cantemirnek 
nincs tudomása ennek a két hercegnek a létezéséről, mivel a II. Musztafa uralkodásáról szóló 
fejezetét azzal zárja, hogy a trónfosztott szultánnak elhunytakor már egyetlen élő fia sem volt: 


,, Boldogabb volt az uralkodása első éveiben, mint az utolsókban. A természet 
kegyesebb volt hozzá, mint az elődeihez; bölcs ítéleteket hozott, józanul és 
megfontoltan gondolkozott; a közpénzek gyűjtésében és szétosztásában nem volt sem 
tékozló, sem szűkmarkú; igazságos volt, jó íjász és lovas, és mélyen vallásos. [...] 
Átlagos testalkatú volt, az arca kerek, és pirossal meg fehérrel ékesített; a szeme kék, 


a szemöldöke pedig vékony és szőke. Tavasszal szeplők jelentek meg az arcán, 
amelyek telente ismét eltűntek. Egyetlen élő fiat sem hagyott maga után, habár 
többet is nemzett. Különösen kedvelte Ibráhimot, a nagybátyja, Ahmed fiát, akit 
mindig magával vitt, és állítólag az utódjának nevelt arra az esetre, ha leszármazott 
nélkül halna meg." 


Ibráhim szintén a Ketrecben raboskodott, ahol 1714. május 4-én halt meg. Cantemir a 
halálát a II. Musztafa uralkodásáról szóló fejezete végén futólag említi: , Reményteljes volt, és 
jóindulatú herceg. Miután eljöttem Konstantinápolyból, hallottam, hogy meghalt ott." 

Musztafát három felesége élte túl: Szálihe, I. Mahmud édesanyja; Sehszuvár, III. 
Oszmán anyja, és Hafisza, az elhunyt szultán utolsó kedvence. Szálihét és Sehszuvárt a Régi 
Palotába száműzték Musztafa halála után, Hafiszát pedig feleségül adták Ebubekir efendihez, 
az idős államtitkárhoz - ez egyike azon ritka példáknak, amikor egy elhunyt szultán 
feleségének megengedték, hogy újra férjhez menjen, miután az ura meghalt. Hafisza hevesen 
ellenezte a házasságot, ahogy ezt elmondta Lady Mary Wortley Montagunak, az angol 
nagykövet, Edward Wortley Montagu feleségének, aki 1717-ben érkezett Isztambulba. Lady 
Mary egy 1718. március 10-ével keltezett levelében ír egy barátnőjének Hafiszáról: 


,, Meglátogattam Hafisza szultánát, aki a korábbi uralkodó, Musztafa kedvence volt. 
Azé a szultáné, akit mint tudod (vagy lehet, hogy nem tudod), leváltott az öccse, a 
jelenlegi szultán, és aki néhány héttel ezt követően meghalt, általános vélekedés 
miatt azért, mert megmérgezték. Rögtön a halála után a hölgynek azt a határozott 
parancsot adták, hogy hagyja el a szerájt, és válasszon magának férjet a Porta nagy 
hatalmú emberei közül. [...] Mire ő a szultán lába elé vetette magát, és könyörgött 
neki, hogy inkább döfje le egy törrel, semmint ilyen megvetéssel bánjon a bátyja 
özvegyével.  Szívet tépő fájdalmában azzal érvelt az uralkodónak, hogy 
szerencsétlenségében csak az enyhíti bánatát, hogy öt herceget adott az Oszmán- 
dinasztiának, de mivel mind az öt fiú meghalt, és csak egyetlen lány maradt életben, 
így ezt a kifogást nem fogadták el, és kötelezték a választásra. Végül Ebubekir 
efendi, az állam titkára mellett döntött, aki nyolcvanéves is elmúlt, mivel 
egyértelműen bizonyítani akarta a világ előtt, hogy mindenáron meg akarja tartani 
az esküjét, miszerint második férj nem jöhet az ágya közelébe, és ha már 
mindenképpen választania kell valakit, aki a feleségének nevezheti, azért az efendi 
mellett dönt, mert tízéves lány korában ő mutatta be elhunyt urának. Azt viszont soha 
nem engedte meg [az efendinek], hogy egyszer is meglátogassa őt, habár most már 
tizenöt éve, hogy a házában él, ahol minden idejét szakadatlan gyászolással tölti, 
olyan állhatatossággal, amely szinte ismeretlen a keresztény világban, különösen egy 
huszonegy éves özvegynél, mivel [Hafisza] most harminchat éves." 


Lady Mary ezután azzal folytatja, hogy miket mesélt a II. Musztafát még mindig 
keservesen gyászoló Hafisza arról, hogyan éltek a szultán háremében. 


, A szultána úgy tűnt, jó hangulatban van, és a legnagyobb udvariassággal beszélt 
velem. Nem mulasztottam el a lehetőséget, hogy a lehető legtöbbet megtudjak a 
háremről, mely annyira teljesen ismeretlen előttünk. [Hafisza] biztosított róla, hogy 
a történet, miszerint a szultán elejti a kendőjét, tökéletes kitaláció, és hogy ebben az 
esetben a módszer nem több annál, mint hogy a kuzlár agát elküldi a hölgyhöz, hogy 
jelezze, ura őt választotta. Ezt hallván a többiek azonnal gratulálnak neki, majd a 
fürdőbe vezetik, ahol a legelőnyösebb és legszebb módon illatosítják és öltöztetik. A 
Császár a látogatását fejedelmi ajándékkal előzi meg, csak ezután lép a hölgy 


lakosztályába. Arról sincs semmi szó, hogy a hölgynek az ágy lábától kellene 
bekúsznia. Hafisza azt mondta, a szultán mindig a rangsorban az elsőt választotta, és 
nem a legidősebb fia anyját, ahogy azt más írók próbálják elhitetni velünk. Néha a 
szultán az összes háremhölgye társaságában szórakozik, akik ilyenkor nagy körben 
körülállják, és azt is bevallotta nekem, hogy mind készek meghalni a féltékenységtől 
és irigységtől, amint azt a boldog társukat látják, akinél a szultán bármi jelét is adja, 
hogy jobban kedveli a többinél. [...] 

Egyszer sem említette a szultánt könny nélkül a szemében, bár úgy tűnt, nagy 
kedvét leli a diskurzusban. 3A múltbéli boldogságom - mondta - csak álomnak tűnik 
számomra, ugyanakkor nem tudom elfelejteni, hogy az emberiség legnagyszerűbb, 
legdrágább lénye szeretett egykor. Az összes többi közül választattam azért, hogy 
elkísérjem minden hadjáratára. Nem is éltem volna őt túl, ha nem szeretem olyan 
szenvedélyesen a hercegnőt, a lányomat, bár minden iránta érzett gyengédségem alig 
volt elég ahhoz, hogy ne dobjam el az életemet, amikor elveszítettem őt. Teljes 
tizenkét hónapot töltöttem anélkül, hogy láttam volna a fényt. Az idő enyhítette a 
fájdalmamat, de még most is heti több napon könnyeimet hullatom az én szultánom 
emlékére.x A szavaiban nem volt semmi színészkedés, látni lehetett, hogy milyen 
mélységes melankólia gyötri, bár a jólneveltsége miatt ezt igyekezett eltitkolni 
előttem. " 


Hafisza a 18. század közepéig élt, és amikor végül elhunyt, a Jeni-dzsámi türbéjében 
helyezték örök nyugalomra imádott férje, II. Musztafa mellé. 


TIZENKETTEDIK FEJEZET 


A Tulipán-korszak 


Ahmed majdnem harmincévesen került a trónra. Az ezt megelőző tizenhat évet hol a 
Topkapu szeráj, hol az edirnei szeráj Ketrecének foglyaként töltötte, bár a bátyja, II. Musztafa 
a jelek szerint viszonylag nagy szabadságot engedett neki. Ahmed Musztafával együtt 
Edirnében töltötte a gyermekéveit, ahol az apjuk, IV. Mehmed, és az anyjuk, a krétai Rábia 
Gülnús Ümmetülláh megengedték nekik, hogy részt vegyenek a szultáni vadászatokon, 
ünnepségeken és egyéb udvari eseményeken, így a két hercegnek sokkal közelebbi viszonya 
volt a külvilággal, mint azelőtt bármelyik szultáni leszármazottnak. 

III. Ahmedet az edirnei szerájban övezték fel őse, Oszmán Gázi kardjával. Ő volt az 
utolsó szultán, aki Edirnében lépett trónra, mivel III. Ahmed uradalma alatt az udvar 
visszaköltözött Isztambulba, és ettől kezdve az összes utódja esetében az Aranyszarv-öböl 
feletti Ejjüb mecsetjében került sor a kardfelövezés ősi szertartására. 

Ahmed három héttel a trónra lépése után költöztette vissza az udvart Edirnéből 
Isztambulba. Az életet a Topkapu szerájban sokkal korlátozottabbnak találta, mint az 
edirneiben, és egy a nagyvezírnek írt levelében arról panaszkodik, hogy milyen merev 
szabályokat kényszerítenek rá az oszmán udvar körülményes ceremóniát: 


, Ha fölmegyek valamelyik szobába, negyven palotaóőr áll sort; ha fölveszem a 
nadrágomat, a legkevésbé sem találom kényelmesnek a helyzetet, ezért a 
kardhordozómnak el kell küldenie őket, csak hármat-négyet tartva ott, hogy 
kényelembe helyezhessem magam a kis helyiségben. " 


Elvileg Ahmednak nem lehettek volna asszonyai a Ketrecben töltött évei alatt, de a 
palotajegyzékekből úgy tűnik, 1697-ben született egy fia, ám a gyerek két éven belül meghalt. 
Cantemir följegyzi, hogy amíg Ahmed még mindig a Ketrecben raboskodott, a bátyja, II. 
Musztafa uralkodása alatt őrülten beleszeretett egy gyönyörű cserkesz lányba, aki az 
anyjának, Gülnús válide szultánnak szolgált. Ahmed nem tehette meg a lányt ágyasának, amíg 
a Ketrec fogságában élt, ami akkora szívfájdalmat okozott neki, hogy az anyja feleségül adta a 
lányt az orvosa, Muh efendi fiához, de azt kikötötte az orvosnak, hogy a menyasszonynak 
érintetlennek kell maradnia mindaddig, amíg a fia trónra nem kerül, amikor végre magához 
veheti a háremébe. Ám amikor Ahmed végül valóban trónra került, az anyja azt mondta neki, 
hogy a szultáni hagyományok megsértése lenne egy férjezett asszonyt a hárembe hozni, 
amivel Ahmed kénytelen volt egyetérteni. Ezért kényszerítette Nuh efendi fiát, hogy váljon el 
a szerelmétől, akit ezután hozzáadott Baltadzsi Mehmedhez, a lovászmesteréhez. Neki aztán 
semmi kifogása nem volt az ellen, hogy a felesége a szultán szeretője legyen. Amint azt 
Cantemir írja Ahmed szultánról: 


, A szeretőjét kiházasította ezzel a Baltadzsi Mehemed agával, akit már korábban 


megtett lovászmesterének, ennek ellenére gyakran magánlátogatást tett a hölgynél; 
ami pedig nagyon szokatlan, és eddig sosem volt rá példa, hogy gyakran nagy 


[122] 


3, 


pompával odahozatta őt a szerájba... " 


Cantemir ezután leírja még, hogy Ahmed miként léptette elő Baltadzsi Mehmedet 
többször is, kétszer nagyvezírének is kinevezve ,,a szultánnak a felesége iránt érzett szerelme 
okán". 

Ezalatt Ahmed szultán létrehozta a saját háremét a Topkapu szerájban, ahol továbbra is 
az anyja, Gülnús állt a hierarchia csúcsán mint válide szultán. A háremhölgyek száma, mely 
jelentősen megfogyatkozott a 17. század folyamán, Ahmed uralkodása alatt drámaian 
megugrott. Tizennégy szeretőjének a neve ismeretes, ami több, mint az Oszmán-ház eddigi 
bármelyik szultánjának esetében. Összesen ötvenkét gyermeket nemzett, huszonkét fiút és 
harminc lányt, akik közül harmincnégy még gyerekkorában meghalt. Ahmed gyermekei 
között három ikerpár is volt, két fiú, két lány, illetve egy fiú és egy lány. Két fia követte végül 
a trónon, a későbbi III. Musztafa szultán, akinek 1717. január 28-án adott életet Ahmed 
kegyencnője, Mihrisáh, illetve I. Abdülhamid, akit 1725. március 20-án szült Rábia Sermi. 
Ahmed kilenc lánya különböző pasákhoz ment feleségül, többek között nem egy 
nagyvezírhez. 

III. Ahmed uralkodásának idejéből a palota számos építménye fennmaradt. Ezek közül a 
legjelentősebb a hárem egyik bűbájos kis terme, a Jemis Odaszi avagy a Gyümölcsszoba, 
amely a falakat díszítő festett gyümölcsökről kapta a nevét. Ahmed fiatalkorában kitanulta a 
kalligráfiát, és a Topkapu szerájt több munkája is díszíti. Az egyikük a Szent Palást 
Pavilonjának főbejárata felett található, a bal oldalán a következő felirattal: , A világ királya, a 
fényességes uralkodó", a jobb oldalon pedig ez olvasható: , Ahmed szultán, aki betartja a 
Szent Törvényt". 

Ahmed építtette a még mindig a nevét viselő lenyűgöző köztéri szökőkutat is, amely a 
Topkapu szeráj Szultánkapuja előtt található. Azonban Ahmed legjelentősebb építménye az 
uralkodói mecset üszküdárban, a Jeni Válide-dzsámi, amelyet 1708-10 között emeltetett. Ezt 
az édesanyjának, Gülnús válide szultánnak ajánlotta, akit itt temettek el egy gyönyörűen 
díszített, nyitott türbében, amikor 1715. november 2-án meghalt. 

Ahmed uralkodásának első tizenhárom éve alatt tizenkét nagyvezír váltotta egymást, 
míg a szultán végül megállapodott Nevsehirli Ibráhim pasa mellett, akit 1717. augusztus 26- 
án nevezett ki, és aki Ahmed uralkodásának utolsó éveiben végig megtartotta a tisztséget. A 
kinevezése előtt fél évvel Ibráhim feleségül vette a szultán második lányát, Fatmát, aki ekkor 
még csak tizenhárom éves volt, míg Ibráhim ötvenegy. A kis hercegnő és a nagyvezír 
házasságkötéséről Lady Mary Wortley Montagu is említést tesz egy 1717. április l-jével 
keltezett levelében, amelyet Drinápolyból (Edirne) küldött Lady Bristolnak: 


,A Nagyúr legidősebb lányát néhány nappal az előtt adták férjhez, hogy én 
megérkeztem, és ezen az alkalmon a török hölgyek legragyogóbb külsejükben 
pompáznak. A menyasszonyt a legfényesebb menetben vitték a férje házához. Az ara 
özvegye az elhunyt vezírnek [Kömürdzsü Ali pasa], aki Péterváradnál esett el, bár 
ezt inkább lehetne szerződésnek, semmint házasságnak nevezni, mivel sosem éltek 
együtt / ...] TA vezír] engedélyt kapott rá, hogy meglátogassa őt a szerájban, és mivel 
ő volt az egész birodalom egyik legvonzóbb férfija, így erősen lekötötte a hercegnő 
érzelmeit. Amikor viszont meglátta ezt a második férjet, aki legalább ötvenéves, [a 
hercegnő] akaratlanul is könnyekre fakadt. Érdemes férfiú a pasa, és nem titkoltan a 
szultán kedvence, akit a Moszaipnak (maszáhib) hívnak, de mindez nem elég, hogy 
vonzóbbnak találtassék egy tizenhárom éves lány szemében. " 


Lady Mary ezután leírja, milyennek látta Ahmed szultánt a menetben, mely a mecsetbe 
tartott a pénteki imára: 

, Tegnap a francia nagykövet feleségével elmentem, hogy lássam a Nagyúr 
bevonulását a mecsetbe. Egy sereg janicsár lépkedett előtte, fejükön hatalmas, fehér 
tollakkal, mögöttük pedig szpáhik és bosztandzsik vonultak, akik a gyalogos és lovas 
őrök; azután pedig a királyi kertészek, akik jókora tömeget alkotnak finom, élénk 
színű ruháikban, hogy távolabbról úgy festenek, mint egy tulipánokkal teleültetett 
kert; utánuk jön a janicsárok agája ezüsttel bélelt bíbor palástban, a lovát pedig két 
gazdagon feldíszített rabszolga tartja; mellette ott a kuzlár aga l[kizlar agaszi] 
(ahogy mylady is tudja, ez a háremhölgyek fő őrizője) sötétsárga ruhában (amely 
nagyon jól illik fekete arcához) cobolyprémmel szegélyezve; végül pedig maga a 
Fényességes Főúr fekete muszkaprémmel [cobolyprém] bélelt zöld ruhában, amely 
állítólag 1000 sterlingbe került, egy szép lovon ülve, melynek szerszámát gazdagon 
kirakták ékkövekkel. Még hat ilyen feldíszített lovat vezettek utána, majd két 
főapródja jött, az egyik a szultán arany kávéskannáját, a másik az ezüstöt hozva egy 
botra tűzve. Egy harmadik egy ezüstsámlit hozott a fején, hogy [a szultán] arra 
ülhessen. Túl hosszadalmas és fárasztó lenne leírni myladynek az összes ruhát és 
turbánt (amelyek alapján megkülönböztetik a rangokat), de mindegyik roppant 
gazdag és üdítő látvány volt, a számuk pedig több ezerre rúgott, úgyhogy ennél szebb 
felvonulást nem lehet látni. A szultán jóvágású, nagyjából negyvenéves [valójában 
negyvenhárom] férfinak látszott, aki roppant előkelően viselkedett, de volt valami 
zordság az arcvonásaiban, a szeme pedig nagy és fekete. Épp az alatt az ablak alatt 
állt meg, ahol mi álltunk, és (feltételezem, miután megmondták neki, kik vagyunk) 
nagyon figyelmesen nézett ránk, így alkalmunk nyílt alaposabban szemügyre venni, 
és a francia nagykövet felesége is egyetértett velem abban, hogy jó küllemű férfi. " 


Lady Mary egy 1717. május 17-én kelt levelében a férje az edirnei szerájban zajlott 


epe 


Szulejmán Is: 


,, Mr. Wortley bemenetelének és audienciájának rendjéről semmit sem fogok elárulni 
Önnek, mivel ezek a dolgok mindig ugyanúgy zajlanak, és már annyiszor leírtam 
őket, hogy most nem fogom az elismétlésükkel terhelni Önt. Az ifjú herceg 
ISzulejmán], aki nagyjából tizenegy éves [valójában majdnem hét] az apja közelében 
ül, amikor az audienciát ad. Jóképű kisfiú, de valószínűleg nem ő fogja közvetlenül 
követni a szultánt a trónon, mivel még életben van Musztafa szultán (a mostani 
uralkodó bátyja) két fia, akik közül az idősebb úgy húszéves lehet, és a nép nagy 
reményeket fűz hozzá. Ez az uralom véres volt és pénzsóvár. Úgy hiszem, az emberek 
már türelmetlenül várják a végét. " 


Wortley elődje, Robert Sutton egyik jelentésében a következőképp jellemzi Ahmed 
szultánt: , felettébb kapzsi, dölyfös és nagyravágyó [...] kapkodó, erőszakos és kegyetlen, 
ugyanakkor szeszélyes és határozatlan". 

Szulejmán herceg végül soha nem került a trónra, mert 1732-ben meghalt - Ahmed 
huszonkét fia közül a tizenötödikként, aki nem élte túl az apját, mivel a többségük még 
gyerekkorában elhunyt. II. Musztafa két fia, akiket Lady Mary említ a levelében, a majdani I. 
Mahmud és III. Oszmán szultánok, akik ez idő tájt még mindig a Topkapu szeráj Ketrecében 
éltek bebörtönözve. 

A diplomácia mestere, Ibráhim pasa végre békét és stabilitást teremtett a birodalomban, 
illetve gyakori bőkezűségének köszönhetően Isztambul lázongó lakosságát is sikerült 
megbékítenie. Giovanni Emo bailo egy 1721-ben írt jelentésében megemlíti Ibráhim 

ügyességét, mellyel a szultánt és a népet is kezelte: , Ért annak a művészetéhez és 
tudományához, hogy megvédje magát a szultán néha vad természetétől, ugyanakkor nagyon 
odafigyel arra, hogy kedvében járjon a lakosságnak azzal, hogy megenged mindent, ami 
korábban tiltott volt, és szabadon szórja szét az adományokat." 

Emo egy másik, 1721. évi jelentésében arról ír, hogy a szultán nemrég tért vissza egy 
teljes hónap után, amelyet a nagyvezír nesabadi palotájában töltött, a Boszporusz partján. 
, Nem szokványos - írja Emo -, hogy egy szultán ilyen sokáig legyen távol a királyi palotától." 
Ibráhim tűzijátékkal, megvilágított virágkölteményekkel és a Boszporuszon rendezett tengeri 
csatákkal szórakoztatta a szultánt, aki hosszúra nyúlt tartózkodása után már nem érezte úgy, 
hogy a palota az övé, ezért azt Ahmednek ajándékozta, magának pedig építtetett egy másikat - 
Serafabad palotáját Üszküdárban, a Boszporusz torkolatánál. Mire ez elkészült, addigra 
Ibráhim már két másik palotát is épített a Boszporusz mellett, az egyiket Csiraganban az 
európai parton, a másikat Kandilliben az ázsiai oldalon, az Ázsia Édes Vizeiként ismert 
völgyben. Ezenkívül emeltetett még egy küllijét is a Sehzáde-dzsámitól nem messze, melyben 
volt egy medresze, egy könyvtár, egy türbe és egy szebil, azaz a rituális mosakodáshoz 
használt kút. 

Ibráhim pasa arra törekedett, hogy szélesítse a birodalom összeköttetéseit nyugat felé, 
ezért követeket küldött Párizsba, Bécsbe, Moszkvába és Lengyelországba. Nyugat-Európa 
első török nagykövete Jirmisekiz Cselebi Mehmed efendi volt, aki azt a megbízást kapta 
Ibráhim pasától, hogy , látogasson el a francia civilizáció kastélyaiba, gyáraiba és egyéb 
közismert műemlékeihez, majd tegyen jelentést azokról, amelyek [az Oszmán Birodalomban] 
is használhatók lennének". 

Mehmed efendi a fontainbleau-i kastély vázlatrajzaival tért vissza Párizsból, Ibráhim 
pasa pedig azonnal megbízta, hogy építsen egy hasonló palotát III. Ahmednek Kagithanéban, 
az Aranyszarv-öböl felsőbb szakaszánál, abban a völgyben, amelyet az európaiak később az 
Európa Édes Vizeinek völgyeként ismertek meg. Ibráhim pasa ennek a szórakoztató 
központnak a Szaadabad, vagyis az Örök Boldogság Palotája nevet adta. Az épület átadását az 
udvari költő Nedim, Ibráhim ivócimborája is megénekelte, aki az első versszakban arra 
buzdítja kedvesét, jöjjön vele a Szaadabadban tett utazására: 


,, Adjunk egy kis enyhülést ennek a fáradt szívnek, 

Menjünk el a Szaadabadba, én karcsú ciprusom, menjünk! 
Nézd csak, itt vár már ránk a hajó a kikötőben, 

Menjünk el a Szaadabadba, én karcsú ciprusom, menjünk!" 


Emo följegyezte, hogy Ahmed virágágyásokat és fák ezreit telepíttette a Szaadabad 
körüli parkba, amely Versailles mintájára épült. Az Európa Édes Vizeit alkotó két patak közül 
az egyiket márvánnyal bélelt partok közé szorították, ezáltal egy több mint egykilométeres 
csatornát hozva létre, melynek vize kis csobogókon és vízeséseken folyt át, a partjain pedig 
villák és pavilonok sora állt, melyeket a szultán több mint kétszáz udvaronca épített. Az 
épületek mindegyikét más színűre festették, és a tulajdonos hivatalának jelképével látták el - 
például a hajókészítők munkavezetőjének kapuja fölött egy kis hajó volt látható, a tüzérség 
parancsnokának ajtaja fölött egy bronzszínűre festett faágyú, a fősolymász ajtaja fölé pedig 
madarakat faragtak. Az átadási ceremóniára ezer üveg pezsgőt és kilencszáz üveg burgundi 
bort rendeltek Franciaországból. Amint Nedim írta ez idő tájt: , Nevessünk, játsszunk, / 
Élvezzük ki teljesen e világ örömeit!" 

Emo bailo 1723 februárjában feljegyzi, hogy Ahmed szultán az ötödik fia születését 
ünnepelte. A gyermek Numan herceg lehetett, aki valójában Ahmed tizenhetedik fiaként jött a 
világra, de tizenkét fiú még csecsemőként meghalt Numan születése előtt. Ibráhim felesége, 
Fatma hercegnő is várandós volt, ezért Ahmed elhalasztotta a fesztivált, amíg neki is meg 

nem születik a gyermeke - szintén egy fiú, akit Mehmednek neveztek el. Még ugyanez év 
nyarán Ahmed egy újabb palotát építtetett egy házasulandó korba lépett lányának; nehéz 
megmondani, melyiknek, mivel három lánya is férjhez ment 1724-ben (az egyikük vőlegénye 
Ibráhim pasa egyik unokaöccse volt). Amikor Ibráhim megmutatta Ahmednak a gyűrűket, 
amiket a vőlegények venni készültek a menyasszonyuknak, a szultán azt mondta, neki sokkal 
nagyobb választéka van, amit megvételre felajánlott a nagyvezírnek. Ezzel kapcsolatban Emo 
megjegyzi: , Csak remélni lehet, hogy először játszotta szerényen egy ilyen nagy birodalom 
uralkodója az egyszerű ékszerkereskedőt." 

Ahmed arany iránti rajongásának egy másik példáját Daniele Dolfin bailo írja le. 
Följegyzése szerint Ahmednak egyszer az egyik fia egy ékkövekkel kirakott övet adott 
ajándékba, ami nagyon megnyerte a szultán tetszését. Pár nap múlva aztán felbecsültette az 
övet, és amikor megtudta, milyen drága holmiról van szó, azonnal visszaküldte az 
ékszerésznek, és inkább a pénzt tette zsebre. 

Nagyjából ugyanebben az időben Ahmed egyszerre négy fia körülmetélését ünnepelte. 
A hercegekkel együtt még ezer fiút metéltek körül a szultán költségére, és a palota előtti külső 
parkban sátrakat állítottak fel nekik meg az operációkat elvégző orvosoknak. A négy herceg 
körülmetélése után újabb szertartás következett, melynek során bemutatták azt, amit a 19. 
századi osztrák történész, Joseph von Hammer-Purgstall virágnyelven így ír körül: , a sebész 
hozzáértésének cáfolhatatlan bizonyítékai, melyet a nagyvezír, majd a mufti és a vezírek 
aranyhalmok alá temettek". A körülmetélések végeztével a hercegek a többi fiúval együtt 
felvonuláson vettek részt a város összes céhének kíséretében. 

Ahmed szultán Boszporusz-parti Emnabad palotáját lányának, Fatmának, Ibráhim pasa 
feleségének építtette. A palotát Lady Mary írja le egy 1718. május 19-én keltezett levelében 
Conti abbénak, amelyben ,a Csatornaként" utal a Boszporuszra, majd hozzáfűz egy 
megjegyzést a Kelet és a Nyugat eltérő életszemléletével kapcsolatban: 


, A Csatorna egyik leggyönyörűbb részén áll, egy szép erdővel a mögötte levő domb 
oldalában. A kiterjedése pazar; az őr biztosított róla, hogy nyolcszáz szoba van 
benne. Erre nem esküszöm meg, mivel én magam nem számoltam meg a szobákat, de 
az biztos, hogy igen magas számról van szó, és mindent bőségesen díszít a márvány, 
az aranyozás és a legkáprázatosabb gyümölcs- és virágfestmények [...] Ehhez már 
csak annyit tennék hozzá, hogy a szultánnak szánt lakosztály, ahol megszáll majd, 
amikor meglátogatja a lányát, gyöngyház foglalatú smaragdokkal van burkolva; más 
termekben szintén gyöngyházat látni olajfa intarziával, némelyikben pedig japán 
porcelánt. A galériákat (melyekből sok van, és ezek mindegyike nagy) virágokkal teli 
kancsókkal és mindenféle gyümölcsöket tartalmazó porcelántálakkal díszítették, 
olyan jól kimunkálva a falak burkolatán és olyan élénk színekkel kifestve, hogy a 
hatásuk bámulatos. A kert is illik a házhoz, tele kellemes összevisszaságban egymás 
mellé helyezett lugasokkal, szökökutakkal és gyalogösvényekkel. Nem hiányzik innen 
sem semmilyen dísz, kivéve a szobrokat. 

Így hát láthatja, uram, hogy ezek az emberek nem annyira bárdolatlanok, mint ahogy 
mi lefestjük őket. Igaz, hogy a monumentalitás iránti vonzódásuk különbözik a 
miénktől, de talán még felül is múlja azt. Hajlamos vagyok azt hinni, hogy az ő 
elképzelésük az életről helyes; míg ők csak a zenének, a parkoknak, a bornak és a 
finom ennivalóknak szentelik az életüket, mi egyfolytában valamilyen politikai 
ármánykodással gyötörjük az agyunkat, vagy holmi tudomány tanulmányozásával, 
amelyet soha meg nem érthetünk, de még ha fel is fogjuk, akkor sem tudjuk 
meggyőzni az embereket, hogy ők is akkora jelentőséget tulajdonítsanak neki, mint 
mi [...] Megengedem, hogy kinevessen, amikor hevesen kijelentem, hogy inkább 
lennék egy gazdag efendi a maga teljes tudatlanságával, mint Sir Isaac Newton a 

maga összes tudásával." 


Ahmed még az uralkodása kezdetén meghonosított egy évente megrendezendő 

ünnepséget, amellyel a tulipán (törökül lale) virágzását köszöntötték. Az oszmán udvarban 
olyan szenvedély alakult ki e virág iránt - valóságos tulipománia -, hogy III. Ahmed 
uralkodását a Lale Deorinek, vagyis a Tulipán-korszaknak nevezik, a szultánt magát pedig a 
Tulipánkirálynak. Ahmed Ibráhim pasával együtt egy sor ünnepségen elnökölt, melyeknek 
minden évben a tulipán virágzása volt a csúcspontja, amelyet az áprilisi telihold körüli három 
napban ünnepeltek. A főünnepséget a Topkapu szeráj negyedik udvarának kertjében tartották, 
ahol polcok soraira vázákban tulipánokat, illetve színes üvegből készült parányi lámpásokat 
és különböző színárnyalatú folyadékokat tartalmazó üveggömböket raktak. A legfelső 
polcokon és a lelógó alsó faágakon kalitkákban kanárik, fülemülék és más énekesmadarak 
daloltak, a kert gyalogösvényeit pedig virágkölteményekkel és kioszkokkal vették körül. A 
szultán a galéria központi részén emelt trónuson ült, ahol egyik este az udvaroncait 
szórakoztatta, egy másikon a háremhölgyeit, a műsorról pedig a palota zenészei, énekesei és 
táncosai gondoskodtak. 

Ahmed egy külön tisztséget is kreált, a Virágmester címet, s viselőjének rózsákkal 
díszített névjegyén a következő szultáni deklaráció állt: 


,, Megparancsoljuk, hogy minden kertész legfőbb vezérének ismerje el e diploma 
tulajdonosát, és hogy a jelenlétében csupa szem legyen, mint a nárcisz, s csupa fül, 
mint a rózsa; a kertészeknek ne legyen tíz nyelvük, mint a liliomnak; ne változtassák 
a nyelv hegyes bibéjét a gránátalma tövisévé, megfestve azt a kellemetlen szavak 
vérével! Legyenek szerények, és mint a rózsabimbó, tartsák összeszorítva az ajkukat. 
Ne beszéljenek korábban, mint eljön az ideje, mint a kék jácint, mely szétszórja az 
illatát, mielőtt az ember erre kérné! Végezetül alázatosan hajoljanak meg előtte, 
mint az ibolya, és ne legyenek ellenszegülők vele szemben!" 

A téli hónapok alatt Ahmed és az udvarnépe úgynevezett helva-ünnepekkel múlatta az 
időt, melyek a Nyugaton szultánkenyérként (rahat lokum) ismert édességről kapták a nevüket, 
mivel ezt szolgálták fel a zenei számok, táncok, versfelolvasások és a karagöz, a török 
árnybábjáték előadásai közben. Ahogy az udvari költő Cselebi Zade írta egyik versében: , A 
tavasz kerti fényekkel teli, / A tél helva-ünnepekkel." 

A francia nagykövet, Louis de Villeneuve Párizsba küldött jelentésében azt írja, hogy 
nyolc hónap alatt mindössze egyszer sikerült találkoznia Ibráhim pasával, mert akárhányszor 
audienciát kért tőle, mindig azt a választ kapta, hogy a pasa majd fogadja , az ünnepségek 
után", de ezek sajnos , soha nem értek véget". Villeneuve leírja, miként vonult a Tulipánkirály 
egyik palotájából a másikba ezeknek az ünnepségeknek a során, jelentésében hűen tükrözve a 
kor egzotikus pompáját: 


, Az udvar néha úgy tűnik, mintha a Boszporuszon lebegne, vagy az Aranyszarvon, 
csupa selyemsátorral fedett elegáns hajón; néha hosszú sorban vonulnak egyik vagy 
másik kéjlak felé. Ezeket a meneteket különösen vonzóvá teszi a lovak szépsége és a 
sallangos lószerszámok pazarsága; csak mennek, arany- vagy ezüstkantáraikkal, 
tollas homlokukkal, ékkövekkel gazdagon kirakott takaróikkal. " 


Az uralkodói udvar fényűző életmódját a hihetetlenül magas adók fedezték, ami olyan 
széles körű elégedetlenséget okozott a szultán alattvalói között, hogy végül fellázadtak a 
szultán ellen. A fölkelés 1730. szeptember 28-án tört ki egy albán származású volt janicsár, 
Patrona Halil vezetése alatt, aki használt ruhák eladásából élt. Patrona két közeli barátjával, a 
gyümölcsárus Muszluval és a kávéárus Alival Bajezid piacterére vezették mintegy harminc 
követőjüket, és felszólították a lakosságot, hogy segítsenek nekik betartatni a seriatot, vagyis 
az iszlám szent törvényét, amelyet a szultán és a nagyvezír megszegett élvezethajszoló 
életmódjával. A tömeg Patronát követve végigsöpört a városon, megnyitva a börtönöket és öt 
gálya rabjait kiszabadítva, miközben a lázadók több üzletet is kifosztottak, és a gazdagok 
házaiba is betörtek, mindenkit megölve, aki az útjukba mert állni. Szaadabad néhány villáját 
és kertjét is lerombolták, és a költő Nedimet is megölték, amikor menekülni próbált a 
csőcselék elől. Két napon belül a lázadók irányításuk alá vették az arzenált, és elvágták a víz- 
és élelem-utánpótlást a Topkapu szerájba, majd azt követelték, hogy a szultán szolgáltassa ki 
nekik a nagyvezírt és még néhány minisztert. Ahmed annyira megijedt, hogy megfojtatta 
Ibráhim pasát, valamint a nagyvezír helyettesét, kapudán pasát (flotta-főparancsnok), a 
holttesteket pedig kiadatta a lázadóknak, a tömeget viszont feldühítette, hogy Ibráhimot meg a 
többieket nem élve kapták meg, hogy darabokra szaggathassák őket, ezért azt követelték, 
hogy a szultán mondjon le. Emo a következőket írja a lázadásról szóló jelentésében: ,, Talán a 
szultán azt hitte, hogy elegendő áldozat hozatott a biztonsága érdekében, de egy lázadásnál a 
nép szomját sosem oltja pusztán egycseppnyi vér." 

Ahmednak tehát nem volt más választása, így 1730. október 1l-jén lemondott az 
unokaöccse, Mahmud javára, aki az apja, II. Musztafa halála óta a Ketrecben raboskodott. 
Ezután Ahmed foglalta el az unokaöccse helyét a Ketrecben az új szultán öccse, Oszmán, és a 
saját hat fia, Szulejmán, Mehmed, Musztafa, Bajezid, Abdülhamid és Szejfeddin mellett. 

Emo azt írja, Mahmud kedvező benyomást tett, amikor a tömeg kívánságára megjelent a 
palota rácsos ablakában, illetve akkor is, amikor a janicsárok agája beszélt vele. A hadsereg 
szívét i5 megnyerte, amikor kötelességtudóan kifizette a fejenként huszonöt piaszternyi 
baksist a katonáinak. Öt nappal a trón elfoglalása után Mahmud megjárta Ejjüböt, ahol 
felövezték Oszmán Gázi kardjával, és Emo feljegyzi, hogy az új szultán , mindenkire jó 
benyomást tett uralkodói megjelenésével és a jövőre vonatkozó kedvező jóslatok miatt". Azt 
nem említi, hogy Mahmud púpos volt - törökül kambur, amely néven az alattvalói emlegették 

-, bár a portréján egyértelműen látszik e fogyatékossága. 

Mahmud harmincnégy éves korában került a trónra, miután huszonhét évet a Ketrec 
fogságában töltött. Amint szultán lett, az anyja, Szálihe, aki a férje, II. Musztafa halála óta a 
Régi Szerájban élt száműzetésben, elfoglalta a helyét a Topkapu szeráj háremében mint válide 
szultán. Mahmud ezután megalapította a saját háremét, amelyben idővel legalább hat 
kegyencnője volt, azonban a szultán egyetlen gyermeket sem nemzett. 

Helyzete elég kétséges volt a trónra kerülését követő első hetekben, mivel a várost még 
mindig a janicsárok és a Patrona Halil vezette lázadók tartották a kezükben. Mahmud 
népszerűsége azonban jelentősen megnőtt, amikor pénzt osztott szét az öregeknek és a 
szegényeknek. Az általános fosztogatások miatt eddig zárva tartó üzletek most újra 
megnyitottak, a lázadók pedig kezdtek szétszóródni. 

A trónra lépését követő tizenkilenc hónap alatt Mahmud összesen négy nagyvezírt 
nevezett ki egymás után, de egyikük sem tudott hatalmat gyakorolni Patrona Halil felett. 
Patrona nem kívánt semmiféle tisztséget saját magának, és eleinte továbbra is a 
használtruhakereskedő szakadt rongyait viselte. Később, amikor nyomást gyakoroltak rá, 
hogy rendes egyenruhát öltsön, még akkor is büszkén viselte alatta a rongyait. A hangulata 
azonban hamarosan változni kezdett, és kezdeti szerénysége arroganciába és pökhendiségbe 
fordult, míg végül úgy viselkedett, mint egy független hadúr a maga 12 000 albánból álló 
magánhadseregével. Azt követelte, hogy nevezzék ki kapudán pasának, és még egy palotát is 
megpróbált szerezni az ágyasának. 

Mahmud úgy döntött, megszabadul Patronától, ezért szövetkezni kezdett bizalmas 
parancsnokaival, elsősorban Dzsanim Hodzsa pasával. Mahmud meghívta Patronát a Topkapu 
szerájba, azzal az ürüggyel, hogy három lófarkos pasává akarja tenni, ami az oszmán hadsereg 
legmagasabb tiszti rangja volt. Dzsanim Hodzsa négyszáz állig fölfegyverzett katonát 
bújtatott el a palotában, és amikor Patrona megérkezett a szárnysegédei és huszonhat albánból 
álló testőrsége kíséretében, a katonák rajtuk ütöttek, és az utolsó szálig leölték őket. Ezután 
Mahmud a követőivel együtt megkezdte rémuralmát, melynek során mintegy hétezer janicsárt 
végeztek ki, akik részt vettek Patrona felkelésében, Emo pedig följegyzi, hogy ,,a Boszporusz 
folyamatosan tele volt tetemekkel, melyek a szélre és a hullámokra bízva hánykódtak". 

Mahmud végül gyengekezű, határozatlan uralkodónak bizonyult, akinek mindenben az 
anyja, Szálihe válide szultán, és a szerecsen eunuchok vezetőjének, Hadzsi Besir agának a 
tanácsára volt szüksége, uralkodása alatt Hadzsi Besir lett a valódi hatalom a trón hátterében, 
felhasználva az államügyekben való jártasságát, amire három szultán uralkodása alatt tett 
szert. 

1731. március 26-a reggelén újabb felkelés robbant ki Isztambulban, ezúttal egy Kara 
Ali nevű albán vezetése alatt. Mahmud haditanácsot tartott a palotában, majd kitűzette a 
Próféta szent lobogóját a Szultánkapu fölé. A nagyvezír ezek után kivezetett egy századnyi 
janicsárt, akik gyorsan feloszlatták a lázadókat, illetve három-négyszázat megöltek, és délre 
az egész zendülésnek vége lett. 

Nem sokkal ezután Fatma hercegnő, III. Ahmed lánya és Ibráahim pasa özvegye, 
gyanúba keveredett, hogy az apját akarja visszaültetni a trónra, de a tervet csírájában 
elfojtották, Fatmát pedig az Eszki-Szarajba száműzték, ahol 1733. január 3-án meghalt. Maga 
III. Ahmed 1735. július 11-én hunyt el a Ketrecben, és a Jeni-dzsámi türbéjében temették el. 

Ezeknek a zavargásoknak a hatására Mahmud szigorú elnyomó intézkedéseket tett, Emo 
pedig följegyzi, hogy tíz napon belül több mint tízezer embert végeztek ki. Mahmud a város 
összes kávémérését is bezáratta, mint olyan helyeket, ahol politikáról vitatkoznak, és egész 
Isztambulra olyan baljós csend telepedett, hogy Emo meg is jegyzi: , Szomorú látványt nyújt 
most ez a város!" 

A Török Birodalom és Irán közötti háborút lezáró 1746. évi békeszerződést az oszmán 
történelem leghosszabb békés időszaka követte, amely huszonkét évig tartott. Ez lehetővé 

tette, hogy Mahmud szultán felélessze a tulipánünnepek hagyományát, amelynek III. Ahmed 
bukásával vége szakadt, így a Topkapu szeráj negyedik udvarának parkját ismét ugyanúgy 
földíszítették, mint a Tulipánkirály uralkodásának idejében. Jean-Claude Flachat, egy francia 
kereskedő, aki 1740-55 között Isztambulban élt, kissé fantáziaszülte leírást ad az egyik ilyen 
ünnepről, amit valószínűleg a szerecsen eunuchok vezetőjétől, Hadzsi Besir agától hallottakra 
alapozott: 


, Az szultán kioszkja vagy pavilonja a középpont. Itt állítják ki az udvar előkelőségei 
által küldött ajándékokat. Mindegyiket sorban felmutatják őfelségének, és 
elmagyarázzák az eredetüket. Jó alkalom ez annak bizonyítására, mennyire vágyik 
valaki arra, hogy örömöt szerezzen... 

Amikor minden elkészült, a Nagyúr bejelenti a kalvetet [teljes zártkörűség, vagy 
egyes-egyedül, vagy a háremmel]. A szeráj összes, parkba vezető kapuját bezárják. A 
bosztandzsik odakint állnak őrt, a szerecsen eunuchok odabent. Az összes szultána 
odajön a karemből a szultán után. A keszlár aga [kizlar agaszi], a többi eunuch 
vezére intézkedik. A nők kiszaladnak minden oldalon, mint egy virágokra szálló 
méhraj, folyamatosan meg-megállva a talált nektárnál. Mindenféle-fajta van 
közöttük. A keszlár aga többször is biztosított arról, ezeknek az alkalmaknak a 
vidámsága mintha előhozna belőlük minden képességet, amivel csak rendelkeznek, és 
művészi módon űznek mindent, csak hogy szórakoztassanak. Ezek a kisjátékok, 
amelyeket a költők találtak fel Cupido és a nimják tiszteletére, talán adhatnak ebből 
némi ízelítőt. Mindegyikük próbál kitűnni; mindegyikük csupa báj; mindegyiknek 
ugyanaz a célja. Még soha máshol nem láthatta az ember, milyen messzire képes 
elmenni a szellem ezeknek az ifjú hölgyeknek az esetében, amikor hiúságból és 
különösen természetes hajlamuk folytán el akarnak csábítani egy férfit, akit 
szeretnek. A tánc kecsessége, a hang dallamossága, a zene harmóniája, a ruhák 
eleganciája, a párbeszédek szellemessége, az eksztázis, a nőiesség és a szerelem - 
hozzáteszem, a legérzékibb, amit a legszellemesebb kokettéria kitalálhat - mind 
egyetlen helyen egyesül, a szultán színe előtt. 

A kahja kadin [a hárem szolgálóinak felügyelője, amolyan főkomorna] végül 
odavezeti elé azt a lányt, aki leginkább megtetszett neki. Semmi fáradságot nem 
kíméltek, hogy biztosítsák a lány sikerét, és ő azonnal sietve bemutatja minden 
örömkeltő tehetségét, amivel csak rendelkezik. A szultán odavetett kendőjével jelzi, 
hogy kettesben kíván maradni vele. 

Ekkor lehull a függöny a dívány körül, melyen a szultán ül. A keszlár aga itt 
marad, hogy az első jelre ismét felhúzza a függönyt, a többi nő pedig, akik eddig itt 
is, ott is szétszórtan helyezkedtek el - ki tánccal, ki énekléssel, egyesek hangszereken 
játszással, mások frissítők felszolgálásával foglalták el magukat - most egy 
pillanatra mind idetódul a kioszkhoz, hogy tiszteletét fejezze ki a szultán előtt, és 
gratuláljon az új kegyencnek. Az ünnep még egy ideig folytatódik, majd azzal ér 
véget, hogy a keszlár aga ékszereket, kelméket és csecsebecséket oszt szét ura 
kívánságára. Az ajándékok arányban állnak a kapott örömmel. Mahmud azonban 
mindig gondoskodott róla, hogy kellően nagy értékűek legyenek, hogy a lányok 
hálásan és megelégedetten térhessenek vissza a hárembe. " 


Flachat-nak alkalma nyílt rá, hogy Hadzsi Besir aga társaságában körutat tegyen a 
Topkapu szerájban, miután az aga bevitte azokkal a munkásokkal együtt, akik a XV. Lajos 
király által I. Mahmudnak ajándékozott tükröket jöttek fölszerelni a háremben. Flachat többek 
között leírja a szultán kedvenceinek hálóhelyiségét és a hárem fürdőtt: 


[130] 


,, Ezután a galériához jutunk, ahol tizenkét szultána lakosztálya található. Ezek nagy, 
gazdagon bútorozott termek. Az ablakokon vasrácsok vannak, melyek az udvarra 
néznek. A kert felőli oldalon [...] kis, kiugró erkélyek sorjáznak, ahol [a nők] 
ülhetnek, és nézegethetik a tájat meg azt, hogy mi történik a parkban, anélkül, hogy 
őket bárki is láthatná. Az északi homlokzat közepén építettek egy előteret, amely 
afféle gyülekezőhelyiségül szolgál. Mindegyik nő idejön, hogy tiszteletét tegye a 
szultán előtt, és megpróbálja ezerféle szórakoztatással felvidítani; ezek egymást 
követik, és e nők kifogyhatatlanul termékeny géniuszának köszönhetően mindig az 
újdonság erejével hatnak. 

Innen a nagy fürdőbe jutni, amely három helyiségből áll, melyeknek mindegyike 
márvánnyal borított. A középső a legdíszesebb; a kupoláját márványoszlopok tartják, 
és metszett üvegen át kap napfényt. A helyiségek tüvegajtókkal vannak összekötve 
egymással, így mindent látni lehet, ami odabent történik. Mindegyik kádnak két 
csapja van, az egyikből meleg, a másikból hideg víz folyik. A kádak nem egyforma 
alakúak, és nem is ugyanarra a célra használják őket. Jó szemük van a hasznosságra 
és a szépségre egyaránt. Az alacsonyabb rangú nőknek és a szerecsen eunuchoknak 
külön fürdői vannak, nagyon szépek és kényelmesek. " 


Flachat elmesél egy mókás történetet I. Mahmudról a hárem női fürdőjével 
kapcsolatban, amelyet valószínűleg Hadzsi Besir agától hallott. Állítólag a szultán egyszer 
elrendelte, hogy minden kegyencnőjének új inget adjanak, amelyeket akkor kaptak meg, 
amikor együtt megérkeztek a fürdőbe, ahol a szultán titokban figyelte őket egy paravánnal 
elrejtett ablak mögül. Mahmud megparancsolta a szabóinak, hogy az új ingekből szedjék ki a 
varrást, így csak ragasztó tartotta össze őket, ami a fürdő meleg, párás levegőjében megolvadt, 
és az ingek szétestek, a lányok pedig ott maradtak meztelenül. A szultán ezt látva elárulta 
jelenlétét a nevetésével, és némelyik háremhölgye is osztozott a jókedvében, mások viszont 
haragudtak rá - legalábbis így szól a fáma. 

Flachat beszámolójának legérdekesebb része a Ketrec leírása, a Belső Palota azon 
lakosztályáé, ahol a hercegeket tartották fogva. Flachat itt megemlíti III. Oszmánt, I. Mahmud 
öccsét és utódját, aki a jelek szerint módosított a Ketrec szerkezetén, hogy nyitottabb és 
kevésbé nyomasztó legyen. 


, A nagy háremet elhagyva egy elég sötét folyosón kell lemenni, mely keresztülhalad 
egy különálló épületen, amelyet az eunuchok laknak, és ez egyenesen a hercegek 
börtönéhez vezet, ahol a szultánnak azokat a fiait őrzik, akik igényt tarthatnak a 
trónra. Ez a börtön olyan, akár egy erős citadella. Magas falat építettek köré. [III.] 
Oszmán levetetett a fal magasságából, és megnyittatta az ablakokat. 

Két ajtón lehet belépni, melyeket gondosan őriznek az eunuchok odabentről és 
kívülről is, és mindkettőnek dupla vasrácsozata van. A hely komor, lehangoló 
látványt nyújt. Van itt egy elég csinos, bőven öntözött kert is. A hercegeknek szép 
lakosztályaik és fürdőik vannak az udvart körülvevő különálló épületekben. A 
szolgálatukra rendelt eunuchok mind a földszinten laknak, és elég nagy a számuk. 
Ők fáradságot nem kímélve igyekeznek enyhíteni a foglyok sanyarú sorsát, hogy 
legalább elviselhetővé tegyék számukra a börtönt. Most már jó ideje, hogy csökkent 
a bánásmód szigora. Nőket is adnak nekik, habár tény, hogy ezek többé már nem 
szülhetnek gyermeket, vagy másképpen gondoskodnak arról, hogy megakadályozzák 
a teherbe esésüket. A raboknak mindenféle mestereik vannak, és még buzdítják is 
őket, hogy tanuljanak ki valamiféle kézművességet, amely illik a rangjukhoz. Más 
szóval semmiben sem szenvednek hiányt, leszámítva a szabadságot. Ugyanakkor a 
tartózkodásuk nem korlátozódik egyedül a nagy szerájra; a szultán gyakran magával 


[131] 


viszi őket más császári palotákba, különösen Besiktasba, ahol ugyanígy bezárják 
őket. Ezek a mindig kellemes utazások üdítő változatosságot jelentenek számukra. " 


A Boszporusz európai partján lévő Besiktasban állt Csiragan palotája, amelyet 
Nevsehirli Ibráhim pasa épített 1719-ben. Ez egyike volt annak a számos tengerparti 
rezidenciának, amelyet Mahmud használt, akiről a külföldi követek meg is jegyezték, hogy 
állandóan úton van egyik palotából a másikba, folytatva elődje, a Tulipánkirály élveteg 
életmódját. 

Mahmud az uralkodása utolsó hat évét azzal töltötte, hogy egy szultáni mecsetegyüttest 
építtetett a Harmadik Dombon, de a befejezését már nem érte meg. Az egészsége 1754 ősze 
óta leromlott, így már a péntek déli imákra sem tudott ellovagolni az Aja Szofiába, de a 
közvélemény addig bírálta emiatt, hogy kénytelen volt ismét eljárni a mecsetbe. Amikor 
ugyanez év december 14-én hazafelé lovagolt, csak a Topkapu szeráj első udvaráig jutott, 
amikor szélütés érte, és lezuhant a lováról, a jelek szerint azonnal holtan. 

Ötvennyolc évesen hunyt el, huszonnégy évnyi uralkodás után. Másnap a Jeni-dzsámi 
türbéjében temették el, az Oszmán-ház harmadik nemzedékének tagjaként, akiket itt helyeztek 
örök nyugalomra, kezdve Mahmud nagyapjával, IV. Mehmeddel. Nem sokkal ez után egy 
furcsa pletyka kezdett keringeni a városban, miszerint Mahmudot élve temették el, és 
bármennyire bizonygatták is ennek az ellenkezőjét azok, akik saját szemükkel látták 
meghalni, a legenda beépült Isztambul folklórjába, amelyet szájról szájra hagyományoztak 
azok, akik elmentek a Jeni-dzsámi türbéjébe, és elhaladtak egyre növekvő számú szultáni 
katafalkjai mellett. 

A Tulipán-kornak vége szakadt, Szaadabad palotája lassan rommá vált, a fő ünneplők 
pedig már a sírukban nyugodtak. Az ünnepség véget ért, de mindig emlékeztek rá, 
valahányszor csak Nedim versét idézték: , Nevessünk, játsszunk, / Élvezzük ki teljesen e világ 
örömeit!" 

TIZENHARMADIK FEJEZET 


Gyilkosság a zeneteremben 


Musztafa és Sehszuvár fia, akiből így válide szultán lett. Oszmán majdnem 

ötvenhat éves korában lépett trónra, miután több mint ötvenegy évet töltött a 
Ketrecben. Megboldogult bátyjához, I. Mahmudhoz hasonlóan neki sem született egyetlen 
gyermeke sem. Két ágyasa nevét jegyezték fel, Lejitét és Zerkiét, akik föltehetően mindketten 
Oszmán trónra lépése után kerültek a háremébe. A jelek szerint a szultán nem túlságosan 
törődött a háremhölgyeivel, akiket alig-alig látogatott. A palota hagyománya szerint szeges 
talpú cipőt viselt, hogy odaliszkjai hallhassák a közeledtét, s ők erre ijedten szétrebbentek, 
hogy elkerüljék a szultánnal való találkozást. 

Oszmán trónra lépésekor négy unokatestvére élt még mindig a Ketrecben: Mehmed, 
Musztafa, Bajezid és Abdülhamid. Mivel Oszmánnak nem volt gyermeke, így a legidősebb 
unokatestvére, Mehmed lett a trónörökös. Mehmed nagy népszerűségnek örvendett - 
valószínűleg ez vitte rá Oszmánt, hogy megszabaduljon tőle. Mehmeddel a harminckilencedik 
születésnapján, 1756. január 2-án végeztek a Ketrecben. Úgy tűnik, megmérgezték, aminek 
következtében az életben maradt testvérek még nagyobb elővigyázatossággal étkeztek, 
nehogy ők is erre a sorsra jussanak. Mehmed herceg megöletése a trónfosztott szultánok 
kiiktatását leszámítva az utolsó ilyen eset volt a négy és fél évszázad végén, ami alatt 
összesen hetvennyolc herceget mészároltak le. 

Oszmán gyakran váltogatta a nagyvezíreit, évente legalább kétszer. Mindegyik 
elbocsátásánál megragadta az alkalmat, hogy elvegye annak minden tulajdonát, amivel a saját 
nem csekély vagyonát gyarapította. Mialatt a nagyvezírei a birodalmat kormányozták, 
Oszmán leginkább elfojtó intézkedésekkel foglalta le magát, hogy kordában tartsa a népet, és 
hol a kávéméréseket záratta be, hol azt tiltotta meg, hogy a nők heti négy napnál többször 
elhagyják a házukat, valamint a nem muzulmán alattvalói öltözködését is szabályozta. 
Gyakran tett álruhában körutat a városban, hogy lássa, betartják-e a szabályait. Ilyenkor 
mindig kihasználta az alkalmat, és ellátogatott Isztambul piacaira, hogy finomságokat 
vásároljon össze magának, mivel ezt a csillapíthatatlan étvágyú uralkodót leginkább a finom 
ételek érdekelték. 

Uralkodása első éve alatt befejezte a munkálatokat azon a császári küllijén, amelyet 
még a bátyja, Mahmud kezdett el építtetni a Harmadik Dombon. Ezt végül Nuruoszmanije- 
dzsáminak nevezte el, vagyis az Oszmán-ház Fényessége-(Nur) mecsetnek. A Szimeon nevű 
görög építész tervezte dzsámi az első olyan monumentális oszmán építmény, amely a 
Tulipán-korszakban Európából beáramlott barokk stílusban épült. 

Oszmán 1757. október 29-én agyvérzésben meghalt, és a Jeni-dzsámi türbéjében 
temették el, az ötödik szultánként, akit itt helyeztek örök nyugalomra Oszmán nagyanyja, 
Hadidzse Turhán mellett. A szultánt a legidősebb életben lévő unokatestvére követte a trónon, 
III. Musztafa néven. 

III. Ahmed fia harminckilenc éves korában került hatalomra, miután az ezt megelőző 
huszonhét évet a Ketrec fogságában töltötte, ahogy azt a két öccse, Bajezid és Abdülhamid 


MM: aznap, hogy I. Mahmud meghalt, a féltestvére, III. Oszmán lépett trónra - II. 

továbbra is tette. Musztafa anyja, Mihrisáh még a fia trónra kerülése előtt meghalt, így a 
szultán uralkodása alatt a háremben nem volt válide szultán. 

Musztafának legalább hat kegyencnője volt, akik összesen tizenegy gyereket szültek 
neki, két fiút és kilenc lányt, azonban csak az egyik fiú és három lány érte meg a felnőttkort. 
A fiú Musztafa elsőszülöttje, a majdani III. Szelim volt, akit 1761. december 24-én hozott 
világra Mihrisáh, egy grúz rabszolgalány. Szelim volt az első királyi herceg, aki III. Ahmed 
uralkodása óta született, és az egész város önfeledten ünnepelt. 

Sir James Porter egy különleges eseményt ír le, amely nem sokkal Musztafa trónra 
lépése után történt, amikor a gabonahiány miatt Isztambul asszonyai megrohanták a császári 
magtárat: 


,, Senki sem tudta útjukat állni; és míg a közhivatalnokok tanácstalanul álltak, hogy 
milyen lépéseket tegyenek, addig ők feltörték a zárakat, a rácsokat és a lakatokat, 
berontottak a magtárakba, magukkal vittek annyit, amennyit csak tudtak, és 
bántatlanul elvonultak. Legjobb tudomásunk szerint egyik női lázadót sem büntették 
meg azóta sem, és ha az ember egy zord török véleményét kérdezné, ő azt mondaná 
gúnyosan felhorkanva, hogy az egész csak zsivajgó asszonyok összejövetele volt. " 


Uralkodása első négy évében III. Musztafa két szultáni mecsetet épített, az Ajazma- 
dzsámit Üszküdárban és a Laleli-dzsámit a Negyedik Dombon. Az előbbit az édesanyja, 
Mihrisáh emlékének ajánlotta, a Laleli-dzsámit, vagyis a Tulipán-mecsetet pedig Mehmed 
Táhir aga, a leghíresebb török barokk építész tervezte. 

1766-ban egy borzalmas földrengés vagy földig rombolta, vagy súlyosan megrongálta 
Isztambul több főépületét is, többek között a Fátih-dzsámit, azaz a Hódító Mecsetjét, amely 
teljesen összedőlt. Musztafa szultán azonnal nekilátott, hogy egy új mecsetet építtessen 
ugyanott, viszont egy merőben eltérő építészeti tervvel; ez a mecset 1771-ben készült el. 

Az Oszmán Birodalom csillagának hanyatlása ellenére - az országra egyre nagyobb 
nyomást gyakorolt Nagy Katalin cárnő agresszív politikája - a szultán az udvarnépével együtt 
tovább szórakozott a palota parkjában megrendezett esti ünnepségeken. Ezeket a 
mulatságokat De Tott báró, egy oszmán szolgálatban lévő magyar tiszt is leírja: 


,A hárem kertjét [...] színházként használják ezekhez az éjszakai ünnepélyekhez; 
mindenféle valódi és művirágokkal teli vázákat hoznak ide átmenetileg, hogy 
növeljék a színek kavalkádját, s ezeket számtalan lámpás és üvegcsőbe tett gyertya 
világítja meg, melyeknek fényét erre a célra idetett tükrök is visszaverik. Különböző 
árukkal teli pavilonokban, amelyeket külön ezekre az ünnepségekre építettek, a 
hárem hölgyei ülnek a megfelelő öltözetekben, és megszemélyesítik a kereskedőket, 
akiknek valójában itt kellene árulniuk. A Nagyúr meghívja a szultánákat, a húgait, 
unokahúgait vagy kuzinjait ezekre az ünnepekre, és ők csatlakoznak Őfelségéhez, 
hogy együtt vásároljanak ékszereket, kelméket ezekből a boltocskákból, azután pedig 
mindezt egymásnak ajándékozzák; a nagylelkűségük kiterjed a Nagyúr feleségeire is, 
akik vagy a társaságában vannak, vagy a kis pavilonokban. A tánc, a zene és egy 
párviadalhoz hasonlatos sport jelenti a szórakoztatást, mely hosszan az éjszakába 
nyúlik, s átmenetileg vígsággal tölti meg azt a miliőt, amelyet máskülönben, úgy 
tűnik, mintha elsősorban a szomorúság és unalom helyszínének terveztek volna. " 


Musztafa szívinfarktusban halt meg 1774. január 21-én, egy héttel az ötvenhetedik 
születésnapja előtt. Másnap eltemették a Negyedik Dombon épített gyönyörű mecsetje, a 
Laleli-dzsámi türbéjébe. Bajezid herceg még 1771-ben meghalt a Ketrecben, így Musztafa 
elhunytakor III. Ahmed egyetlen még élő fia Abdülhamid volt, aki így bátyja utódja lett mint 

szultán. A Ketrecben a helyét unokaöccse, Szelim, III. Musztafa egyetlen életben maradt fia 
vette át. Abdülhamid majdnem negyvenkilenc évesen került trónra, miután negyvenhárom 
évig a Ketrecben élt. Rabsága ideje alatt, úgy tűnik, legalább egy gyermeket nemzett, egy 
Dürrüsehvar nevű lányt, akinek az anyja nevét nem jegyezték föl. A szultán tíz ágyasának a 
neve ismeretes. Összesen huszonhat gyermeke született, tizenhárom fia és ugyanennyi lánya, 
de csak két fia és három lánya maradt életben. Idővel mindkét életben maradt fia trónra került: 
előbb IV. Musztafa, akinek 1779. augusztus 8-án adott életet Ajse Szenijeperver, majd II. 
Mahmud, Naksidil fia, aki 1785. augusztus 20-án született. Egy kétes hitelességű történet 
szerint Naksidil eredetileg Marie Martha Aimée Dubuc de Rivéry volt Martinigue szigetéről, 
Joséphine császárnénak, Napóleon első feleségének unokatestvére. Aimée állítólag kalózok 
fogságába esett, akik eladták rabszolgának az isztambuli piacon, és innen került Abdülhamid 
háremébe, de ennek a történetnek nincs semmilyen tényleges alapja. 

Abdülhamid az uralkodása utolsó éveiben egyre inkább csak a háreme örömeinek élt, az 
államügyekkel szinte alig foglalkozott. A jelek szerint teljesen belehabarodott az új 
kedvencébe, Rusahba, ahogy ez az egyik behódoló, alázatos szerelmes leveléből is kitűnik, 
amelyet ma a Topkapu szeráj Múzeumban őriznek: 


, Én Rusahom, Hamid a tiéd, hogy eldobd. A világegyetem Teremtő Istene alkotott 
meg minden létező dolgot, és soha nem kínozna egy embert egyetlen hibája miatt. 
Úrnőm, a rabszolgád vagyok, üss meg, ölj meg, ha akarsz! Teljesen kiszolgáltatom 
neked magamat. Kérlek, gyere ma este, könyörgök neked! Esküszöm, te leszel az oka 
a betegségemnek, talán a halálomnak is. Az arcomat és szememet a talpad alatti 
porba dörgölöm, és könyörögve kérlek. Istenre esküszöm, nem tudom már tovább 
türtőztetni magam! " 


A jelek szerint Rusah túl nagy megterhelést jelenthetett Abdülhamidnak, akit 1789. 
április 6-án szélütés ért, és másnap reggel, hatvannégy éves korában meghalt, a leghosszabb 
életű szultánként Nagy Szulejmán óta. A trónon unokaöccse, III. Szelim követte, aki másnap 
megszervezte a nagybátyja temetését, és személyesen vezette a gyászmenetet a türbéhez, amit 
Abdülhamid emeltetett az Aranyszarv-öböltől nem messze a Második Dombon. 

Szelimről már ekkorra elterjedt, hogy rátermett, energikus fiatalember, és a trónra 
lépését nagy lelkesedéssel fogadták. Az uralkodását hatalmas lendülettel, a tettek embereként 
kezdte, utasításokat osztogatva a vezírjeinek és dekrétumokat kibocsátva, melyekben 
szabályozta az alattvalói életének különböző aspektusait, mivel attól rettegett, hogy a 
birodalma halálos veszélyben van, és szentül elhatározta, hogy nyugati mintára fogja 
megreformálni az országát. Ahogy akkoriban mondta: , Hajlandó vagyok száraz kenyéren 
élni, mivel az állam felbomlóban van." Az eddig sosem tapasztalt energiát, amellyel az új 
szultán az uralkodását kezdte, a francia nagykövet, Choiseul-Gouffier is megemlíti egyik 
barátjának írott levelében: , Az általa inspirált lelkesedés tizenöt napon belül általános 
megdöbbenéssé változott, s most mindenki reszket ebben a fővárosban." 

Amikor Szelimet kiengedték a Ketrecből, a helyét Abdülhamid két életben maradt fia, 
az ekkor majdnem tízéves Musztafa és a majdnem négyéves Mahmud vette át. A szultán, 
amennyire csak lehetett, kényelmessé tette a bezártságukat, és felügyelte a hercegek 
tanulmányait is, ahogy Abdülhamid is tette, amikor Szelim volt a Ketrec foglya. 

III. Szelim huszonhét évesen került a trónra, ami előtt tizenöt évet a Ketrecben töltött. 
Legalább nyolc ágyasa volt a háremében, de egy gyermeke sem született. 

Szelim anyja, Mihrisáh, aki a férje, III. Musztafa halála óta a Régi Szerájban élt 
száműzetésben, most visszatért a Topkapu szerájba, hogy elfoglalja a helyét mint válide 
szultán. Szelim készíttetett neki egy hatalmas luxuslakosztályt, ami mellé pedig egy sor 
egymásba nyíló szobát építtetett magának. Mihrisáh később egy nagy küllijét emeltetett 

Ejjübben, amelyben egy barokk türbe is található, ahová 1805-ben eltemették. 

Szelim nagyon közel állt a három lánytestvéréhez, Sáhhoz, Bejhanhoz és Hadidzséhez, 
akik mindannyian pasák feleségei lettek. A legidősebbik, Sáh Szultán egymás után két 
nagyvezírrel is jegyességben állt még fiatal lány korában, de mindkettőt kivégezték, mielőtt 
elvehették volna a hercegnőt. Sáh Szultán végül Kara Musztafa pasa felesége lett, aki a 
nászéjszakájukon a hercegnő fékezhetetlen természetének áldozata lett, legalábbis egy 
történet szerint, amelyet Charles MacFarlane mesél el Törökország sorsa című művében 
(1850): 


, Amikor Sáh szultána, III. Szelim húga hozzáment Kara Musztafa pasához, a 
hercegnő ellentmondást nem tűrve tudatta a férjével, mégpedig a nászéjszakájukon, 
mennyivel magasabban áll nála rangban. A türelmetlen pasa, nem lévén tisztában 
fejedelmi menyasszonya tüzes és kiszámíthatatlan természetével, hiába várt 
mindössze egy órával hajnal előttig a szokásos hivatásra a nászlakosztályba. Végül 
attól tartva, hogy a miűezzin reggeli imára szólít, mielőtt bejuthatna a felesége 
hálószobájába, s még a végén azzal vádolhatnák, hogy elhanyagolja őt, a pasa 
letette a huszadik pipáját, és merészen belépett a hárembe. Itt azután kinyitotta a 
szultána ajtaját, elmondta az imáját, és odament az ágy lábához. Bár inkább egy 
alvó oroszlánt háborgatott volna! Épp amikor lehajolt volna, hogy megcsókolja a 
takaró szegélyét, a fekvő szultána úgy belerúgott, hogy messzire elrepült. Ezután a 
hercegnő felpattant az ágyról, és a pasa minden esedezése ellenére, hogy 
pSzultánám! Lelkem! Bárányom! Májam sarka! Aman! Aman! [Könyörülj!Ie, 
fogával olyan borzalmasan összemarta a férje arcát és orrát, hogy a vér a padlón 
folyt. Ezután a szolgálólányainak tapsolva, megparancsolta nekik, hogy vigyék a 
szemtelen betolakodót a szeme elől, majd visszafeküdt az ágyába, hogy 
megnyugodjon. 

Azonban miután nem elégedett meg a haragja eme kitöltésével, a feldühödött 
hercegnő másnap reggel a szerájba vonult, ahol térdre vetette magát császári fivére 
lába előtt, és úgy követelte xaz etikett megsértőjénekc, megszégyenítését és azonnali 
elválasztását yméltósága inzultálójátólx. Szelim szultán figyelmesen végighallgatta, 
majd miután húga befejezte a beszédet, megdicsérte tiüzességéért, és megígérte, hogy 
megdorgálja s megbünteti a férjét. Ezután megengedte húgának, hogy távozzék, 
őszintén ajánlva neki, hogy bocsásson meg a vétkesnek, majd hangos nevetésben tört 
ki." 


Szelim udvara volt a központ, amely bevezette a török társadalmat az európai kultúrába, 
különösen a francia műveltségbe, mivel Franciaország volt az Oszmán Birodalom legrégebbi 
szövetségese. Erről Dallaway is említést tesz Konstantinápoly: ősi és modern című művében: 


,, Az Iszultán] arca szemrevaló és lenyűgöző, az alakja jó; megnyerő férfiú, és nem 
kevés spekulatív géniusszal megáldott [...] föltett szándéka, hogy megbékítse az 
alattvalóit az európai irányelvek magasabb rendű célszerűségével, ami a politikát és 
a háborít illeti [...] Biztos forrásból hallottam, hogy a szerájban a fiatalembereket 
parancsára most már francia nyelvre is oktatják; a francia borok iránti 
részrehajlása pedig köztudott a jól informáltak között. " 


Szelim engedélyt adott egy francia tánctanárnak és néhány zenésznek is, hogy 
belépjenek a hárem némelyik külső épületébe, ahol a szerecsen eunuchok felügyelete mellett 
leckéket adtak azoknak a kegyencnőknek, akiket a szultán és a többi háremhölgy 
szórakoztatására előadott egyik táncra választottak ki. Meglehet, hogy még maga Szelim is 

játszott a hölgyeinek, hiszen ő is képzett muzsikus volt, elismert zeneszerző, és remekül 
játszott a nej nevezetű török fuvolán is. A szórakoztatás egyéb műfajai voltak még a 
színdarabok - általában bohózatok -, a táncelőadások, a karagöz nevű török báb-árnyjáték, és 
a maszaldzsi, vagyis a mesemondó által előadott történetek. A háremhölgyek előadta egyik 
tánc nevét tudjuk: tavsan, azaz nyúl, amelyben a lányok kisnyulakként ugráltak körbe. Egy 
másik pedig a hagyományos török hastánc, amelyről Lady Mary Wortley Montagu 
megállapította: , Biztos vagyok benne, hogy a világ legöregebb, legmegrögzöttebb prüdje sem 
tudott volna anélkül [a táncosokra] nézni, hogy ne jutott volna eszébe valami olyasmi, amiről 
nem illik beszélni." 

Szelim uralkodásának idejére már a Topkapu szeráj legtöbb háremhölgyét a kaukázusi 
rabszolga-kereskedelem juttatta Isztambulba. A rabszolgalányokat az Avret Pazarin, vagyis a 
Nők Piacán lehetett megvásárolni a város Hetedik Dombján, az ősi Forum Arcadiin. Mihrisáh 
válide szultánt, III. Szelim édesanyját is itt vették meg III. Musztafa háreme számára. 
Dallaway a Konstantinápoly: ősi és modernben ilyennek írja le az akkori Avret Pazarit: 


, A szeráj női főleg grúz és cserkesz rabszolgák, akiket úgy válogatnak a magánúton 
vett vagy az Avret Bazárban vásároltak közül, és különböző okok miatt mindegyikük 
nagyon fiatal korban kerül ide. Túlzás nélkül megállapíthatjuk, hogy sehol máshol 
nem gyűlik össze egy helyütt ennyi született szépség. 

Az Avret Bazár egy zárt udvarból áll, amelyet kerengő és kis lakosztályok sora 
vesz körül. Egyiptomból, Abesszíniából, Grúziából és Cserkeszföldről hozott 
rabszolganők látják el, akiket péntek reggelente hoznak ide. Az első említett 
országból érkezetteket leginkább ház körüli ellátnivalókra veszik meg, olyasféle 
munkák elvégzésére, amiket alantas mivoltuk miatt egy török nő nem lenne hajlandó 
megtenni; ezeknek a termete és arca csak ritkán gyönyörű, az áruk pedig szinte 
sohasem haladja meg a negyven angol fontot. A többiek páratlan szépségét a nihák 
és keleti díszítések minden művészetével fokozzák, és őket rendszerint több ezer 
piaszterért szokták eladni. Sokukat a Iszultáni] szerájnak tartják fenn, s ezeket 
tekintik a legszerencsésebbeknek. " 


Dallaway ezután leírja, hogyan képezték ki őket, és hogyan éltek ezek a lányok, akiket a 
rabszolgapiacon a Topkapu szeráj háreme számára vásároltak meg: 


, Ezeknek a lányoknak nagyon skrupulózus a nevelésük; inkább tanítják nekik, 
hogyan táncoljanak buján, semmint kecsesen, illetve hogyan játsszanak a 
tamburinon, ami egyfajta gitár; némelyikük pedig a hímzésben jeleskedik. Mindez a 
taníttatás kizárólag az idősebb asszonyok felügyelete alatt áll, bár az európai 
divatnak megfelelően, amelyet Szelim szultán nyíltan pártol, néhány görög nő 
újabban megtanítja őket hárfán és pianofortén játszani, amit ezen okból el is 
sajátítottak [...] A feljebbvalók egy sor ülő foglalatossággal szórakoztatják magukat. 
A legpazarabb ruhák, amiket csak el lehet képzelni, és amelyeket a nap folyamán 
többször váltanak, a legnagyszerűbb lakosztályok és bútorok; szertartásos 
látogatások, melyeket egymásnál tesznek, és az alárendelt társaik folytonos hódolata 
mind egyfajta elpuhult boldogsággal tölti el őket, aminél többre tulajdonképpen nem 
is vágynak a török nők, sem képességük nincs annak megtapasztalására. 

Néha élvezet gyanánt megengedik nekik, hogy a tengerhez közeli kioszkokba 
menjenek, amiről a rendőrtiszteket is értesítik, hogy semmilyen hajó ne jöhessen túl 
közel a szerájhoz. A szultán minden nyáron egymás után sorra látogatja egy rövid 
időre a palotáit a háremével, ahol öt vagy nyolc kilométer távolságon belül minden 
ösvényt és utat szilaj bosztandzsik őriznek, nehogy egyetlen férfi is a közelükbe 

merészkedjen, és [pillantásával] beszennyezze őket. 

Szórakozás tekintetében teljességgel a rabszolganőikre vannak utalva, s ez bármi 
lehet, aminek vidám a témája, így órákon át csak hevernek a kanapéikon, míg táncot, 
komédiát és bolondságokat - amelyek nem sokkal finomabbak a mi bábszínházunknál 
- mutatnak be nekik. Néha meglátogatják őket görög és francia hölgyek, akiknek a 
férje összeköttetésben áll a Portával mint kereskedő vagy tolmács, azzal az ürüggyel, 
hogy érdekességeket hoztak nekik Európából. Az ilyen alkalmakból minden a 
palotára vonatkozó pontos információt be kell gyűjteni, és jelenleg én is ezeknek 
tartozom hálával." 


Szelim gyakran rendezett estélyeket a Topkapu szeráj parkjában. Magántitkára, Ahmed 
Vaszif efendi a naplójában följegyezte, hogy 1791. június 5-én a szultán egy birkózóversenyt 
nézett itt, illetve egy cirkusz lépett föl három oroszlánnal, egy leopárddal és számos kutyával 
meg kakassal, azután pedig Szelim a Jali Köskbe, vagyis a Parti Pavilonba vonult vissza 
vacsorázni és az esti imádságára. A titkár egy másik naplóbejegyzése szerint 1797. április 17- 
én Szelim tulipánünnepélyt adott a palotakertben, az utolsó ilyen ünnepséget. 

Szelim fizikailag sokkal aktívabb volt otthon ülő elődeinél, és gyakran játszott dzsiritet 
az apródokkal a palota alsó parkjában. Amikor elég idős lett, Mahmud herceg is csatlakozott 
ezekhez a játékokhoz, de az ellenfél csapatában játszva. A két csapatot az itt dolgozó 
kertészek egy-egy csoportjáról nevezték el, az okrára felügyelő bahmiadzsikról és a 
káposztákért felelős lahanadzsikról. A palota nyilvántartásaiban följegyezték, hogy Szelim a 
káposztásokkal játszott, Mahmud pedig az okra-csapatban. 

Szelim annyira rajongott mindenért, ami európai, hogy a palota egyes részeit és a 
környező parkok némelyikét is nyugati stílusban építtette újjá. A parképítész az osztrák Jacob 
Ensle volt, a schönbrunni kastély császári kertészének fivére, aki, miután Szelim 1792-ben 
idehozatta, tíz évig Isztambulban maradt. Ensle új parkot létesített az úgynevezett Nyári 
Hárem, a Szarajburnu Márvány-tenger felőli oldalán lévő, kioszkokból és pavilonokból álló 
nyitott komplexum körül. Enslének saját szállása volt a palotakertben, ahová gyakran hívott 
vendégeket, és amikor az udvar éppen nem tartózkodott itt, körbevezette látogatóit a Nyári 
Háremben, illetve a Topkapu szeráj egyéb részein is. Az egyik ilyen vendége Edward Daniel 
Clarke volt, aki az első látogatása leírásánál megemlíti, hogyan látta Ensle két barátja egy 
pillanatra a válide szultánt és az uralkodó négy feleségét: 


,, Ezután jött a szultánanya a négy fő szultánával, akik mindannyian jó hangulatban 
voltak, úgy csintalankodtak és nevetgéltek egymással. A kertészlak mosókonyhájának 
kis ablaka éppen arra a kapura nézett, amelyen a hölgyek általmentek, s mindössze 
néhány méter választotta el ettől. Itt tehát két külön e célból fúrt lyukon keresztül 
alaposan szemügyre vehették a hölgyek külsejét, akiket káprázatosan szépnek 
találtak. A négy közül három grúz volt, sötét bőrű és nagyon hosszú, barna hajú, a 
negyedik viszont feltűnően fehér; a haja pedig különösen hosszú, sűrű, és lenszőke 
árnyalatú [...] Hosszú, csillogó díszekkel kivarrt felsőruhájukat elöl nyitva hagyják, 
pantallójuk arannyal és ezüsttel van kihímezve, s minden buggyos nadrágjuk 
bőségesen borítják a gyöngyök és drágakövek, legelőnyösebbnek mutatva a 
személyüket; ám ezek olyan nehezek voltak, hogy valósággal akadályozták a 
hölgyeket a mozgásban, szinte lépni is alig tudtak. A hajuk szabadon, nagyon tömött 
fürtökben lógott le egészen a derekukig, hátulról befedve a vállukat. A tincseiket 
egész sűrűn borították a gyémántok, nem valamilyen gondos elrendezés szerint, 
hanem mintha csak úgy hanyagul odaszórták volna őket a lehulló tincsek közé. A 
fejük tetején féloldalasan egy kis anyagdarabot vagy fejéket viseltek. Az arcuk, a 
nyakuk, de még a keblük is meglehetősen szabadon látszott, mivel egyikük sem viselt 

fátylat." 


Clarke és barátja egy sokkal hosszabb látogatást is tett a Topkapu szerájban a ramadán 
szent hónapjában, amikor - ahogy arról Ensle biztosította őket - ,,...az őrök, akik az egész 
éjszakát ébren töltötték, napközben bódultak az álmosságtól és részegségtől". Clarke-ot a 
Belső Palotában tett felfedezőútja a hárem legbelső részébe is eljuttatta, ahol olyan szobákba 
is benézett, ahonnan nem sokkal korábban vonultak ki a szultánák, hogy hosszabb időt 
töltsenek az egyik Boszporusz menti szultáni palotában. Ahogy Clarke följegyzi, a holmijaik 
még mindig szanaszét hevertek mindenütt: 


, Örömömre szolgált, hogy megfigyelhettem néhány dolgot, amit hanyagul ott 
hagytak a díványokon, s amelyek jellemzők az életmódjukra. Ezek között volt egy 
angol íródoboz fekete, lakkozott fából, eltolható ajtókkal és fiókokkal; a fiókokban 
írópapír, nádtollak, illatos viasz és kis, hímzett szaténtarsolyok voltak, melyekben a 
szerelmes leveleiket küldték a néger rabszolgákkal, akik némák és eunuchok. 
Nyilvánvaló, hogy likőröket is fogyasztanak ezekben az elzárt lakosztályokban, mivel 
találtunk üvegcímkéket is, melyeket szépen kivágtak ollóval, s rajtuk török feliratok 
álltak a következő szavakkal: yRosogliox, xArany Víze és pÉlet Vize." 


Clarke ezután a Nyári Háremről ír, amelyet , négyszögű, zárt udvarként" jellemez, 
, amely pontosan úgy fest, mint a cambridge-i Oueens College-é [...] az udvar főoldalán 
nyitott kerengővel, amelyet kis, fehér márványoszlopok tartanak". Ebből az udvarból egy 
hálóhelyiségbe ért, , melyet száz rabszolga befogadására készítettek; ez egy egész hosszú 
folyosón végighúzódott". A folyosó végén egy lépcsőn egy újabb, rabszolgáknak épített, 
emeletes hálóhelyiséghez jutott, illetve egy sor rangosabb rabszolgának szánt kisebb 
lakosztályhoz. Ezután Clarke elért az általa Nagy Audienciateremnek nevezett helyiséghez, 
, ahol a szultánanya a szultánák és a hárem egyéb magas rangú hölgyeit szertartásos 
látogatásait fogadja". Az itt leírt terem a válide szultán lakosztályának szalonja volt, amelyet 
III. Szelim nemrég építtetett a háremhez az édesanyja, Mihrisáh számára: 


,, Elképzelni se lehetne semmit, ami jobban illene a színpadias reprezentációhoz, 
mint ez a terem [...] Pontosan olyan lakosztály ez, mint amilyet a legjobb 
tájképfestők választottak volna, hogy a lehető legdöbbenetesebben ábrázolják az 
oszmán udvar pompáját, elzárkózottságát és fényűzését [...] Óriási tükrök vették 
körül, vhitetlen királyok drága ajándékai, ahogy a jelenlegi tulajdonosok nevezik 
őket. A háremhölgyek ezeket a tükröket néha összetörik játékaik közben. A terem 
távolabbi végében áll a trón, afféle ketrec, amelyen a szultána [válide] ül, körülötte 
minden oldalon rácsok; mivel a személye még itt is túl titokzatosnak számít ahhoz, 
hogy kitétessék az egyszerű rabszolgák és háremhkölgyek pillantásának. Egy hosszú, 
széles, vörös kelmével fedett lépcsősor vezet föl ehhez a ketrechez, mint egy trónhoz 
[..7] 4 tróntól balra és jobbra, azzal egy szintben található a szultánanya és a fő 
udvarhölgyei hálólakosztálya. A trón [terem] külső ablakai rácsosak: az egyik 
oldalon a tengerre néznek, a másikon a hárem négyszög alakú kerengőjére; mivel 
maga a terem az épület egész széltét elfoglalja annak a négyszögnek az oldalán, 
amelyre néz. A rácsos trón alatti részt [...] elkülönítették a szolgálóknak, 
táncosoknak, a színészeknek, zenének, frissítőknek és minden másnak, amit az udvar 
szórakoztatására a hárembe hoznak [...]" 


Clarke ezután a következő helyiségbe ment, amelyet így nevez: ,A szultán 
gyülekezőszobája, amikor a háremben tartózkodik." Ez a szultán magánlakosztályának nagy 

előcsarnoka, amelyet Clarke meglepő rövidséggel és tömörséggel ír le: 


, A szultán telente néha meglátogatja ezt a helyiséget, hogy zenét hallgasson, és hogy 
a kedvenceivel szórakozzék. A termet tükrök veszik körül. A többi díszítés a 
nagyszerűségnek és a nyomorúságosságnak azt a furcsa keverékét mutatja be, mely 
minden török előkelőség hivatalos termeit jellemzi. " 


Clarke ezután elhaladt a válide szultán és a szultán négy főfeleségének fürdője mellett, 
majd megérkezett oda, amit ő a Pihenés Termeinek nevez, vagyis a Harmadik udvar keleti 
oldalán lévő azon szobákhoz, melyek ma a Topkapu szeráj Múzeum Kincstárának adnak 
otthont. 

Clarke felfedezőútján a következő állomás egy , nagy lakosztály" volt a háremben; ez az 
alsó parkra néző helyiség a Mabejn, amely afféle előcsarnokként szolgált a hárem és a 
szelámlik között: 


,, Ezután a háremnek ahhoz a részéhez értünk, amely a szeráj parkjára néz, és 
beléptünk egy nagy lakosztályba, amelyet Halvet Jerinek hívnak, de a franciák Salle 
de promenade-nak neveznék. Itt a többi háremhölgy szórakoztatta magát komédiák 
nézésével és hallgatásával, bohózatok bemutatásával, tánccal és zenével. Olyan 
állapotban találtuk, mint egy régi lomtárat. Nagy, poros állótükrök nehéz 
aranykeretükben, elfeledetten, összetörten álltak ott a falnak támasztva, mint a 
wakefieldi pap családi képe, a terem egyik falát egész hosszában elfoglalva. Régi 
bútorok, az angol kézművesség leggyatrább darabjai, tölgyből, dióból, mahagóniból 
készült rozoga íróasztalok, kimállott intarziája szekrények, csillárok szétszórt 
törmelékei, papírfecnik, selyemrongyok és üres cukorkásdobozok alkották a palota 
ezen részének tárgyait. " 


Clarke és barátja ezután a hárem egy másik részébe ment, amely még a Mabejnnél is 
romosabbnak tünt. Innen lementek a Negyedik Udvar alsó parkjába, ama kioszk felé, amelyet 
Clarke a Jácintok Kertjének Termeként említ, és amely mára már nem létezik: 


, Ez érdekesnek ígérkezett, mivel úgy hallottuk, hogy a szultán szinte minden 
magánidejét itt töltötte, ebben a lakosztályban; így ha láthatjuk, az elfoglaltságaiból 
és szórakozásaiból talán bepillantást nyerhetünk, milyen emberről is van szó, miután 
megfosztva láthatjuk külső cicomájától. Miután a kikövezett, lejtős ösvénytől jobbra 
fordultunk, egy kis kertbe értünk, amely tele volt gondozott, hosszúkás, téglalap 
alakú virágágyásokkal, melyeknek szélét porcelánnal vagy hollandi csempékkel 
rakták ki. Itt azonban semmilyen más növény nem nőtt, csakis jácint; innen a kert 
neve, illetve a teremé, amely benne található. Az ablakon benézve megvizsgáltuk ezt 
a lakosztályt. Elképzelni sem lehetne pazarabbat. Három oldalán egy dívány fut 
körbe, melynek párnái fekete, hímzett szaténból készültek. A terem ablakaival 
szemben egy kandalló, hagyományos, európai stílusú; ennek mindkét oldalán pedig 
egy-egy vörös kelmével takart ajtó. Az ajtók és a kandalló között mindkét oldalon egy 
üveges szekrény állt, benne a szultán magánkönyvtárával; mindegyik kötet kézzel 
íródott, egyik polcon a másik felett, s mindegyik könyv címét a lapok szélére írták. A 
terem aranyozott mennyezetéről a két ajtóval és a kandallóval szemközt három 
aranykalitka lógott, melyekben apró műmadarak voltak, s ezek egy mechanizmus 
segítségével énekeltek. A terem közepén egy hatalmas aranyüst, melyet egy tálba 
állított négy óriási karom tartott, mint azokat az edényeket, melyeket Angliában 
kredencek alatt látni. A bejárattal szemben a terem egyik oldalán egy magas pad állt 

egy ajtó előtt keresztben, rajta egy hímzett kendővel, egy vázával és egy tállal, 
amiben szakállat és kezet lehetett mosni [/...] Az ajtó mellett egy mélyedésben állt 
még egy pár sárga csizma; a padon pedig a kancsó mellett egy pár papucs 
ugyanabból az anyagból. Ezeket minden lakosztály ajtaja elé odakészítették, ahová a 
szultán bement / ...] A falakon különleges ízléssel és hatásosan fegyverek csoportjait, 
például pisztolyokat, szablyákat és tőröket állítottak ki; a nyelek és hiüvelyek telis-tele 
voltak nagyméretű gyémántokkal, s ezek, ahogy körös-körül csillogtak, gyönyörűen 
kiemelték ennek a pazar lakosztálynak fényűző ragyogását. 

Alig itta be szemünk ennek a csodás helyiségnek a látványát, amikor legnagyobb 
csalódásunkra megjelent egy bosztandzsi, ám szerencsére a fejét elfordította az 
ablaktól, mi pedig azonnal lebuktunk, és négykézláb másztunk, amíg ki nem értünk a 
Jácintok Kertjéből. Onnan pedig fölfelé haladva elmentünk egy fülemülékkel teli 
madárház mellett. " 


A hárem egyes termeinek elhanyagolt állapota azzal magyarázható, hogy a szultánok 
ekkor már kevesebb időt töltöttek a Topkapu szerájban, mivel szívesebben tartózkodtak a 
meghittebb tengerparti palotáikban a Boszporusz mentén. 

Eközben Szelim folyamatosan a birodalma megreformálásán munkálkodott, különösen 
a hadserege megújításán, ezért létrehozott egy gyalogos egységet, amely Nizám-i Dzsedid, 
azaz Új Rend néven vált ismertté. Mindez heves ellenérzést váltott ki a janicsárokból és a 
szpáhikból, akik Szelim új hadseregében fenyegetést láttak a saját ftennmaradásukra. 

1807. május 28-án az isztambuli janicsár segéderők (jamak) Kabakdzsi Musztafa aga 
vezetésével fellázadtak, később pedig a medreszék vallásos diákjai is csatlakoztak hozzájuk. 
Másnap kora reggel a lázadók egy fetvát szereztek Ataullah efendi sejhüliszlámtól, mely 
szentesítette Szelim elmozdítását a trónról, ezután pedig a felkelők a Topkapu szerájhoz 
vonultak, ahol , Musztafa szultán" nevét kiáltozták, ugyanekkor Ahmed béget, a szultán 
titkárát lemészárolta a tömeg, levágott fejét pedig elküldték Szelimnek, amitől ő annyira 
megijedt, hogy azonnal beleegyezett, lemond a trónjáról, ha cserébe életben hagyják. Ezután 
előhívatta unokatestvérét, Musztafát a Ketrecből, és felajánlotta, hogy átadja neki a trónját, 
bár Musztafa annyira gyengeelméjű volt, hogy nem lett volna képes az uralkodásra. Azért, 
miután egy darabig úgy tett, mintha habozna, végül elfogadta a felajánlott trónt, Szelim pedig 
elfoglalta a helyét a Ketrecben - Mahmud herceg mellett. 

Az új szultán IV. Musztafaként 1807. május 29-én lépett trónra a Boldogság Kapuja 
előtt, miközben a lázadó tömeg az udvaron tömörülve éljenezte, és hosszú életet kívánt neki. 

Musztafa, I. Abdülhamid egyik fia, majdnem huszonnyolc évesen került a trónra, 
miután élete ezt megelőző tizennyolc évét a Ketrec fogságában töltötte. Az édesanyja, Ajse 
Szenijeperver visszaköltözött a Régi Palotából a Topkapu szerájba, hogy elfoglalja helyét 
mint válide szultán. Az új szultánnak négy háremhölgye közül Pejkidil volt a kedvence. A 
négy ágyastól mindössze egy fia és egy lánya született, de mindkettő meghalt még 
csecsemőkorában. 

Miután Szelim a Ketrecbe került, Musztafa pedig a trónra, a hatalom Ataullah efendire 
és Kösze Músza pasára, a helyettes nagyvezírre szállt, akik sietve elintézték, hogy a régi 
rezsimből való mindegyik ellenfelük eltűnjön a színről. Ezek közül a legjelentősebb Ibráhim 
Hilmi pasa nagyvezír volt, akit megölettek, és a helyére Cselebi Musztafa pasát nevezték ki. 
Az új rezsim ellenzékét Bajraktar Musztafa pasa vezette, aki az összes lojális csapatát a Duna 
menti Ruszcsukba vezényelte át. 

Eközben Kösze Músza pasa és Ataullah efendi közt kitört a harc a hatalomért, és ez a 
mérleg nyelve szerepét Kabakdzsi Musztafa agára hagyta, aki a jamakjaival együtt 
rémuralomba kezdett Isztambulban. A ruszcsuki frakció ezután hozzálátott a terve 
kivitelezéséhez, hogy megfosszák Musztafát a tróntól, de ezt titokban tartották, nehogy a 

szultán megölesse Szelimet. Bajraktar előbb Edirnébe, majd Isztambulba vonult a seregével, 
végül 1808. július 18-án megérkezve a város falai elé. Ezután nyolc napig tartó körmönfont 
manőverezés kezdődött, melynek során a ruszcsukiak megpróbálták kiszabadítani Szelimet a 
palotából, hogy visszaültethessék a trónra, és leváltsák Musztafát. Cselebi Musztafa nagyvezír 
július 27. reggelén tudomást szerzett a tervről, és figyelmeztette a szultánt, Musztafa azonban 
nem vette komolyan az üzenetet, és semmit sem tett az ügy érdekében. Cselebi Musztafa erre 
úgy határozott, hogy maga fogja kivégeztetni Szelim herceget, amikor azonban Bajraktar erről 
tudomást szerzett az egyik informátora révén, úgy döntött, hogy másnap reggel bevonul 
Isztambulba a seregével. Egy egységet küldött a Fényes Portához, hogy fogják el a 
nagyvezírt, míg ő maga a Topkapu szerájhoz vezette a többi katonáját, ahol sikerült a második 
udvarig bejutniuk. Ezután Bajraktar beküldte a sejhüliszlámot a Belső Palotába, hogy győzze 
meg Musztafát, mondjon le, és bocsássa szabadon Szelimet, de a szultán erre nem volt 
hajlandó, és bezáratta a Boldogság Kapuját. Ezután pedig, amíg Bajraktar a seregeit gyűjtötte 
össze, hogy benyomuljon velük a Belső Palotába, Musztafa elküldte a szerecsen eunuchok 
vezetőjét az embereivel, hogy öljék meg Szelimet és Mahmudot is, ami által ő maradna az 
egyedüli férfi leszármazott az Oszmán-házban. 

Szelim ekkor éppen a hárem zeneszobájában tartózkodott, mivel engedélyt kapott, hogy 
elhagyhassa a Ketrecet, és egy kis időt itt töltsön, hogy nejen előadja az egyik szerzeményét. 
Számos háremhölgy is jelen volt, és hallgatta, amikor berontott a szerecsen eunuchok vezetője 
az embereivel, és megtámadták a volt szultánt. Szelim küzdött ellenük, amíg az ereje engedte, 
de végül legyüűrték és megölték, azután pedig a holttestét kihajították a második udvarra. 
Bajraktart rövid ideig megbénította a gyász Szelim holttestét látva, de aztán ismét magához 
tért, és betört a Belső Palotába, ahol foglyul ejtette Musztafát, majd elküldte az embereit, 
hogy keressék meg Mahmudot. 

Mahmud ugyanekkor épp csak hogy megmenekült a szerecsen eunuchok vezetője és az 
emberei elől, miután a szolgálólánya, Dzsevri Kalfa forró hamut hintett a szemükbe, amint a 
szobába léptek, és így Mahmud annyi előnyhöz jutott, hogy fölmenekülhetett a hárem tetejére. 
A tetőről azután leereszkedett az egyik szobába, és ott maradt meglapulva. MacFarlane a 
következőképp írja le ennek a drámai üldözésnek a végkifejletét: 


, Végül hosszas, felettébb izgatott keresés után, melynek során az egész szeráj 
belsejét átkutatták [...] egy sötét, elhagyatott sarokban találták meg Mahmudot egy 
halom szőnyeg alatt, félholtan s remegve; időbe tellett, mire meggyőzték, hogy akik 
érte jöttek, nem a bátyja küldöttei, akik végezni akartak vele, hanem trónra akarják 
emelni. Általánosan ismert tény, hogy Musztafa nemcsak a fivérét, de az 
unokatestvérét is meg akarta öletni, és hogy Mahmud csak egy idősebb cselédnek 
köszönhette az életét, aki elrejtette őt, amikor először erőszakkal berontott Bajraktar. 
A tragédia eseményei gyorsan peregtek - IMahmudotl] nem fedezte föl a kiszlár aga, 
amikor elrendelték a keresést, és néhány percen belül a felkelők lettek a palota urai 
és Musztafa őrizői. 

Amikor Mahmud megjelent Bajraktar Musztafa előtt, akit a gyász, az ijedtség és a 
halálos bosszú gondolata szinte lázas állapotba hozott, az összes vezír és minden 
jelenlevő törvényes szultánjaként éltette, a nagy Szelim méltó utódjaként. Bajraktar 
arcra borult előtte, és megcsókolta a földet a lába előtt; addig föl sem kelt ebből a 
megalázkodó helyzetből, amíg Mahmud ezt meg nem parancsolta neki, és ki nem 
kiáltotta őt kiszabadítójának és nagyvezírjének. " 


Bajraktar egy fetvát adatott ki a sejhüliszlámmal, amely megfosztotta a tróntól 


Musztafát, aki ezután ismét visszatért a Ketrec fogságába, a testvérét pedig még ugyanezen a 
napon, 1808. július 28-án trónra emelték mint II. Mahmudot. 

Másnap Szelimet eltemették az apja, III. Musztafa türbéjébe a Laleli-dzsámiban. Ma 
leginkább a költészete és a zenéje révén emlékeznek rá, illetve a reformtörekvései miatt. 
Egyik verse, amelyet az Ilhámi, vagyis , Ihletett" álnéven írt, egy perzsa stílusú kétsoros, 
amelyet a törökök gyakran idéznek, amikor róla és a koráról beszélnek: 


,, Óh, Ilhámi, ne légy rest, és ne bízz semmiben, ami e világi! 
A Föld senki kedvéért nem áll meg, a kereke mindörökké forog." 


Szelim némelyik szerzeményét még ma is hallani az Isztambul Rádióban, többek között 


azt a dalt is, amit esetleg halála óráján is éppen játszhatott, amikor meggyilkolták a Boldogság 
Házának zenetermében. 

TIZENNEGYEDIK FEJEZET 


A Szerencsés Esemény 


ahmud nem volt még huszonhárom éves, amikor trónra került a bátyja, IV. 

Musztafa helyére, akit ugyanekkor a Ketrecbe zártak. Mahmud maga is tizenkilenc 

évet töltött a Ketrec fogságában a trónra lépését megelőzően, ahol négyéves kora 
óta élt bezárva, habár jóval nagyobb szabadságot élvezve, mint a korábbi korok elzárt 
hercegei. 

Első hivatalos szultáni intézkedéseként kinevezte  Bajraktar Musztafa pasát 
nagyvezírjének. Bajraktar ezután megparancsolta az embereinek, hogy számoljanak le 
mindenkivel, akik felelősek voltak Szelim megbuktatásáért és haláláért. A trónfosztott IV. 
Musztafát is megölette volna, de Mahmud megkegyelmezett a bátyjának, akit továbbra is a 
Ketrecben őriztetett fogolyként. Az ezt követő vérfürdőt Charles MacFarlane írja le: 


, Mahmud trónra lépésének napján harminchárom fejet tűztek a szeráj kapuja fölé, 
melyek között rémesen eltorzulva ott ragyogott egy ezüsttálcán a szerecsen eunuchok 
vezetőjének feje, aki magas hivatalára való tekintettel részesült e megtiszteltetésben. 
A jamakok tisztjeit [...] megfojtották, és a Boszporuszba hajították; a szeráj azon 
nőtagjait pedig, akik kimutatták örömüket Szelim halála felett, zsákba varrták, és 
vízbe fojtották a Kiz-Kuleszinél, a Szeráj-fokkal [Szarajburnuj szemben. " 


Bajraktar Musztafa pasa ezután nekilátott, hogy véghezvigye a III. Szelim megkezdte 
reformokat, melyeket II. Mahmud is folytatni kívánt. A pasa először is összegyűjtötte a 
Nizam-i Dzsedid megmaradt tagjait, akik mellé bőségesen adott újoncokat, valamint anatóliai 
hadurak által küldött csapatokat, ezáltal létrehozva egy Szegban-i Dzsedit nevű új hadsereget. 

Bajraktar ezenkívül meg kívánta reformálni a janicsárokat és az ulemát is, de ez csak 
tovább fokozta az egyre növekvő elégedetlenséget autokrata viselkedése miatt. A 
nagyvezírnek az arroganciája számtalan ellenséget szerzett, és amikor a hadserege egy részét 
Ruszcsukba vezényelte át, ezek az ellenségek megragadták az alkalmat, hogy fellépjenek vele 
szemben. 

A fölkelés 1808. november 14-én robbant ki, amikor a Szegban-i Dzsedid csapatainak 
első nyilvános megjelenése zendülést váltott ki a janicsároknál azon pletyka alapján, hogy 
Bajraktar teljesen föl akarta számolni az alakulatukat. A lázadók megrohamozták a Topkapu 
szerájt, de a palotaőrök visszaverték őket az új hadsereg csapattagjainak, a szekbánoknak a 
segítségével. Másnap korán reggel a felkelők berontottak a nagyvezír főhadiszállására a 
Portán, ezáltal arra kényszerítve Bajraktart és az embereit, hogy visszahúzódjanak a 
lőporraktárba. Nem sokkal később a lőpor felrobbant, így Bajraktar az összes katonájával és 
több száz janicsárral együtt meghalt. Ezután úrrá lett a totális anarchia, amint a janicsárok 
megnyerték a város kézműveseinek és állástalan munkásainak a támogatását, majd elvágták a 
Topkapu szeráj vízellátását, és ostrom alá vették a palotát. 

Az oszmán flotta hű maradt a szultánhoz, így amikor a kapitányok látták, hogy a 
Topkapu szeráj ostrom alá került, az Aranyszarv-öbölnél állomásozó hadihajóik lőni kezdték 

a lázadókat, illetve ágyútűz alá vették a janicsárok laktanyáit is Bejazitban. Eközben az ulema 
felbujtatta a medreszék fanatikus diákjait, hogy csatlakozzanak a felkeléshez, ők pedig 
felégették az Első Dombtól a Harmadikig terjedő területet; a tűz, az ágyúzás, valamint a 
lázadók és a szultánhoz hű csapatok közötti összecsapások több ezer katona és civil lakos 
életét követelték, maga Isztambul pedig égő pokollá változott. 

Amikor a szultánhoz hűséges csapatok visszavonultak a Topkapu szeráj falai mögé, a 
lázadók ismét megrohamozták a palotát, és követelték Musztafa visszahelyezését a trónra. Ez 
végre meggyőzte Mahmudot, hogy elrendelje a testvére megölését, akit 1808. november 16- 
án megfojtottak. Musztafa huszonkilenc éves korában halt meg, miután élete több mint 
tizennyolc évét a Ketrec fogságában töltötte. A halála végül véget vetett a fölkelésnek, miután 
a lázadók - akik ekkorra már karóba húzták Bajraktar Musztafa pasa holttestét a hippodromon 
- beleegyeztek, hogy másnaptól életbe lép a tűzszüneti parancs. Musztafát még aznap minden 
szertartás nélkül eltemették az apja, Abdülhamid türbéjébe, miközben a sír körüli házak még 
mindig füstöltek a tűz után, amely a város nagy részét elpusztította. 

A tűzszüneti megegyezés értelmében fel kellett oszlatni a Szegban-i Dzsedidet, 
megengedve, hogy a Topkapu szerájban állomásozó csapataik biztonságban elvonulhatnak az 
otthonaikba. Azonban amikor a szultánhű katonák kijöttek a palotából, a tömeg lemészárolta 
őket, illetve még egy sereg magas rangú személyt is megöltek, amiért támogatták Mahmud 
reformtörekvéseit. 

Mahmudnak így tehát sikerült megóvnia a trónját és az életét, ekkorra viszont rájött, 
hogy mielőtt megpróbál létrehozni egy új hadsereget, jobban teszi, ha előbb megszabadul a 
régitől. Egyelőre ugyan várnia kellett, de szilárdan eltökélte, hogy kerüljön bármibe, akkor is 
megsemmisíti a janicsárokat. 

Eközben azonban az uralkodása első éveire jellemző érdekütközések zavaros vizén 
kellett hajóznia, és kíméletlenül leszámolt mindenkivel, aki az útjába mert állni. A Szegban-i 
Dzsedid egyetlen megmaradt részét, a tüzérségi hadtestet idővel egy tizenötezer fős hűséges 
és hatásos haderővé fejlesztette. 

Robert Adair, a Porta angol nagykövete 1810. július 4-én audienciát kapott Mahmudtól, 
amire magával hozott két angol utazót is, akik nem sokkal korábban érkeztek meg 
Isztambulba. Az egyikük Lord Byron volt, a másik az utazótársa, John Cam Hobhouse, 
Broughton lordja, aki a következőképpen írja le a szultánt a naplójában: 


, Mahmud szultán a trón közepén ült, lába a földre ért [...] Sárga szaténköpenyt 
viselt, melynek gallérja a legfeketébb cobolyprémbóől készült; a tőre és a mellén lévő 
dísz gyémántokkal volt kirakva: kék és fehér turbánja elején egy háromágú 
gyémántdísz ragyogott, amely  tartóként szolgált egy magas, egyenes 
paradicsommadár-tollnak. JA szultán] szinte mindvégig térdén nyugtatta a kezét, és 
nem mozdította sem a testét, sem a fejét, csak a szemét forgatta ide-oda anélkül, 
hogy pillantása egyszer is megállapodott volna a nagyköveten vagy bárki más 
személyen. Néha végigsimított a szakállán, vagy visszapendítette azt, láttatva tejfehér 
kezét, melyen gyémántgyűrűk ragyogtak. Szemöldöke, szeme és szakálla, amely 
fényes és koromfekete, nem tűnt természetesnek, viszont ez is csak hozzátett ahhoz a 
Jfenségességhez, amelyet csak egy keleti uralkodó képes sugározni: az arca halovány 
volt és szabályos formájú, kivéve az orrát, amely (a keleti hercegeken látható 
szokásos formával ellentétben) kissé fölfelé görbült és hegyesedett; az egész 
fiziognómiája nyájas volt és jóindulatú, de kifejező és méltósággal teli. Alacsonynak, 
kissé kicsinek tűnt, és úgy harminc év körülinek, ami valamivel több a valóságos 
koránál. [Még huszonöt éves sem volt ekkor.]" 


Ekkorra Mahmud lett az Oszmán-ház egyetlen élő férfi tagja, és a dinasztia 

továbbéléséhez elengedhetetlenül szükséges volt, hogy trónörököst nemzzen. Az ágyasa, 
Fatma teherbe esett, és az idő közeledtével egyre nagyobb várakozás előzte meg a szülést, de 
1809. február 4-én végül egy kislánynak adott életet - lezárva egy húszéves időszakot, ami 
alatt nem született egy csecsemő sem a Topkapu szerájban. A kisbaba azonban ugyanebben az 
évben, augusztus 5-én elhunyt, másnap pedig Mahmud egy másik ágyasa megint csak egy 
lánynak adott életet, aki azonban a következő évben meghalt. Mahmud nyilvántartott 
tizennyolc ágyasa összesen tizenkilenc fiút és tizenhét lányt szült a szultánnak, akik közül 
mindössze két fiú és négy lány érte meg a felnőttkort. A két fiú lett a későbbi I. Abdülmedzsid 
és Abdülaziz szultán; az előbbit 1823. április 23-án szülte Bezmialem, az utóbbit pedig 
Pertevnijál 1830. február 9-én. MacFarlane szerint Mahmud szerető apa volt, legalábbis a két 
fiával, Abdülmedzsiddel és Abdülazizzal: 


, Atyai érzelmei (és ez általánosnak mondható a törököknél) kizárólag a fiaira 
korlátozódnak, akiken - úgy értesültem azoktól, akik bejáratosak a palotáiba - 
szenvedélyesen csügg. Gyakran látni, hogy ő is részt vesz a sportjaikban, és hogy 
saját példájával ösztönzi őket ügyességi gyakorlatok és férfias feladatok elvégzésére; 
egyszer pedig elmeséltek nekem egy történetet, miszerint négykézláb állva a ló 
szerepét játszotta..." 


Mahmud az uralkodása kezdete óta újjá akarta építeni a hadseregét, különösen a 
janicsárok alakulatát. A janicsár tisztek végül is beleegyeztek, hogy részt vesznek a 
programban, de sokuk titokban újabb fölkelést tervezett a szultán ellen. A tervről Mahmud is 
tudott, az ügynökei meg is ölték a janicsárok néhány rebellis vezérét. 

A fölkelés végül is 1826. június 14-ének estéjén tört ki, amikor a janicsárok 
felsorakoztak Bejazitban az Et Mejdani főbarakkjai előtt, és felborogatták a kazanjaikat - 
azokat a hatalmas bronzüstöket, amelyekből a napi piláfadagjukat kapták -, lévén, hogy 
hagyományosan ezzel adták tudtul az elégedetlenségüket. Másnap több ezer kézműves, 
állástalan munkás és semmittevő csatlakozott hozzájuk. A felkelés aznap este robbant csak ki 
igazán, amikor a janicsárok megint csak az Et Mejdani előtt gyülekeztek, majd a követőikkel 
együtt feldúlták a nagyvezír, az ekkor épp a boszporuszi palotájában tartózkodó Szelim 
Benderli pasa palotáját. 

Mahmud eközben Besiktasban, a kioszkjában találkozott a parancsnokaival, és amikor 
megtudta, hogy felkelés robbant ki, azonnal csatarendbe állította a csapatait, majd útnak 
indította a gyalogságát és a tüzérségét, hogy vegyék körül az Et Mejdanit. Ő maga visszatért a 
Topkapu szerájba, ahol előhozta Mohamed próféta szent zászlaját annak szentélyéből, ezután 
pedig a vezírjeivel és az ulemával díszmenetben Ahmed szultán mecsetjéhez vonult, ahol a 
mufti egy fetvát adott ki, mely felhatalmazta a szultánt a janicsárok hadtestének feloszlatására 
és teljes megszüntetésére. 

Mahmud ezután ultimátumot intézett a lázadókhoz, felajánlva, hogy megkegyelmez 
nekik, ha most azonnal leteszik a fegyvert. Amikor a janicsárok az elvárásának megfelelően 
ezt megvetően megtagadták, a szultán megparancsolta a seregeinek, hogy könyörtelenül 
támadjanak rájuk. A tüzérsége egyre nyomult előre azokon a szűk kis utcákon, amelyek a 
janicsárok főhadiszállásához vezettek az Et Mejdanin, míg végül az összes lázadó 
összezsúfolódott a téren. Miután látták, hogy csapdába kerültek, a janicsárok futni kezdtek az 
egyik utcán a közeledő tüzérek felé, akik két kartácságyút is hoztak magukkal. Amikor a 
szultáni csapatok haboztak, egy Kara Dzsehannem (Fekete Pokol) Ibráhim nevezetű tiszt 
odarohant az egyik ágyúhoz, és elsütötte úgy, hogy a pisztolyával a gyújtókanócra lőtt. A 
kartács iszonyatos pusztítást végzett a janicsárok között, a második ágyú lövése pedig 
megfutamította őket, így visszamenekültek az Et Mejdani felé, ahol a szultán csapatai 
szétverték őket. 

Mahmud ezután parancsba adta, hogy kutassák fel és öljék meg az összes janicsárt, így 
még a nyugállományba vonult katonákat is elhurcolták az otthonukból, és kivégezték őket. 
Némelyikük a várostól északra terülő Belgrád-erdőben keresett menedéket, de Mahmud ezt is 
felgyújtatta, hogy kifüstölje őket onnan, a tűzvész túlélőit pedig lelőtték, mint a vadállatokat. 
Ahogy azt Stratford Canning, a brit nagykövet megjegyzi egy az év június 22-én írt levelében, 
amelyben leírja, mit látott a saját szemével, amikor ez idő tájt látogatást tett a Topkapu 
szerájban: , A szeráj egyetlen bejáratát, a szultán ablakai alatt a partot és magát a tengert is 
hullák lepik el; sokukat széttépték és félig megették a kutyák." 

Eközben a szultáni tanács 1826. június 16-án, pénteken kora reggel tanácskozásra 
összegyűlve, kiadott egy határozatot, mely hivatalosan is megszüntette a janicsárok hadtestét. 
Mahmud azonnal szentesítette a határozatot, aznap délben pedig már hírül is adták minden 
igazhívőnek Isztambul valamennyi mecsetében. A janicsárok nem léteztek többé, és bukásuk 
napját innentől kezdve a Vekaji-i Hajrije, azaz a Szerencsés Esemény néven emlegették. 

Négy évvel korábban Mahmud megrendelte egy mecset létesítését nem messze attól az 
új ágyúöntő műhelytől, amelyet korábban építtetett Tophanéban, az alsó Boszporusz európai 
partján. A mecsetet barokk stílusban tervezte Kirkor Balian (Balján), az első tagja annak az 
örmény építészcsaládnak, amelyik rengeteg épületet tervezett a szultánnak az elkövetkező 
három évtizedben. Az 1826-ban, nem sokkal a Szerencsés Esemény után befejezett mecsetnek 
Mahmud a Nuszretije-dzsámi, azaz a Győzelem-mecset nevet adta, hogy emléket állítson a 
janicsárok felett aratott dijadalmának. Általában az új mecsetbe ment, valahányszor a besiktasi 
palotájában tartózkodott, de amikor a Topkapu szerájban lakott, mindig valamelyik isztambuli 
szultáni mecsethez lovagolt. MacFarlane több ilyen menetet is látott, az egyiket pedig meg is 
örökíti Konstantinápoly 1828-ban című művében, ahol részletes leírást ad Mahmud 
külsejéről: 


,, Hajnalban, abban a pillanatban, amint a miűneddzsim [asztrológus] bejelentette, 
hogy a nap feltűnt a láthatáron, megindult a menet a szeráj kapujából [...] a szultán 
a hosszú kavalkád közepe táján tűnt fel, előtte néhány minisztere és udvaronca, 
némelyikük pedig mögötte. Egy csodás arab telivéren ült, melynek nyeregtakaróját és 
lószerszámait gazdagon kihímezték, illetve arannyal és ékkövekkel rakták ki; [a 
szultán] magas, fehér turbánt viselt, melynek elejére egy nagy gyémántdísszel 
erősítették az egyenes tollforgót; a mentéje skarlátvörös volt s cobolyprémmel bélelt. 
Nem nézett se jobbra, se balra, csak egyenesen előre, mintha a tekintete az ürességbe 
meredt volna. Abból a néhány pillantásból, amit az arcára vethettem, úgy véltem, 
melankolikus vagy rosszkedvű kifejezést látok rajta, de csak nehezen lehetett látni a 
körülötte gyalogló udvaroncok és apródok magas tolldíszei között. Egyértelműen 
jobban és férfiasabban festett egyszerű lovassági egyenruhájában, amelyben 
gyakran láttam; feltételezem, talán még viszolyog is a keleti pompától és cicomától, 
a tolldíszektől, selyemtől és kendőktől meg az összes nőies dísztől, amely körülveszi; 
bár hozzá kell tennem, mindezek gazdag, lenyűgöző hatást tettek a szemlélőre [...] 
Fennkölt, keletiesen ívelt szemöldöke, nagy, koromfekete szeme (mely leginkább 
súlyos pillantással tekint körös-körül), tömött, fekete bajusza és szakálla, mely 
teljesen elkendőzi az arca alsó felének kifejezését, a feje nagyúri tartása - mind 
kiszámított, póz a hatás kedvéért és azért, hogy pontosan megfeleljen a keleti 
despotáról alkotott elképzelésünknek [...] A termete nem magas, de a válla kellően 
széles, mint ahogy a mellkasa is, két erős karja pedig robusztusságról és nagy testi 
erőről tanúskodik... " 


MacFarlane szerint Mahmud jó humorérzékkel rendelkezett, bár leginkább az alpári 
humort kedvelte, és MacFarlane rengeteg történetet hallott a szultán durva élceiről: 

, Az ember legkevésbé sem feltételezné egy Mahmudhoz hasonló elméről, hogy 
kedveli a pikantériát, a vaskos humort és a tréfálkozást, mégis vagy száz hiteles 
történet bizonyítja, hogy ez a helyzet. Eddig akárhány török viccet hallottam, 
mindegyik olyan trágár volt, hogy még egy angol kocsmában sem lehetne őket 
pirulás nélkül elismételni; és sajnálattal kell bevallanom, hogy a szultánnak 
tulajdonított szellemi sziporkákra is ugyanez az általános jellemző vonatkozik..." 


MacFarlane a szultán egyre jobban elhatalmasodó alkoholizmusáról is beszámol, ami 
lázongó alattvalói számára is egyre nyilvánvalóbbá vált: 


,, Némelyik elégedetlen oszmán (akik akkoriban nyilvánvalóan nagy tömeget alkottak 
a városban, illetve Kis-Ázsiában, ahol nemrégiben személyesen hallgattam meg a 
panaszaikat) azt állítja, a szultán biztosan őrült, ugyanakkor bizonyos ráják [nem 
muzulmán kisebbségek] azt suttogják, hogy csak részeg. Mellékesen megemlítem, 
hogy az utóbbi vélemény, miszerint a szultán bort iszik, ráadásul alkalmanként túl 
sokat, eléggé általánosnak mondható volt ez idő tájt Konstantinápolyban. Az efféle 
állításokat persze nehéz bizonyítani vagy cáfolni, de bizonyos mértékig alátámasztja 
a szultán szándékainak szeszélyes módosítása és erőszakos intézkedései, amelyek 
éjszakánként születtek, és amelyeket bár nem mindig, de néha napfölkeltekor már 
érvénytelenített. Megerősítik továbbá (ha informátorom az igazat mondta) azoknak a 
bizonyos hosszú nyakú tüvegeknek törött darabjai, amelyekben soha nincs más, mint 
jófajta francia bor, s amelyeket néha látni, amint kihajigálják őket egy magányos kis 
kioszk kertjébe, mely Ázsia dombjain áll, nem sokkal Kanderli [Kandilli] gyönyörű 
kis falva mögött, ahová a szultán 1828 nyarán szinte minden este visszavonult. 
Ezeken az iddogálással töltött estéken a társa általában - úgy mondják - a 
szeliktárja, vagyis a palloshordozója volt." 


Eközben az Oszmán Birodalom egy sor vereséget szenvedett az oroszoktól, és jelentős 
méretű területeket veszített, ráadásul 1829-ben Görögország független állammá lett, Egyiptom 
pedig voltaképpen autonóm országgá 1833-ban, Mehmed Ali pasa alatt. Helmuth von Moltke, 
a későbbi porosz hadvezér szerint, aki ekkor az oszmán seregben szolgált, Mahmud keserű 
könnyeket hullatott, amikor aláírta a megalázó békeszerződéseket, melyek 1830-ban 
szabadságot adtak Görögországnak, Egyiptomnak pedig autonómiát, azután pedig hetekre 
bezárkózott az egyik Boszporusz menti palotájába, és szinte teljesen összetörte a bánat. Von 
Moltke a következőket írja róla: 


,, Kudarcot vallott a cél elérésében, amiért pedig egész életében küzdött. Tengernyi 
vért ontottak, az ország ősi intézményeit és szent tradícióit megsemmisítették, a népe 
hitét és büszkeségét aláásták a reform megvalósításáért, de a reformról végül 
kiderült, hogy hiábavaló volt." 


A szultán az uralkodása utolsó éveiben megpróbálta megvalósítani nyugatosító 
reformjait, és személyesen felügyelte a birodalom hadseregének újjászervezését. A reformok 
Isztambulba, elsősorban a szultáni udvarba is nyugati módszereket hoztak; Mahmud inkább 
öltözött európai uralkodóként, semmint keleti potentátként, és első szultánként jelent meg a 
palotán kívüli állami és kulturális eseményeken nadrágban és az isztambulinként ismert fekete 
frakkban, fején pedig vörös marokkói fezzel az elődei köntösei és turbánjai helyett. 1829-ben 
rendeletet adott ki, mely megtiltotta a hagyományos ruhák viselését mindenkinek, a 
vallástudósokat kivéve, és innentől kezdve a fez lett az elfogadott fejfedő. Stratford Canning 

megemlíti az öltözködésbeli változást: 


,, Mindenki, aki eddig távol volt, és most visszatér, észreveszi a változást, amely 
valóban nem mindennapi. Még néhány év, és egyetlen turbán sem marad [...] ma 
már mindenféle foglalkozású alkalmazottak piros fezt viselnek, kozáknadrágot, fekete 
csizmát és egyszínű piros vagy kék kabátot, melyet állukig begombolnak. Semmi 
aranypaszomány, sehol egy ékszer vagy díszes dolmány." 


A ruházat megreformálása felbőszítette a vallási konzervatívokat. Egy nap, amikor 
Mahmud Isztambul utcáin utazott a hintóján, egy dervis így kiáltott neki: , Hitetlen szultán, 
Isten számon kéri majd rajtad a szentségtörésedet! Tönkreteszed az iszlámot!" Mahmud 
azonban csak folytatta tovább a reformtörekvéseit, többek között azzal, hogy minden 
alattvalójára egyformán vonatkozóvá nyilvánította az oszmán polgári törvényeket, függetlenül 
valaki vallási hovatartozásától; kijelentette, hogy , megkülönböztetem az alattvalóimat, a 
muszlimokat a mecsetben, a keresztényeket a templomban, a zsidókat a zsinagógában, de 
máskülönben semmilyen más különbség nincsen közöttük". 

Európai szimfóniák és operák is eljutottak Isztambulba hála Giuseppe Donizettinek, akit 
Mahmud 1828-ban zenei igazgatójának fogadott fel, és kinevezte pasává. Donizetti pasa, a 
híres Gaetano Donizetti bátyja, alafranga, azaz francia vagy európai módra előadandó zenére 
tanította a szultáni zenekart, valamint ő szerezte a török nemzeti himnusz zenéjét is; később 
megépíttette Isztambul első operaházát, ahová külföldi zenetársulatokat hívott meg 
vendégelőadásokra. A város első színháza 1840-ben készült el az oszmán kormány és külföldi 
követségek anyagi támogatásával; az épületet Perában emelte egy Giustiani nevű genovai 
építész, akinek utódja, az olasz Bosco nemcsak a saját bűvészmutatványait adta itt elő, de 
európai színdarabokat és operákat is behozatott. Hamarosan újabb színházak nyíltak meg, 
melyeknek mindegyike elsősorban a külföldieket és a nem muzulmán kisebbségeket 
szórakoztatta, habár a szultán maga is gyakran megjelent egyes darabok premierjein. 

Ekkorra Mahmud már szinte teljesen kiköltözött a Topkapu szerájból, és inkább a 
Boszporusz európai partján, Besiktasban lévő új palotájában tartózkodott, amelyet az örmény 
építész, Kirkor Balian épített át neki európai stílusban. Julia Pardoe A Boszporusz szépségei 
(1839) című művében leírja a palotát, bár mintha kissé túlbecsülte volna Mahmud 
rezidenciáinak a számát: 


,...A Boszporusz minden szép öblének megvan a maga kioszkja; la szultán] 
rezidenciáinak száma a főváros körzetében eléri az ötvenhetet. Besik-Tas palotája az 
utolsó és a legnagyobb mind közül, de határozottan ez a legkevésbé festői vagy 
elegáns. Az örmény építészét azonban nem kellő megfontolás után választotta a 
Szultán, akit végül is az nyert meg a jelen tervnek, hogy biztosították, az teljesen 
európai; e tényt nem is lehet vitatni, mivel ha a peristylumot tartó csillogó és 
méretarányos oszlopokat elvennénk, akkor ez a hatalmas rakás, amely egymillió 
fontsterlingnél is többe került, pontosan úgy festene, mint egy gyárépület. " 


1838-ra Mahmud harminchat gyermeke közül már csak hat maradt életben: a két fia, 
Abdülmedzsid és Abdülaziz, valamint négy lánya, Száliha, Mihrimáh, Atije és Adile. Az 
Oszmán-ház magas csecsemőhalálozási aránya miatt Pera európai berkeiben elterjedt a hír, 
hogy a háremben még mindig szokásban van a gyermekgyilkosság ősi oszmán hagyománya, 
illetve a hozzá nem értő bábaasszonyok által elvégzett abortuszok. Charles White azt állítja, 
hogy az Oszmán-házban gyermekgyilkosságokat követtek el, hogy megszabaduljanak a 
nemkívánatos trónkövetelőktől, különösen a Ketrecben: 

, Amikor fiatalabb fiúkat vagy fivéreket életben hagytak, őket mindig elzárták a 
szerájon belül, a harmadik udvar Ketrecnek nevezett részében. Itt egy bizonyos kort 
elérve saját kis háremet kapnak, de gondosan ügyelnek rá, hogy meddő rabszolgákat 
válogassanak össze nekik. Ha azonban eme elővigyázatosság ellenére is megjelentek 
az anyaság jelei, a leszármazottat, de néha még az anyát is megölték. Ezt a barbár 
gyakorlatot, amelyet még ma is alkalmaznak, azért vezették be, hogy 
megakadályozzák oldalági riválisok születését, mivel a trón mindig a legidősebb fiú 
utódaira száll, legyen bár testvér vagy kuzin [unokatestvér]. .." 


Mahmud 1836 tavaszán Mihrimáh lányát hozzáadta Mehmed Szaid pasához, az oszmán 
hadiflotta admirálisához. Az ünnepséget így írja le Von Moltke, aki megemlíti, hogy a 
menyasszony az esküvő napja előtt egyáltalán nem is látta a vőlegényét: 


, Az esküvői ünnepségek és vigasságok április 28-án kezdődtek, és május 5-én 
fejeződtek be, amikor a menyasszony a férje palotájába ment. 

Tegnapelőtt a szultán pazar bankettet adott a nagyköveteknek második lánya, 
Mihrimáh házasságkötésének tiszteletére. Mindenki egy csupa ablak villában gyűlt 
össze, ahonnan pompás kilátás nyílt Konstantinápolyra, Perára meg a tengerre. Az 
ablakok alatt kötéltáncosok, lovas akrobaták és iráni pantomimesek szórakoztatták a 
számtalan egybegyűltet. A nők bő ferádzsékat lIköpenyeket] és jasmakokat 
[lefátyolozott fejfedőket] viselve egy magas dombon ültek. Még naplemente előtt egy 
nagy, régi török pavilonba vittek minket, ahol száz személyre terítettek. A bronztálak, 
ezüst evőeszközök és porcelántányérok valóban fenségesek voltak. Kétszáznál is több 
gyertya világította meg a diplomatatestületnek ezt az összejövetelét, amelyen a 
szultán veje, vezírjei és a birodalom magas rangú tisztségviselői is részt vettek. 
Tegnap a hercegnő kelengyéjét átvitték az új rezidenciájába. A lovas katonák és 
pasák kísérte menet negyven, drága kelmékkel teli bálákkal megrakott öszvérből állt, 
illetve kendőkkel, szőnyegekkel, selyemruhákkal és egyéb holmikkal teli húsz 
hintóból, ezeket pedig százhatvan málhahordó követte, mindegyik egy-egy nagy 
ezüsttálcával a fején. Az első tálcán egy gyönyörű aranykötéses, gyöngyökkel 
kirakott Korán feküdt, melyet nagy eztüstszékek követtek, azután üstök, ékszeres 
ládák, aranykalitkák és még Isten a tudója, mi minden más... 

Ma pedig átadták a hercegnőt a férjnek, akit eddig sosem látott. A lovasság vezette a 
menetet, őket pedig a palotatisztek követték, aztán az összes pasa, a mufti, majd 
barátom, a hadügyminiszter. Ezek után érkezett a szultán két fia egy nyitott hintóban, 
végül pedig egy pazar, teljesen csukott hintó, benne a menyasszonnyal. A hintót a hat 
lóval együtt Oroszország cárja küldte ajándékba. Ezt még vagy negyven kocsi 
követte, melyekben az odaliszkok ültek." 


1839 nyarának elején Ibráhim pasának, az egyiptomi Mehmed Ali pasa fiának haderői 
megsemmisítették az oszmán sereget Szíriában. A vereség híre épp csak eljutott Mahmudhoz, 
mielőtt 1839. július 1-én meghalt a tuberkulózis és a májzsugorodás együttes hatása 
következtében. Még aznap a fia, Abdülmedzsid követte a trónon. Charles White megemlíti, 
hogy Mahmud szenvedélye a szeszezett bor iránt még jobban siettette a véget: 


,, Élete utolsó tíz éve alatt egyre nőtt benne a vágy az élvezetek túlhajszolására, 
míg végül az utolsó két évben, miután az izgalom általános médiumait már nem 
találta kielégítőnek, a tiszta szesz után nyúlt. (A császári borkereskedő egy belga 
férfi, Monsieur Le Moine volt Galatában. Azt állítja, hogy minden bort meg kellett 
hamisítania azzal, hogy konyakot öntött bele. Még a legerősebb tiszta bor is 

ízetlennek találtatott.) Ha hihetünk bizonyos jól értesült személyek állításainak, a 
delírium tremens, amely idejekorán, 1839. július 1-jén véget vetett a nagy reformátor 
karrierjének, nagyban betudható ennek a végletes mértéktelenségnek. " 


Mahmudot abba a hatalmas türbébe temették, amelyet számára építettek a Második 
Dombon a Díván Jolu, Isztambul fő sugárútja mellett. A mauzóleum, amelyet Karabet Balian 
tervezett barokk stílusban, csak a Mahmud halála utáni évben készült el. 

MacFarlane egy évtizeddel a szultán halála után leírja, a türbe látványa hogyan 
emlékezteti arra a Mahmudra, akit ismert: 


, Egyik este, amint a nap épp lement, nem kevés érdeklődés és érzelem híján 
megálltam a hatalmas fehérmárvány tiürbe előtt, amelyben ott nyugszik minden, ami 
Mahmud szultánból megmaradt. Utoljára nem messze ettől a helytől láttam az 
energikus potentátot, amikor még tele volt élettel és egészséggel, és úgy festett, mint 
aki szinte biztosan megér legalább hetven évet. Robusztus, erőteljes alkata, 
lenyűgözően széles mellkasa, igencsak feltűnő arca, büszke, dölyfös és jóképű, meg 
az a két hatalmas, koromfekete, különleges szeme (amilyet még sosem láttam), ami 
keresztüllátott az emberen, és ami sosem nyugodott, most mind megjelent előttem. 
Most bezzeg nyugodott! A csalódottság, a túlkapások, Ibráhim pasa és a konyak 
mind idejekorán sírba tették; most pedig itt fekiidt egy faszarkofágban, amelyet 
pazar kasmirkendők borítanak, fejénél pedig ott a vörös feze a kék rojttal... " 


Stratford Canning, miután összegzi Mahmud sikereit és bukásait, a következőképpen 
méltatja a szultán összetett személyiségét: , Őszintén mondhatjuk, hogy ami erénnyel 
rendelkezett, az a sajátja volt, ami pedig rossz volt a jellemében és viselkedésében, annak 
nagy része olyan körülményekből származott, melyeket nem tudott befolyásolni. Legyen 
áldott az emléke!" 

TIZENÖTÖDIK FEJEZET 


A Boszporusz partján 


évszázad óta ő volt az első fiú, aki az apja után lépett trónra, így neki soha nem 

kellett a Ketrecben raboskodnia, mint az őt megelőző tizenegy szultánnak. 
Abdülmedzsid trónra kerülésekor kilencéves öccsét, Abdülazizt a hagyományok szerint a 
Ketrecbe zárták volna, ehelyett azonban megengedték neki, hogy kamaszkoráig a háremben 
maradjon az édesanyjával, Pertevnijállal. Charles White följegyzi, hogy Abdülmedzsid az 
elhunyt szultán többi feleségével és gyerekével is méltányosan bánt: 


A bdülmedzsid tizenhat évesen követte apját, II. Mahmudot a hatalomban. Két 


, Mahmud halálakor a fiatal, nem házas családját idősebb testvérük, Abdülmedzsid 
szultán átköltöztette a maga palotájába, s ott tapintatosan, odafigyelve taníttatta 
őket. Ugyanekkor Mahmud négy, még élő kadinját a Boszporusz különböző 
palotáiban helyezték el, kettőt Bejlerbég, kettőt pedig Csiragan közelében, ahol teljes 
szabadságot élveztek. " 


Abdülmedzsid édesanyja, az ekkor még csak harmincegy éves Bezmialem lett a válide 
szultán, először töltve be a tisztséget Maksidil, II. Mahmud anyja óta, aki huszonkét évvel 
korábban halt meg. Az elhunyt szultán többi háremhölgyét általában az Eszki-Szarajba 
száműzték volna, de Abdülmedzsid ezzel a hagyománnyal is szakított, és kisebb palotákba 
költöztette őket a Boszporusz partján. 

Charles White szerint Bezmialem új válideként legelőször is azzal kezdte, hogy 
megpróbálta rábeszélni a fiát, semmisítse meg az apja borkészletét és egyéb szeszes italait, 
remélve, hogy az új szultán nem lesz az alkohol rabja: 


, Mahmud halálakor a pincéjében több száz üveg válogatott bor és erős szesz 
sorakozott. A válide szultán ellenszenvet akarván ébreszteni fiában az italok iránt, 
melyek az apja halálát okozták, rávette a fiatal szultánt, rendelje el, hogy törjék 
össze az összes üveget, és hajítsák a Boszporuszba, velük együtt pedig minden 
boroskancsót és -poharat is, amely kellékként szolgált. Abdiülmedzsid kán teljes 
mértékben egyetértett az édesanyja gondolatával. Mostanáig tartózkodott mind a 
bortól, mind a dohányzástól, és az étrendjéről tudni lehet, hogy nagyon mértékletes 
és önmegtartóztató. " 


Abdülmedzsid tovább folytatta az apja, II. Mahmud által megkezdett reformmozgalmat 
(a , Tanzimát"), amelynek megvalósításában elsősorban Musztafa Resid pasa segített neki. A 
reformokat egy hatt-i serif foglalta össze, melyet 1839. november 3-án hirdettek ki a Topkapu 
szeráj Gülháne, azaz Rózsakert néven ismert pavilonjában. A gülhánei dekrétum kijelentette, 
hogy Abdülmedzsid felvilágosodott szultánként kíván uralkodni népe fölött, minden 
alattvalójának - legyen bár muzulmán, keresztény vagy zsidó - megígérve, hogy védelmezni 
fogja mind az életüket, mind a tulajdonukat, és hogy olyan kormányt kíván kialakítani, mely 

méltányos adókat fog kivetni, rendszeres törvényhozó tanácskozásokat tart, és méltányos 
rendszert dolgoz ki az újoncok besorozására egy modern katonaság és haditengerészet 
számára. Ám, amint Charles White írja, nem egészen két évvel később: , 4 közelmúlt 
eseményeiből úgy tűnik, hogy Abdülmedzsid nemes szándékai gonosz, külföldi intrika által 
támogatott tanácsadók rosszindulatú ármánykodásának adták át a helyüket." 

Abdülmedzsidet nem ugyanabból a fából faragták, mint az apját, akinek sem külső 
megjelenését, sem jellemét tekintve nem ért a nyomába. Amint MacFarlane megjegyzi: 


,, Ritkán látni nagyobb eltérést apa és fia között, mint Abdülmedzsid szultán alkatát 
és jellemét tekintve, aki törékeny, szűk mellű, fénytelen tekintetű, beteges kinézetű, 
arckifejezése gyengéd és barátságos, de nem túl értelmes, a vonásai pedig egyáltalán 
nem mondhatók tetszetősnek. " 


Austen Henry Layard régész, aki később a Porta brit nagyköveteként szolgált, a 
következőket írja Abdülmedzsid-ről az önéletrajzában: 


,, Minden tekintetben különbözött merész és elszánt apjától, Mahmudtól. Jószívű, jó 
szándékú ember volt, aki az alattvalói jólétét és felvirágzását kívánta biztosítani, de 
gyönge volt, és testileg erőtlen. Az arca megfelelt a jellemének. Termete alacsony 
volt, vékony, arca sápadt, és mindig lesütött szemmel ült; az arckifejezése azonban, 
bár melankolikus volt, ugyanakkor kedves és jóságos is, amikor pedig mosoly 
ragyogott fel rajta, ami gyakran fordult elő, ha olyan témára fordult a beszélgetés, 
amely tetszett neki, olyankor nagyon vonzónak és rokonszenvesnek tűnt. Több 
elődjéhez és utódjához hasonlóan benne is megvan a hajlam az őrületre, amely 
Ibráhim szultán óta, akit mindenki ,, Őrült"-ként ismert, létezik a családban. 
[Abdülmedzsidnél] ez különösen egyfajta eltúlzott rettegésben nyilvánult meg 
mindentől, amiről úgy képzelte, tisztátalan. Ha egy olyan tányért vagy poharat tettek 
elé, amelyről lázas képzelete úgy vélte, nem lett tökéletesen megtisztítva, 
megparancsolta, hogy azonnal hajítsák ki az ablakon; egyszer pedig egy szolgálót, 
akinek a ruháján egy pihét fedezett föl, azonnal elzavart a szeme elől. Szakadatlanul 
gyötörte a félelem a tisztátalanságtól. " 


A külföldi megfigyelők nem tudták, hogy Abdülmedzsid tuberkulózisban szenved, ami 
végül is a halálát okozta. Különböző pletykák keringtek, hogy a szultán az ital rabja, és 
epilepsziás, amint azt MacFarlane is följegyzi, ami pedig heves kirohanást vált ki belőle a 
palota , keleties"? életmódja ellen, ami ilyen nyilvánvalóan legyengítette a fiatal szultánt: 


,, Elterjedt nézet volt, hogy Abdülmedzsid is ugyanannak a bűnnek lett a rabja, amely 
megölte az apját, de engem valaki, aki tudta az igazságot, biztosított arról, hogy nem 
ivott sem bort, sem más szeszt. Ami pedig a debilitás és korai hanyatlás másik okát 
illeti, azzal kapcsolatban soha nem hallottam, hogy bárki is kétségét fejezte volna ki. 
Egyesek szerint epileptikus rohamok gyötörték; annyi bizonyos, hogy az egész 
megjelenése inkább megerősítette, semmint cáfolta ezt az állítást. Az arca azonban 
így is vonzó volt és megnyerő. Sajnáltam őt, ahogy a keleti élet átkozott rendszerére 
gondoltam, amelybe még gyerekfejjel csöppent, és a legkisebb reménye sem lehetett 
rá, hogy valaha is képes lesz kiszabadítani magát onnan. Még a huszadik évét sem 
töltötte be, és a csenevész suhanc máris nyolc gyermeknek volt az apja, akiket a 
szultáni hárem különböző hölgyei szültek neki nem sokkal több, mint három év 
alatt." 


[153] 


MacFarlane később megemlíti a szultán öccsét, Abdülazizt, akit előbb a háremben 
tartottak fogva, majd Abdülmedzsid trónra kerülése óta a Ketrecben: 


, Az öccséről, Abdülazizról, aki egykor az utódja lesz, semmit sem lehet látni-hallani. 
Ő pusztán egy állami fogoly, akit gondosan őriznek a háremben, mint a régi idők 
királyi hercegeit, mielőtt még a reformokról vagy Resid pasáról egyáltalán hallani 
lehetett volna. Eleinte megjelent néhány cikk az újságokban erről a xnagyszerű és 
felvilágosodott hercegről meg a közte és szultán bátyja között lévő szeretetről, illetve 
a szultán látogatásait, melyeket ebben az állami börtönben tett, fennhangon 
híresztelték az udvarnál, de mindennek már régen vége szakadt, és a fogoly nevét 
most már többé nem is említik. Akár halott is lehetne, el is temethették volna, akkor 
sem lehetne ennél jobban elfeledve..." 


Abdülmedzsid még tizenegy gyermeket nemzett 1843-48 között, öt fiút és hat lányt. 
Mindegyikük születését ágyúlövésekkel adták a nép tudtára, amit MacFarlane följegyez, 
hozzátéve, hogy a legtöbb csecsemő nem sokkal a születése után meghalt: 


, Amíg az országban tartózkodtunk, vagyis 1847 augusztusa és 1848 júniusa között, a 
szultánnak négy gyermeke született, amit minden esetben hangos, sokáig tartó, 
sorozatos ágyúzással adtak a világ tudtára. A szultáni hárem gyöngesége és 
egészségtelensége köztudott; a gyerekek közül három meghalt, mielőtt megérte volna 
az első hónapot [...] Naplómban a következőket jegyeztem föl 1848. április 22-én, 
szombaton: xKora reggel arra ébredtünk, hogy mennydörgő hangon ágyúkból lőnek. 
A szultánnak megint fia született. Múlt héten pedig egy lánya! Az ágyúlövéseket 
fiúgyerek esetében hét napon át naponta ötször ismételték, lánygyereknél pedig csak 
háromig." 


Abdülmedzsidnek összesen tizennyolc fia és huszonöt lánya született, ezek közül két 
ikerpár, de huszonöt gyermeke még csecsemőkorában meghalt. Fiai közül került ki az 
Oszmán Birodalom négy utolsó uralkodója, a majdani V. Murád, II. Abdülhamid, V. Mehmed 
(Resád) és VI. Mehmed (Vahideddin) szultán. Murád 1840. szeptember 21-én született; anyja 
Sevkefza volt, egy cserkesz lány, akit Abdülmedzsid 1839. augusztus 1I-jén vett feleségül, és a 
hászeki rangra emelte, miután fiat szült neki. Abdülhamid 1842. szeptember 22-én született, 
az ő anyja is cserkesz lány volt, Tirimüzsgán, akit a szultán 1841. november 10-én vett 
feleségül. Az újabb fiúgyermek megszületése után elvileg Tirimüzsgánt kellett volna a 
hászeki rangjára emelni, de néhány hónappal korábban a szultán ágyában fekve egy kis vért 
köhögött fel, amiből Abdülmedzsid gyanította, hogy a lánynak is tuberkulózisa van. Ezután 
többé nem is vitte az ágyába, Abdülhamid születése után pedig Tirimüzsgán a csecsemővel 
együtt beköltözött a saját lakosztályába a háremen belül, ahol a szultán sohasem látogatta meg 
őket. Tirimüzsgán végül 1853. április 26-án meghalt tuberkulózisban, Zographosz görög 
orvos pedig leírja, Abdülhamid hogyan lopózott vissza az anyja szobájába annak halála után, 
hogy a halotti leplet félrehúzva még egy utolsó pillantást vethessen az arcára. Abdülmedzsid 
ezt követően egy Peresztu nevű meddő ágyasa gondjaira bízta az ifjú herceget, akit még 
elhunyt apja, II. Mahmud háreméből tartott meg, és aki élete hátralevő részében úgy vigyázott 
Abdülhamidra, mint a tulajdon gyermekére. 

Mehmed Resád 1844. november 3-án született; édesanyja, Güldzsemál származásáról 
semmit sem tudunk, csak azt, hogy Abdülmedzsid 1853. március 27-én vette feleségül. 
Mehmed Vahideddin pedig 1861. február 2-án született, akinek az anyját, a szintén cserkesz 
Gülüstüt a szultán az előző évben vette be a háremébe. Abdülmedzsid soha nem jutott hozzá, 
hogy hivatalosan is feleségül vegye, Gülüstü pedig 1861 májusában meghalt. A csecsemő 

herceget megint csak egy másik háremhölgy gondjaira bízták, akinek a nevét azonban nem 
ismerjük. 

A szultán reformprogramját a konzervatívok Riza pasa által vezetett csoportja ellenezte. 
Riza pasa hatalmának alapját a válide szultánhoz fűződő kapcsolata jelentette, mivel 
Bezmialem - MacFarlane szerint - jókora hatást tudott gyakorolni a fiára, Abdülmedzsidre: 


,, Már többször céloztam rá, hogy a válide szultánnak avagy Abdülmedzsid szultán 
anyjának erős befolyása van az udvarban és a kormányra. Olyan nagy volt a hatása 
szerető, gyengéd, kissé gyengeelméjű fiára, hogy bármikor tönkretehetett egy tervet, 
ami nem tetszett neki vagy a barátainak, és kénye-kedvére váltogathatta a 
minisztereket és egyéb magas beosztású államférfikat. Ez a nő eredetileg egy 
megvásárolt cserkesz rabszolga volt. A háremben végzett tanulmányai nem igazán 
fejleszthették sem az intellektusát, sem az erkölcsi tartását. Mindamellett a válidénak 
is megvoltak a maga jó tulajdonságai - jótékony volt, és igen nagylelkű; a 
bőkezüűségét mi sem illusztrálja előnyösebben, mint az a nagyszerű kórház, amelyet 
nemrégiben építtetett és adatott át a szegényeknek Konstantinápolyban. Rengeteg 
más cselekedete tanúskodott még jó szívéről, még ha nem is a bölcs ítéletéről. 
Számtalan esetben kiderült, hogy Riza pasával egyetértésben gondolkodott és 
cselekedett, a pasa ügyét a magáévá téve; ezenkívül semmilyen pártszövetség nem 
lehetett erősebb a befolyásánál, amit a fiára gyakorolt. Lehet, hogy csak híresztelés, 
miszerint Resid pasa riválisa, a feltűnően jóképű Riza pasa a szerelme lenne 
Mahmud szultán halála óta, de még ha ez pletyka is, akkor is olyan szóbeszédről van 
szó, amelyet mindenki igaznak vélt. Resid pasa barátai és csodálói egyfolytában ezt 
a viszonyt emlegették mint a kormány nehézségeinek és szégyenkezésének forrását. A 
válide szultánnak engedélyezett szabadság több volt, mint elégséges ahhoz, hogy 
lehetőségeket teremtsen neki efféle intrika folytatására. Szabadon járt-kelt, ahogy 
neki tetszett; a maga külön háztartását vezette, megvoltak a maga saját bevételei és 
adminisztrátorai; mind a török, mind a korláttalan életvitelű keresztény nők között 
kevés az olyan, aki nála többet járt külföldön; mivel még mindig büszke volt 
megfakult szépségére, csak ritkán fedte el az arcát - úgy vélem, alig akadt olyan 
gyaur (hitetlen) Galatában vagy Perában, aki ne ismerte volna fel az arcát és alakját 
[...] Kasztrált négereit hímzett frakkjaikban gyakrabban lehetett Konstantinápolyban 
és a keresztény külvárosokban látni, mint bármilyen más palotai tisztségviselőt. " 


Szintén MacFarlane állítja azt is, hogy Abdülmedzsid az ideje legnagyobb részét a 
Boszporusz partján,  Besiktasnál épített palotájában töltötte, leginkább kedvenc 
szórakozásával, nyugati zene hallgatásával: 


, Leszámítva a pénteki mecsetbe tett látogatásait, hosszú konstantinápolyi 
tartózkodásunk alatt a szultán csak nagy ritkán hagyta el a besiktasi palotáját [...] 
Mindenki tudja, hogy a háreme telis-tele volt nőkkel, és a legtöbb idejét itt töltötte. 
[...] Valóságos szenvedély fűzte a zenéhez, amihez remek ízlése is volt. A saját török 
zenekara, amelyet német és olasz mesterek tanítottak be, a legjobb modem 
szerzeményeket adta elő. A törökök durva, barbár muzsikáját csak ritkán lehetett 
hallani a palotában, sőt még a katonazenekaroktól is. Ha valamilyen híres zenész 
látogatott Konstantinápolyba - akár zongorista, akár fuvolás vagy hegedűs -, az 
biztos, hogy meghívást kapott a palotába, hogy egy vagy több estén a szultánnak 
játsszék, és ugyanilyen biztos, hogy jókora összegű pénzt meg aranyat kapott, és még 
egy gyémántokkal kirakott tubákosszelencét is. A szeráj legkifinomultabb, illetve nem 
állnék messze az igazságtól, ha azt mondanám, egyetlen kifinomult szórakozása a 

zenével kezdődött, és azzal is ért véget. Az összes művészet közül a legérzékibb volt 
Abdülmedzsid legspirituálisabb időtöltése. Ezeken a zenés esteken a nők 
természetesen nem vettek részt. Ha a kadinok és odaliszkok hallották is az édes 
dallamokat, azt csakis távolról tehették, rácsokon keresztül és faparavánok mögül. " 


Charles White leírja, hogyan élt Abdülmedzsid háreme a besiktasi palotában, ahol a 
jelek szerint a szultánnak épp elég gondja akadt rengeteg feleségével és ágyasával: 


, A kadinok most már kizárólag cserkeszek, habár a régebbi időkben a császári 
háremben előfordult mindenféle ország mindenféle hitű lánya. Ezek kivétel nélkül 
mind rabszolgák, akiket a szultán az anyjától, a nénjeitől, a nővéreitől és a 
kedvenceitől kapott, vagy a saját megbízottai vették őket az uralkodónak. A kadinok 
egyenlő jogokat és privilégiumokat élveznek. Külön lakhelyeik vannak, de ezek 
minden tekintetben egyformák. Mindegyiknek van külön, több szobából álló 
lakosztálya, fürdője és hivatalos helyiségei, valamint mindegyiknek ugyanannyi agát, 
udvarhölgyként szolgáló rabszolganöt, felolvasót, öltöztetőt és cselédet utalnak ki. 
Csak tűkre és papucsokra körülbelül huszonötezer piasztert költenek havonta; 
minden más költséget a szultán kincstárnoka fedez. 

A legnagyobb gonddal ügyelnek az etikettre, és a pártosság legkisebb jelét is 
kerülni igyekszenek az ajándékok vagy egyéb kegyek kiosztásában, hogy elejét 
vegyék a féltékenykedéseknek, mert - habár ezek a hölgyek mindig csakis a 
legnagyobb tisztelettel közelednek a szultánhoz, és ha bebocsátást nyernek, lábtól 
közelítik meg a császári ágyat -, mindazonáltal Őfelsége gyakran esik rossz 
hangulatuk — áldozatául, — melyek során nincs — hiány — a könnyekben, 
ajakbiggyesztésekben, szelid korholásokban és hisztériázásokban. Habár rabszolgák, 
mivel sosem szabadítják fel őket, hacsak de jure szabadokká nem válnak mint 
válidék, a szultán érzelmeire tartott igényük épp olyan, mint bármelyik másik 
férjezett asszonyé abban a néhány egyszerű családban, ahol egynél több törvényes 
feleség van..." 


1846 körül Abdülmedzsid megbízta Karabet Baliant és a fiát, Nikogoszt, hogy építsenek 
egy új palotát Besiktasnál, ahol ezért a régi palotát lebontásra ítélték. Az új palota 
Dolmabahcse szeráj néven lett közismert, ami szó szerint a Feltöltött Kert Palotája, mivel 
azon a részen épült, ahol a Boszporusz sekély szakaszát feltöltötték egy darabon még a város 
meghódításának idején. 

Amíg a Dolmabahkcse szeráj épült, Abdülmedzsid főképp a nem messze levő Csiragan 
a munkálatai folytak, a szultán közben megbízta Nikogosz Baliant, hogy építsen neki két 
kisebb nyári palotát, az egyiket a Boszporusz európai partja feletti dombokon, a másikat pedig 
az Ázsia Édes Vizei néven ismert két folyam egyikén túl. Az európai nyári palota az Ihlamur 
Kaszri, azaz a Hársfa Palota lett, az ázsiai pedig a Kücsükszu Kaszri, vagyis a Kispatak 
Palota. Nagyjából ugyanebben az időben a szultán a Topkapu szeráj negyedik udvarában is 
építtetett egy új pavilont, a Medzsidije Kösköt, amelyet átmeneti szállásként használt, 
valahányszor a Régi Palotába látogatott. 

A kevés beszámoló közül, amely fennmaradt arról, milyen volt az élet a régi Csiragan 
szerájban, az egyik Lejla Hanimtól, a szultán orvosának lányától származik, aki először 1853- 
ban, még kislányként került a palotába. Memoárjaiban elmesél egy anekdotát a szerájról, ahol 
egy este Abdülmedzsid váratlan vendégként toppant az egyik kedvence szobájába. A szultán 
az ajtóhoz közeledve zeneszót hallott, mire megjegyezte: , Nos, úgy tűnik, zene is lesz, annál 
jobb!" Ezután belépett a szobába, és bejelentette az érkeztét: 

,, p Megengednétek, hogy becses személyetek társaságát élvezze az, aki ilyen 
váratlanul bátorkodik szobátokba érkezni, és akit csakis a jó szerencséje irányított 
eme felettébb kellemes találkozó felé?x A fiatal kedvenc meghívta az egyik társnőjét, 
és mindketten zenéltek, s meghitt módon táncoltak. A szultán váratlan megjelenése 
örömteli meglepetésükre szolgált, de azután rövid időn belül meglehetősen 
feszélyezve érezték magukat. Ezekben az időkben nem tartották helyénvalónak, ha 
egy előkelő hölgy átadja magát a tánc élvezetének. A szultán a hölgyek zavarát látva 
azonban sietett megnyugtatni őket: 

pNem azért jöttem, hogy megszakítsam a szórakozásotokat: csak hadd maradjak 
itt az egyik sarokban, s engedjétek meg, hogy nézzelek, hallgassalak benneteket! 
Folytassátok, kérlek, a mulatságotok, és ne fosszatok meg annak lehetőségétől, hogy 
én is részt vehessek időtöltésetekben!x 

Ezzel megtört a jég. Megint becsukták az ajtót, és egy nagyon vidám, fölöttébb 
kellemes este következett teljes magánosságban. A szultán teljesen el volt bűvölve, és 
a találkozás emlékére néhány pazar ékszert ajándékozott a hölgyeknek, amelyeket a 
haznedarral hozatott oda; továbbá megajándékozta még a kalfákat is, majd 
visszavonult, miközben kérte őket, tudassák vele, mikorra tervezik a legközelebbi 
ilyen összejöveteltüket. " 


Abdülmedzsid évszakonként váltogatta a rezidenciáit, az egyik Boszporusz vagy 
Aranyszarv-öböl menti palotájából a másikba költözve, de a Topkapu szerájba csak 
szertartásos eseményeken látogatott el. White a következőket írja a szultán évszakonkénti 
vándorlásairól: 


, Az az időszak, amikor a szultán rezidenciát vált, mindig üdítő és változatos pillanat 
az egész hárem számára is. Hacsak valami különleges esemény közbe nem jön, 
ezekre a vándorlásokra nagyjából minden évben ugyanakkor kerül sor. Az utóbbi 
időkig az udvar úgy május elseje körül hagyta el a besiktasi téli palotát, régi 
stílusával. Ezután egy hónapra Khiat Khana kis palotájába költözött, amit ez idő 
alatt a köznépnek tilos volt egy kilométernél jobban megközelíteni, mivel a hölgyek 
szívesen sétálgattak és szórakoztak a környező réteken [...] Az utóbbi időben ezt a 
palotát kényelmetlennek és egészségtelennek találták; ennek következtében a szultán 
Besiktasból rögtön Csiragan csodálatos palotájába költözik át vagy pedig az ezzel 
közvetlen átellenben levő Begler-bég palotájába. JAz udvar] általában két héttel az 
őszi napforduló előtt szokott visszaköltözni Besiktasba, bár október hava az egész év 
legenyhébb, legkellemesebb időszaka. Ezekre a változtatásokra sosem kerül sor 
anélkül, hogy ne értekeznének a miüneddzsim basival [főcsillagásszal], aki megnevezi 
a legkedvezőbb órát a költözésre. Tulajdonképpen nem sok fontos esemény van, 
amellyel kapcsolatban ne konzultálnának vele. " 


Sir Edward Hornbynak, az oszmán kormányhoz küldött követnek a felesége, Lady 
Hornby a memoárjaiban leírja az angol nagykövetség életét Perában az első krími háború 
alatt, többek között beszámolva egy bálról, melyet Lord és Lady Stratford adott 1855-ben, és 
amelynek Abdülmedzsid volt a díszvendége: 


, Lord Stratford és személyzete természetesen a hintó ajtajánál várta, és amint 
kiszállt, galvánvezetéken hírt küldtek a flottának, amely hosszas ágyűlövés-sorozattal 
üdvözölte a szultánt. Lady Stratford a lányaival a lépcső tetején fogadta őt [...] 
Természetesen mindenki utat engedett neki, és Abdülmedzsid csöndben végigment a 

báltermen Lord és Lady Stratford, a lányaik, valamint leghátul egy sor pazar pasa 
kíséretében. Nyilvánvaló öröm és tetszés tükröződött az arcán e gyönyörű terem 
láttán, s menet közben jobbra-balra biccentgetett. A terem egyik felében egy vörös 
bársony s arany széket állítottak fel neki néhány lépcső magasságban, de amikor 
odavezették, úgy tűnt, túl jól érzi magát ahhoz, hogy leüljön, ezért továbbra is állva 
maradt, és egy gyermek leplezetlen örömével és egyszerűségével nézelődött maga 
körül. Egyszerű, sötétkék frakk-kabátot viselt vörös mandzsettával és gallérral, 
melyeket briliánsok borítottak. A kardmarkolatát szintén briliánsok fedték. Fején 
természetesen az elmaradhatatlan fez. Van valami fölöttébb érdekes a 
megjelenésében. Közönyösnek és elcsigázottnak tűnik, de ha szólnak hozzá, szép 
barna szeme fölragyog, és a legőszintébb, legmegnyerőbb mosolyra húzódik a 
szája. 


1856. július 13-án egy banketten ünnepelték a krími háború végét a Dolmabahcse 
szerájban, amely alkalom egyben az új palota avatójaként is szolgált. Innentől kezdve a 
Dolmabahcse lett az első számú uralkodói rezidencia, a Topkapu szerájt pedig már csak 
bizonyos állami ünnepségeken használták. Az előző év telén egy tűzvész elpusztította a 
Topkapu palota Nyári Háremét, amit ezután már nem is építettek újjá. A Topkapu szeráj régi 
palotáját ezután arra használták, hogy az elhunyt szultánok háremhölgyeit és ezek szolgáit 
szállásolják el benne, ahogy ezt régebben a bejazidi Eszki-Szarajjal tették. 

Abdülmedzsid a palotakertben egy nagy épületet is emeltetett, amely egy színháznak 
adott otthont. Ez hivatalosan 1859. január 12-én nyílt meg, amikor is a szultán és egész 
udvara megjelent, valamint az összes külföldi diplomata a feleségével. Az esti programban 
szerepelt többek között két felvonás Luigi Ricci Scaraccia című operájából, majd Padovani 
adta elő egyik saját szerzeményét hegedün, végezetül a Chasse de Diane című balett került 
bemutatásra. A színházat ezenkívül művészeti kiállításokra is használták, ahol külföldi festők, 
szobrászok műveit is bemutatták, amelyeket a szultán különösen nagy érdeklődéssel 
tanulmányozott. 

Abdülmedzsid az extravaganciáival teljesen elszegényítetté a birodalmat. Dzsevdet pasa 
negyed évszázaddal később írott egyik jelentésében megjegyzi, hogy Abdülmedzsid annyit 
fizetett Kücsükoglu örmény cégének a szultán új palotáiba küldött francia bútorokért és a 
háremhölgyei új ékszereiért meg európai ruháiért, mint amennyit a teljes oszmán hadseregre 
fordítottak Trákiában egy álló éven át. Melek Hanim, Kibrisli Mehmed Emin pasa nagyvezír 
felesége is említést tesz a szultán háremhölgyeinek különcködő és botrányos viselkedéséről, 
akik memoárjai tanúsága szerint mintha teljesen kicsúsztak volna Abdülmedzsid irányítása 
alól: 

,A szultán szerelme a feleségei iránt - akikből pedig rengeteg volt - lassan 
tönkretette az országot. Mindegyik minden szeszélyét azonnal ki kellett elégítenie, 
bármi volt is annak a tárgya. Személyes vonzerejüket használták fel arra, hogy 
megszerezzék a legdrágább ajándékokat. Gyémántokkal borítva, nyomukban 
seregnyi szolgával kikocsiztak hintóikon, melyeknek darabja az összes fölszereléssel 
együtt úgy 900 000 piaszterbe (8000 fontsterlingbe) került. A lakosztályaikat 
folyamatosan új bútorokkal rendezték be. Két év alatt a szerájt nagyjából négyszer 
bútorozták át teljesen. 

Ahelyett, hogy hűségükkel hálálták volna meg kedvességét, sokukat úgy lehetett látni, 
amint szinte teljesen fátyoltalanul kikocsikáztak, és a legélénkebben társalogtak 
fiatalemberekkel. Esténként az ablakaiknál ülve leszólították a járókelőket, és 
behívták őket a palotába. Azok számítottak kivételnek, akiknek nem volt szeretőjük. 
Gyakran a szultán valamelyik feleségének vagy odaliszkjének ajándéka vagy 
pénzadománya elég volt ahhoz, hogy gazdaggá tegye, aki kapta. Ezek a nők 

voltaképpen egyáltalán nem vették figyelembe, milyen drága ajándékokat 
osztogatnak; valósággal rendszeres rablásról volt szó [...] Az uralkodó anyja, a 
válide szultán volt a leghatalmasabb, és messze megelőzte a palota többi hölgyét a 
maga szabadosságával és hatalomvágyával. Elképzelhető, miféle következményekkel 
jár egy ilyen rendszer az adminisztráció egészére nézve." 


Melek Hanim ezután leírja a szultán kedvenc feleségének, Beszmének megdöbbentő 
történetét, akire Abdülmedzsid először mint Miszirli Hanimnak, az egyiptomi Ibráhim pasa 
özvegyének rabszolgájára figyelt föl. Beszme nem volt hajlandó belépni a hárembe, amíg a 
szultán meg nem ígérte neki, hogy feleségül veszi, amit Abdülmedzsid 1851-ben meg is tett. 
A szultán ezután Beszme gondjaira bízta három fia közül a legkisebbiket, az ekkor hétéves 
Mehmed Resádot, akinek nemrég meghalt az édesanyja. Beszme azonban rosszul bánt a kis 
herceggel, közben pedig a palota személyzetének több tagjával is tilalmas viszonyt folytatott, 
legalábbis Melek Hanim szerint, aki följegyzi, hogy Abdülmedzsid végül tudomást szerzett a 
felesége viszonyairól, és száműzetésbe küldte , egy gyönyörű bárkán, amit ő ajándékozott 
neki". 

Abdülmedzsid édesanyjának és férjezett lánytestvéreinek többé már nem kellett a 
háremben lakniuk, mint ahogy MacFarlane szerint a pasák és különböző miniszterek 
feleségeinek sem. Ahogy MacFarlane lefesti az életmódjukat, abból kitűnik, hogy az oszmán 
előkelő hölgyek végeérhetetlen kirándulásokkal töltötték mindennapjaikat a városban és a 
Boszporusz meg az Aranyszarv-öböl partján, bár efféle tevékenységek a korábbi időkben 
elképzelhetetlenek lettek volna. MacFarlane a következőket írja helytelenítve: 


, Abból, amit megbízható forrásoktól hallottam, semmi sem indított arra, hogy 
jobb véleménnyel legyek a török úri hölgyek jellemét, intellektusát vagy ízlését 
illetően. Óriási hiba lenne pusztán a hárem foglyainak tekinteni őket, vagy 
remetéknek, esetleg kalitkába zárt madaraknak. A szultán hölgyei épp annyira nem 
foglyok, mint bármelyik másik nő. A férjezett testvérei és az anyja is állandóan úton 
vannak. A pasák hölgyei és egyéb magas rangú alkalmazottak feleségei többet 
tartózkodtak a palotán kívül (napközben), mint a mi legdivatosabb és legizgékonyabb 
hölgyeink a londoni szezon alatt; szép időben mindennap látni lehetett őket a 
Boszporuszon, az Aranyszaw-öbölben, a bazárokban, a Szeraszker-torony melletti 
nagy téren és az utcákon; örökösen jöttek és mentek, vásároltak és látogattak; 
nagyobb csavargók voltak, mint a régi víg idők párizsi szépségei. Még ha a lompos, 
ormótlan kimenőruhájuk nem előnyösen mutatta vagy teljesen el is rejtette az 
alakjukat, és bő, alaktalan, sárga szattyánbőr csizmáik vagy esetlen papucsaik el is 
takarták a lábukat, és elrontották a járásmódjukat, azért a fiatalabbja és csinosabbja 
gondosan ügyelt rá, hogy legalább a jasmakjaik ne takarják el az arcukat. A 
fátyolszövet, amit ezek a divatos dámák viseltek, éppolyan áttetsző volt, mint Cos 
híres szövete, s csak az áll meg a homlok elé húzták. A kebleket szabadon hagyták, 
amint azt már korábban említettem. A legszebbektől és a legelőkelőbbektől az ember 
nemritkán olyan nyelvezetet hall, amilyet még egy nimfa vagy egy billingsgate-i 
halaskofa sem használna. " 


Abdülmedzsid hatalmas összegeket költött a lányai esküvőire is, akik közül három - 
Refia, Dzsemile és Münire - két héten belül ment férjhez 1858 júniusában. A szultán egyik 
nászajándékaként mindháromnak építtetett egy-egy palotát a Boszporusz partján, amelyen 
ekkorra már szinte egymást érték a fényűző szerájok, és számtalan pazar kajik szállította a 
szultáni családot az udvartartásával együtt hol az egyikbe, hol a másikba az esküvők és egyéb 
ünnepségek végeérhetetlen sorozata alatt. 

Abdülmedzsid és az udvara extravaganciája miatt a kormány kénytelen volt egy sor 
külföldi kölcsönt felvenni magas kamatra, így a birodalom hamarosan jóval nagyobb 
adósságban úszott, mint amekkorát vissza tudott volna fizetni. Abdülmedzsid ugyan tett 
néhány sikertelen kísérletet a takarékoskodásra - például összeláncoltatta a hintók kerekét, 
hogy a háremhölgyek ne mehessenek vásárolni Perába -, de mindhiába. A jelek szerint 
mélyen elkeserítette, hogy nem képes megállítani birodalma hanyatlását, írja Melek Hanim, 
aki azt is megemlíti, hogyan vették rá Abdülmedzsidet a miniszterei arra, hogy hagyja csak az 
állam gondjait őrájuk: 


, Teljesen elkeseredve látta, hogy az erőfeszítései, hogy megakadályozzák az 
oszmánok hatalmának hanyatlását, mind hatástalanok. A miniszterei pedig ahelyett, 
hogy magukra vállalták volna a reménye újjáélesztését, inkább meggyőzték, hogy 
érzéki örömökbe merülve feledkezzék meg az őt gyötrő komor gondolatokról. sTe 
vagy a szultánunk -, mondogatták neki - a te feladatod a pihenés és az élvezetek; a 
közügyek nyüzsgése és fáradsága miránk tartozik.x Miközben így beszéltek, mindent 
megtettek, hogy uruknak a lehető leggyakrabban rendezzenek igen fényes lakomákat, 
amelyeken bátorították, hogy igyék csak bőven; ekképpen hozzászoktatták a bor és 
egyéb erős italok mértéktelen fogyasztásához, és elérték, hogy rájuk hagyja a 
kormányzás gyeplőjét. Azzal is igyekeztek eltávolítani őt a közügyektől, hogy teret 
adtak természetes hajlamának a kicsapongásra és az élvezethajhászásra. " 


Abdülmedzsid egészsége évek óta egyre gyengült, mivel már régóta tuberkulózisban 
szenvedett, amit nem tudtak rendesen kikúrálni. 1861. április 11-én a Dolmabahcséból a 
Topkapu szerájhoz lovagolt, ahol két órán át ült az üdvözlések Kapuja előtt, és legyengült, 
beteg állapota ellenére fogadta birodalma előkelőségeinek hódolatát. A ceremónia után 
összeesett a Topkapu szeráj háremében, és egy ideig eszméletlen maradt, mielőtt annyira 
rendbe jött, hogy bár nagy nehézségek árán, de visszatérhessen a Dolmabahcséba. Az orvosai, 
miután megvizsgálták, megállapították, hogy tüdőgyulladást kapott, ami hamarosan 
felemésztette még a maradék kis életerejét is. A vég közeledtével Abdülmedzsid megpróbálta 
elrendezni, hogy a trónon a legidősebb fia, Murád kövesse, aki ekkor a huszonegyedik 
életévében járt, de a nagyvezírnek, Kibrisli Mehmed Emin pasának sikerült fenntartatnia azt 
az örökösödési szokást, amely a 17. század eleje óta uralkodott. Ennek megfelelően a trón az 
Oszmán-ház legidősebb férfi tagjára szállt, aki ebben az esetben a szultán féltestvére, 
Abdülaziz volt, akinek épp ezért a veliahd, vagyis a trónörökös címet adták. Amikor 
Abdülmedzsid erről tudomást szerzett, magához hívatta az öccsét, és utolsó leheletével 
megáldotta őt mint utódját. A szultán egyik orvosa, dr. Zografosz szerint az uralkodó e 
szavakat intézte Abdülazizhoz: , Láthatod, testvér, hogy számomra már nincs remény. Nekem 
végem. Most már minden a tiéd. A körülöttünk lévő emberek sosem engedték nekünk, hogy 
egymásra találjunk. Mi sosem tudtuk, mi az igazi testvériség. Isten áldjon!" 

Abdülazizt teljesen hatalmába kerítette a gyász, és könnyeit hullatva hagyta el a bátyja 
szobáját. Nem sokkal később, 1861. június 25. kora estéjén Abdülmedzsid elhunyt. Halálhíre 
gyorsan eljutott a hárembe is, ahonnan a nők zokogását az egész palotában mindenütt hallani 
lehetett. Az orvos szólt a nagyvezírnek, aki azonnal a trónörököshöz sietett, és közölte vele a 
hírt. Abdülazizt azonban ekkorra már felébresztette a háremhölgyek jajgatása, amiről rögtön 
tudta, mit jelent; így a sírástól rázkódó vállal Mehmed Emin pasához fordult, és csak annyit 
kérdezett: , Valóban halott a bátyám? Mikor történt?" 

Abdülmedzsid legutolsó betegségét Mehmed Emin pasa nagyvezír titokban tartotta, és a 
szultán halálhírét sem közölte addig, amíg Abdülazizt föl nem övezték Oszmán Gázi 
kardjával, és hivatalosan is meg nem nevezték mint a szultán utódját. 

Abdülmedzsid két hónappal a harmincnyolcadik születésnapja után halt meg, csaknem 

huszonkét évnyi uralkodást követően. Még aznap később eltemették abba a türbébe, amelyet 
az Ötödik Dombon építtetett I. Szelim szultán mecsetje mögött. Azért választotta ezt a helyet 
a mauzóleuma számára, mert csodálattal adózott nagy harcos elődjének, Kegyetlen 
Szelimnek, és egész fiatalkorában arról ábrándozott, hogy ő is hozzá hasonló nagyszerű 
szultán lesz. Álmai azonban soha nem váltak valóra, a kudarc okai pedig egyértelműnek 
tüntek Stratford Canning számára, aki szeretettel ír Abdülmedzsidről a memoárjaiban: 


,... előzékeny modora és intelligens, bár gyengéd, már-már melankolikus 
arckifejezése reményre jogosít, talán kissé túl derűlátón, hogy érettebb fővel és 
tapasztaltabb ítélőképességgel valódi áldásává és erőforrásává válhat ennek az 
országnak.  [...] Jó természettel, gyors  felfogóképességgel, egyértelmű 
kötelességtudattal, büszkeségtől mentes, helyénvaló méltósággal és olyan fokú 
emberséggel rendelkezett, amit a legjobb elődeinél ritkán lehetett tapasztalni, ha 
előfordult egyáltalán. E tulajdonságok teljes kifejlődését megakadályozta 
energikusságának hiánya, amely születése óta jellemezte, és amelyet korai trónra 
lépése, majd a fiatalos szenvedélyekbe történt elmerülése még inkább növelt. 
Gondolkodásmódja liberális elveken alapuló reformokra ösztökélte. Arra nem volt 
elég energiája, hogy efféle intézkedéseket személyesen foganatosítson, de örömmel 
hagyta jóvá és segítette elő ezek működésbe léptetését. " 


Abdülmedzsid tönkretette a birodalmát az  extravaganciájával, különösen a 
Dolmabahcse és más tengerparti paloták megépítésével, ugyanakkor a birodalom eltűnt 
ugyan, de ezek a paloták még mindig állnak, velük együtt pedig fennmaradt a Boszporusz 
partjain egykor dívott élvezethajhászó életmód halványuló emléke. 

TIZENHATODIK FEJEZET 


A három szultán éve 


névleg a Ketrec fogságában töltötte. Az édesanyja, Pertevnijál lett a válide szultán, 
miután a címet senki sem viselte Abdülmedzsid édesanyja, Bezmialem 1853-ban 
bekövetkezett halála óta. 

Abdülmedzsidet négy fia élte túl, akik közül az ekkor huszonegyedik éve felé közeledő 
Murád kapta meg a veliahd (trónörökös) címet. Abdülhamid, a második legidősebb fiú 
tizenkilenc éves volt, Mehmed Resád tizenhét és fél, Mehmed Vahideddin pedig mindössze 
három és fél hónapos. A három legidősebb herceget a Ketrecbe zárták az apjuk halálakor, 
ahol a nagybátyjuk, Abdülaziz viszonylag nagy szabadságot biztosított nekik, Vahideddin 
pedig továbbra is a háremben maradt, ahol a nevelőanyja gondoskodott róla, amíg el nem érte 
a kamaszkort, miután ő is e Ketrec foglya lett. 

Abdülaziznak 1857-ben, négy évvel a trónra lépése előtt egy Juszuf Izzeddin nevű fia 
született, ezt akkoriban titokban tartották, és a gyermek létezését csak akkor fedték fel, amikor 
az apja lett a szultán. Ekkor azonnal megkapta a veliahd titulust. Juszuf édesanyja, Dürrünev 
lett a birindzsi kadin és a hászeki, Abdülaziz pedig megígérte neki, hogy soha nem vesz 
magához rajta kívül más feleséget. Ez is részét képezte a tervének, amely szerint véget akart 
vetni az elődje extravagáns háremének, és a terv megvalósítását először is azzal kezdte, hogy 
Abdülmedzsid feleségeit és kegyencnőit átköltöztette a Topkapu szerájba, amely ekkorra már 
a Régi Palota lett. 

Ezután azonban Abdülaziz egyik húga egy kegyencnőt adott neki ajándékba, akit a 
szultán nem utasíthatott vissza anélkül, hogy sértődés ne legyen belőle. Nem sokkal ezután 
Melek Hanim szerint , rabul ejtette egy másik rabszolga szépsége, és ezt is az odaliszkjává 
tette". Így történt hát, hogy Abdülaziz minden jó szándéka ellenére végül összesen hét nőt vett 
be a háremébe, akik a hászeki címet kapták, illetve még számos szeretőt. Összesen tizenegy 
gyermeket nemzett, hat fiút és öt lányt. Az egyik fia és három lánya még csecsemőkorában 
meghalt, ami alacsonyabb halálozási arányt jelent, mint a régebbi idők adatai. Ez valószínűleg 
a jobb orvosi ellátással és a Topkapu szeráj zsúfolt labirintusai helyett a Dolmabahcse 
egészségesebb körülményeivel magyarázható. 

Behidzse hercegnőnek, Abdülmedzsid egyik lányának leveléből kiderül, milyen zsúfolt 
állapotok uralkodtak ekkortájt a háremben, mivel arról panaszkodik a házvezetőnőjének, hogy 
egy fiatalabb hercegnőt költöztettek az övével szomszédos lakosztályba: 


A bdülaziz harmincegy éves korában lett szultán, miután az előző huszonkét évet 


, Drága kalfám, épp most hallottam valakitől, hogy a miénkkel szomszédos 
lakosztályba költözik. Nem, a világ rendjének a rang az alapja, azokat a szobákat 
pedig én akarom magamnak. Nem hagyhatom, hogy egy rangban alattam álló 
foglalja el azokat a gyönyörű helyiségeket. Ha őfelsége megtudja ezt, semmit sem fog 
szólni. A válide szultánnal kell beszélned erről. 

Miért maradjak én ezekben a szobákban, s ő menjen oda? Lehetetlen elképzelés, én 
pedig követelem a jogaimat. Ha senki nem tesz semmit ez ügyben, nem mehetek 

többé a palotába, és kész. Nem tűröm, hogy az övé legyen a lakosztály a fürdővel!" 


Abdülaziz igencsak különbözött a féltestvérétől, Abdülmedzsidtől, mind testalkatban, 
mind a személyiségét illetően. Az új szultán valóságos medve volt, hatalmas teste jó 
száztizenöt kilogrammot nyomott, és erőteljes fizikumának nagy hasznát vette kedvenc 
sportja, a birkózás üzésénél. Az alattvalói a Gürescsi, azaz Birkózó néven ismerték az új 
uralkodót, aki tökéletes ellentéte volt csenevész elődjének. Habár Abdülazizt érdekelte az 
európai építészet és festészet, az Abdülmedzsid által kedvelt egyéb kulturális elfoglaltságok 
nem igazán foglalkoztatták, mivel szívesebben töltötte szabadidejét bizalmas barátaival és az 
apródjaival birkózva. Elhunyt bátyja reformterveinek sem volt a híve, így mindössze az 
extravagancia mondható egyetlen közös vonásuknak, dacára annak, hogy az új szultán 
eredetileg ennek épp az ellenkezőjére akart törekedni. 

Abdülaziz még az uralkodása kezdetén megbízta Szarkisz Baliant, hogy építsen neki 
egy-egy új palotát Beglerbégben és Csiraganban, melyek közül az első 1865-ben, a második 
1872-ben készült el. Eközben Abdülaziz Kagithánénál is építtetett egy nyári palotát, Európa 
Édes Vizei mellett, valamint egy vadászkastélyt Maszlaknál, a felső Boszporusz európai 
partjai felett, illetve két villát a Márvány-tenger partján, a városon kívül. Mindezek mellett 
még egy uralkodói dzsámit is emeltetett Isztambulban, Akszarajnál, az ősi Forum Bovison; a 
dzsámi 1871-ben készült el, és a válide szultánnak, Pertevnijálnak ajánlották. Abdülaziz nagy 
érdeklődést mutatott ezeknek az épületeknek a tervezése és díszítése iránt, ahogy azt a török 
történész, Enver Zija Karai följegyzi a szultán neveltetéséről és kulturális érdeklődéséről 
szóló beszámolójában: 


, Abdülaziz a palotában töltötte a gyermekkorát, nők és eunuchok társaságában. 
Habár trónörökösként nem kellett ifjú éveit fogságban töltenie, azért szigorú 
felügyelet alatt tartották. A taníttatásának nem tulajdonítottak túlzottan nagy 
jelentőséget, így jobbára a saját kénye-kedve szerint élte az életét. 

A tudományok tanulása egyáltalán nem érdekelte. A környezet, amelyben a 
gyerekkorát és ifjonti éveit töltötte, nem ösztökélte ebbe az irányba. Hercegként egy 
bizonyos Haszán efendi tanította, egy medresze-hallgató, akire egyáltalán nem 
hatottak a kortárs gondolati irányzatok. Abdülazizt csak nyelvekre és a tradicionális 
tudásra oktatta, ami természetesen nem elég egy szultánnak. Abdülaziznak 
természetes hajlama volt a szépművészet iránt. Nagyra tartotta a festészetet, és maga 
is alkotott nem egy ceruzarajzot, melyek leginkább a tengert, hajókat és fákat 
ábrázoltak. A kor kiváló művészei közül elsősorban Aivazowskyt kedvelte, akinek 
nem egy festményét meg is vásárolta. Ezenkívül érdekelte még a zene is. Tudott 
játszani nejen, kétségkívül a mevlevi-szekta iránti rokonszenve miatt. Nem kedvelte a 
nyugati zenét, viszont érdeklődött az európai építészet iránt; az uralkodása alatt 
emelt paloták tervrajzait személyesen tekintette át, melyeken számos módosítást is 
eszközölt, ami jobban megfelelt az ízlésének, és magát az építkezést is személyesen 
felügyelte." 


Karai ezután a szultán szeszélyes viselkedéséről és nyers humorérzékéről ír: 


, Finom ízlése, amely felkeltette érdeklődését a szépművészetek iránt, durva 
lobbanékonyságnak adta át a helyét, amikor a sportjairól és egyéb időtöltéseiről volt 
szó. [...] Az egyik kedvence a birkózás volt. Híres birkózókat mérköztetett egymással 
a színe előtt, és egyes pletykák szerint néha ő maga is beállt közéjük. Kedvelte még 
ezenkívül a teveversenyeket és a kos- meg a kakasviadalokat. A tábornokoknak, 


: A kerengő dervisek misztikus-eksztatikus vallásgyakorlatú rendje. (A szerk.) 

államférfiaknak szánt érmeket a győztes állatok nyakába akasztotta, és gyönyörűen 
díszített istállókat építtetett nekik. Kedvelte még a bohócokat és az utánzóművészeket, 
utóbbiakat gyakran kérte, hogy utánozzanak olyan államférfiakat, akiket ki nem 
állhatott, néha pedig zsíros ételmaradékokat kent a bohóc ruháira, utána pedig 
ráuszította a kutyákat. Szeretett még vaskos tréfákat űzni a kísérete tagjaival is [...] 
Később azonban mindig újra megnyerte az áldozatai szívét azzal, hogy gazdagon 
megajándékozta őket." 


Abdülaziz 1867-ben Napóleon császár meghívására Párizsba utazott, hogy megtekintse 
a Nagy Világkiállítást, az első oszmán szultánként, aki a háborún kívül más okért elhagyta a 
birodalmat. Magával vitte a fiát, Juszuf Izzeddint, és a két legidősebb unokaöccsét, Murádot 
és Abdülhamidot is. Kíséretével együtt az Elysée Palotában szállt meg, ahol Napóleon császár 
úgy fogadta őket, mint keleti potentátokat Az Ezeregy éjszaka meséiből. A sajtó szerint a 
szultán és kísérete minden reggel két sült bárányt és ötven főtt tojást fogyasztott el reggelire, 
esténként pedig a Folies Bergére-ből odahozatott táncoslányok szórakoztatták őket. A 
Tuilériákban tartott egyik fogadáson Eugénie császárné elbeszélgetett a három herceggel, és 
egy doboz csokoládét adott Juszuf Izzeddinnek, ami egy ritka mosolyra ragadtatta a szultánt, 
aki egyébként morózusnak és egykedvűnek tűnt a teljes ünnepségsorozat alatt. Abdülhamid 
megőrizte az eltökéltségét, és alig nyúlt a borospoharához a Maximban rendezett vacsorákon, 
Murád viszont rákapott a pezsgőre és a konyakra, amiből Isztambulba is hozott vissza 
magával, végül teljesen legyöngítve mind a szellemi, mind a testi egészségét. Abdülaziz 
szívből meggyűlölte Napóleon császárt, aki volt olyan arcátlan, hogy fölvetette, ők ketten 
esetleg rokonok a nagyanyjuk révén - arra a legendára utalva, hogy Maksidil válide, II. 
Mahmud édesanyja, Aimée Dubuc de Rivéry volt, Joséphine császárné unokatestvére. 

A szultán és kísérete a császár jachtján Boulogne-ból Doverbe hajózott, ahol a walesi 
herceg a fedélzetre jött, és üdvözölte őket. Gyorsvasúton Londonba vitték őket, amivel az út 
mindössze két órát vett igénybe, és a virágokkal borított állomáson éljenző tömeg várta őket. 
Ezután a lovas testőrség átvitte őket a Buckingham-palotába, ahonnan ebédre a városházára 
voltak hivatalosak, ahová a szultán fehér harci ménen érkezett meg, csillogó kitüntetéseivel az 
egyenruháján, piros fezén pedig ragyogó gyémántdísszel. Abdülaziz tolmács segítségével 
beszédet mondott, amelyet lelkesen megtapsoltak a City kereskedői, akik közül többen pénzt 
fektettek a nem sokkal korábban kibocsátott Oszmán Kölcsön részvényeibe, amelyeket egy 
nemzetközi üzletemberekből álló kartell dobott piacra a hatalmas török adósság 
konszolidálására. 

Viktória királynő nem szívesen tért vissza a városba, hogy Abdülazizt fogadja. Miután 
Lord Derbynek végül sikerült erre rávennie, a királynő feljegyezte naplójába: , nem valószínű, 
hogy a szultán visszatér". A Londonba érkezésük utáni napon Viktória meghívta a szultánt és 
a hercegeket ebédre a windsori kastélyba. A látogatásuk fénypontja egy hadihajó-bemutató 
volt Spitheadnél, amelyet a királynővel együtt tekintettek meg a királyi jachtról. Napos, de 
szeles idő volt, időnként egy-egy záporral, a jacht pedig ide-oda himbálózott és dobálózott, 
miközben a nagy páncélos hajók előbb szemlén felvonultak, majd csatát mímelve lőni kezdték 
egymást, ami óriási hatást tett a szultánra és kíséretére. Abdülaziz azonban csak részletekben 
látta a bemutatót, mivel a viharos időjárás miatt tengeribetegséget kapott, és gyakran le kellett 
mennie a kabinjába, míg Viktória királynő az egészet háborítatlanul végignézte a jacht 
fedélzetén ülve. Amint azt a naplójába följegyezte: , Furcsa látvány lehetett, ahogy a szultán 
és én ott ülünk a fedélzeten, a többiek mögöttünk [...] A szultán nagyon kellemetlenül érzi 
magát a tengeren. Állandóan le kellett vonulnia, így nem sokat láthatott, ami nagy kár, mert 
pazar látványosság volt." 

A királynő a Térdszalagrendet adományozta a szultánnak, habár amint a naplójában írja, 
, jobban szerette volna az India Csillagát adni, ami megfelelőbb lett volna egy nem 

kereszténynek, de a szultánnak a Térdszalagrendre fájt a foga". A szultánt és kíséretét ezután 
még egy utolsó sor bállal és egyéb programmal szórakoztatták. Abdülaziz saját bevallása 
szerint a tűzijátékot élvezte leginkább a Kristálypalotánál, amely annyira lenyűgözte, hogy 
saját pénzéből ezer fontot adományozott az épület leégett szárnyának helyreállítására. 

A szultán és kísérete ezután visszatért a kontinensre, ahol ezután Lipót belga király 
fogadta őket Brüsszelben, majd Vilmos császár Koblenzben, végül Ferenc József Bécsben. A 
schönbrunni kastélyban tartott utolsó bál után Abdülaziz és kísérete a szultáni jacht, a 
Szultanije fedélzetén elhagyta Bécset, és lefelé hajózott a Dunán; a szultáni járművet és az őt 
kísérő osztrák hajókat is a császártól kapott virágok borították, és a császár egészen a két 
birodalom határáig kísérte a vendégeit. 

Amikor a Szultanije befutott Isztambulba, a kikötő tele volt nézőkkel telezsúfolt 
hajókkal, melyek árbocait felszalagozták az uralkodó hazatérésének tiszteletére. A város 
lakosságának fennmaradó része a Boszporusz két partján tolongott, és mindenki éljenzett, 
amikor Abdülaziz és kíséretének hajója elhaladt előttük a Dolmabahcse szeráj mólója felé. 
Lejla Hanim így írja le a jelenetet: 


, Őfelsége a császári jachton, a Szultanijén tartózkodott, amit Szaid pasától, 
Egyiptom alkirályától kapott ajándékba [...] Egy kísérőhajó haladt a császári jacht 
előtt, körülötte pedig egy sereg csónak szállította a tisztségviselőket, akik mind 
kijöttek a szultán üdvözlésére, ezeket pedig újabb csónakok követték, melyek 
Őfelsége díszkíséretét hozták. Szó szerint gőzhajók és mindenféle méretű vízi 
járművek ezrei borították a tengert, és mindegyiket lobogók fedték. A hajókon 
mindenki állt, és a Boszporusz mindkét partján is hatalmas tömeg tolongott - több 
százezer hang kiáltotta egyszerre, hogy sPadisahim csok jasa!lx, ami nagyjából 
ugyanannyit tesz, mint yVive I Empéreur!x [Sokáig éljen a szultán!]. Mindez idő 
alatt a katonazenekarok a Szelam- avagy üdvözlő indulót játszották. Az emberek 
lelkesedése olyan nagy volt, hogy némelyik hölgy még el is sírta magát a heves 
érzelmektől. " 


A szultánt útja során annyira lenyűgözte a nyugat-európai haladás, hogy Angliából 
megrendelte a legújabb mozdonyokat, habár egyelőre még egyetlen sínpárt sem fektettek le 
Törökországban, illetve páncélos hadihajókat is, annak ellenére, hogy az oszmán 
haditengerészetnél nem volt egyetlen kiképzett tiszt sem, aki működtetni tudta volna őket. 
Abdülaziz a Boszporusz menti új palotáit is európai stílusban festette át, és bútoroztatta be, 
valamint több rendbéli angol zongorát vásárolt meg, hogy felkészüljön a királyi vendégek 
fogadására, akiket európai körútja során hívott meg. 

Ezek közül a vendégek közül Eugénie császárné volt az első, aki 1868 októberében 
három napot a Beglerbég szerájban töltött, útban a Szuezi-csatorna következő évben történő 
átadására. A tiszteletére rendezett bankett után a Dolmabahcse szerájban Abdülaziz az 
anyjához, Pertevnijálhoz vezette Eugénie-t, hogy megismerkedhessenek egymással, a válidét 
azonban annyira felbőszítette egy külföldi nő jelenléte a háremben, hogy csattanós pofonnal 
üdvözölte a császárnét, amiből kis híján nemzetközi bonyodalom származott. 

Karai szerint a szultán extravaganciája még magasabb szintet ért el az európai körútja 
után, ugyanakkor pedig a nemi irányultságában is olyan változás következett be, ami miatt 
több elődje is hírhedt volt: 


,A nők iránti viselkedése felettébb ellentmondásos lett. Trónörökösként elszántan 
ellenezte, hogy nők serege legyen jelen a palotában, szultánná válásakor pedig a 
palotanép nagy részét elküldte, kijelentve, hogy tiszta, egyszerű életet kíván élni 
egyetlen asszony oldalán. Mindez azonban nem tartotta vissza attól, hogy az európai 

útja után olyan extravaganciákba vesse magát, amelyek lepipálták az összes 
elődjéét. Csiragan és Beglerbég nagy köőépületein kívül nyári palotákat építtetett 
Kagithánéban, Csekmedzsében és Izmitben, azután pedig pazar bútoroknak és szép 
nőknek látta szükségét, hogy ezekkel díszítse és töltse meg élettel a palotáit. Ezeknek 
a nőknek, eunuchoknak és rabszolganőknek a száma hamarosan kétezer-ötszázra 
nőtt [...] A nők nagy száma hamarosan egyfajta viszolygást váltott ki a Szultánból, 
aki ezután a fiúkat részesítette előnyben. Ez a természetellenes hajlam egyáltalán 
nem új dolog az oszmán szultánok esetében, de Abdülmedzsid uralkodása alatt 
kezdett eltűnni, most viszont újra megjelent, pontosan úgy, mint valami vírusos 
megbetegedés..." 


Abdülaziz minden elődjét felülmúló különcködése teljesen kiürítette a kincstárat. A 
kormányzásban nem volt elég folytonosság ennek és más problémáknak a megoldására, mivel 
a szultán nagyjából évente váltogatta a nagyvezírjeit. Minden politikai és katonai kinevezést 
meg lehetett vásárolni, a legnagyobb összegű kenőpénzek pedig a szultánt illették meg, aki 
gyors testi és szellemi hanyatlásnak indult. Lady Brassey, aki 1867-ben találkozott a 
szultánnal a Párizsi Világkiállításon, az 1870-es évek elején ismét látta őt, és megállapította, 
hogy Abdülaziz mintha tizenöt-húsz évet öregedett volna az azóta eltelt idő alatt. Azt is 
megjegyezte, hogy a szultán egyfajta melankolikus és félőrült állapotba süppedt, miközben 
tulajdonképpen csak egy bábbá vált tudatlan, de annál ambiciózusabb anyja, Pertevnijál válide 
szultán kezében. Egyedül csak akkor tűnt nyugodtnak, ha az új kedvencével, Neszrinnel 
lehetett; a gyönyörű, tizenhat éves cserkesz lányt 1876 elején választotta be a háremébe, 
miután hallotta őt énekelni a palota kertjében. 

A kormány politikai ingatagsága és az egyre mélyülő pénzügyi válság lehetővé tette, 
hogy Törökország konzervatív elemei megkezdjék a Tanzimát reformprogram aláaknázását, 
azt állítva, hogy a reformok a felelősek a birodalom számos problémájáért. E gondok közé 
tartoztak a birodalom ázsiai és európai részein is dúló felkelések, elsősorban a boszniai és 
bulgáriai zendülések, amelyek ellen azonban senki sem tett semmit, így egyre erőteljesebbé 
vált a gondolat, hogy egy demokratikus rezsimet kellene megvalósítani a Tanzimát-mozgalom 
zászlaja alatt. Amint azt a brit nagykövet, Sir Henry Elliot írta később: 


, A pasáktól le egészen az utcai hordárokig és a Boszporusz hajósinasaiig többé már 
senki sem rejti véka alá a véleményét. Minden szájon az xalkotmánye szó forog, 
illetve az, ha a szultán nem hajlandó azt megadni, szinte elkerülhetetlen, hogy 
megkíséreljék letenni őt a trónról. " 


Abdülaziz azzal próbálta kielégíteni a tüntetőket, hogy ismét átszervezte a 
kormánykabinetet. Az új hadügyminiszternek, Hüszein Avni pasának azonban hamarosan 
nézeteltérése támadt a szultánnal, akin ekkorra már a komoly elmebaj jelei jelentkeztek. 
Hüszein Avni ezért tárgyalt Midhát pasával és Szülejmán pasával, a katonai akadémia 
vezetőjével, és hárman úgy döntöttek, lemondatják Abdülazizt az unokaöccse, Murád javára, 
aki Abdülmedzsid négy fia közül a legidősebb volt. 

Az összeesküvők 1876. május 29-én tették meg az első lépést, amikor este Midhát a 
hadügyminisztériumba ment, Hüszein Avni pedig a Dolmabahcséhoz közeli laktanyákhoz, 
ahol összegyűjtött egy sereg katonát, és körülvette velük a palotát. Hüszein ezután bejelentette 
az érkezését Dolmabahcse szeráj főkapujánál, ahol közölte a szerecsen eunuchok vezetőjével, 
azért jött, hogy fogolyként magával vigye Abdülazizt a hadügyminisztériumba. A kiszlár 
agaszi, egy hatalmas núbiai férfi fehér hálóingben, ekkor a szultán szobájához ment, hogy 
felébressze az uralkodót, aki jó hangulatban tért nyugovóra, miután a trónteremben 
végignézett egy kakasviadalt, majd magával vitte az új kedvencét, Neszrint. Abdülaziz 

ekkorra már felébredt a zajra, és amikor Hüszein Avni és Szülejmán beléptek a trónterembe, 
látták, amint a szultán félmeztelenül áll a nagy lépcső tetején, kezében egy hüvelyéből 
kirántott karddal, oldalán pedig Neszrin hászekivel, aki rémülten kapaszkodott a karjába, 
miközben igyekezett az arcát eltakarni a fátylával. Abdülaziz első reakciója az ellenállás volt, 
de ekkor felolvasták neki a trónfosztását szentesítő fetvát, amibe csöndben belenyugodott, 
annyit motyogva, hogy ez a kiszmet, vagyis az elrendelt végzete. Ebben a pillanatban a lépcső 
tetején megjelent Pertevnijál fátyol nélkül, rendezetlen hajjal, dühtől eltorzult arccal, és 
nekirontott Hüszein Avninak, az arcába mélyesztve hosszú körmeit, majd ágyékon rúgta, 
hogy a férfi a földre rogyott. A pasa emberei gyorsan lefogták a válidét, akit a szolgálói 
visszavittek a lakosztályába, ezután pedig megengedték Abdülaziznak, hogy felöltözzék, 
mielőtt kiviszik a palotából. 

Szülejmán elment, hogy fölébressze a fogoly Murád herceget, aki éppen részegen aludt 
a Ketrecben. Miután a pasa eloszlatta a félelmeit, közölte vele, hogy ő lesz a nagybátyja, 
Abdülaziz utódja a trónon. Majd  elsütöttek egy ágyút, hogy jelezzék a 
hadügyminisztériumban várakozó Midhátnak: minden a terv szerint halad. Murádot, miután 
felöltözött, egy bárka az óvárosba vitte, onnan pedig egy hintó a hadügyminisztériumhoz. Itt 
már várta Midhát és Mehmed Rüsdü pasa nagyvezír Hajrullah efendi sejhüliszlámmal, aki 
először is letétette a hűségesküt a trón várományosa előtt. A minisztereket kissé megijesztette 
Murád külseje, aki halottsápadtan állt előttük, a szája csupa seb volt, és úgy tűnt, alig bír járni. 
Ezután visszavitték a Dolmabahcse szerájba a trónra lépési szertartásra, miközben a 
Boszporuszon állomásozó hadihajók és a partok mentén felsorakozott tüzérségi ütegek 
ágyúlövésekkel adták a lakosság tudtára, hogy új szultánjuk van. Az eredeti terv szerint az 
arany Bajrám-trónt hozták volna át a Topkapu szerájból a szertartásra, de nem sikerült 
megszervezni a dolgot, ezért egy aranyozott karosszékkel kellett beérniük, amelyet az új 
szultán mint V. Murád foglalt el. 

Eközben Abdülazizt egy másik bárkával a Topkapu szerájhoz szállították, ahol a régi 
hárembe vitték, hogy itt fogságba zárják. Börtönéül azt a zenetermet választották ki, ahol 
1808-ban meggyilkolták a trónfosztott III. Szelim szultánt. Abdülaziz három napot töltött itt, 
szinte alig evett, a földön aludt vizes ruháiban, mivel még egy hálóinget sem adtak neki, és 
egész idő alatt úgy felügyelték, s olyan durván bántak vele, mintha közönséges bűnöző lett 
volna. A harmadik napon üzenetet küldött Murádnak, melyben gratulált a trónra kerüléséhez, 
aztán másnap az új szultán elrendelte, hogy vigyék át a Ferrije szerájba, a Csiragan szeráj 
egyik melléképületébe. Abdülaziz, ide megérkezvén, rögtön beszaladt a szalonba, ahol az 
anyját kereste, egy katona azonban megböködte a mellkasát a puskája szuronyával, mondván, 
hogy Pertevnijál úton van. Abdülaziz körülnézett, és amikor látta, hogy fölfegyverzett 
katonák veszik körül, így kiáltott: , Anyám! Anyám! Meg fognak ölni!", majd sírva fakadt, 
ezután pedig átvezették abba a szobába, ahová be kívánták zárni. 

Abdülazizra a Ferrije szerájban is szigorúan felügyeltek, a volt szultán pedig egyre 
morózusabb lett gyalázatos bebörtönzése miatt. Az anyjának és több szolgálónak is elmondta, 
hogy gyanítja, bármelyik pillanatban megölhetik. Egyik nap így szólt a komornyikjához, 
Fahri bejhez: , Nem maradt már semmi, ami érdekel ezen a világon." Az anyja ezt hallva a 
legrosszabbtól tartott, míg a vég azután 1876. június 4-én, vasárnap következett be, amikor 
Abdülazizt holtan találták a szobájában, ahol elvérzett, miután felvágta a csuklóereit egy 
ollóval. Avni pasa volt a helyszínre érkező első orvos, aki állítólag már semmit sem tehetett, 
és nem sokkal később halottá nyilvánította Abdülazizt. 

Egy tizenkilenc orvosból álló testület - melynek tagja volt többek között dr. Julius 
Millingen is, II. Mahmud óta mindegyik szultán magánorvosa - egymás után írott 
jelentéseiben megállapította, hogy Abdülaziz halálát öngyilkosság okozta, amelyet a szakálla 
megnyírására kapott ollóval követett el. Sir Henry Elliot följegyzi, miszerint felröppent a hír, 
hogy a trónfosztott szultánt megölték, de miután beszélt dr. Millingennel, arra a 

következtetésre jutott, hogy Abdülaziz valóban saját kezével vetett véget az életének. Dr. 
Millingen arról is beszámolt Elliotnak, hogyan próbált meg nyugtató folyadékot beadni 
Pertevnijálnak, aki önmagát okolta, amiért hagyta, hogy a fiának az öngyilkos gondolatai 
ellenére is ollót adjanak a kezébe. , Én vagyok a felelős a fiam haláláért - mondta. - Inkább 
hóhért kellene küldenie, nem orvost." 

Abdülazizt a halála utáni napon eltemették az apja, II. Mahmud türbéjébe. Pertevnijáltól 
azonnal Sevkefza, V. Murád édesanyja kapta meg a válide szultán címet, aki első 
intézkedéseként Damad Nuri pasát, a fő szövetségesét nevezte ki főkamarásának. Sevkefza és 
Nuri ezután elkobozta az összes aranyat és ékszert, amit Abdülaziz és Pertevnijál elrejtett a 
Dolmabahcse szeráj háremében, és minden kincset a saját pénzszekrényeikbe vitettek át. 

Murád majdnem harminchat éves korában lett szultán, miután az előző tizenöt évet 
névleges fogságban töltötte a Ketrecben. Abdülaziz mint trónörökösnek meglehetősen nagy 
szabadságot biztosított neki, különösen, amikor az öccsével, Abdülhamiddal együtt magával 
vitte 1867. évi európai körútjára. Murád folyékony franciatudása, tánctehetsége és az a 
könnyedség, amellyel az európai hölgyekkel társalgott, megnyerte számára az angol udvar 
rokonszenvét. Viktória királynő még egy frigyet is megpróbált összehozni Murád és Marie 
Mountbatten hercegnő között, akinek a kezét a walesi herceg ajánlotta fel Fuád pasa 
külügyminiszternek, ő pedig közvetítette az üzenetet Murádnak, de amikor Murád 
megemlítette az eljegyzés ötletét az öccsének, Abdülhamid azonnal értesítette róla a szultánt. 
Abdülaziz éktelen haragra gerjedt, és azonnal elvetette a házasság gondolatát, hevesen 
kritizálva Fuád pasát, amiért közvetítőként járt el ebben az ügyben. 

Murádnak megengedték, hogy Abdülaziz uralkodása idején is saját háreme legyen a 
Dolmabahcse szerájban. Négy kegyencnője neve ismeretes, az asszonyai pedig összesen hét 
gyermeket szültek neki még trónörökös korában, akik közül kettő még csecsemő korában 
meghalt. 

Murád valósággal falta a könyveket, és komolyan érdeklődött a zene és az építészet 
iránt. Ezenkívül foglalkoztatta még a kortárs politika is, és még trónörökösként találkozott az 
Ifjútörökök elnevezésű liberális csoport számos tagjával. A herceget görög orvosa, Capoleone 
bevezette a szabadkőművesek társaságába, ahol összebarátkozott a költő-drámaíró Mamik 
Kemállal, az Ifjútörökök egyik vezető személyiségével. 

Murád már reménytelen alkoholistává vált, mire trónra került, a szellemi állapota pedig 
már annyira leromlott, hogy képtelen volt az uralkodásra. Az új szultán felövezésének 
szertartását Ejjübben el kellett halasztani az állapota miatt, azután pedig úgy döntöttek, hogy 
egyáltalán sort sem kerítenek rá. Murád annyira sem volt képes kontrollálni magát, hogy 
külföldi nagyköveteket tudjon fogadni. Az alattvalói nagy várakozással tekintettek elébe, 
hogy lássák a szelámlikon, a péntek déli imára vivő menetben, de a szultán általában zárt 
hintóban hajtott a mecsethez, ahol egyenesen az elparavánozott uralkodói imahelyhez vitték, 
így tehát a hívők egyetlen pillantást sem vethettek rá. 

Abdülaziz halála mélyen megrázta Murádot, még inkább súlyosbítva már amúgy is 
komoly elmebaját. Az ezt követő két hétben azután még újabb drámai hatások érték. Egy 
héttel Abdülaziz halála után a volt szultán hászekije, Neszrin meghalt szülés közben, és 
hatalmas gyászmenet követte a koporsóját vivő hintót Karadzsa Ahmed temetőjébe 
Üszküdárban. A gyászolókat Neszrin bátyja, Cserkez (,,a cserkesz") Haszán vezette, egy fiatal 
katonatiszt, aki hűséges híve volt az elhunyt szultánnak. A temetés után Haszánt Bagdadba 
vezényelte át Hüszein Avni pasa hadügyminiszter, mivel sürgősen el akarta távolítani a 
forrófejű cserkeszt Isztambulból, mielőtt még bajt okozhatna. Haszánt ez teljesen feldühítette, 
és június 15-én négy pisztollyal fölfegyverkezve berontott egy kabinetülésre a Fényes Portán, 
ahol tüstént lövöldözni kezdett. Az első két lövésével megölte Hüszein Avni pasát és Rasid 
pasa külügyminisztert. Amikor a testőrök berohantak, és megpróbálták lefegyverezni, Haszán 
egyenként lelőtte őket, összesen hetet megölve és másik nyolcat megsebesítve, mielőtt végre 

sikerült ártalmatlanná tenni. Ezután börtönbe zárták, majd két napon belül lezajlott a 
tárgyalása, és elítélték, június 18-án pedig felakasztották. 

Mindez csak tovább súlyosbította Murád szultán elmebaját, akinek a viselkedése kezdett 
egyre bizarrabbá válni. Egyszer például a híres bohócot, Vehbi Mollát látta egy 
embertömegben, és olyan heves nevetőroham tört rá, hogy a szolgáinak el kellett vezetniük. 
Egy másik alkalommal egy csoport görögkeleti pap járult elé, hogy gratuláljon neki, de fekete 
csuhájuk annyira megijesztette a szultánt, hogy felpattant a trónszékéről, és ki akart rohanni a 
trónteremből. Az anyja, Sevkefza válide varázsigékkel és ráolvasással próbálta 
meggyógyítani, amikor pedig ezek hatástalannak bizonyultak, hívatta dr. Capoleonét, aki a 
hagyományos módszereket alkalmazta, például az érvágást, a piócákat vagy a köpölyözést, 
illetve különféle tonikokat írt fel a betegnek. A császári tanács végül a szultánhoz hívatta dr. 
Leidesdorfot, a híres bécsi orvost, akinek a mentális betegségek volt a szakterülete. Miután 
megvizsgálta a szultánt, közölte a kormánnyal, hogy meg tudja gyógyítani Murádot, ha 
magával viheti bécsi klinikájára. Diagnózisa szerint a szultán akut alkoholizmusban 
szenvedett, amihez hozzájöttek a közelmúlt traumatikus eseményei, s ezek együttesen 
kibillentették a mentális egyensúlyát, de, mint mondta, egy három hónapos kúra bécsi 
klinikáján teljesen helyrehozná a szultánt. A miniszterek azonban úgy döntöttek, nem 
vállalhatják a felelősséget azért, hogy ilyen állapotban külföldre engedjék urukat, mire dr. 
Leidesdorf lemondott az esetről, és váratlanul visszautazott Bécsbe. 

Midhát pasa eközben tovább folytatta programját, hogy alkotmányos monarchiát hozzon 
létre. Időközben már beszélt Abdülhamid herceggel, aki biztosította róla, hogy ha ő kerülne 
trónra, hajlandó lenne elfogadni egy alkotmányt. Ekkorra már minden érdekelt fél feladta a 
reményt, hogy Murád állapota valaha is jobbra fordul, így hát Midhát pasa támogatókat 
gyűjtött, hogy lemondathassa a szultánt szellemi alkalmatlanságára hivatkozva, és hogy 
Abdülhamidot ültethesse helyette a trónra. Ebbe Mehmed Rüsztü pasa nagyvezír is 
beleegyezett, és egy augusztus 30-án tartott ülésen a kabinet egyhangúlag megszavazta Murád 
trónfosztását. A sejhüliszlám kibocsátott egy fetvát, amely kimondta, hogy Murád az 
őrültsége miatt alkalmatlan az uralkodásra, ezt pedig egy orvosi vélemény is alátámasztotta, 
amelyet több orvos is aláírt, kijelentve, hogy valószínűtlennek tartják a szultán állapotának 
jobbra fordulását. A hadügyminiszter kiadta a parancsot, hogy a katonák vegyék körül a 
Dolmabahcse szerájt, a nagyvezír pedig Murádhoz ment, hogy közölje vele, megfosztották a 
trónjától. Murád rezignáltan fogadta a hírt, az arcán egy keserű mosolyon kívül semmilyen 
kifejezés nem tükröződött, és ellenállás nélkül hagyta, hogy a zárkájául kijelölt helyre 
vezessék. 

Másnap kora reggel elküldték a hadügyminisztert, hogy értesítse Abdülhamidot a 
nevelőanyja, Peresztu házában. Abdülhamid nyugodtan fogadta a hírt, és miután felöltözött, a 
miniszter és egy százötven fős díszlovasság a Topkapu szerájba kísérte. Reggel nyolc órakor 
érkezett meg a palotába, ahol egyenesen a Szultáni Csarnokba sietett, és itt a miniszterek, 
illetve a birodalom összes más nagy hatalmú embere szultánná választotta mint II. 
Abdülhamidot. Reggel tíz órakor egy száz ágyúból lőtt sortűz tudatta a néppel, hogy a régi 
szultánt leváltották, és új uralkodót ültettek helyébe a trónra, ezután pedig Abdülhamid 
Szarajburnunál beszállt az uralkodói bárkába, és az udvar valamennyi dignitáriusát szállító 
hajók kíséretében megérkezett a Dolmabahcse szerájhoz. Itt fogadta a udvari nép üdvözletét, 
illetve a miniszterei és az alattvalói hódolatát, uralkodását 1876. augusztus 31-én kezdte meg, 
három hónapon belül a harmadik szultánként az oszmán trónon. Épp ezért 1876-ot Isztambul 
népe még sokáig csak , a három szultán éveként" emlegette. 

TIZENHETEDIK FEJEZET 


Szultánok börtönben 


fogadta az uralkodói hárem hölgyeinek gratulációit. Miután a nők elfoglalták 

helyüket, és egyenként kifejezték jókívánságaikat a szultánnak, pár pillanatig csend 
volt, majd Szénije Szultán, II. Mahmud unokája odarohant Abdülhamidhoz, és így kiáltott: 
, Felség, könyörögve kérlek, ne ölesd meg Murád szultánt!" Abdülhamidot ez teljesen 
megdöbbentette, és megbántott hangon így szólt: , Hogy mondhatsz ilyet?! Ő a bátyám. Ez az 
egész a sors műve. Én sosem vágytam a trónra, ők ültettek rá három hónap elteltével." 
Serefnáz Hanim, az egyik háremhölgy megdorgálta Szénijét, és éles hangon így kiáltott: , Ez 
Allah akarata! Hamid szultán került a trónra. Hogy mondhatsz ilyet?!" Az új szultán ezután 
zavart csendben hagyta el a szalont, miután az uralkodása ilyen kínos jelenettel kezdődött 
meg. 


A znap, hogy szultán lett, II. Abdülhamid a Dolmabahcse szeráj Kék Szalonjában 


eze, 


Abdülhamid trónra kerülése után egy héttel elhalasztották, így csak 1876. szeptember 7-én 
került rá sor, amikor a szultánt az uralkodói bárkán Ejjübbe vitték a Dolmabahcse szerájból, 
miközben a nép a Boszporusz és az Aranyszarv-öböl partja mentén tolongott, hogy lássa a 
menetet. Az egyik szemtanú egy fiatal francia hajóstiszt volt, Julien Viaud, aki később Pierre 
Loti néven vált híres regényíróvá. A következőket írja Azivadé című művében az új 
szultánról: , Vékony volt, sápadt és szomorúan elmerengő, nagy, fekete szemekkel, alattuk 
egy-egy sötét folttal; intelligensnek és előkelőnek tünt." 

Abdülhamid majdnem harmincnégy éves korában lett szultán, miután az előző tizenöt 
évet névlegesen a Ketrec fogságában töltötte. A trónra lépése után ide záratta be három, még 
élő öccsét, Mehmed Resád és Mehmed Vahideddin pedig továbbra is a Dolmabahcse 
szerájban lakott külön lakosztályában, míg a trónfosztott V. Murádot és családját a Csiragan 
szerájban börtönözték be. 

Mivel Abdülhamid édesanyja már nem élt, a nevelőanyja, Peresztu foglalta el a válide 
szultán helyét. Mivel Peresztu viselte gondját gyerekkora óta, Abdülhamid éppúgy szerette őt, 
mintha az édesanyja lett volna, akinek az elvesztése nagyon fájón érintette. Egyedül 
Peresztutól kapott szülői szeretetet magányos gyerekkora és ifjúi évei alatt, mivel az apja, 
Abdülmedzsid eleinte tudomásul sem vette a létezését, később pedig nem bízott benne. 

Peresztu bátorította Abdülhamidet, hogy gyakorolja a hobbiját, a fafaragást és 
asztalosságot, ami a szultánnak egész életére a kedvenc időtöltése maradt. Ezenkívül 
Peresztutól tanulta meg azt a jó modort, amely annyira lenyűgözte még azokat a külföldi 
megfigyelőket is, akik egyébként semmi más jót nem tudtak mondani róla. Abdülhamid 
különösen udvariasan és finoman bánt a nőkkel, ami szintén Peresztu hatásának tudható be. 
Amikor Abdülhamid megalakította az udvarát, Peresztu valóságos uralkodónőként fogadta a 
vendégeit, olyan ódivatú ruhákba öltözve, amilyeneket akkor viseltek utoljára a nők, amikor a 
hárem még a Topkapu szerájban volt, és a legszebb ékszereket tette magára a kincstárból. 
Lady Layard, Sir Austen Henry Layard angol nagykövet felesége a következőképp jellemzi 
Peresztut: , Alacsony, szőke asszony, akin még mindig látszanak a hajdani feltűnő szépség 

jelei." 

Egyetlen másik személy volt még, aki szeretetet mutatott Abdühamid iránt ifjú évei 
alatt: Pertevnijál, Abdülaziz édesanyja. Amikor Abdülaziz Abdülmedzsid trónra kerülése után 
a Ketrec foglya lett, a szultán megengedte Pertevnijálnak, hogy az uralkodói háremben 
maradjon. Abdülhamid gyakran látogatta meg Pertevnijált, aki ilyenkor a csubukján, vagyis 
hosszú török pipáján pöfékelve a számmisztika, az asztrológia, a halottidézés és a mágia ősi 
tudományára oktatta - csupa olyasmire, ami miatt a szerecsen eunuchok boszorkánynak 
tartották, és féltek tőle. Abdülhamid szintén feszült figyelemmel hallgatta, amint arról mesélt 
neki, milyen udvari pletykák keringtek, és milyenek voltak a bazárok azokban az időkben, 
amikor még II. Mahmud hászekijeként élt a háremben. Pertevnijál a palotában bármelyik 
nőnél többet tudott arról, milyen az élet a városban, mivel Isztambul egyik fürdőjében 
dolgozott, amikor II. Mahmud először felfigyelt rá, megpillantva, amint épp egy halom tiszta 
vásznat vitt a hamámhoz, és rabul ejtette érzéki szépsége, később pedig elbűvölte paraszti 
csavaros észjárása. A fia, Abdülaziz halála után Pertevnijálnak le kellett mondania a válide 
szultán címről, ezután pedig úgy döntött, a Topkapu szeráj régi háremébe fog visszavonulni, 
ahol először élt II. Mahmud hászekijeként. Élete hátralevő napjait itt töltötte mindössze 
néhány régi szolgálójával, szinte teljesen elfeledetten, ami a szultánt és udvarát illeti. 

Abdülhamid magányos gyerekkora kétségkívül hozzájárulhatott ahhoz a paranoiához, 
amely egyre nyilvánvalóbb lett az évei előrehaladtával, mint ahogy a mániája is egyre inkább 
elhatalmasodott, hogy maga körül mindenki után kémkedjék. Amíg az anyja, Tirimüzsgán élt, 
mivel a tuberkulózis szobafogságra kényszerítette, a fiát kérte mindig, hogy hordja neki a 
hárem legfrissebb híreit és pletykáit, így Abdülhamidot gyakran lehetett látni, amint a 
testvérei ajtajánál fülel, illetve kihallgatja mindenki más beszélgetését, aki kapcsolatba lépett 
velük. A bátyjával, Muráddal együtt jobb neveltetésben részesült, mint korábban bármelyik 
elődje, és mindketten remekül beszéltek franciául, ami lehetővé tette, hogy Abdülhamid 
többet tudjon meg a külvilág eseményeiről, mint amennyit azelőtt az oszmán hercegek 
egyáltalán sejthettek, különösen azok, akiket szigorú felügyelet mellett őriztek a Ketrecben. 
Abdülhamid tizenöt éves korában találkozott Vámbéry Ármin magyar keletkutatóval és 
utazóval, aki ekkor épp francia nyelvre tanította Abdülmedzsid legidősebb lányát, Fatma 
Szultánt. Vámbéry följegyezte, hogy Abdülhamid mindig részt vett a húga, Fatma nyelvóráin, 
megemlítve, hogy az ifjú herceget sokkal inkább foglalkoztatták a húga dolgai, semmint a 
francia nyelv elsajátítása. A következőképp írja le az óráin megjelenő Abdülhamidot: 


,, .. . csendben, mozdulatlanul ült, csak akkor változtatott valamit a pozitúráján, 
amikor a szolgáló eunuch behozta a szokásos csésze kávéját; fekete szeme a tanárra 
szegeződött, mintha minden egyes francia szót azonnal el akart volna kapni a 
szájáról, amikor pedig a húgát elhívták valamilyen házbeli ügyben, [Abdülhamid] 
halk, félénk hangon, szinte alig érintve a tanulmányok tárgyát, inkább Residről 
IResid pasáról, Fatma apósáról], a húgáról és annak férjéről kérdezte [a tanárt]." 


Néhány évvel később Abdülhamid elkezdett kirándulásokat tenni a bátyjával, Muráddal 
Pera európai világába. De míg Murád az Ifjútörökök mozgalmának liberális értelmiségiéinek 
társaságát élvezte Pera politikai kávéházaiban, addig Abdülhamid szívesebben töltötte az 
idejét a keresztény kisebbségek üzletembereivel, és itt barátkozott össze Zarifi görög 
bankárral és az örmény alkusszal, Asszánival. Zarifi irányítása alatt Abdülhamid okosan 
fektette be a pénzét, és mire trónra került, körülbelül 70 000 angol font értékű magánvagyont 
halmozott fel. 

Abdülhamid szeretett egyedül kószálni Isztambul utcáin, ahol általában betért a Grand 
Rue de Pera divatos üzieteibe és kávéházaiba. Leginkább egy Flora Cordier nevű fiatal belga 
kalaposnő üzletét kedvelte. Az ifjú hölgyet az egyik hódolója úgy írta le, mint , a szőke lányt, 

akinek mosolyog a szeme". Abdülhamid beleszeretett a lányba, aki egyfajta házasságkötésen 
esett át vele, bár ezt hivatalosan sosem ismerték el, és Abdülhamid egy tengerparti villában élt 
együtt vele a Boszporusz mellett, Therapia közelében. Házasságkötésüket először Benjamin 
Disraeli említi egy Lord Salisburynak írott levelében, amelyet nem sokkal az új szultán trónra 
kerülése után küldött el, és amelyet az isztambuli brit nagykövetség által a miniszterelnöknek 
küldött információra alapozott: 


, Az új szultánnak csak egyetlen felsége van, egy masamód Perából, aki belga. 
[Abdülhamid] rendszeresen látogatta a boltját, kesztyűket vásárolt nála stb., és 
rendkívül csodálta őt. Egy nap azt mondta, xFeleségül jönne hozzám? x, mire a lány 
azt felelte, )Pourguoi nonx [Miért is ne?], és ezzel az ügy el is volt intézve. Ó volt az, 
aki a háremélet ellen hangolta. Röviden: egy Roxelana. [A szultán] vajon egy Nagy 
Szulejmán lesz?" 


Abdülhamid románca Flora Cordierrel alig több, mint egy évig tartott, mivel Peresztu és 
mások ellenzése lehetetlenné tette egy európai nő behozatalát a szultáni hárembe. 

1876 után egyáltalán nem esik róla több említés, akkor is csak annyi, hogy az üzletét a 
Grand Rue-n bezárták, és az a pletyka keringett, hogy hazaküldték Belgiumba. 

Abdülhamidnak már a szultánná válása előtt is volt háreme. Az első ismert kegyencnője 
Nazikeda, aki 1869-ben egy Ulvije nevű kislányt szült neki. Ulvije hétéves korában gyufákkal 
játszva összeégette magát, és meghalt, és Nazikeda is komoly égési sérüléseket szenvedett, 
miközben igyekezett a lányát menteni. Lejla Hanim e tragédia leírásánál megemlíti, hogy ,a 
szultán és a szeretője mély bánatba zuhant, és hosszú ideig nem találkoztak, még csak nem is 
látták egymást". 

Abdülhamid első felesége Bedrifelek volt, akit 1868. december 15-én vett el. 1870. 
január 11-én Bedrifelek világra hozta a trónörökös első fiát, Mehmed Szelimet, a következő 
évben január 12-én pedig egy lányt, Zekijét. Abdülhamidnak összesen tizenkét felesége és 
ágyasa volt, akik nyolc fiút és nyolc lányt szültek neki (a fiúk között egy ikerpárral), de négy 
gyermeke csecsemőkorban vagy még nagyon fiatalon meghalt. 

Abdülhamid még az uralkodása elején úgy határozott, hogy a Dolmabahcséból 
átköltözik a Jildiz szerájba, a Csillag Palotába a Csiragan szeráj fölötti dombokon. Az ezt 
követő két évtizedben újjáformálta a Jildiz szerájt, átépíttetve annak már meglévő szerkezetét, 
illetve újabb épületeket adva hozzá, hogy kialakítsa főrezidenciáját, mivel sokkal inkább 
kedvelte ezt az elszigetelt, erdőkkel körülvett palotát, mint a közszemlére kitett Dolmabahcse 
szerájt. Jildiz nem volt a hagyományos értelemben palota, inkább kioszkok és pavilonok sora, 
körülöttük erdők és parkok meg egy tó, amelyet egy patak táplált, rajta kis, rusztikus hidakkal, 
Itt-ott pedig elszórtan egy-egy üvegtetejű kávézóhelyiség, hogy a szultán bárhol megállhasson 
egy kávéra, miközben az erdei ösvényeken sétált. Mrs. May Müller, a híres keletkutató 
felesége a következőképpen írja le a Jildiz szeráj parkját, ahová a férjével együtt teára 
invitálták egy délután: 


,, Jobb oldalunkon ott magasodtak a hárem csupasz falai, melyek magasabbak voltak 
bármelyik angliai börtönéinél. Egy bezárt, gondosan őrzött ajtón át jutottunk be e 
falakon belülre. Elhaladva egy gyönyörű kioszk mellett tőlünk balra, majd átmenvén 
egy keskeny átjárón, hirtelen csodálatos szépség tárult szemünk elé. Jildiz a főváros 
legmagasabb dombjának tetején áll, és előttünk ott terült el egy nagy tó vagy 
mesterséges folyó, tele mindenféle formájú bárkákkal és hajókkal, köztük egy 
elektromos csónakkal. A park minden oldalon a tó felé lejtett, a gyep pedig éppolyan 
zöld volt s éppannyira gondozott, mint a legjobb angol kertekben. Mindenfelé 
csodálatos pálmákat és cserjéket ültettek, a virágágyak pedig színkavalkádjukkal 

gyönyörködtettek. A levegő nehéz volt a narancsvirágok illatától, a kertészek pedig 
rövid időközönként locsolták a pázsitot, de még a kavicsutakat is. A hárem fala, mely 
most tőlünk jobbra magasodott, többé már nem volt csupasz, hanem a tetejéig 
virágok borították: sárga és fehér  Banks-rózsák, napraforgók,  verbénák, 
golgotavirágok stb. Fehér és ezüstszürke galambok - a Próféta madarai - ezrei 
röpködtek a hatalmas galambdúc körül, amelyet a fal mellé építettek, s félig 
eltakarták a kúszónövények. Az egész jelenetet ragyogó keleti napfény világította 
meg, amelyben minden tárgy olyan éles kontúrral rajzolódik ki, hogy az ember szinte 
elveszíti a távolságérzékét. A tó végében egy kacsales áll, ahol Őfelsége gyakran 
vadászgat, jóval emögött pedig épp csak megpillanthattuk a Boszporusz felé lejtő 
parkot." 


Abdülhamid egy asztalosműhelyt és egy fazekasműhelyt is építtetett a palotakertben, és 
mindkettő hírnévre tett szert a termékei magas színvonalának köszönhetően, s ezeket nemcsak 
a Jildiz szerájban, de a Boszporusz mentén fekvő egyéb császári rezidenciákban is használták. 
A többi építmény között volt még egy színház, egy könyvtár, egy csillagvizsgáló, egy 
fotólaboratórium, egy hímzőműhely, egy kitömött állatokat bemutató múzeum, illetve egy 
másik a szultán képeinek és műtárgyainak, valamint egy kórház és négy klinika, egy 
gyógyszertár, egy asztalosműhely kizárólag a szultán saját használatára, egy fűrészmalom a 
bútorgyár ellátására, kutyaólak és egy kórház a szultán kutyáinak, öt istálló a lovainak, egy 
madárház a trópusi madarainak és egy állatkert a kedvenc állatainak, többek között az 
oroszlánjának. 

Abdülhamid ezeken kívül egy óvodát és iskolát is építtetett Jildizben a gyermekei 
számára, melyekről a lánya, Ajse - akit 1887. november 1-én hozott a világra édesanyja, 
Müszfika Kadin - is beszámol emlékirataiban. Ajse legelső emlékei a dadához fűződnek, 
akitől olyan szerető gondoskodást kapott az óvodában: 


, Amikor kicsi voltam, ő fektetett le, és az ágyam végében ült altatódalokat énekelve, 
amíg el nem aludtam. Határtalan hűséggel, féltő gondoskodással, szeretettel 
öltöztetett, s törődött velem. Gyakran megcsókoltam, sdrága dadámnakkx hívtam, ő 
pedig mindig úgy nevezett: én egyetlen angyal-hercegnőmce. " 


Miután Ajse elég idős lett, hogy elhagyja az óvodát, minden reggel a testvéreivel együtt 
ő 1s az iskolaterembe ment. 

Abdülhamid személyzetének tagjai adtak nekik leckéket, melyek Ajse beszámolója 
alapján szélesebb körű oktatást biztosítottak nekik, mint a korábbi idők királyi gyerekeinek: 


,, Mielőtt , megérkeztünk, a szolgák mindig vörös  bársonypárnákat meg 
olvasópolcokat tettek le nekünk a nagy teremben. A tolltartóinkat és tollainkat az 
olvasóasztalra készítették. Két tanárunk volt, Hászib efendi, a magántitkár, és Kamil 
efendi, a titkosírás-szakértő. Hászib efendi a Koránra, arab és perzsa nyelvre tanított 
minket, Kamil efendi pedig török nyelvtanra és olvasásra, oszmán elvekre, 
számtanra, történelemre és földrajzra. Az iskolatáskámat édesanyám készítette össze. 
A táskát gyönyörű lila bársonyból varrták, amit ezüstszállal hímeztek ki, és volt 
benne egy csodaszép aranyozott ábécéskönyv meg arany karcolótűk gyémánt- 
heggyel. A táskám azért készült lila bársonyból, mert ez volt a kedvenc színem. " 


A palota parkjának felső bejáratánál egy Hamidijé-dzsámi nevű mecsetet építettek, hogy 


Abdülhamidnak ne kelljen kimerészkednie a város utcáira a szelámlik, vagyis a péntek déli 
imára vonulás miatt. 

A jildizibeli színházat Szarkisz Balian építette 1888-89 között. Négy évvel később a 
szultán meghívott egy olasz vándorszínész-társaságot, melynek Arturo Stravolo volt a 
vezetője, és amely a maestro apjából, bátyjából, húgából, feleségéből és lányából állt. 
Abdülhamid néha felkérte őket, hogy írják át egy-egy színdarab vagy opera történetét, mivel 
ki nem állhatta, ha szomorúan végződtek, így lett a La Traviatából Madame Camélia, 
melyben Violetta visszanyeri az egészségét, mielőtt legördül a függöny. 

A szultán egyenesen falta a könyveket, különösen a bűnügyi történeteket és krimiket 
kedvelte, melyeket az uralkodói ruhamester, Iszmet bég olvasott fel neki egy paraván mögül. 
Abdülhamidnak Sherlock Holmes volt a kedvence, és amint megjelent Arthur Conan Doyle 
egyik újabb története, Abdülhamid azonnal lefordíttatta törökre, majd gyakran egyetlen éjjel 
végigolvasta az egészet. A fordítóirodája különböző külföldi nyelveken írt újságokból 
összeválogatott cikkekkel is ellátta mind Isztambulból, mind a világ más tájairól. Abdülhamid 
mindezek mellett általában terjedelmes levelezésének olvasgatásával töltötte az éjszakáit, 
illetve a több kötetet megtöltő dzsurnaljainak, azaz dossziéinak tanulmányozásával, amelyeket 
seregnyi kéme állított össze a számára. A minisztereinek és titkárainak számítania kellett rá, 
hogy a nap vagy az éjjel bármelyik szakában magához hívathatja őket a szultán, aki 
álmatlanságban szenvedett, ezért csak ritkán aludt, legföljebb rövid időkre elbóbiskolt. 

Mire Abdülhamid trónra került, újabb krízishelyzet állt elő a Balkánon. A törökök és az 
oroszok között kirobbanni készülő háború fenyegetése miatt a nagyhatalmak 1876. november 
4-én Isztambulban tartottak találkozót. Kijelentették, hogy céljuk az Oszmán Birodalom 
területi integritásának megvédelmezése, ugyanakkor felszólították a szultánt, hogy vegye 
fontolóra reformok bevezetését Bulgária és Bosznia kormányzásában. 

Midhát pasa azt tanácsolta Abdülhamidnak, alkotmány bevezetésével hallgattassa el az 
európaiakat, mivel a szultán már korábban beleegyezett egy alkotmánybizottság felállításába. 
A Midhát pasa vezette bizottság megfogalmazott egy alkotmányt, amelyet a kabinet az év 
december 6-án jóváhagyott, de a szultán továbbra is fenntartotta magának a jogot, hogy bárkit 
száműzhessen, akiről úgy tartja, fenyegetést jelent az államra nézve. Abdülhamid Midhát 
pasát nevezte ki nagyvezírnek, december 19-én pedig megalakult az új oszmán parlament. 

Az isztambuli konferencia totális kudarc volt, és 1877. január 20-án a küldöttek 
feloszlatták. Ez lehetőséget biztosított Abdülhamidnak arra, hogy megszabaduljon Midhát 
pasától, akit 1877. február 5-én megfosztott hivatali jelvényeitől, és még aznap száműzte az 
Izzeddin nevű királyi jachton. Aznap este a szultán meglátogatta a nevelőanyját, Peresztut a 
Dolmabahcse szeráj háremében, ahol az idegei megnyugtatására Peresztu zongorázott neki. A 
szultánnak Offenbach és Meyerbeer volt a két kedvence, ezért a nevelőanyja néhány 
szerzeményüket játszotta neki, miközben Abdülhamid az ablaknál állva nézte, amint az 
Izzeddin kifut a kikötőből, fedélzetén a legfőbb ellenségével. A szultán fölemelte a kezét, 
hogy Peresztu hagyja abba a zongorázást, és így mormogott magának: , Butaság volt 
Midháttól, hogy ujjat húzott a szultánjával!" 

Abdülhamid 1877. március 19-én hivatalos ceremónia keretében nyitotta meg az első 
oszmán parlamentet a Dolmabahcse szerájban, ami után a képviselők testülete összeült az 
igazságügyi Palotában az Aja Szofia mellett. A parlament nem sok önállósággal rendelkezett, 
mivel a szultán gondoskodott róla, hogy minden valódi hatalom az ő kezében maradjon. 

1877. április 24-én II. Sándor orosz cár hadat üzent az Oszmán Birodalomnak, és kilenc 
hónapon belül az orosz hadsereg már Isztambul külvárosaiig jutott San Stefanónál. A 
nagyhatalmak közbeléptek, és a békefeltételeket a berlini béke fektette le írásban, amelyet 
1878. július 13-án írtak alá. Az Oszmán Birodalom hatalmas területeket veszített el a 
Balkánon és Északkelet-Anatóliában, a Porta pedig óriási összegű hadisarcot kellett hogy 
fizessen a cárnak. Eközben a szultán feloszlatta az oszmán parlamentet, amely ezután újabb 
harminc évig nem is ült össze. 

Miután megszabadult a parlamenttől, Abdülhamid személyesen gyakorolt közvetlen 

befolyást a kormányintézkedések minden egyes aspektusa felett, akár polgári, akár katonai 
ügyről volt szó. Layard Londonba küldött jelentésében megjegyzi, hogy , Őfelsége mostantól 
teljhatalommal uralkodik; minden és mindenki még inkább az ő abszolút irányítása alá 
tartozik, mint eddig bármikor". 

Abdülhamid aggódott amiatt, hogy egy puccs visszaültetheti a bátyját, Murádot a trónra, 
ami még inkább felerősítette természetes hajlamát a paranoiára. Még uralkodása kezdetén 
létrehozott egy kémhálózatot, amelynek tagjai mindenről értesítették, ami a birodalmában 
folyt, különösen Isztambul bazárjaiban és kávéházaiban. A szultán és kémei dzsurnalokban 
jegyezték le az információikat és megfigyeléseiket, Abdülhamid pedig idővel megszállottja 
lett ennek a tevékenységnek. Amint azt Layard följegyezte, a szultánt sosem lehetett a 
dzsurnalja nélkül látni: , A szultán szinte sosem felejtett el semmit, amit mondtak neki, mivel 
szokása a dzsurnalba jegyzetelni - amit gondosan őriz, és ami rendszerint a keze ügyében van 
- minden megfigyelést vagy kijelentést, amelyet megjegyzésre érdemesnek tart, s ezeket 
gyakran idézi beszélgetéseink során." 

1878. május 20-án egy Ali Szuavi nevű iszlám fundamentalista körülbelül száz balkáni 
menekülttel megtámadta a Csiragan szerájt, azzal a céllal, hogy V. Murádot kiszabadítsák, és 
visszahelyezzék a trónra, de a kísérletet kudarcba fullasztotta a helyi csendőrség, amelynek 
tagjai megölték Ali Szuavit és az embereinek körülbelül a felét, a többieket pedig elfogták 
vagy egyszerűen szétkergették. Amint ismét helyreállt a rend, Abdülhamid azonnal elvitette 
Murádot és a családját a Csiraganból, és szigorú őrizet alatt tartatta őket a Jildiz szeráj Máltai 
Kioszkjában, ahol ő maga is rajtuk tarthatta a szemét. Idővel végül megengedték nekik, hogy 
visszatérjenek a Csiragan szerájba, de a korábbinál sokkal szigorúbb felügyelet alatt, és nem 
hagyhatták el a palota Mabejnként ismert szárnyát. 

A lázadás még inkább felélesztette Abdülhamid félelmeit a saját személyes 
biztonságával kapcsolatban, ezért lezáratta a Jildiz szeráj jókora kiterjedésű parkját a 
nagyközönség elől, így a palota szigorúan őrzött erődítménnyé vált. A szultánt ettől kezdve 
nem is nagyon lehetett nyilvános helyeken látni, a pénteki szelámlikokat kivéve, amikor 
általában a Jildiz szeráj felső bejáratánál álló Hamidije-mecsethez ment, illetve azokon a 
szertartásos alkalmakon, amikor a Topkapu szerájba kellett mennie, de ilyenkor mindig állig 
fölfegyverzett albán testőrök kísérték. A paranoiája szemmel láthatóan egyre nőtt, míg végül 
egy olyan komoly idegösszeomláson esett át, hogy két hétig a szobáját sem volt képes 
elhagyni, így tulajdonképpen  nevelőanyjának,  Peresztunak, és görög orvosának, 
Mavrojeninek kellett régensként uralkodniuk a távollétében. 

Layardot 1880 áprilisában visszarendelték a Porta angol nagyköveti megbízásából, 
utolsó audienciáján Abdülhamid neki ajándékozta Bellini portréját Hódító Mehmedről, amely 
ma a londoni National Galleryben látható. Abdülhamid nagyon kedvelte a Layard házaspárt, 
Lady Layarddal pedig még az után is fenntartotta a barátságot, hogy a berlini béke kapcsán a 
férje kegyvesztett lett a szultánnál. Lady Layard volt az első nő, akit a szultán meghívott, 
hogy az asztalánál vele együtt étkezzék, sőt Abdülhamid azt is megengedte a gyerekeinek, 
hogy elmenjenek hozzá teára a perai brit nagykövetségre. Lady Layard gyakran tett látogatást 
a háremben, ahol látta a szultánt a gyermekeivel játszani, elnézte őt, amint megjavította az 
egyik kislánya eltört babáját, hallgatta, amint török népmeséket mond nekik, vagy 
Offenbachot játszik a pianoláján, és megvitatta vele a terveit, miszerint a szultán egy 
lányiskolát akar nyitni, ahol előkelő török családok lányai nyugati neveltetésben 
részesülhetnének, anélkül, hogy szakítaniuk kellene az iszlám hagyományokkal. 

Layard érdekes leírást és jellemrajzot ad Abdülhamidról, megemlítve a hitelesnek nem 
nevezhető pletykát, miszerint a szultán nem is Abdülmedzsid fia volt, illetve hogy az ereiben 
örmény vér folyt az anyja, Tirimüzsgán révén: 


, A szultán a közepesnél kissé alacsonyabb volt, az alkata vékony, szinte karcsú. A 

szakálla és a haja koromfekete, a vonásai pedig egyáltalán nem utaltak tatár 
származásra, de még csak nem is hasonlított egyik ősére sem - kivéve talán 
Mahomed [Mehmedl szultánt, a Hódítót, akinek az élő modellről festett portréja, 
Gentile Bellini műve az én birtokomban van. Inkább hasonlított az örmény vagy a 
zsidó nemzet tagjára, ami valamelyest alapot adott a Pera és Galata pletykaköreiben 
keringő botrányos hírnek, miszerint nem Abdülmedzsid fia volt, hanem örmény vér 
folyt az ereiben [...] Nagyon egyszerűen öltözködött, frakk-kabátot viselt, és semmi 
sem különböztette volna meg egy európaitól, csak a vörös fez a fején [ ...] 

Hajlott a miszticizmusra, és gyakran magával ragadta a szélsőséges fanatizmus. 
Másrészt viszont tagadhatatlanul éles esze összeütközésbe hozta a természetfölötti 
dolgokon alapuló elméletekkel, és dacára a legelső elhatározásának, hogy továbbra 
is Mahomet [Mohamed] utódjaként kívánja láttatni szent személyét, nemegyszer 
komoly vallási kérdések megvitatásába bocsátkozott, aminek során jókora 
szkepticizmusról tett tanúbizonyságot [...] a szultán egyáltalán nem volt 
rendíthetetlen hívő, de nyilvánosság előtt zajló életében alkalmazkodott az istenfélő 
muszlim kötelességeihez. " 


Abdülhamid 1878-ban arra kényszerült, hogy visszahívja Midhát pasát a száműzetésből, 
és kinevezte Szíria kormányzójává, ahol két évig szolgált, mielőtt átirányították Izmirbe. 
1881. május 17-én azután letartóztatták Midhátot, és visszahozták Isztambulba, ahol kilenc 
másik férfival együtt perbe fogták Abdülaziz szultán meggyilkolásáért. A Sir Henry Elliot 
által , szégyenletes komédiának" nevezett tárgyalás június 27-én kezdődött és fejeződött is be, 
miután mind a tíz vádlottra halálos ítéletet mondtak ki. A hírre egész Nyugat-Európa 
felhördült, ezért Abdülhamid kénytelen volt a halálos ítéleteket életfogytiglani 
börtönbüntetésre változtatni, így Midhát pasát és Hajrullah efendit június 28-án egy 
börtöntáborba küldték Arábiában. Midhát pasát végül 1884. május 8-án érte utol a vég, 
amikor Hajrullah efendi tanúvallomása szerint megfojtották az őrei, ezután pedig egy 
jelöletlen sírba temették. 

II. Vilmos császár 1889 őszének elején, egy évvel a trónra kerülése után, államfői 
látogatást tett Isztambulban. Abdülhamid meleg fogadtatásban részesítette, és a kíséretével 
együtt a Merászim Kösküben, a Jildiz szeráj mellett kifejezetten a császár fogadására épített 
új pavilonban szállásolta el. Németország ezzel megtette az első lépését végső célja felé, hogy 
egyre beljebb hatoljon Törökország ázsiai régióiba, amelyet a Berlin-Bagdad vasútvonal 
megépítése is elősegített. Abdülhamidnak nagy örömére szolgált, hogy a császár látogatása 
ilyen jól sikerült, de továbbra is óvatosan viseltetett a németek iránt, még Vilmos második 
látogatása után is, kilenc évvel később. A félig lengyel, félig francia származású Ostrorog 
gróf, aki több évet töltött Abdülhamid szolgálatában, följegyezte, hogy ,,a szultánt elbűvölte, 
de nem részegítette meg a Kaiser. Lenyűgözte, de meg nem győzte". 

Az örmények helyzete az Oszmán Birodalmon belül Abdülhamid uralkodásának 
kezdete óta vita tárgyát képezte a nagyhatalmakkal, és az Oroszország által támogatott 
örmény nacionalizmus megjelenése csak még inkább súlyosbította a problémát. Két örmény 
forradalmi csoport, a huncsak és a dasnak terrorista akciókba kezdett az Oszmán Birodalom 
több pontján is, melyek könyörtelen megtorló intézkedéseket vontak maguk után a Hamidije 
lovasságban (az oszmán hadsereg Abdülhamidról elnevezett egységeiben) szolgáló kurd 
katonák részéről. 

1896. augusztus 26-án, szerdán egy csoport huncsak terrorista elfoglalta a galatai 
Oszmán Bankot, ahol két alkalmazottat megöltek, az ügyfelekkel együtt pedig százötven 
embert túszul ejtettek, miközben azzal fenyegetőztek, hogy felrobbantják az épületet. Két 
nappal később pedig valaki bombát dobott Abdülhamidra, amint a déli imádkozásra tartott az 
Aja Szofiába, és noha neki haja szála sem görbült, testőrségének tucatnyi tagja meghalt. 

Mindezeket olyan súlyos megtorló intézkedések követték, hogy egyedül Isztambulban több 
tízezer örményt mészároltak le. Az Oszmán Bankban tartózkodó, életben maradt terroristák 
addigra már megállapodást kötöttek, melynek értelmében biztonságban elhagyhatták a várost, 
miután sikerült felhívniuk a világ figyelmét az örmény függetlenség kérdésére. 

Az örmények lemészárlása felháborította a Nyugatot. Gladstone , a nagy mészáros"-nak 
titulálta Abdülhamidot, Clemenceau pedig jildizi szörnyetegnek, illetve vörös szultánnak. A 
nagyhatalmak táviratot küldtek a szultánnak, amelyben figyelmeztették, hogy azonnal vessen 
véget a mészárlásoknak, különben, ha a helyzet nem változik, mind a trónja, mind a 
dinasztiája veszélybe kerül. Abdülhamid komolyan vette a fenyegetést, és augusztus 28-án 
pénteken kiadta a parancsot az öldöklés beszüntetésére. 


Másé ere KÖT CI 
II. Abdülhamid (1876-1909) 
az uralkodása delén 


Abdülhamid 1901-ben a szultáni és kalifai rangra emelésének huszonötödik 
évfordulóját ünnepelte. A jeles alkalomra való tekintettel bejelentette tervét, miszerint 
vasútvonalat kíván építtetni Damaszkusztól Mekkáig és Medináig, amely megkönnyítené a 
muzulmánoknak a Hidzsázba, vagyis a Szent Városokba menő zarándokutak megtételét. Az 
építkezési munkálatokra kizárólag muzulmánok jelentkezhettek, és ez lett a később Hidzsáz 
Vasútként ismert vonal, melynek létrejöttéhez legelsőként Abdülhamid járult hozzá egy 50 
000 angol font értékű adománnyal. 

Abdülhamid uralkodásának eddig eltelt huszonöt éve alatt a trónfosztott bátyja, V. 
Murád a családjával együtt a Csiragan szerájba börtönözötten sorvadozott. Murád édesanyja, 
az egykori válide szultán Sevkefza 1889-ben elhunyt, és a férje, Abdülmedzsid mellé temették 
annak I. Szelim mecsetében álló türbéjébe. Murádnak három fia és két lánya született, mielőtt 
szultán lett, de két fia még csecsemőkorában meghalt, s csak egy, Szelahaddin maradt életben. 

Miután megfosztották a tróntól, még két lánya jött a világra - az egyik még csecsemőkorban 
meghalt, csak a másik, Fatma maradt életben. Muráddal együtt a fia, Szelahaddin, és a három 
lánya, Hadidzse, Fehime és Fatma, illetve a gyerekek édesanyjai is a Csiragan-szerájban 
raboskodtak; az itteni háremnek Murád birindzsi kadinja, Ebru volt a vezetője, annak ellenére, 
hogy ő egyetlen gyereket sem szült neki. Ezt a török történetíró, Haluk Sehszuvároglu is 
megemlíti beszámolójában, mely Murád három kegyencnőjével folytatott beszélgetéseire 
alapul, akik szintén együtt raboskodtak vele a Csiragan szerájban: 


, Ebru, V. Murád bas (fő) kadinja nagyon jól tudott varrni. Kimondottan jól értesült, 
udvarias, jól nevelt nő volt. Habár neki magának nem lett gyermeke, Murád, amikor 
trónra lépett, nem volt hajlandó elhagyni Ebrut mint egyszerű ikbalt (rabszolganőt), 
ezért megtette őt bas kadinnak, szöges ellentétben az oszmán hagyományokkal... " 


Sehszuvároglu ezután a leváltott szultán néhány másik háremhölgyéről ír, többek között 
Tarzi Nevinről, egy elsőrangú zenei tehetségről, akit szinte elemésztett a Murád iránt érzett 
viszonzatlan szerelme: 


, Tarzi Nevin egyike volt azoknak az udvarhölgyeknek, akik halálosan beleszerettek 
Murád szultánba, s már hercegkora óta imádta őt. Abdülhamid efendi, aki tudott a 
dologról, még javasolta is a bátyjának, hogy viszonozza a hölgy érzelmeit. pAz égre, 
bátyám, sivár állapotban van! Miért nem veszed magadhoz? c 

Tarzi Nevin több nagy érzelmi válságon is átesett a Csiragan szerájban. Nem 
mosakodott, nem fésülködött, néha még azt is elfelejtette, kicsoda. Ez mindig eltartott 
egy darabig, de Murád soha - sem hercegként, sem később - nem tekintette őt 
szerelem vagy szenvedély tárgyának. 

Tarzi Nevin Csiragan éltető lelke volt. Kiváló színésztársulatot állított össze, és 
színházi bemutatókat szervezett. Némelyik lány férfiruhába öltözötten adott elő FV. 
Murád előtt. Tarzi Nevin emellett egy remek zenekart is összehozott. Maga tanította 
be őket, illetve különböző koncerteket szervezett, ugyanakkor az ifjú sehzádékat 
[hercegeket] és szultánákat perzsa és arab nyelvre oktatta. Ő maga is nem egy 
zenedarabot komponált, többek közölt keringőket és polkákat. Koncertesteken Tarzi 
Nevin odaült a zongorához, s szinte lángolt az izgatottságtól, hogy Murád szultán 
jelenlétében lehet. Amíg játszott, két lánynak kellett tartania a vállát kétfelől. Úgy 
látszott, mintha valamiféle transzban lenne, és a legnehezebb darabokat is 
határtalan ügyességgel adta elő. 

Miután az egykori szultánt bebörtönözték a Csiraganban, a gyerekei nevelését és 
taníttatását ezekre a nőkre bízták. Némelyikük beszélt perzsául vagy arabul, mások 
pedig egész jól beszéltek franciául. Azonban a Csiragan szeráj rabjai leginkább a 
zongoratudásukkal és az egyéb hangszereken való játékukkal tűntek ki. 

V. Murád olvasással és zenehallgatással töltötte a napjait a Csiragan szerájban. Ő 
maga is remekül zongorázott. Roppantul érdekelte a gyerekei fejlődése és 
tanulmányai [...] A gyerekek is nagyszerűen megtanultak zongorázni. A kisebbik 
lánya néha részt vett a színházi előadásokban, míg egy másik lánya a zongoránál ült 
[...] Csiraganban mindenki tudott írni és olvasni, és mindenki jártas volt a zenében. 
Emellett annak a szüksége folytán, hogy magukra voltak utalva, minden lány 
kitanulta a varrást is... " 


Abdülhamid Dzsevher aga, a szerecsen eunuchok bas muszáhibként ismert vezetője 


segítségével tartotta rajta a szemét bebörtönzött bátyján, mivel az aga, ha bármit megtudott, 
azonnal jelentette a szultánnak. Murád ezt egyszer ki is használta, hogy tréfát űzzön az 

öccsével - ahogy Sehszuvároglu írja: 


, A bas muszáhib gyakran bejött, hogy megkérdezze, óhajtanak-e valamit, de Murád 
rabsága évei alatt egyszer sem kért semmit sem az öccsétől. Egy alkalommal 
azonban azt mondta: xHadd kérjek az öcsémtől valamit, amiből úgy gondolná, 
megőrültem! Annak nagyon örülnelx - s azt kérte, küldjenek neki egy madarat 
kalitkában!" 


Murád szellemi egészsége jelentősen javult a rabsága évei alatt, mivel többé nem 
nehezedett rá a szultánság terhe, illetve az alkoholfogyasztása is jelentős mértékben csökkent, 
habár étkezésekkor továbbra is bort vagy sört ivott víz helyett. Csiragan kezdetleges 
körülményei még találékonyabbá tették, amely növelte az önbecsülését, arra pedig különösen 
büszke volt, hogy fogorvos hiányában még azt is megtanulta, hogyan húzza ki a saját lyukas 
fogait. Emellett most, hogy megszabadult a felelősség terhétől, írja Sehszuvároglu, több ideje 
maradt kulturális érdeklődése kielégítésére is: 


, Roppant gazdag könyvtára volt, ideje nagy részét pedig azzal töltötte, hogy 
olvasott, írt, zongorázott, vagy azokkal beszélgetett a régi időkről, akik ott éltek vele 
együtt. Olyan tagja volt ő az Oszmán-háznak, aki jól ismerte a nyugati zenét, és aki 
hercegként, illetve trónörökösként maga is több zenedarabot komponált. Ezek közül 
leghíresebb a Szilisztra-induló. 4 Csiraganban is írt néhány újabb darabot, 1882- 
ben pedig egy polkát komponált a második lányunokája, Dzselile Szultán számára. 

V. Murád gyakran beszélt az apjáról, a nagybátyjáról és az európai utazásáról. 
Sűrűn és hosszasan mesélt a gyerekeinek Franciaországról és Angliáról meg a 
szabadságról, amelyet ott élvezett. pEgy nap szabadok leszünk - mondta ilyenkor 
mindig -, és egy hajón elviszlek titeket ezekbe az országokba." 


Murád azonban már sosem nyerte vissza a szabadságát. 1904. augusztus 29-én 
cukorbetegségben meghalt a Csiragan szerájban, ahol két nap híján huszonnyolc évig 
raboskodott. Utolsó kívánságát teljesítve a fia, Szelahaddin a Koránból olvasott föl neki, majd 
becsukta a könyvet, amikor az apja csendben, békésen távozott. Másnap Murádot eltemették a 
Jeni-dzsámi türbéjébe, a hatodik és egyben utolsó szultánként, akit itt helyeztek örök 
nyugalomra. 

Murádot tehát a halál szabadította meg a rabságától, miközben az öccse, a nyugat- 
európaiak által csak Vörös Szultánként emlegetett Abdülhamid elnyomó uralma utolsó évét 
kezdte meg a Jildiz szerájban, a börtönben, amelyet saját maga tett azzá önnön magának. 

TIZENNYOLCADIK FEJEZET 


Az Oszmán-ház bukása 


megrakott szekér felrobbant a Hamidije-mecset előtt a szultán heti szelámlikja alatt, 
és tizenheten meghaltak. Abdülhamid épp a mecseten belül tartózkodott a 
robbanáskor, így haja szála se görbült. 

A rendőrfőnök örmény terroristák merényletének tartotta a robbantást, de a 
letartóztatások után a kínvallatásokkal kicsikart vallomások ellenére sem sikerült egyértelmű 
magyarázatot találni arra, hogy ki állt a merényletkísérlet hátterében. A paranoiás szultán 
innentől kezdve már mindenkitől félt, és kételkedni kezdett hadserege, de még saját 
személyzete hűségében is. Uralkodása még inkább despotikussá vált: a könyveket, újságokat, 
színdarabokat cenzúráztatta, illetve börtönnel és száműzetéssel sújtott mindenkit, akiről azt 
gyanította, hogy liberális gondolkodású. 

Az Abdülhamid diktatúrájával szembehelyezkedőket az úgynevezett Ifjútörökök 
vezették, akik közül végül egyetlen párt, az Egység és Haladás Bizottsága (Ittihad ve Terakki 
Dzsemijeti, az ÍTD) került az előtérbe. Ez a párt két kongresszust is tartott Párizsban, az elsőt 
1902 februárjában, a másodikat 1907 decemberében, és az utóbbin bejelentették, hogy 
elkerülhetetlenné vált Abdülhamid trónfosztása és a demokratikus állam kialakítása, s ehhez 
akár erőszak alkalmazását is kilátásba helyezték. 1908. július 23-án a párt vezetői táviratban 
üzenték meg ultimátumukat Abdülhamidnak, miszerint ha huszonnégy órán belül nem állítja 
vissza az alkotmányt, a Macedóniában állomásozó hadsereg Isztambul ellen indul. A szultán 
az üzenet kézhez kapása utáni napon visszaállította az alkotmányt, és bejelentette, hogy ismét 
összehívja a parlamentet. 

Az új oszmán parlament választásait 1908 őszén tartották, és a képviselőházban 
egyetlen kivétellel minden helyet az ITD nyert el. A második parlament az Igazságügyi 
Palotában ült össze 1908. december 17-én délben, ahol Abdülhamid a trónusbeszédét tartotta. 
H. G. Dwight így írja le a dc$úmai eseményt: 


A bdülhamid ellen 1905. július 21-én újabb merényletet kíséreltek meg: egy dinamittal 


,, Ott állt a szultán, kezét birodalma kardján tartva, s egyszerű, sötét katonai 
zubbonyában olyan volt, mint a megtestesült méltóság. Noha szemmel láthatóan 
megöregedett az évek súlya alatt, mégis volt tartása, s nem roskadt magába, mint 
egyesek várták. Ott állt, csillogó szemmel, karvaly orrával, dús szakállával, s 
egyenként mustrálta végig az arcokat, melyek széles birodalma valamennyi népfaját 
és vallását képviselték. A csend és e pillantás intenzitása egyre drámaibb lett, ahogy 
teltek a percek. xKetrecbe zárt farkas!x - suttogta valaki mögöttem..." 


A muzulmán fundamentalisták azonban tüntettek az új alkotmány ellen, és a seriat szent 
törvényének visszaállítását követelték. Az 1909. április 12-ről 13-ra virradó éjszakán az Első 
Hadtest katonái csatlakoztak a medreszék vallásos diákjaihoz, és velük együtt megrohamozták 
a parlament épületét, ahol két képviselőt megöltek, a többiek pedig ezt látva rémülten 
elmenekültek. Az ITD még Isztambulban tartózkodó többi tagja is menekült az országból, így 

Abdülhamid megint csak egymaga kaparintotta kezébe a hatalmat. 

Az Abdülhamiddal szembehelyezkedő ellenzéket Mahmud Sevket pasa, a szaloniki 
Harmadik Hadtest parancsnoka vezette, aki vonattal az Isztambulon kívüli Csataldzsa 
városába hozatta a katonáit Macedóniából, és tulajdonképpen ostrom alá vette a fővárost. 
Április 22-én a szétszóródott képviselők és kabinetminiszterek titokban találkoztak a San 
Stefanó-i Nemzeti Közgyűlésen a volt nagyvezír, Szaid pasa elnöklete alatt. Itt megszavazták, 
hogy lemondatják Abdülhamidot az öccse, Mehmed Resád javára, de a döntésüket addig 
titokban kellett tartani, amíg a hadsereg el nem foglalja a fővárost. 

Mahmud Sevket pasa április 24. reggelén csapataival bevonult Isztambulba, és a 
seregének még naplemente előtt sikerült kezébe ragadnia a város irányítását. A szultán 
testőrei a Jildiz szerájnál először nekiindultak, hogy szembeszálljanak a betolakodókkal, de a 
macedón gyalogságot látva gyorsan visszahúzódtak a palota falain belülre. Az őrök ezután 
lassan dezertálni kezdtek, míg végül Jildiz teljesen védelem nélkül maradt. Azután pedig, 
hogy elvágták az elektromos vezetékeket, a szultán óriási háznépe pánikba esett, különösen a 
háremhölgyek, akiknek riadalmát így írja le Francis McCullagb: 


, A több száz védtelen nő azt hitte, a palotát bármelyik pillanatban megrohanhatja 
egy zabolátlan katonahad. Némelyikük elájult, mások hisztériás rohamot kaptak, 
éjszaka pedig mindegyik egyszerre sikoltozni kezdett, míg végül az egész palota 
valóságos tébolydára emlékeztetett. A szombat éjszaka olyan csendes volt, mint a 
halál, a sikolyokat pedig egyre hallották a macedónok, akik tízezren, erős tüzérség 
segítségével ekkorra bekerítették a palotát. [A sikoltozást] bizonyára még a Császári 
Kioszkban is hallani lehetett, de semmi jelt nem adtak, és továbbra is rejtély fedte ezt 
a titokzatos visszavonulást. " 


Abdülhamid üzenetet küldött Mahmud Sevketnek, miszerint a jildizi helyőrség megadja 
magát, ezután pedig az ekkor tizenöt éves fiával, Abdurrahimmal együtt visszavonult a Kis 
Mabejnként ismert pavilonba. Hétfő reggel egy macedón katonákból álló zászlóalj csöndben 
behatolt Jildiz területére, és megszerezte az uralmat a palota felett, és bár a szultánt nem 
zavarták, a személyzetének viszont az összes férfi tagját eltávolították, kivéve két titkárt és 
négy házicselédet. McCullagh a következőképp írja le a jelenetet: 


,, Mindenkit, aki nem volt nő, felszólítottak, hogy azonnal hagyja el a háremet, és 
szinte mindenki rögtön engedelmeskedett is a parancsnak. Az eunuchok haboztak, de 
őket merészen maguk előtt lökték az energikusabb fiatal hölgyek [...] Másnap délben 
egy fél mérföld hosszú menettel találkoztam Pera európai negyedében, amely csak 
házicselédekből, ajtónállókból, élősködőkből, kémekből, szakácsokból, eunuchokból, 
rabszolgákból és fegyvertelen tisztekből állt, akiket keskeny sávban vettek körül az 
árgus szemmel figyelő macedónok, kezükben puskákkal." 


Másnap, 1909. április 27-én, kedden a sejhüliszlám kiadott egy fetvát, amely 
megfosztotta Abdülhamidot a trónjától, kijelentve, hogy a szultán nem méltó az uralkodásra. 

Eszád pasa vezetésével egy csoport képviselőt küldtek, hogy közölje a fetva tartalmát a 
szultánnal, ugyanakkor egy másik küldöttséget azzal bíztak meg, hogy értesítse Mehmed 
Resádot: mostantól őt illeti meg a trón. 

Amikor Eszád pasa és a küldöttsége többi tagja Jildizbe ért, a Csitli Köskbe vezették 
őket, ahol a szultán titkára, Dzsevád bej fogadta őket, és megkérdezte, mi a látogatásuk célja. 
Ők azt felelték, egy üzenetet kívánnak átadni Abdülhamidnak a nemzetgyűlés nevében, mire 
Dzsevád bej figyelmeztette őket, hogy a szultánnál fegyver van, és esetleg rájuk lőhet, majd 
hozzátette, hogy Abdülhamid remek lövő, aki sohasem téveszti el a célt. Amikor a delegáció 

ezek után is ragaszkodott hozzá, hogy találkozzék a szultánnal, Dzseváj bej a Kis Mabejnhez 
vezette őket, ahol Abdülhamid épp a fia, Abdurrahim társaságában tartózkodott. A szultán 
felállt, hogy üdvözölje őket, és megkérdezte, miért jöttek, mire Eszád közölte, hogy kiadatott 
egy fetva, amely megfosztja őt a trónjától. Biztosította róla, hogy biztonságban van, mire 
Abdülhamid közölte kívánságát, hogy a Csiragan szerájban élhessen, ahol annyi éven át 
tartotta fogságban trónfosztott bátyját, V. Murádot. Eszád azt felelte, hogy a kívánságot 
továbbítani fogja a nemzetgyűlésnek, és reméli, annak tagjai teljesíteni fogják a kérést. 

Amikor Eszád és társai elvonultak, még hallották, amint Abdurrahim herceg sír, az apja 
viszont elkeseredésében csak hallgat. Több mint harminckét évig uralkodott, az első pár 
hónapot leszámítva végig abszolút despotaként, most pedig egy teljesen hatalom nélküli 
öregember megalázó szerepére kényszerítették, akinek könyörögnie kell, hogy egy omladozó 
palotában élhessen, ahol korábban a bátyját tartotta bebörtönözve. 

A nemzetgyűlés azonban úgy döntött, Abdülhamidot Szalonikibe kell száműzni. Aznap 
este kilenc órakor Hüsznü pasa a Jildiz szerájba érkezett, hogy közölje a szultánnal a gyűlés 
döntését. A pasa beszámolójából kiderül, mekkora csapásként érte Abdülhamidot a hír: 


,, Minden erőmmel próbáltam rávenni a szultánt, hogy törődjön bele a sorsába, de 
azután elájult. Az asszonyai odafutottak hozzá, vizet hoztak neki, és keservesen 
zokogtak felette. Végül mégis megbékélt a sorsával, leginkább a fiai, a lányai és a 
háremhölgyei rábeszélésének köszönhetően, s kiadták a parancsot, hogy álljanak elő 
a hintók." 


Abdülhamid és kísérete még aznap este egy sereg hintón elhagyta a Jildiz szerájt, 
ahonnan a Szirkedzsi vasútállomásra vitték őket. Itt beszálltak abba a királyi kocsiba, amelyet 
a Keleti Vasúttársaság húsz évvel korábban adományozott Abdülhamidnak. A szultán 
kíséretében ott volt többek között két fia, két lánya, három felesége, négy kegyencnője, négy 
eunuchja, tizennégy szolgája, valamint az angóramacskái és hatalmas bernáthegyije is. 
Húszórányi vonatút után megérkeztek Szalonikiba, ahol a Villa Allatiniben szállásolták el 
őket, egy nagy és kényelmes tengerparti kastélyban. Abdülhamidnak a jelek szerint tetszett az 
új lakóhelye, és berendezkedett rá, hogy megkezdje új életét a száműzetésben. 

Az új rezsim még Abdülhamid eltávolítása előtt megkezdte a régi felszámolását: a 
macedón hadsereg mintegy hatezer gyanúsítottat tartóztatott le, illetve hadbíróságokat 
állítottak fel azoknak az elítélésére, akiket az előző kormány megbuktatásával és egyéb 
népellenes bűnökkel gyanúsítottak. A kivégzettek között volt Dzsevher aga is, a szerecsen 
eunuchok vezetője, akit a Galata híd egyik lámpaoszlopára kötöttek fel. Minden vagyonát 
elkobozták, többek között a boszporuszi villáját is, ahol a hatóságok felfedezték, hogy egy 
gyönyörű egyiptomi rabszolganőt tartott, aki összetört szívvel hallotta a gazdája halálhírét. 

A hatóságok ezenkívül kilakoltatták Abdülhamid összes háremhölgyét, aki ott maradt a 
Jildiz szerájban, amikor a szultánt száműzték. McCullagh így írja le a jelenetet: 


,, Ezekben a napokban az utcákon elhaladó bukott hatalmasságok gyászos menetei 
között is az egyik leggyászosabb menetet a volt szultán háremének hölgyei alkották 
útban Jildizből a Top-Kapu palotába. E szerencsétlen hölgyek kora tizenöttől 
ötvenévesig terjedt, és annyian voltak, hogy harmincegy szekér kellett hozzá, hogy a 
szolgáikkal együtt elszállítsák őket. Némelyiküket Sztambul Régi Szerájába küldték, 
de a korai szultánoknak ez a régi palotája annyira romos állapotba került, hogy 
lakásra alkalmatlannak találták, így ezeket a hölgyeket visszaküldték Jildizbe." 


Az új kormány értesítette a cserkesz falvakat, ahonnan a császári hárem legtöbb hölgye 
származott, hogy hazavihetik a családjuk azon nőtagjait, akik Abdülhamid háznépéhez 

tartoztak. Némelyik idősebb nőt senki nem igényelte vissza, mire a kormány kijelentette, hogy 
őket az állam fogja eltartani, , amíg házasságra nem kérik őket". 

Május elején a parlament egy bizottságot küldött a Jildiz szerájba Abdülhamid 
vagyonának a leltárba vételére. McCullagh megemlít egy bizarr incidenst, amelyre akkor 
került sor, mikor a parlamenti bizottság megkezdte a Jildiz szeráj átfésülését: 


, Amint a képviselők jó muszlimokhoz illőn imájukat mondták a kutatásuk első 
napján, döbbenten hallótták, amint érdes hangok közelednek a szomszédos üres 
helyiségből, amelyet nem egész egy perccel korábban ők maguk zártak be és 
pecsételtek le; a meglepetésük pedig ijedtségnek adta át a helyét, amikor a következő 
szavakat hallották: sPadisahim csok jasa!x (Sokáig éljen a szultán!) A kiáltás 
azonban nem a reakciósoktól származott, hanem a több száz, kalitkába zárt, éhes 
papagájtól, melyeknek betanították ezt a mondatot. " 


Eközben Abdülhamid két élő öccse közül trónra ültették az idősebbiket, V. Mehmed 
Resádot. Az új szultán hatvannégy éves volt, és az elmúlt negyvennyolc éven át a Ketrecben 
élt, amely az ő esetében a trónörökös luxuslakosztályának szerepét töltötte be a Dolmabahcse 
szerájban. Resád a trónra lépése után átköltözött a Dolmabahcse szultáni lakosztályába, amely 
így ismét a legfőbb uralkodói rezidencia lett. 

A trónra kerülése napján az új szultán előbb a hadügyminisztériumba, majd a Fényes 
Portára ment, és miután mindkét helyen fogadta a miniszterei és egyéb előkelőségek 
hódolatát, elzarándokolt a Szent Palást Pavilonjához a Topkapu szerájban, hogy megcsókolja 
Mohamed próféta palástjának a szegélyét. Ezután a hét pénteki napján, április 30-án 
megjelent az Aja Szofiában az első szelámlikján. Sir Andrew Ryan, az ekkor még fiatal 
diplomata, a perai angol nagykövetség szolgálatában jelen volt mindkét eseményen, és 
emlékirataiban a következő képet festi az új szultánról: 


, Ebben az esetben nem jelentett nehézséget annak megszervezése, hogy a 
trónörökös, Mehmed Resád, a trónfosztott szultán legidősebb öccse következzék a 
sorban, aki kiválóan megfelelt az Ifjútörökök szempontjából arra, hogy névleg 
betöltse a szultán szerepét. Idős férfi volt, aki sokáig egyfajta arany kalitka 
fogságában élt, jó szándékú, de bármiféle politikai tapasztalattól mentes, mint ahogy 
szemmel láthatóan arra sem mutatott semmilyen vágyat, hogy éljen a hatalmával. A 
szellemi kalibere annyira kicsi volt, hogy gyakran kifejezetten agyalágyultnak tűnt, 
bár egy alkalommal személyesen is módom nyílt meggyőződni róla, hogy közel sem 
volt annyira bolond, mint ránézésre hitte volna az ember." 


A ceremóniát, melynek során Oszmán kardjával felövezik az új szultánt, május 10-ére, 
hétfőre tűzték ki. Mehmed Resád igencsak testes ember volt, és amikor a sejhüliszlám a 
szultán széles dereka köré próbálta fűzni a két karját, a kard majdnem a földre esett, de 
szerencsére Ali Hajdar, Mekka serifje elkapta, ezáltal megakadályozva egy balesetet, amelyet 
a katasztrófa előjelének tartottak volna. 

Mehmed Resádnak három feleségéről tudunk a trónra lépése előttről: Kamuresről, 
Dürrademről és Mihrengisről. Kamures szülte az első fiát, Mehmed Zijadeddint 1872. 
augusztus 25-én; egy azonosítatlan ágyasnő a másodikat, Mahmud Nedzsmeddint 1878. 
június 23-án; egy másik ismeretlen háremhölgy egy Refia nevű kislányt hozott világra 1887- 
ben, aki még csecsemőkorában meghalt; végül 1888. március 2-án Mihrengis adott életet 
Mehmed Resád harmadik és egyben utolsó fiának, Ömer Hilminek. 

A szultán édesanyja, Güldzseml 1851-ben meghalt, így Mehmed Resád uralkodása alatt 
nem volt válide szultán. Az öccse, Mehmed Vahideddin továbbra is a Dolmabahcse szeráj 

kényelmes lakosztályának fogságában maradt, mint ahogy a megboldogult Abdülaziz szultán 
két életben maradt fia, Juszuf Izzeddin és Abdülmedzsid is. 

Cselik Gülerszoj szerint , V. Mehmed kedves, szeretetre méltó, jóindulatú, bár kissé 
szenilis öregember volt I...J egy bőkezű tékozló, aki mindennél jobban örült, ha 
megkaparinthatott néhány drága ékszert; imáit pedánsan megtartotta, és legalább ekkora 
hitbuzgalommal viseltetett a konyak és a likőr iránt". Gülerszoj leírja, hogyan kirándult 
gyakran a szultán Ihlamur kioszkjához a Boszporusz feletti dombokra, ami után ,este 
visszatért a palotába néhány rózsával a kadin efendinek, és megjegyezte az első titkárának, 
hogy vSzép nap volt ez a mai, nem igaz? 

Resád három hónappal a trónra kerülése után vonakodva bár, de engedélyezte, hogy a 
Csiragan szeráj legyen az új oszmán parlament otthona, mivel az Igazságügyi Palota túl 
kicsinek bizonyult. A Csiragant ezután átalakították, és a palotát 1909. november 2-án a 
szultán elnöklésével hivatalosan is átadták mint a parlament új otthonát. Az épület azonban 
1910. január 6-án teljesen leégett, így a parlamentnek át kellett költöznie a Szépművészeti 
Iskolába Findikliben, a Csiragan szeráj üszkös romjait pedig hagyták, hogy még tovább 
pusztuljanak. 

Az új kormány szigorúan korlátozta a szultán hatalmát, így Resád voltaképpen csak 
névlegesen uralkodott. Az új rezsim két hatalmi központja az IÍTD volt, mely a parlamentet 
irányította, és a hadsereg, élén Mahmud Sevkettel. A szultán hatalma mindössze a 
sejhüliszlám és a nagyvezír kinevezésére korlátozódott. A kormány jelentősen csökkentette a 
szultán költségvetését is, így Resádnak egy jóval kisebb személyzettel kellett beérnie, mint a 
rég múlt korok szultánjainak, és nem sok pénz maradt az uralkodói paloták renoválására és 
fenntartására sem. A Csiragan szerájt így már nem is építették újjá, Dolmabahcse és a többi 
császári palota pedig egy idő után kezdett romosnak látszani. 

Eközben Abdülhamid a szaloniki Villa Allatiniben múlatta az idejét. McCullagh a 
következőképpen írja le a trónfosztott szultán megváltozott hangulatát: 


,, .. mindenki csodálkozott rajta, milyen jól tartja magát, milyen tökéletesen 
megszabadult a szokásos idegességétől, milyen nagy érdeklődést kezdett mutatni a 
külvilági dolgok iránt, milyen kíváncsian kérdezte minden este a főeunuchját a 
hírekről, és milyen nyájasan beszélt az őt őriző tisztekkel [...] Évek óta először 
érdeklődni kezdett az anyagi világ részletei iránt, és virágok neveit kérdezgette. 
Sétált a kertben, és egyfolytában dohányzott. Leült a köőlépcsőkre és a kivágott 
fatörzsekre, mint egy tehetős gazda, aki egy napos vasárnap reggelen felgyűrt 
ingujjal a kertjében szorgoskodik. " 


Azonban néhány hónap múlva a volt szultán hangulata ismét megváltozott, és ahogy 
McCullogh írja, Abdülhamid egyre depressziósabb lett: 


, Az utóbbi néhány hétben a volt szultán állapota majdhogynem melankolikusnak 
mondható. [...] Morózus lett és hallgatag, néha pedig szörnyű idegesség gyötri. A 
többi bajához most még álmatlanság is társult, és gyakran egész éjjel csak ül a 
szobájában a nyitott ablak előtt, s Konstantinápoly irányába néz." 


A politikai események gyorsan zajlottak, mivel az Oszmán Birodalom előbb 
Olaszországgal vívott háborút 1911-12-ben, amelyet 1912-13-ban két balkáni háború követett. 
Az oszmán kormány kénytelen volt visszahozni Abdülhamidot Isztambulba, ahol a Beglerbég 
szerájban őrizték. Saját kérésére a palota egyik hátsó lakosztályában helyezték el, ahonnan 
nem kellett attól tartania, hogy a Boszporusz felett átnézve megpillanthatja imádott Jildiz 
szeráját. 

Ekkorra Talat, Dzsemal és Enver triumvirátusa alatt az ITD vette át az irányítást az 
oszmán kormány felett, akik 1914 őszén a németek oldalán berántották Törökországot az első 
világháborúba. Ez végzetesnek bizonyult az Oszmán Birodalomra nézve, amely négy évvel 
később Németországgal és a központi hatalmak többi országával együtt elvesztette a háborút. 

Abdülhamid eközben a Beglerbég szerájban sorvadozott. 1917-re egy kivétellel már 
mindegyik kadinja engedélyt kért és kapott a hárem elhagyására, és a volt szultán áldásával 
távoztak, mivel Abdülhamid többé már semmit sem tudott felajánlani nekik. Müszfika Szultán 
volt az egyetlen háremhölgy, aki végig mellette maradt, és Abdülhamid az ő karjai között halt 
meg 1918. február 10-én. Másnap a nagyapja, II. Mahmud türbéjében helyezték örök 
nyugalomra. Müszfika a következőket mondta elhunyt férjéről: , Ő volt a legkedvesebb, 
legmegértőbb gazda, de soha senkit nem szeretett, legkevésbé önmagát." 

Ekkorra már V. Mehmed Resád számára is közelgett a vég. , Nincs már semmi, amiért 
érdemes élnem", ismételgette élete utolsó heteiben, amikor szinte már csak a pénteki 
szelámlikok kedvéért hagyta el a Dolmabahcse szerájt. A szultán mindössze egyetlen dolgot 
jegyzett meg azzal kapcsolatban, hogyan érintette őt uralkodóként az első világháború: , A 
Palota két dologban remekelt, az imádságban és az ételekben, mostanra pedig már ez a kettő 
is elromlott." A pénteki imádságokon kívül még egy kirándulást tett a Dolmabahcse szerájból 
a Topkapu szerájba az évenkénti ceremóniára, melyen tisztelgett Mohamed próféta szent 
ereklyéi előtt. Mehmed Resád a Topkapu szerájba tett utolsó látogatásán egyedül lépett be a 
Szent Palást Pavilonjába, hogy imádkozzon. Olyan sokáig maradt bent, hogy aggódó szolgái 
bementek, és a Próféta szent palástját tartalmazó aranyláda tetejére borulva találták, ahol a 
szultán elaludt imádkozás közben. Miután felébresztették, visszavitték a Dolmabahcse 
szerájba, és 1918 nyarának elejéig itt maradt. Azután átköltözött a Jildiz szeráj háremébe, 
ahogy mindig is tette a nyári hónapok alatt. Itt végzett vele a szívbénulás 1918. július 3-án, 
négy hónap híján hetvennégy éves korában, másnap pedig egy türbébe temették Ejjübben, az 
Oszmán-ház utolsó tagjaként, akit a saját országában helyeztek örök nyugalomra. 

A trónon öccse, VI. Mehmed Vahideddin követte, Abdülmedzsid utolsó még élő fia. A 
felövezését együtt hajtotta végre a sejhüliszlám és Szejjid Ahmed szenuszi sejk, illetve jelen 
volt még Ali Hajdar is, Mekka serifje; az utóbbi kettőnek azért kellett részt vennie a 
szertartáson, mert Vahideddin ragaszkodott hozzá, hogy ne csak szultáni címet kapjon, de az 
iszlám kalifájaként is el akarta magát ismertetni. 

Vahideddin az ötvenhetedik életéve közepén járt, amikor trónra került, és gyermekkora 
óta előbb a hárem, majd a Ketrec foglya volt. Az anyja, Gülüstü meghalt három hónapos 
korában, így Vahideddint először az apja egyik háremhölgye nevelte, később pedig a 
mostohaanyja, Szajesote, Abdülmedzsid egy másik felesége. A nagybátyja, Abdülaziz 
uralkodásának utolsó éveiben Vahideddin a Ketrec foglya lett, és itt raboskodta végig bátyjai - 
V. Murád, II. Abdülhamid és V. Mehmed Resád - uralkodását is. A gyerekkorát is 
ideszámítva, amikor a háremben élt, Vahiddeddin összesen ötvenhét évet töltött rabságban 
-hosszabb időt, mint az Oszmán-ház bármelyik másik szultánja, akik közül sorsa szerint ő lett 
az utolsó. 

Vahideddin négyszer nősült meg a trónra lépése előtt, de a második és harmadik 
házasságának (melyekből nem született gyermek) válás vetett véget. Az első felesége, Emine 
Nazikeda, akit 1885-ben vett feleségül, három lánygyermeket szült neki. Az első, Fenire 
1888-ban jött világra, de csecsemőkorában meghalt; azután Fatma Ulvijé következett a sorban 
1892-ben, végül pedig Rukije Sabiha 1894-ben. Vahideddin negyedik felesége, Müveddet, 
akit 191 1-ben vett feleségül, 1912. szeptember 10-én megszülte a fiát, Ertugrult. 

Andrew Ryan brit diplomatára a következő benyomást tette az új uralkodó: ,,4 szultán 
is épp olyan jó török, mint az elődei, és sok tekintetben jobb ember, mint a három testvére, 
akik őelőtte uralkodtak - kevésbé ármányos, mint Abdülhamid, és határozottan jóval 

intelligensebb, mint Mehmed Resád." 

Vahideddin trónra lépésekor az Oszmán Birodalom már az összeomlás szélén állt, és 
hivatalos trónra emelésekor az új szultán elkeseredetten így szólt a sejhüliszlámhoz: , El 
vagyok veszve. Imádkozz értem!" Vahideddin aggodalma azonban úgy tűnik, nem a 
birodalmának szólt, ahogy azt Ali Hajdar Midhát följegyzi emlékirataiban, aki leírja, mit 
válaszolt a szultán Seniha Szultánnak, Sabahaddin herceg, I. Abdülmedzsid unokája 
édesanyjának hozzá intézett kérdésére: , Emiatt ne aggódj! Az nem nyomaszt, hogy mi 
történik majd az országgal. Jobban érdekel a saját jövőm és a dinasztiánk jövője." 

Ekkorra az oszmán seregek már egy sor vereséget szenvedtek Irakban és Szíriában, 
1918 októberének elejére pedig visszavonultak, hogy Musztafa Kemál pasa vezetése alatt még 
egy utolsó kísérletet tegyenek a győzelemre Anatóliában, de Kemál eközben táviratot küldött 
a szultánnak, melyben sürgette, hogy alakítson új kormányt, és kérjen békét. 

Október 8-án Talat pasa lemondott a nagyvezíri tisztségről, nem sokkal ezután pedig 
Enverrel és Dzsemallal együtt egy német hadihajón elmenekült Törökországból. Október 14- 
én a szultán Ahmed Izzed pasát nevezte ki nagyvezírnek, aki azonnal tárgyalásokat 
kezdeményezett az angolokkal a béke feltételeiről. 

A Mudroszban aláírt egyezmény értelmében a fegyverszünet október 31-én lépett 
életbe. Az egyezmény kikötötte az oszmán seregek feltétel nélküli megadását, és hogy 
Törökország valamennyi stratégiai fontosságú pontja a szövetségesek ellenőrzése alá 
kerüljön. Egy nagy szövetséges flotta hajózott át a szoroson, és november 13-án partot ért 
Isztambulban, magával hozva a várost megszálló csapatokat. Amikor egy csoport török 
parlamenti képviselő felkereste Vahideddint, hogy együttérzését fejezze ki neki, a szultán 
levert hangulatban beszélt velük, és lemondó kézmozdulattal mutatott a Boszporuszon 
horgonyzó szövetséges hajókra: , Nem bírok kinézni az ablakon - mondta. - Gyűlölöm látni 
ezeket!" 

Isztambult hivatalosan is a szövetségesek által megszállott területnek nyilvánították, és 
az angol Calthorpe admirálist nevezték ki főbiztosnak. Vahideddin úgy érezte, Törökország 
egyetlen reménye, ha együttműködik a szövetségesekkel, különösen az angolokkal, így ő 
maga és egy sor egymást követő nagyvezírje is együtt munkálkodott a főbiztossal azon, ami 
még megmaradt a darabokra hullott birodalomból. Vahideddin 1918. december 21-én 
feloszlatta a parlamentet, 1919 márciusának elején pedig a sógorát, Damad Ferid pasát 
nevezte ki nagyvezírnek. Amikor a szultánt bírálattal illeték, amiért a népszerűtlen Feridet 
választotta, azt felelte, azt nevez ki, akit csak akar, , legyen az a görög vagy az örmény 
pátriárka vagy akár a főrabbi". 

Az 1919 januárjában kezdődő párizsi békekonferencián a szövetségesek több tervvel is 
előálltak, miként oszthatnák fel, ami még megmaradt az Oszmán Birodalomból. Görögország 
magának követelte Izmirt és annak hátországát, a görög miniszterelnököt, Venizéloszt pedig 
Lloyd George és Clemenceau is támogatta, hogy egy felderítő hadtestet küldjön Kis-Ázsiába, 
1919. május 14-én pedig a szövetségesek armadája partra tette a görög különítményt Izmirnél. 
A görög invázió híre annyira elkeserítette Vahideddint, hogy könnyekre fakadt. 
Unokatestvére, Abdülmedzsid karjába kapaszkodva tartotta magát a szultáni tanács gyűlése 
után, és csak ennyit mondott neki: , Nézz rám! Sírok, mint egy asszony!" 

Az oszmán kormány a szövetségesek főbiztosának védőszárnya alatt , működött" 
tovább, aki a szultánt és kabinetjét is bábként kezelte. Eközben Musztafa Kemál pasa vezetése 
alatt nemzeti ellenállási mozgalom kezdett kibontakozni Anatóliában. 1920. március 19-én 
Kemál Ankarában bejelentette a török nemzetgyűlés megalakulását, ami először az év április 
23-án ült össze, és itt megválasztották Kemált elnöknek. A szultán erre oly módon reagált, 
hogy őt és még hat másik nacionalista vezetőt halálra ítélte. 

A szövetségesek megegyeztek az Oszmán Birodalom háború utáni új határaiban, és ezt 
az 1920. augusztus 10-én aláírt sévres-i békében fektették le. E békeszerződés jelentősen 

csökkentette az Oszmán Birodalom területét, mivel csak Anatólia középső és északnyugati 
részét hagyta meg a törököknek. Isztambul ugyan továbbra is oszmán felségterület maradt, a 
tengerszorost azonban nemzetközi felügyelet alá vonták. A szultánnak nem volt más 
választása, el kellett fogadnia a békeszerződés kikötéseit, de a parlament visszautasította, és 
kijelentette, hogy árulónak tart mindenkit, aki aláírta. 

1921 szeptemberében semmilyen külföldi nagykövet vagy hivatalos személy nem tudott 
kapcsolatba lépni a szultánnal, aki minden érintkezéstől elzárkózott. Ali Hajdar serif a 
következő magyarázatot adja a szultán viselkedésére emlékirataiban: , [Vahideddin] új 
feleséget vett magához, aki annyira lefoglalta minden figyelmét, hogy nem volt hajlandó 
senkivel sem találkozni." Úgy tűnik, az ekkor már a hatvanon is túl járó Vahideddin 
beleszeretett egy tizenkilenc éves, Nevzad nevű szépségbe, a palota egyik kertészének 
lányába. Nevzad egy fiatal tengerészkapítány menyasszonya volt, és nemcsak ő, de az egész 
családja is ellenezte a szultán tervét, amikor megkérte a kezét, Vahideddin azonban nem 
törődött az ellenvetésekkel, és 1921. szeptember 1-jén feleségül vette Nevzadot, aki így a 
háremébe került. 

Eközben a török nacionalista erők Iszmet pasa és Musztafa Kemál pasa vezetésével 
visszaverték a görög sereget, amely 1922. szeptember elején végleg elhagyta Izmirt. Ezután a 
háború hivatalosan is véget ért az az év október 11-én Mudanjánál aláírt fegyverszünettel. 

1922. november I-jén a Nagy Nemzetgyűlés törvényt hozott a szultánság és a kalifátus 
megkülönböztetésére, majd az előbbit eltörölte, az utóbbit pedig pusztán vallási szerepként 
határozta meg. A szövetségesek főbiztosát tájékoztatták, hogy Isztambul mostantól a 
nemzetgyűlés adminisztrációja alá tartozik, és hogy Vahideddin többé nem szultán, de a kalifa 
címet továbbra is ő viseli. Így ért hát véget a több mint hatszáz évig fennálló szultánság, az a 
cím, amelyet az Oszmán-dinasztia harminchat egymást követő uralkodója adott át soron 
következő utódjának. Vahideddin, az utolsó szultán most már csak a hatalma csökevényes 
maradékába kapaszkodott a , kalifa" címmel. 

November 4-én lemondott Ahmed Tevfik pasa nagyvezír és a teljes kabinet. A pasa 
személyesen vitte el hivatala jelvényeit Vahideddinnek a Jildiz szerájba; a szultán ekkorra 
magára maradt, teljesen elszigetelten, és a saját életéért kezdett aggódni. Félelmeit bevallotta 
Harington tábornoknak, az új brit főbiztosnak is. November 16-án Haringtonnak ezeket írta: 
, Uram! Mivel úgy vélem, az életem nincs biztonságban Isztambulban, menedéket kérek az 
angol kormánytól, és kérvényezem, hogy a lehető leghamarabb vigyenek el Isztambulból." 

Harington megtette a szükséges lépéseket, és másnap reggel két mentőautót küldött a 
Jildiz szerájhoz Vahideddinért meg a kíséretéért, amelyben ott volt többek között tízéves fia, 
Ertugrul is, illetve a karnagya, hat szolgája, élükön a főkamarással, a szerecsen eunuchok 
vezetőjével. Haringtonnal úgy egyeztek meg, hogy Vahideddint a feleségei később követik 
majd a főkamarás védőszárnyai alatt. Vahideddint és kíséretét ezután átvitték a Dolmabahcse 
szerájba, ahol egy motorcsónakba szálltak, mely kivitte őket az angol Malaya hadihajóhoz, 
mely már felfűtött kazánokkal várt rájuk, és azonnal útnak is indult Máltára. 

A sajtóban megjelent egy fénykép, melyen az indulni készülő Vahideddin látható, jobb 
lábával a motorcsónakban, a ballal még a mólón állva, mögötte egy vörös fezes férfi egy 
csokor virágot tart, egy szerecsen eunuch követi a csomagokkal, egy brit hajóstiszt pedig 
szalutál. A motorcsónak ezután a Malayához vitte a szultánt, amely hamarosan felhúzta a 
horgonyt, és elindult a Boszporuszon, fedélzetén az Oszmán Birodalom száműzetésbe vonuló 
utolsó szultánjával, aki ezután soha többé nem tért vissza az országába. 

Amikor Ali Hajdar Midhát tudomást szerzett Vahideddin meneküléséről, a 
következőket írta a naplójába: , Isten mentsen meg minket egy ilyen nyúlszívű szultántól!" 
Később pedig följegyezte, hogy , legfőképp a török szultáni család okolható" azért, amit ő a 
muzulmán világ széthullásának nevez. 

Vahideddint távozása másnapján a nemzetgyűlés hivatalosan is megfosztotta a kalifa 

címtől, annak a fetvának az alapján, amely kimondja, hogy a szultán , az ellenség oldalára állt 
a Hit Védelmezőivel szemben, testvérgyilkos viszály magvait hintette el, végezetül pedig 
külföldi védelem alá helyezte magát, és elhagyta a kalifátus székét, hogy egy angol hajó 
fedélzetén keressen menedéket". 

A kalifaságot puhatolózva felajánlották Vahideddin unokatestvérének, Abdülmedzsid 
efendi trónörökösnek, aki Abdülaziz szultán és első felesége, Hajranidil fiaként az Oszmán- 
ház legidősebb férfiági leszármazottja lett. Abdülmedzsid jelét adta, hogy elfogadná a titulust, 
és 1922. november 19-én Musztafa Kemál pasa táviratban értesítette, hogy őt választották 
meg kalifának. A beiktatására a következő pénteken, 1922. november 22-én került sor a 
Topkapu szerájban tartott ceremónián - abban a palotában, amelyben a 19. század első fele óta 
szinte senki sem lakott. Az egyetlen angol megfigyelő, George Young úgy gondolta, a 
szertartás felért egy bohózattal: , Egy angorai [ankarai] képviselőkből álló delegáció értesítette 
az öregedő dilettánst, hogy a többség őt szavazta meg, mint valami munkáspárti vezetőt." 

Az új kalifa a Fátih-mecsetben jelent meg a péntek déli imára, ami után látogatást tett az 
ejjübi szentélyben. Itt csak elmondott egy rövid imát, majd visszatért a Dolmabahcse szerájba; 
a kilics kusanmaszi szertartására nem került sor, mivel Oszmán kardja a szultán világi 
hatalmát jelképezte. 

Young megjegyezte, hogy ,a kalifától megtagadták Othmán kardját, ehelyett 
Damoklész kardját akasztották a feje fölé". Abdülmedzsid arról is lemondott, hogy az elődei 
hagyományos öltözetét viselje, és inkább a megfelelő civil ruhákat öltötte magára, amit 
Young így összegzett: , Egy pocakos öregúr fezben, frakk-kabátban és zöld szalaggal." 

Abdülmedzsid ötvennégy éves korában lett kalifa, miután negyvenhat évet a Ketrec 
fogságában töltött, amely az ő esetében luxuslakosztályt jelentett a Dolmabahcse szerájban. 
Minden szempontból művelt úriember volt, amatőr festő és viszonylag tehetséges zenész, aki 
megelégedett szertartásos szerepével mint az iszlám vallási vezetője. 

Négyszer nősült, mielőtt kalifa lett; csak két gyermeket nemzett, egy fiút - Ömer 
Farukot az első felesége, Sehszuvár szülte 1898. február 28-án -, és egy lányt, Dürrüsehvatt, 
akit 1913. március 12-én hozott világra a második felesége, Hajirnissza. A harmadik és 
negyedik felesége, Mihiszti és Behrusz nem szült neki gyermeket. 

A Lausanne-ban 1923. július 24-én aláírt békeszerződés utolsó pontjai meghatározzák a 
Török Köztársaság jelenlegi határait, kivéve Hataj tartományát, melyet egy 1939. évi 
népszavazás után csatoltak az országhoz. 

Isztambul szövetséges megszállásának 1923. október 2-án szakadt vége, amikor az 
utolsó angol csapatok is hajóra szálltak Dolmabahcse kikötőjében. Négy nappal később a 
török nemzeti hadsereg egyik osztaga bevonult Isztambulba. Október 13-án a nemzetgyűlés 
törvénybe iktatta, hogy Ankara Törökország új fővárosa. Október 29-én pedig új alkotmány 
született, mely kikiáltotta a Török Köztársaságot, és még aznap megválasztották Musztafa 
Kemál pasát - aki később Atatürk néven lett híres - az ország elnökének, ő pedig Iszmet 
(Inönü) pasát tette meg miniszterelnökének. 

1924. március 3-án a nemzetgyűlés törvényben törölte el a kalifátust, ezzel elvágva az 
utolsó vékony láncot is, amely az egykori Oszmán Birodalomhoz kötötte az új Török 
Köztársaságot, ugyanez a törvény Abdülmedzsidet is megfosztotta a kalifa címtől, azt is 
kimondva, hogy sem ő, sem bármelyik leszármazottja nem maradhat tovább a Török 
Köztársaság határain belül. 

Aznap este tizenegy órakor Isztambul válija, vagyis kormányzója, Haidar bej a 
nemzetgyűlés négy képviselőjének kíséretében megjelent a Dolmabahcse szerájban, hogy 
közölje a határozatot Abdülmedzsiddel. A Simplon Expresszen külön vagont készítettek elő 
az uralkodócsaládnak, a vonat pedig éjfélkor indult az isztambuli Szirkedzsi állomásról. A 
kalifának és közvetlen hozzátartozóinak, illetve két szolgának és három tisztviselőnek a 
városon kívül, Csataldzsánál kellett fölszállnia a vonatra, mivel a hatóságok tüntetésektől 

tartottak, ha Isztambulból indultak volna. A palotát még hajnal előtt kellett elhagyniuk, a 
többieknek pedig egy órával éjfél előtt kellett távozniuk. 

Az indulás estéjének egyik fájdalmas jelenetét Muszbah hercegnő, Ali Hajdarnak, 
Mekka serifjének lánya memoárjaiban olvashatjuk, aki két húgával együtt eljött, hogy 
elbúcsúzzon a bátyjától, Medzsidtől, és annak feleségétől, Rukijétól, aki V. Murád unokája 
volt, és a férjével együtt Dolmabahcsétól nem messze lakott egy kioszkban. A jelenlévők 
között volt Rukije nagynénje, Szelma is, és az egykori szoptatós dajkája, Taja. Muszbah az 
emlékirataiban magát és a húgait seriféknek nevezi, Rukijét pedig jengének, vagyis 
sógornőnek: 


, Aznap este mindannyian utoljára összegyűltek Jenga szalonjában. Odakint hideg, 
süvítő szél fújt. Senki sem beszélt túl sokat. 

Szelma Hanum megkérte a rukijét, hogy játsszék valamit. A jenga felállt, és 
odament az Erard hangversenyzongorájához. Az ujjai futólag, simogatva 
végigfutottak a lakkozott fedélen; a többiek szinte érezték, milyen gondolatok járnak 
most a fejében: ez a ház, ezek a szobák, a körülötte lévő összes ismerős tárgy, amely 
mind az élete részévé vált azóta, amióta menyasszonyként megérkezett új otthonába. 

Beethoven Holdfény-szonátáját kezdte játszani. A nemes, szomorú dallam a nyitó 
Adagio hullámzó, mélabús kíséretével könnyekre fakasztotta a néma hallgatóságot. 
Valaki hangosan felzokogott. A rukije odafordult, az arcát könnyek borították. 

- Nem tudok többet játszani - mondta egyszerűen. 

Aznap este tizenegykor Medzsid és a rukije búcsút mondott a barátainak és háza 
népének, majd a serifék kíséretében beültek a kocsijukba. 

Könnyek, könnyek minden arcon. Ahogy a kocsi elindult, Muszbah hallotta Taja 
keserves zokogását. 

- Allah, vigyázz az én szemem fényére! 

Kegyetlenül hideg és szeles éjszaka volt. Amikor 

Szirkedzsibe értek, Muszbah látta, hogy az állomás bejáratát katonák és rendőrök 
őrzik. Ez fölösleges elővigyázatosságnak tűnt annak tükrében, hogy mennyire 
beletörődő magatartást tanúsított a rendőrség az Oszmán-ház Törökországból való 
kitiltása iránt. 

Két sor rendőr között áthaladva a peronra értek, ahol már ott várt a Simplon 
Express, hogy száműzetésbe vigye a szultáni családot. A peron zsúfolásig megtelt 
rokonokkal, barátokkal és szolgákkal, akik mind kijöttek, hogy utoljára búcsút 
vegyenek tőlük. 

Itt, a Szirkedzsi állomás peronján a török történelem zárófejezetének tragikus 
vége játszódott le. 

Egy harsány fütty: az utolsó ölelések, az utolsó szavak. 

A serifék hátrébb léptek. Mögöttük ott állt Akil Efendi, Medzsid hűséges görög 
komornyikja, aki keservesen sírt. Kisfiú kora óta szolgálta a gazdáját. 

A három nővér figyelte, amint a vonat lassan elhagyja az állomást, és eltűnik a 
sötétségben - egy pillanatig még pislákolt egy piros fény, aztán ez is eltűnt. A királyi 
száműzöttek távoztak. 

Milyen rég is volt, hogy Muszbaht elvitte az új szultáni sógornője, Rukije Szultán, 
hogy megnézze a babákat, amelyeket neki készítettek! 

Valaki megérintette a vállát. Akil Efendi volt az. 

- Jöjjön, hercegnő! Elmentek - mindennek vége. " 

Eközben Abdülmedzsid és a családja még mindig a Dolmabahcse szerájban 
tartózkodott. Haidar bég közölte velük, hogy öt órán belül be kell csomagolniuk, és el kell 

indulniuk, különben mindent itt kell hagyniuk. Az ezt követő jelenetet az amerikai újságíró, 
Constantine Brown festi le: 


, Az összes szolga - kétszáznál is jóval több férfi és nő - elkeseredetten kiabálva 
és zokogva elkezdte kihozni a régimódi török szőnyegzsákokat és a pazar ezüst meg 
arany utazóládákat, melyeket a leghihetetlenebb holmikkal kezdtek megtölteni; ezek 
a dolgok jobban illettek volna egy zsibvásárra, mint egy nagy család utazásához. 
Mindenféle perzsa meg arab selymet és bársonyt halmoztak fel, antik kávéscsészéket 
aranyozott tokjukban, rózsafával keretezett kézitükröket gyöngyház díszítéssel, báli 
ruhákat és aranypaszományos egyenruhákat. Az senkinek sem jutott eszébe, hogy 
néhány hétköznapi, praktikus fehérneműt is becsomagoljon. Hajnali fél háromra még 
semeddig sem jutottak. A rendőrfőnök, aki a másik négy képviselővel együtt végig a 
palotában tartózkodott, hogy a szemét a koronaékszereken tarthassa, most úgy 
döntött, közbelép, és határozott hangon néhány szolga segítségével összeszedte a 
kalifa személyes holmijait, illetve egyéb dolgokat, amelyekre a családnak szüksége 
lehet a száműzetésben, és mindent összecsomagolt hetvenkét ládába és táskába. " 


Végre mindent felpakoltak arra a sor autóra és teherkocsira, amely a királyi 
száműzötteket szállította Csataldzsába. Hajnali négy órakor a kalifa és családja kijött a 
palotából, és búcsút vett azoktól, akik ott maradtak, vagyis a kétszáz szolgától, illetve azoktól 
a nőktől, akik V. Murádig visszamenőleg az eltávozott szultánok háremeiben éltek, és akik 
most mind keservesen zokogtak, ahogy egyenként búcsút vettek. A kalifa Haidar béghez 
fordult, és így szólt: , Remélem, a nép nem fogja megengedni, hogy ezek az emberek 
éhezzenek; ők semmiben sem bűnösek." A váli megígérte, hogy mindannyiukról gondoskodni 
fognak. Egy osztag szuronyt szegezve tisztelgett, amint a kalifa elhaladt előttük, hogy beüljön 
az automobiljába. Abdülmedzsidet ez mélyen meghatotta, és visszafordult, hogy elbúcsúzzon 
a katonáktól: , Isten veletek, gyermekeim, mindig imádkozni fogok értetek!" 

Amint a hosszú kocsisor kigördült a palota kapuján, egy öreg cseléd egy tál vizet 
zuhintott az utolsó kocsi után az útra, mivel e hagyományos török szokás szerint a távozó egy 
nap még visszatér. 

Abdülmedzsid azonban soha többé nem tért vissza, ahogy ezt bizonyára már akkor is 
tudta, amikor az autója végigvitte a Boszporusz úton, majd át az Aranyszarv-öblön. Itt a 
hajnal első csalóka sugarainál láthatta a Topkapu szeráj pavilonjait az Aranyszarv-öböl és a 
Boszporusz összefolyása fölött emelkedő Első Domb hatalmas ciprusai között, ahol az ősei 
négy évszázadon át éltek, mielőtt elhagyták a régi palotát Dolmabahcse és Jildiz kedvéért. 
Most azonban az Oszmán Birodalom többé már nem létezett, az Oszmán-háznak pedig 
leáldozott, amint az utolsó kalifa is követte az utolsó szultánt a száműzetésbe, miközben a 
kísértetek gyülekezni kezdtek az elhagyott Boldogság Házában. 

A Dzsinnek Gyülekezőhelye 


elfogadta Huszein király meghívását, és az Oszmán-házból elsőként elzarándokolt 
Mekkába. Vahideddin megpróbálta kalifaként elismertetni magát, de ebből semmi sem 
lett, így végül felhagyott a próbálkozással. 

Ezután Alexandriába hajózott, remélve, hogy Egyiptomban letelepedhet. Az angoloknak 
azonban eszük ágában sem volt megengedni, hogy az egykori szultán egy olyan országba 
költözzön, amely valamikor a birodalmához tartozott, így kénytelen volt továbbállni. III. 
Viktor Emánuel király meghívta, hogy telepedjék le Olaszországban. Miután Vahideddin 
kibérelt egy villát San Remóban, elküldte komornyikját Isztambulba Nevzad hászekiért és a 
másik két feleségéért, akiket otthagyott. Ennek híre eljutott az amerikai bulvársajtóhoz is, s 
egy amerikai színházi producer a következő táviratot küldte az isztambuli brit 
nagykövetségre: , A New York-i Hippodrome tudná használni az exszultán feleségeit, kérem, 
hozzon össze az illetővel, aki meg tudná szerezni őket számomra!" 

Vahideddin élete utolsó három évét San Remóban töltötte, és 1926. május 15-én itt is 
halt meg szívbénulásban, hatvannégy évesen, utolsó éveiben annyira eladósodott, hogy a 
temetését is el kellett halasztani. Végrehajtók serege lepte el a házat, s pénzt követeltek az 
elszegényedett családtól. A török hatóságok nem járultak hozzá, hogy Vahideddint 
Törökországban temessék el, de végül a franciák kijárták, hogy Damaszkuszban, I. Szelim 
szultán mecsetjében helyezzék őt örök nyugalomra. 

Vahideddin halála után feleségei visszatértek Isztambulba, ahol Nevzad hozzáment 
ahhoz a tengerészkapitányhoz, akinek menyasszonya volt, mielőtt a szultán háremébe került. 
A család többi tagja különböző helyekre szóródott szét a száműzetésben - fia, Ertugrul például 
Egyiptomban telepedett le, ahol 1944-ben halt meg. 

A korábbi szultánok családtagjait szintén száműzték. Ajse Oszmanoglu, II. Abdülhamid 
lánya így írt emlékirataiban: , Embercsoport vagyunk szülőföld, otthon, menedék nélkül. 
Családunk száműzetésének története egy sor tragikus halálból állt." Bátyja, Mehmed 
Abdülkadir egy szófiai zenekarban játszott, s amikor 1944-ben meghalt, jeltelen sírba 
temették. Ajse húga, Zekije az utolsó éveit egy dél-franciaországi szállodában tengette, és itt 
hunyt el 1950-ben. Ajse egy másik bátyja, Abdurrahim Havri 1952-ben öngyilkos lett 
Párizsban, épp csak annyi pénzt hagyva maga után, ami fedezte temetésének költségeit. 

Abdülmedzsid, az utolsó kalifa Svájcban élt egy darabig, azután Nizzában telepedett le, 
és itt várta ki a második világháború végét. Ezután Párizsba költözött, ahol 1944. augusztus 
23-án szívroham végzett vele, éppen akkor, amikor a szövetségesek megkezdték Párizs 
felszabadítását. A város felszabadulása feletti örtömmámor közepette Abdülmedzsid halálhíre 
elsikkadt, elhunytát még a londoni The Times halálozási rovatában sem említették meg. A 
szövetségesek engedélyezték a temetését Medinában, ahol az utolsó oszmán kalifaként 
tisztelték, s a halódó titulus vele együtt végleg sírba szállt. 

Abdülmedzsid halála után az Oszmán-dinasztia legidősebb férfi leszármazottjának címe 
Ahmed Nihádra szállt (1884-1954), V. Murád unokájára, az ő halála után pedig V. Murád egy 

másik unokája, Oszmán Fuád (1895-1973) következett a sorban, majd Mehmed Abdülaziz 
(1901-77), Abdülaziz egyik unokája, utána Ali Vasib (1903-84), V. Murád dédunokája, 
később Mehmed Orhán (1909-94), II. Abdülhamid egyik unokája, végül pedig Oszmán 
Ertugrul (1912-), II. Abdülhamid egy másik unokája, aki jelenleg csöndes visszavonultságban 
él New Yorkban. 

A császári száműzöttek közül Mehmed Orhán volt a legszínesebb egyéniség: élete 
valóságos  kalandregény. Tizenhét évesen elhagyta Nizzát, és  hordárként, majd 
villamoskalauzként dolgozott Buenos Airesben, ahol megtanult repülőgépet is vezetni, és 
vándorfellépő akrobatapilóta lett. Ezután Zog albán király udvarában kapott állást mint 
főkomornyik, illetve ő lett egyben a király személyi pilótája a második világháború kitöréséig. 
Ekkor Mehmed Orhán visszaköltözött Franciaországba. Amikor a szövetségesek partra 
szálltak Normandiában, besoroztatta magát az amerikai hadseregbe, és katonaként harcolt a 
háború végéig, utána pedig az amerikai kormány havi háromszáz dolláros nyugdíjat biztosított 
számára. Mehmed Orhán később azzal egészítette ki jövedelmét, hogy idegenvezető lett a 
párizsi amerikai temetőben. Háromszor nősült meg és vált el, egy fia és egy lánya született. 
1992-ben Turgut Özal elnök visszahívta Törökországba, mivel addigra hatályon kívül 
helyezték a törvényt, amely megtiltotta a királyi család visszatérését az országba. Mehmed 
Orhán tizenöt éves volt, amikor a családjával együtt elhagyta Isztambult a Szirkedzsi 
állomásról azon a hideg, szeles éjszakán 1924-ben, elbúcsúzva Muszbah hercegnőtől meg a 
többiektől, akik kikísérték. Most pedig visszatért öregen, mindössze két évvel a halála előtt. 
Hazalátogatása édesbús emlékeit kincsként őrizte haláláig, amely két évvel később, 1994-ben 
Nizzában következett be. Unokaöccse, Bülent Oszmán herceg a temetésre küldött egy kis 
földet Törökországból, amiből a többi néhány gyászolóval együtt szórtak egy-egy marékkal a 
sírba, ahol Mehmed Orhánt örök nyugalomra helyezték. 

Amikor Mehmed Orhán herceg hazalátogatott Isztambulba, Özal elnök királyi módon 
fogadta őt a Csiragan szerájban, amelyet ötcsillagos szállodává építettek át. Addigra az összes 
megmaradt oszmán császári palotát felújították, és legtöbbjük különböző múzeumoknak ad 
otthont. A Dolmabahcse szeráj először Törökország elnökének volt a rezidenciája; Atatürk 
köztársasági elnök is itt halt meg 1938. november 10-én. 

A Topkapu szeráj régi palotája elég sivár állapotba került, mire az Oszmán Birodalom 
megszűnt, hiszen a szultánok a 19. század első fele óta nem itt laktak. A birodalom utolsó 
éveiben csupán néhány kiöregedett eunuch és mellőzött kegyencnő, illetve az egykori 
szultánok rabszolgái lakták, többek között azok a cserkesz nők, akiket senki sem igényelt 
vissza 1909-ben, amikor Abdülhamid háremét felszámolták. Addigra a palota elég szomorú 
képet mutatott, több helyütt romossá is vált, egykor gyönyörű parkját ellepte a gaz, az alsó 
teraszok lugasokkal körülvett pavilonjait pedig a tengerparti kioszkokkal együtt lebontották, 
amikor az 1880-as években az Orient Express vaspályáját építették. Ekkor irtottak ki 
gyökerestül egy ősi puszpángfaligetet is a Topkapu szeráj alsó parkjában, amelynek 
elvesztését keservesen siratja egy Memis Efendi nevű öreg szolga, aki II. Mahmud ideje óta 
szolgált a palotában. , Ó, jaj - kesereg -, abban a puszpángligetben minden szerda éjjel a 
dzsinnek királya ül tanácsot. Hová menjen mostan?" 

A Topkapu szeráj 1923 áprilisa óta nem uralkodói tulajdon, ugyanis ekkor mondta ki a 
nemzetgyűlés, hogy a palota a Török Köztársaság tulajdonát képezi, és az épület az isztambuli 
múzeumok igazgatása alá került. Ezután több éven át tartó újjáépítés következett, majd 
megnyitották a palota különböző részeit a nagyközönség előtt, mint a Topkapu szeráj 
Múzeumot, amelynek gyűjteményében látható a szultánok rengeteg egykori kincse, illetve 
azok a hétköznapi tárgyak is, amelyeket ők és a háznépük a mindennapokban használt. 

Utoljára a palota háremét nyitották meg a nagyközönség számára, habár ennek az ősi 
labirintusnak még mindig vannak olyan részei, amelyeket nem újítottak föl teljesen, így oda 
látogatók nem léphetnek be. Ezek közé tartozik többek között a Kedvencek Csarnoka és a 

Ketrec is, noha még mindig nem tudni biztosan, hol állt egykor a hírhedt Kafesz - az 
évszázadok során több helyen is lehetett. Legvalószínűbb helyszíne egy sor felújítatlan 
helyiség a hosszú folyosó mellett, amely egy nyitott udvarra vezet a Kedvencek Csarnoka 
alatt. A hárem régi térképein látható, hogy ezt az átjárót a Dzsinnek Gyülekezőhelyének 
nevezték, de a név nem mond semmit azoknak, akik nem olvasták Memis Efendi szomorú 
sorait. 

E könyv szerzője 1960 őszén titokban bejárta ezt az elhagyatott labirintust, még azelőtt, 
hogy a háremet megnyitották a nyilvánosság előtt, és mivel nem kapott engedélyt rá, hogy ott 
legyen, a legnagyobb csöndben ment végig a Kafesz termein, majd a Kedvencek Csarnokának 
még sötétebb, még sejtelmesebb szobáin. A kettő között félúton fölfedezett egy apró szobát a 
nyikorgó falépcső tetején, amelyről olvasmányai alapján tudta, hogy ide zárták be Őrült 
Ibráhimot, miután megfosztották a trónjától, s innen hallották folyamatos zokogását kilenc 
napon és kilenc éjjelen át a Kedvencek Csarnokának hölgyei, míg meg nem érkezett Fekete 
Ali, hogy megfojtsa. 

Ezeket a szobákat még mindig nem nyitották meg a nagyközönség előtt, és talán soha 
nem is kellene megtenni. Zsalugáteres ablakaikkal elhagyatottnak tűntek, fölelevenítve azok 
szellemét, akik itt éltek egykor - a bebörtönzött hercegek az aranyozott ketrecükben meg az 
elzárt kegyencnők, akik szépségét nem láthatták a palota falain túl. A zsalugáterek miatt a 
szobákban szinte teljes sötétség honolt. Egy roskatag baldachin alatt a régi réz ágykeretet 
pókhálók borították, a rajta lévő matracból az enyészet szaga áradt. A gyülekező árnyakon túl 
egy barokk fésülködőasztal tükre mutatta az elhagyatott szoba sötét képét. Amikor pedig 
leszállt az est, a szellemek jelenlétét is érezni lehetett, amint visszatérnek a Dzsinnek 
Gyülekezőhelyén keresztül ebbe a kísértetjárta palotába, az egykori Boldogság Házába. 

Gülüstü 

Kötetünk török tulajdon- és közneveinek írásmódjáról 


A modern Törökországban felmerült a korábbi török írás reformjának szükségessége. 
1928-ban ezért áttértek a latin betűket és emellett mellékjeleket használó írásra. Könyvünkben 
az oszmántörök szavakat és kifejezéseket a Magyarországon szokásos és az Akadémia 
helyesírási szabályzata által is támogatott módon magyarosan és a történeti kiejtésnek 
megfelelően írtuk. Nem használtuk a mai török helyesírást, amely egyrészt modernebb kiejtést 
tükröz, másrészt használata külön magyarázatot igényelt volna. 

Szószedet 


Az alábbi szógyűjtemény a könyvben gyakran előforduló török szavakat és kifejezéseket 
tartalmazza. Zárójelben a birtokos raggal ellátott szóalak található, pl. aga, de kapi agaszi — a 
fehér eunuchok vezetője. 


adzsemi oglan: janicsár újonc avagy a Topkapu szeráj Külső Portájának egyik tisztje 

aga (agaszi): hadtestek parancsnokainak adományozott cím, különösen a janicsároknál, 
illetve a császári palota magas rangú tisztségviselőinek titulusa, elsősorban a szerecsen 
és fehér eunuchok vezetőjéé 

bailo: a velencei közösség kirendelt elöljárója 

bajrám: a muszlimok két nagy ünnepének közös neve 

baksis: borravaló, megvesztegetési pénz 

bas: fő-, fővezér 

bedesztán: fedett piac 

beglerbég: tartományi kormányzó, helytartó 

birindzsi: első 

birindzsi kadin: első feleség vagy a hárem első asszonya; hagyományosan a szultán 
legidősebb (élő) fiának édesanyja 

bosztandzsi: kertész; palotaör 

bosztandzsi basi: főkertész; a palotaőrök vezetője, hóhér 

büjük: nagy, idősebb 

csirák: segéd, tanonc 

daje hatun: szoptatós dajka 

defterdár: könyvelő, kincstárnok 

devsirme: a leigázott nem muszlim népektől időközönként szedett gyermekadó (a magyar 
hódoltsági területeken nem szedték - a szerk.) 

díván: császári tanács; a terem, melyben a tanácskozásokat tartották 

dragomán: portai tolmács 

dzsarije: rabszolganő 

dzsihád: a muszlimok szent háborúja 

dzsirit: lóháton, dárdákkal űzött sport/játék 

efendi: úr, gazda 

eszki: régi, öreg 

Fátih: Hódító 

fermán: császári parancs, a szultán írásos rendelete 

fetva: a mufti véleménye vitás esetekben 

gázel, klasszikus török vers 

gázi: az iszlám hit harcosa 

gedikliler: a császári hárem kiválasztottai 

gencs: fiatal 

háne: ház vagy szoba 

hanim: hölgy 

hárem: a nők lakrésze egy palotában vagy házban 

nász: szultáni 

hászeki: a szultán kedvenc hölgye 

hatt-i serif: uralkodói rendelet 

hatun: nő, úrhölgy 

haznedár. kincstárnok 

hodzsa: tanító 

ikbal: szultáni ágyasnő 

imám: előimádkozó a mecsetben 

jali: vízparti kastély 

jamak: janicsárújonc, segéderő 

janicsárok: az oszmán hadsereg gyalogos elitalakulata 
kádiaszker: főbíró 

kadin: nő, feleség 

kafesz: ketrec 

kalfa: segéd, házvezető 

kán: az oszmán szultánok és egyéb uralkodók címe 
kánun: törvény 

kánunnáme: törvénygyűjtemény 

kapi (kapiszi): ajtó, kapu 

kapi agaszi: a fehér eunuchok vezetője 

kapidzsi: ajtónálló, kapuőr 

kapidzsi basi: fő kapuőr 

kara: fekete 

karagöz: török árny-bábjáték 

karavánszeráj: fogadó utazóknak 

karije: rabszolganő 

kahja kadin: a hárem női főszolgálója 

kajik: halászbárka vagy evezős csónak 

kajmakám: tartományi kormányzó 

kazán: üst 

kilics: kard 

kilics kusanmaszi: a szultán felövezése Oszmán kardjával 
kira: háremhölgyek szolgálatában álló nő 

kiszmet: sors, végzet 

kiz: lány 

kizlar agaszi: a szerecsen eunuchok vezetője 

kösk (köskü): kioszk 

kücstük: kicsi 

küllije: épületegyüttes, általában egy mecset körül 

lála: a szultán gyermekeinek nevelője 

lale: tulipán 

mabejn: a szultáni palota belső része 

medresze (medreszeszi): mohamedán egyházi főiskola teológusok és jogászok képzésére 
meskáne: zeneterem 

mejdan (mejdani): köztér 

mihráb: falfülke, mely Mekka irányát jelöli a mecsetben 
millet: nemzet vagy egy vallási közösség tagjai 

minber: a mohamedán templomokban a mihráb melletti szószék 
minaret: a mecsetek tornya, melynek körerkélyéről a miűezzin imára szólítja a hívőket 
molla: magas rangú hit- és jogtudós 

műezzin: a minaret erkélyéről imára szólító személy 
mufti: az iszlám törvény tudója, aki egy tartomány vagy körzet vallási-jogi kérdéseiben 

véleményt nyilvánít, tanácsot ad 

muszáhib: a szultán kedvenc apródja 

namazgáh: iszlám szabadtéri imádkozóhely 

nej: török fuvola 

Nizám-i Dzsedid: III. Szelim új, megreformált hadserege 

oda (odaszi): szoba 

padisah: török és perzsa uralkodók címe 

pasa: a legmagasabb rangú katonai és polgári hivatalnokok címe 

pazar (pazari) / pazár: piac, bazár 

pazar kajik: királyi hajó/bárka 

piláf: főtt rizs, rizses hús 

sehzáde: herceg 

seriat: iszlám vallásjog 

sejhüliszlám: az Oszmán Birodalom legfőbb vallási tisztségviselője 

szandzsák-i serif: Mohamed próféta szent zászlaja 

szebil: rituális mosdáshoz használatos kút 

Szegban-i Dzsedid: UM. Mahmud megreformált hadserege 

szelámlik: a férfiak lakosztálya egy házban vagy palotában, illetve a szultán ünnepélyes 
bevonulása a mecsetbe a péntek déli istentiszteletre 

szeráj: a perzsa eredetű szó kastélyt, palotát jelent; oszmán nyelvhasználatban együttesen 
jelenti a szultáni palotát és az udvart 

szeraszker. a szultáni hadak főparancsnoka; hadügyminiszter 

szpáhi: lovas katona 

szüt anne: szoptatós dajka 

tanzimát: reform 

tekke: derviskolostor 

top: ágyú 

tugra: a szultán monogrammja 

türbe: török sírbolt 

ulema: muszlim jogtudósok 

úszta: mester 

válide szultán: az uralkodó szultán anyja 

veliahd: trónörökös 

vezír: a császári tanács tagja, miniszter 

jeni: új 

